
Sva pravila, koja bi se mogla propisati studiranju, sabiru se u 
jednome: uči samo da bi sam stvarao.* 
Friedrich Schelling 



' Friedrich Wilhelm Joseph von Schelling, On University Studies (Athens, OH: Ohio University 
Press, 1966), prev. E. S. Morgan, prir., s Uvodom, N. Guterman, str. 34. (Nav. prema: F. W. J. 
von Schelling, "O metodi akademijskoga studija", u: I. Kant, F. W. J. von Schelling, F. 
Nietzsche, Ideja univerziteta (Zagreb: Globus, 1991), izabrao, preveo i predgovor napisao B. 
Despot, str. 152). 



PREDGOVOR 



Konzervativni politički filozof Michael Oakeshott jednom je ustvrdio: 

| "Sveučilište je udruženje osoba, smještenih na jednom mjestu, 
uključenih u nastojanje i brigu oko cijeloga intelektualnog ka- 
li pitala koji čini civilizaciju. Ono se ne brine samo o tome da 
I intelektualno naslijeđe održi netaknutim nego i da stalno pro- 
I nalazi ono što je izgubljeno, obnavlja ono što je zanemareno, 
I prikuplja ono što je razasuto, popravlja ono što je pokvareno, 
preispituje, preoblikuje, reorganizira, čini razumljivijim, nano- 
vo izdaje i ponovno postavlja."' 

Čak i kad bismo ostavili po strani očitu Oakeshottovu staromodnu pred- 
rasudu protiv svake istinske ili bitne inovacije, ta "izjava o misiji" dovoljno 
je obuhvatna. Ona je zapravo umnogome preširoka da bi bila vjerodostojna u 
doba "društva znanja", kad se toliki drugi ljudi (u različitim profesijama, 
tvrtkama, kulturnim i medijskim organizacijama, vladama, udrugama civil- 
nog društva ili kao neovisni pisci i istraživači) također brinu za "intelektualni 
kapital civilizacije". 

Ova je knjiga napisana u nadi da će barem malo biti od pomoći nekima 
od onih koji stvaraju duže kreativne nefikcionalne tekstove. Osobito je na- 
mijenjena doktorandima i njihovim savjetnicima ili mentorima na sveučiliš- 
tima. Pišući, odnosno nadgledajući pisanje doktorata, oni još uvijek slijede 
najzahtjevniji ideal izvornog istraživanja. "Nikad (se) ništa nije dogodilo što 
ne bi netko prvi uradio", rekao je John Stuart Mili, i to je ono što je doktorski 
ideal uvijek slavio i uvijek treba da slavi. 2 Svaka doktorska disertacija ili rad- 
nja u velikoj je mjeri sui generis. No ova je knjiga izraz uvjerenja da u huma- 



Oakeshott, Michael (1991). "The study of 'politics' in a university: An essay in 
appropriateness". Rationalism in Politics and Other Essays. Indianapolis: Liberty Fund, str. 194. 
Izvorno objavljeno 1962. 

Mili, John Stuart (1968). On Liberty. Utilitarianism, Libertv and Representative Government 
I ondon: Dent, pogl. 3, str. 123. Izvorno objavljeno 1859. (Navedeno prema: Mili, J. S. Izabrani 
politički spisi. Zagreb: Informator i Fakultet političkih nauka, sv. 1, str. 158, preveo Adam 
Krlić). 

nističkim i društvenim znanostima doktorandi trebaju steći i osnove općih 
umijeća autorskog rada koje su u različitim disciplinama i temama u osnovi 
slične. Dok je u posljednja dva desetljeća izobrazba u istraživačkim umije- 
ćima u velikoj mjeri formalizirana, "umijeća" autorskog rada bila su relativno 
zanemarena i ostala su neusustavljena. 

Oakeshottu i drugim tradicionalistima ovaj moj pothvat činit će se kao 
samo još jedna cigla u zidu, još jedan korak prema birokratizaciji modernog 
društva koju je predvidio Max Weber. 3 No smatram da usvajanje umijeća 
planiranja, skiciranja, razvijanja, revidiranja i ponovnog promišljanja radnje, 
te njezina dovršavanja u roku i u skladu s propisanim standardima, čini skup 
zadaća koji je odveć važan i prečesto loše izvršavan da bi se mogao prepustiti 
prilično nepravilnim i proizvoljnim modelima poučavanja i obrazovanja koji 
su prevladavali u prošlosti. Danas postoji duga i časna tradicija autorefleksije 
u znanosti. Ona se proteže preko idealističke vizije Friedricha Schellinga u 
njegovu spisu O metodi akademijskoga studija, do kontemplacija Francisa 
Bacona u njegovu Napretku znanosti, a prije njega do nekih značajnih reflek- 
sivnih spisa srednjovjekovnih mislilaca i antičkih grčkih filozofa. 4 Danas, kao 
ni u ta prijašnja vremena, znanstvenici i studenti nisu (ne mogu biti) imuni na 
vanjske utjecaje i procese racionalizacije. U modernim uvjetima sveučilišta 
mogu dopuštati sebi postojeće oblike stvaranja i prenošenja znanja samo dok 
je očito da su to najbolje dostupne alternative. 

Dakako, sastavljanje doktorske disertacije istodobno je proces koji je 
previše osoban i previše suptilan, previše ovisan o studentima i mentorima ili 
savjetnicima, previše raznolik u pogledu tema radnji, disciplina i sveučilišnog 
konteksta, da bi bilo kakav opći savjet mogao obuhvaćati išta više od djelića 
onoga što je doktorandu potrebno kako bi mu pomoglo da se razvije kao au- 
tor. No obrada toga područja na sustavan način ipak može biti vrlo vrijedna, 
može uštedjeti vrijeme, a možda i nadahnuti. Doktorandi poznaju svoju situa- 
ciju bolje od ikoga drugog. Oni se mogu poslužiti malenom količinom "goto- 
vog znanja" (kako ga je nazvao Schelling) 5 te izdvojiti i odabrati one ele- 
mente ovoga teksta koji su relevantni za njihove probleme. Nadam se da ova 
knjiga može pomoći i njihovim savjetnicima (koji su upoznati s cijelim 



3 Najjasnija Weberova rasprava o birokratizaciji nalazi se u: The Theory ofSocial and Economic 
Organizalion. London: \Villiam Hodge, 1947. str. 302-312. Izvorno je napisana 1913. 

4 Schelling, Friedrich \Vilhelm Joseph von (1966). On Universitv Studies. Athens, Ohio: Ohio 
Universitv Press, preveo E. S. Morgan, priredio i Uvod napisao N. Guterman. (Usp. Schelling, F. 
W. J. von "O metodi akademijskoga studija". U: Kam, I., Schelling, F. W. J. von, Nietzsche, F, 
1991. Ideja univerziteta. Zagreb: Globus, izabrao, preveo i predgovor napisao B. Despot); 
Bacon, Francis (1861). The Advancement of Leaming. London: Dent, priredio G. W. Kitchen. 

3 Schelling. On Universitv Studies. str. 34. ("O metodi akademijskoga studija", str. 152.) 

spektrom doktorskih projekata u njihovoj disciplini) da prošire i usustave 
svoje razmišljanje i poučavanje studenata u pogledu autorskog rada. Stoga je 
ova knjiga napisana kao pomoć za studente i njihove mentore, kao okvir u 
koji se mogu staviti vlastiti položaji i iskustva. 

Ovaj sam savjet iznio na skroman, ali ne i provizoran način, jer nije mi 
poznat nijedan drugi stil koji će izgledati pošten ili uvjerljiv. Postoji opasnost 
da moje prijedloge neki čitatelji dozive kao pretjerano sitničave ili propisu- 
juće, kao da želim nalagati što bi doktorandi trebali raditi. No posve sam 
svjestan toga da će čitatelji uvijek stvoriti vlastite personalizirane verzije 
ovoga teksta, i da to uvijek trebaju učiniti, i to tako što će preuređivati i pri- 
hvaćati ono što im koristi, a zanemarivati ono što se ne uklapa. Pisao sam po- 
put nekoga tko smišlja jelovnik za restoran, želeći pružiti izazovnu i uvjer- 
ljivu ponudu, te konzistentno i, koliko je god moguće, potpuno iskustvo. No 
svjestan sam toga da nitko (pri zdravoj pameti) neće izabrati i konzumirati 
više od jednog dijela s ovoga jelovnika odjednom. 

Na kraju bih istaknuo da ova knjiga u velikoj mjeri prenosi zamisli mno- 
gih kolega, studenata i nastavnika, čiju sam mudrost i prijedloge zabilježio, 
prihvatio, preispitao i, vjerojatno, tijekom godina besramno pokrao. Najveću 
zahvalnost dugujem tridesetorici ljudi koji su tijekom više od dvaju desetljeća 
sa mnom radili na vlastitim doktoratima. Razvijajući svoje zamisli, oni su me 
naučili toliko mnogo, ne samo o temama svojih radnji nego i o našemu zajed- 
ničkom zvanju. 6 Svatko od njih na različite će načine biti itekako svjestan sla- 
bosti i ograničenja mentora i mogu ih samo moliti da budu tolerantni prema 
bilo kakvom pogrešnom prikazivanju njihova iskustva koje se nehotice našlo 
u ovoj knjizi. Uz to, najveću zahvalnost dugujem kolegama na London 
School of Economics and Polilical Science koji su zajedno sa mnom bili 
doktorski mentori, odnosno koji su zajedno sa mnom držali opći seminar o 
pisanju doktorata. Mnogo sam naučio zahvaljujući njihovim vrlo različitim 



Posebno zahvaljujem studentima kojima sam bio mentor i koji su završili doktorat: Kate 
Ascher, Francoise Boucek, lanu Emsleyu, Raquel Galliego-Calderon, Stephenu Griggsu, 
( iunnaru Gunnarssonu, Stephanie Hoopes, Jaejuhn Joo, Won-Taek Kant, Tomu Ioannou, Leu 
Keliheru, Kuang-Wu Koai, Helen Margetts, Andrevvu Masseyju, Rosi Mule, Marku Pattcrsonu, 
Johnu Petersonu, Yvonne Rydin, Richardu Sandlandu, Jamesu Stanyeru, Helen Thompson, Carol 
Vielba, Johnu Xavieru, Andrewu Websteru, Danielu VVincottu i Spcnceru Zifcaku. Zahvaljujem i 

i ade na doktoratu. Mnogo sam naučio i od: Davine Cooper, Penny Law, Abigail Melville i Anne 
Mcyel. Od ljudi s LSE kojima nisam bio mentor na doktoratu, pomogli su mi razgovori s 

Osobito zahvaljujem: Martinu Bulmeru (sada na Sveučilištu Southampton), Keithu Dovvdingu, 
• leorgeu Gaskellu, Michaelu Hebbertu (sada na Sveučilištu Manchester), Georgeu Jonesu, Paulu 
Kellvju, Peteru Loizosu, Helen Margetts (sada na School of Public Policy, University College, 
I ondon), Brendanu 0'Learyju (sada na Sveučilištu Pennsylvania), Anne Power, Jamesu Putzelu 
i Vvonne Rydin. Na velikoj pomoći naročito sam zahvalan Liz Barnett i njezinu osoblju na 

stilovima poučavanja. Zahvalan sam i brojnim drugim kolegama koji će na 
različitim mjestima u knjizi možda prepoznati vlastite zamisli i doprinose. 
Napokon, htio bih se zahvaliti studentima iz 18 disciplina koji su više od de- 
setljeća pohađali moj tečaj iz pisanja doktorata na London School of Eco- 
nomics and Political Science. Njihova pitanja, kritike i nove zamisli nepres- 
tano su proširivali moje znanje i uvjerili me da možemo učiniti više. 

Nadam se da će većina čitatelja pothvat prikupljanja ovih zamisli u jed- 
noj knjizi smatrati opravdanim i da ćete u tom slučaju knjizi pridonijeti tako 
što ćete mi elektroničkim putem slati komentare, kritike i prijedloge izmjena 
ili dodataka. Čak i u naše racionalizirano doba doktorat za mene ostaje ključ- 
nim sredstvom za razvijanje novog i izvornog mišljenja u humanističkim i 
društvenim znanostima, osobito među mladima, koji su (kao što je rekao 
Platon) "bliži idejama". Ako među novim naraštajima istraživača i mentora 
ova knjiga izazove barem malo pozitivnog odjeka, pokazat će se da ju je 
valjalo napisati. 



London, u siječnju 2003. 



London School of Economics and Political Science 
p.dunleavy@lse.ac.uk 



Patrick Dunleavy 



Teaching and Learning Development Office na LSE. Zahvaljujem i Andyju Northedgeu (Open 
University). 

8 Platon, nav. u: Dimnet, Ernest (1929). Ari ofTIiinkiiig. London: Cape, str. 95. 

U zapisivanju nekog problema ili njegovu iznošenju u razgo- 
voru puštamo da na vidjelo izađu njegovi bitni vidovi. A poz- 
navajući njegov karakter, uklanjamo, ako već ne sam problem, 
a onda barem sekundarna obilježja, ona koje ga čine teškim: 
zbrku, zamjenu, iznenađenje. 
Alain de Botton 9 



Proces autorskog rada obuhvaća sve sastavne dijelove stvaranja zgotov- 
ljenog teksta, to jest: smišljanje što da se napiše, okvirno planiranje teksta, 
skiciranje odlomaka, zapisivanje cjelokupnog teksta, njegovo revidiranje i 
ponovno pisanje te dovršavanje u prikladnom obliku, zajedno s objavljiva- 
njem cijelog teksta ili njegovih dijelova. Na svakom stupnju može iskrsnuti 
složeni splet intelektualnih i logističkih problema. Kao što de Botton tvrdi o 
problemima općenito, često postoje istinske (trajne) dvojbe okružene remeti- 
lačkim čimbenicima koje je lakše riješiti. Možda ni temeljne probleme niti 
okolne teškoće nije lako riješiti, no u pogledu tih teškoća često možemo pos- 
lići napredak tako da prisutne probleme učinimo jasnijima. U ovom poglavlju 
namjeravam osvijetliti opće probleme koji se pojavljuju u autorskom radu te 
istaknuti rješenja koja su drugima bila korisna, a koja će možda i vama biti 
od pomoći. 

Započinjem raspravom o važnosti autorskog rada kao općeg skupa umi- 
jeća na doktorskoj razini. Radnja ili duga disertacija (nadalje te riječi rabim 
kao istoznačnice) ključni je element u svim glavnim modelima doktorskog 
obrazovanja. Neka ključna načela autorskog rada imaju važnu primjenu u 
mnogim disciplinarna humanističkih i društvenih znanosti. Drugi odjeljak ra- 
zmatra različite autorske zadaće sadržane u "klasičnom" modelu doktorata i 
novijim "nastavnim" modelima doktorskog studija. Treći odjeljak bavi se te- 
meljnim umijećem potrebnim da bi se postalo dobar autor - umijećem aktiv- 
nog nošenja s očekivanjima svojih čitatelja. 






' Alain de Botton (2000). The Consolations of Philosophv. London: Penguin, str. 58-59. 

Autorski rad nešto je više od pukog pisanja 

Pisati znači zahtijevati da se bude čitan, ali od koga? 
| C. Wright Mills 10 

Autorski stvarati na doktorskoj razini znači postati kvalificiranim aka- 
demskim piscem čija se djela, po mogućnosti, objavljuju. To uključuje stjeca- 
nje cjelovitog skupa "umijeća", korpusa praktičnog znanja koje se, tradicio- 
nalno, prenosi osobnim kontaktima unutar sveučilišnih odsjeka s mentora na 
studente. Osnovna pretpostavka ove knjige glasi da umijeća autorskog rada 
čine ključni element u sastavljanju uspješnog doktorata. Ona su temeljna za 
postizanje koherentne, povezane argumentacije u radnji. Umijeće autorskog 
rada može vam pomoći i da zadovoljite uvjete "izvornosti" te da dadete bitan 
doprinos razvoju svoje discipline, a to su na dobrim sveučilištima još uvijek 
ključni kriteriji za dodjelu doktorata. Uz to, stjecanje sposobnosti autorskog 
rada vrlo je važno u dovršavanju doktorata u propisanom roku i izbjegavanju 
velikih kašnjenja zbog kojih su doktorandi nekoć bili ozloglašeni. 

Međutim, doktorandi na sveučilištima rijetko izričito uče umijeća autor- 
skog rada. Znanje o kojem je tu riječ često nije kodificirano ili zapisano. Naj- 
češće se velik napor ulaže u prenošenje temeljnog znanja pojedine discipline, 
uz intenzivno upoznavanje i uvježbavanje studenata u njezinim istraživačkim 
metodama. U usporedbi s time, poučavanju ili vježbanju studenata u autor- 
skom radu pridaje se slaba pozornost. To dijelom odražava prošireno uvjere- 
nje među sveučilišnim nastavnicima da na doktorskoj razini autor postaje 
učinkovit kad postane dobar istraživač i ovladava predmetom neke znanstve- 
ne discipline. Autorski rad na doktoratu često se smatra odveć raspršenom 
aktivnošću da bi bilo opravdano ili korisno da se studira na sveučilištima. 
Mnogi djelatni sveučilišni nastavnici, možda i većina njih, sumnjaju u to da 
se izvan konteksta pojedine discipline može mnogo toga korisnog reći o op- 
ćim umijećima sadržanima u autorskom radu. Stoga je u davanju savjeta stu- 
dentima o autorskom stvaranju većini sveučilišnih nastavnika i mentora do- 
stupno malo pouzdanih izvora. Mnogi se savjetnici moraju ponajviše osla- 
njati na vlastito iskustvo, na činjenicu što su bili mentori i prijašnjim narašta- 
jima studenata ili možda na činjenicu što su prije tridesetak godina i sami bili 
doktorandi. To zanemarivanje umijeća autorskog rada nije univerzalno. Ured- 
nici znanstvenih časopisa i većina izdavača sveučilišnih knjiga mogu prepoz- 
nati, a uistinu to i čine, nečiju kompetentnosti u određenoj disciplini i nje- 
govo umijeće pisanja. Oni priznaju da dobri istraživači mogu biti loši pisci i 
da neinspirativni istraživači ipak mogu biti dobri pisci, interpreti i prenositelji 

znanja. No glavno načelo velikog dijela doktorskog obrazovanja ipak je u 
pretpostavci da, ako se istraživanje dobro provede, onda će dio koji se odnosi 
na pisanje nekako prirodno doći na svoje mjesto. 

Taj konvencionalni pristup pretpostavlja da će se studenti koji započinju 
doktorski studij oslanjati na umijeća učenja koja su specifična za njihovu dis- 
ciplinu, a koja im je usadilo njihovo dotadašnje obrazovanje na prijediplom- 
skoj ili diplomskoj razini. Kako njihovo istraživanje bude napredovalo, oni će 
vjerojatno naučiti kako napisati dobar (ili barem prihvatljiv) sastavak u stilu 
discipline, metodom pokušaja i pogrešaka, praktičnim učenjem na temelju 
nekoliko skica, najprije seminarskih radova, potom poglavlja, a na kraju ci- 
jele disertacije. Doktorande se pomno nadgleda, pa oni od svojih mentora, a 
možda i drugih kolega, dobivaju podrobne kritike i pojedinačne savjete. Ti se 
savjeti uvijek odnose specifično na tekst i disciplinu te se usredotočuju na 
neki važan argument ili istraživanje, na to je li određena postavka bila dosta- 
tno dokazana, odnosno na to je li dotični način formuliranja argumenta legi- 
timan ili primjeren kontekstu i tako dalje. Očekuje se da će iz mnogih ponov- 
ljenih slučajeva tih komentara i interakcija studenti postupno izgraditi vlastiti 
osjećaj za ono što se može a što ne može reći, kako bi se to moglo reći i kako 
bi drugi stručnjaci u njihovoj disciplini protumačili njihov tekst i reagirali na nj. 

U provođenju istraživanja te u razvijanju znanja u određenoj znanstvenoj 
disciplini zanatski pristup doktorskom obrazovanju još dobro funkcionira, 
iako je u novije doba znatno proširen formaliziranijim, širim i duljim proce- 
sima napredne pouke. A kad je posrijedi pitanje autorskog rada, mnogi će 
studenti možda imati sreću i za mentora dobiti sklonog nastavnika, osobu 
koja je i sama umješan i iskusan autor, i koja je, k tome, spremna mnogo 
vremena i truda posvetiti tome da individualnim radom studentima usadi slič- 
na umijeća autorskog rada. U tim okolnostima sustav koji se zasniva na pop- 
ratnom učinku ipak može polučiti iznimne rezultate. 

No taj je model popratnog učinka studentskog učenja i razvoja obično 
mnogo problematičniji glede autorskog umijeća. Pritisak da podučava, istra- 
žuje, objavljuje i obavlja administrativne poslove, kojemu je na modernim 
sveučilištima podvrgnuto kvalificirano osoblje, često je uzrokom što taj mo- 
del, u jednom ili nekoliko pogleda, doživljava neuspjeh. Doktorski studij koji 
se zasniva na individualnom mentorstvu skup je i zahtijeva mnogo vremena. 
Jedan od razloga za formalniji i kolektivniji trend u doktorskom obrazovanju 
jest skraćivanje individualnog studija, uz veće korištenje skupnih seminara 
koji studentima trebaju pomoći da razviju svoje ideje i umijeća komunicira- 
nja. Čak je i u najtradicionalnijem shvaćanju doktorskog obrazovanja, koje 
još uvijek naglašava nadgledanje pojedinog studenta od strane jednog men- 
tora, prijenos umijeća autorskog rada ranjiv. Neki mentori mogu biti nemarni 
pisci ili pak ne osobito zainteresirani za razvoj sposobnosti autorskog rada 

drugih ljudi ili ne baš umješni u tome. Njihovi se studenti mogu naći bez ika- 
kva dodatnog izvora pouke. Povrh svega, postupak koji se zasniva na poprat- 
nom učinku može oduzeti mnogo vremena i biti nepredvidljiv, što studentima 
donosi mnogo brige i psihološkog opterećenja. Neformalne metode ili me- 
tode "pokušaja i pogrešaka" mogu nepotrebno produljiti vrijeme dovršenja 
doktorata. K tome, one mogu učiniti problematičnijim nego što je potrebno 
razvoj kompetentnoga i darovitoga neovisnog autora. 

Ova knjiga nastoji biti korisna doktorandima i njihovim savjetnicima u 
tome da sustavnije razmišljaju o umijećima autorskog rada. Na temelju du- 
gogodišnjega mentorskog rada s vlastitim studentima te opsežnog i intenziv- 
nog tečaja o skiciranju i pisanju doktorata što sam ga na svojem sveučilištu 
držao više od desetljeća, prihvatio sam ono što bi konvencionalniji kolege 
nazvali "ekstremnijim" gledištem. Smatram da u većini društvenih i humanis- 
tičkih znanosti skup općih umijeća autorskog rada određuje otprilike 40 do 
50 posto uspjeha u pisanju doktorata. Dakako, sposobnost da dovršite rad na 
doktorskoj razini ponajprije će biti uvjetovana vašim vlastitim istraživačkim 
zamislima i "urođenoj" izvornosti, vašim zalaganjem, marljivošću i umije- 
ćem u stjecanju specifičnog znanja na području vaše discipline te kompetent- 
nosti u njezinim metodama. No ako istodobno ne razvijate i unapređujete 
svoje sposobnosti autorskog rada, postoji veliki rizik da se vaše ideje ne raz- 
viju dovoljno dobro ili brzo kako bi vas podržale da svoju radnju dovršite na 
odgovarajućoj razini i u razumnom roku. Provođenje dobrog istraživanja i 
postajanje učinkovitim autorom nisu odvojeni procesi, nego su usko povezani 
oblici intelektualnog razvoja koji trebaju djelovati usporedno. Isto tako, sma- 
tram da su umijeća autorskog rada relativno općenita te da se na doktorskoj 
razini mogu, na otprilike sličan način, primijeniti u cijelom spektru discip- 
lina. Stoga se ova knjiga oslanja na mnoštvo prethodnih spisa i uvida pret- 
hodnih naraštaja sveučilišnih nastavnika. 



Različiti modeli doktorata i zadaće autorskog rada 

Na suvremenim sveučilištima postoji mnoštvo različitih modela dokto- 
rata. Način na koji biste trebali razvijati umijeća autorskog rada ponešto će se 
razlikovati ovisno o pojedinom modelu, kao i, donekle, ovisno o različitim 
disciplinama humanističkih i društvenih znanosti. Postoje dva glavna tipa 
doktorskog obrazovanja: "klasični" model, usko povezan s izradom opsežne 
radnje, i moderniji "nastavni model", koji se često povezuje s kraćom diser- 
tacijom koja se zasniva na člancima. Pokazat ću kako se savjeti koje dajem 
ovdje i u ostatku ove knjige mogu prilagoditi vašem modelu doktorata. 

Model doktorata 


Mentorstvo 


Zahtjevi za radnju 


Uobičajen u 


Klasični model u cijelosti 
se usredotočuje na pisanje 
radnje, uz samo prethodnu 
vježbu ili rad u kolegijima 


Jedan ili dva 
mentora (UK); 
ili malo povje- 
renstvo (Eu- 
ropa) 


Opsežna radnja: in- 
tegrirani skup pog- 
lavlja koji se najčešće 
sastoji od, približno, 
80.000 do 100.000 
riječi 


sveučiličnim sustavima 
britanskog i europskog 
tipa te disciplinama 
koje se više zasnivaju 
na tekstovima 


Nastavni doktorski model 
Prvi stupanj uključuje rad u 
kolegijima koji se ocjenjuje 
na temelju općeg ispita. 
Drugi stupanj je disertacija 


Glavni savjet- 
nik, pomoćni 
savjetnik i os- 
tatak povjeren- 
stva 


Disertacija prema 
modelu članaka: če- 
tiri ili pet kvalitetnih 
članaka koji su prik- 
ladni za objavljivanje, 
otprilike 60.000 riječi 


sveučilišnim sustavima 
američkog tipa i više 
tehničkim društvenim 
znanostima drugdje 



Klasični model doktorata razvio se tijekom stoljeća u Europi te još pre- 
vladava u sveučilišnim sustavima koji su pod utjecajem europske i britanske 
ili komonveltske prakse u većini humanističkih i društvenih znanosti. Naj tra- 
dicionalnija verzija toga pristupa ravna se prema tradiciji "čarobnjakova še- 
grta" u kojoj studenti sjede do nogu svojeg mentora, velikana u dotičnom po- 
dručju, koji je nekoć davno napisao veliku knjigu. Mentor će, na način koji je 
sam smislio, u doktoranda usaditi pravi duh, usmeno će mu prenijeti nakup- 
ljenu mudrost dotične discipline i opširno će komentirati studentove uzastop- 
ne pisane pokušaje, kako bi mu pomogao da u nekoliko godina i sam napiše 
veliku knjigu. U tom je pristupu socijalizacija s disciplinom vrlo neformalna. 
( klnos mentora i studenta iznimno je čvrst i ključan je za napredak studenta. 
U britanskom i komonveltskom modelu mentor je odgovoran samo za razvoj 
i ada na doktoratu te za pomoć doktorandu, a ne i za završni doktorski ispit. 
Ta se zadaća najčešće povjerava dvojici (katkad i trojici) nastavnika koji 
prethodno nisu bili uključeni u rad studenta. Ispitivači imaju upute da u do- 
djeljivanju doktorata na svim sveučilištima održavaju dosljedan profesionalni 
standard (v. pogl. 8). 

Međutim, na mnogo mjesta i u mnogim disciplinama rad u kolegijima 
danas ima mnogo veću ulogu čak i u klasičnom modelu doktorskog obrazo- 
vanja. Isto tako, u Europi se mentor često zamjenjuje povjerenstvom od tri ili 
Četiri člana koje je poduprto aktivnijim nadzorom sveučilišnog odsjeka nad 
svim doktorandima kao skupinom. Socijalizacija u disciplini je poluformali- 
zjrana i kolektivnije organizirana. Učenje o tome kako postati stručnim auto- 
rom više je pitanje dugotrajnog sjedenja na doktorskim seminarima, u inte- 
rakciji s mnoštvom nastavnog osoblja, u reakcijama na seminarske radove od 
Strane kolega u seminaru i, naposljetku, u usmenim i pisanim komentarima 
na skice pojedinih poglavlja od strane povjerenstva. Na europskim sveučiliš- 
n ina nekoliko članova povjerenstva najčešće su i ispitivači na završnim stup- 
njevima, a dužnost im je da odluče treba li studentovu završnu radnju prihva- 

titi kao doktorat. Oni tako daju savjet i podršku, ali i propisuju i ocjenjuju. 
Pomiriti i obavljati te dvije uloge zajedno može biti teško. 

Različite verzije klasičnog modela doktorata funkcioniraju dobro kad sve 
ide kako treba, no u suprotnome funkcioniraju loše. U starijoj, individualizi- 
ranoj verziji, ideje se mogu prenositi brzo i lako ako se mentor i njegov stu- 
dent dobro slažu na osobnoj razini i ako prijateljski dijele uglavnom iste inte- 
rese. No stvari često mogu poći krivo. Odnosi između mentora i studenta 
mogu se pokvariti, tako da mentor može postati nervozan zbog činjenice što 
mladi suparnik preseže na njegovo područje, ili pak student može otkriti da 
njegov mentor ima i svoje slabe strane. Ili se pak mogu previše zbližiti, tako 
da mentor može postati tako dominantnim u njihovu odnosu da student po- 
staje pukim sljedbenikom, koji ponavlja ili replicira, a ne stvara iznova. Ili se 
pak student i mentor ne uspiju povezati, tako da se studentova pozornost i 
interesi razlikuju od mentorova stručnog interesa, a mentora je teško promi- 
jeniti. Prezaposlene mentore često ometaju brojne nastavne obveze, pa u 
ključnim trenucima mogu biti potpuno odsutni, na dopustu ili na istraživač- 
kom putovanju. Razdoblja sa zamjenskim mentorima često su problematična. 

Novija, kolektivnija varijanta klasičnog modela mentorstva općenito je 
fleksibilnija i elastičnija, tako da je vremenom postala proširenija, čak i u 
britanskome ili komonveltskome sveučilišnom sustavu. Više mentora i for- 
maliziranija doktorska izobrazba koju pružaju odsjeci znači da studenti imaju 
više opcija, od kojih će neke većinu vremena funkcionirati dobro. Studenti 
manje ovise o osobnim odnosima samo s jednom osobom. Ako odnosi s jed- 
nim članom povjerenstva pođu krivo, često to mogu nadoknaditi tako da se 
više oslone na onog člana za kojeg osjećaju da im je najbliži. Isto tako, stu- 
denti su često bolje osigurani u pogledu izostanaka jednog člana povjeren- 
stva. No povjerenstvo može stvoriti druge probleme. Lako je moguće da stu- 
denti dobiju oprečne savjete od različitih savjetnika, a izbor među njima 
može biti težak. Možda će, također, morati uložiti mnogo vlastite spretnosti 
kako bi svoje mentore doveli do suglasnosti i konsenzusa. Naposljetku, stu- 
dentima će možda biti teže održavati dobre odnose sa starijim mentorima ili 
ispitivačima. 

Kako god mentorstvo bilo organizirano, klasični model doktorata uvijek 
kulminira u stvaranju opsežne radnje, najčešće ograničene na duljinu od 
100.000 riječi. Ona mora biti konvencionalno izložena kao knjiga u obliku 
susljednih povezanih poglavlja i cjelovite opće argumentacije. Kako bi se 
stvorila i strukturirala tolika količina pomno uređenog teksta, potrebno je iz- 
nimno umijeće autorskog rada. U objema verzijama skiciranoga klasičnog 
modela često postoji znatan nesklad između načina na koji su razvijena umi- 
jeća autorskog rada i razine stručnosti u sastavljanju i razvijanju teksta koju 
iziskuje opsežna radnja. Neki dijelovi ove knjige, kao stoje drugo poglavlje, 

osobito su prilagođeni studentima koji sastavljaju tu vrstu radnje, a i sva će 
ostala poglavlja biti relevantna za njih. 

Nastavni model doktorskog studija ima dva ključna elementa. Prvi je 
opsežan i zahtjevan program rada u kolegijima koji najčešće traje dvije ili tri 
godine i koji se ocjenjuje na kraju, u SAD-u na općem ispitu. Drugi element 
je disertacija po modelu članaka srednje duljine na kojoj se radi još dvije do 
četiri godine i koju ocjenjuje povjerenstvo. Američko doktorsko povjerenstvo 
uvijek uključuje studentove savjetnike te još dvoje ili troje starijih nastavnika 
koji nisu neposredno uključeni u rad studenta. "Glavni savjetnik" je član na- 
stavnog osoblja koji je najodgovorniji za praćenje studenta u izradi disertacije 
(slično glavnom mentoru u klasičnom modelu doktorata). "Pomoćni savjet- 
nik" radi sa studentom, ali manje intenzivno. Neka sveučilišta propisuju da 
pomoćni savjetnik ne smije biti specijalist u istom području na koje se odnosi 
studentova disertacija. Članovi povjerenstva mogu čitati studentov rad u raz- 
ličitim fazama, osobito kad je disertacija dovršena, te sudjeluju u "obrani di- 
sertacije" ili u završnome usmenom ispitu (v. pogl. 8). Disertacija se, po pra- 
vilu, ne može prihvatiti ako se s time ne suglase svi članovi povjerenstva ili 
svi osim jednog, uključujući glavnog savjetnika i tri ili četiri druga starija na- 
stavnika. 

Opsežna radnja nije prikladna za nastavni model doktorskog studija, 
uzmu li se u obzir opseg i zahtjevan rad u kolegijima koji su obuhvaćeni op- 
ćim ispitom. U ovoj verziji doktorata često se ne čini osobito smislenim da se 
doktorande tjera na zamorni zadatak pisanja jednoga koherentnog mega- 
leksta, koji uključuje elemente kao što su opsežni prikazi literature ili drugi 
uvodni materijali koji se, stručno gledano, možda ne cijene mnogo. Diserta- 
cija po modelu članaka zahtijeva od studenata da napisu kraći tekst, svakako 
kraći od 60.000 riječi, i to u nepovezanijem obliku. Disertacija u biti obuhva- 
ća četiri ili pet članaka napisanih u skladu s dobrim znanstvenim standardom, 
(lanci ne moraju biti međusobno vrlo usko povezani, iako će najčešće po- 
stojati nekakav kratak uvod, a možda i kratka zaključna rasprava o međupo- 
\e/anostima u istraživanju ili o tome što poglavlja zajedno impliciraju. Za- 
pravo je važno to da svaki od tih četiri ili pet članaka bude "objavljive kvali- 
tete". Drugim riječima, povjerenstvo za ocjenu disertacije treba ih ocijeniti 
kao novo djelo koje jest znanstveni doprinos i koje se stoga može objaviti u 
znanstvenom časopisu (bez obzira na to jesu li ti članci na ovom stupnju za- 
pravo već objavljeni). 

Taj je pristup općenito najdalje odmaknuo od "knjiškog" modela radnje 
u onim društvenim znanostima koje su više tehničke i matematičke. Glavni 
način promicanja znanja relativno je kratak članak (od 8.000 riječi ili manje) 
u recenziranome znanstvenom časopisu. U matematički i tehnički zasnova- 
nim disciplinama pisanje cijelih knjiga odavno je postalo posve neuobičaje- 

nim i ono je, kad je riječ o priopćavanju rezultata novog istraživanja, manje 
važno od pisanja znanstvenih članaka. U tim disciplinama postoji tendencija 
smanjivanja broja znanstvenih knjiga, dok časopisi doživljavaju procvat. Pi- 
sanje knjiga postaje znanstvenom aktivnošću srednjih i poznijih godina i ne 
povezuje se toliko s doktoratom. Stoga je čak i u sveučilišnim sustavima bri- 
tanskog i europskog tipa doktorska radnja po modelu članaka postala uobi- 
čajenom u više tehničkim društvenim znanostima. 

Za one studente koji pišu disertaciju ili radnju na temelju članaka drugo 
poglavlje (o makrostrukturi radnje kao cjeline) nije nužno relevantno. Ako 
vaših četiri ili pet članaka zapravo nisu usko povezani, onda opće uređivanje 
materijala u tekstu nije važno pitanje. No ako su vaši tekstovi povezaniji od 
toga, onda savjet u drugom poglavlju ipak može pomoći tome da vaši argu- 
menti postanu uvjerljiviji i bolje razvijeni. Isto tako, moguće je da u člancima 
ima problema oko postizanja konzistentnog stila i prezentacije, koje valja 
razmotriti. A ako pak u kasnijem tijeku karijere odlučite napisati knjigu, mo- 
glo bi biti korisno ponovno pročitati ovo poglavlje. Sva ostala poglavlja pot- 
puno su relevantna i za disertaciju po modelu članaka. Ako je vaš rad vrlo 
tehnički ili matematički, te povlači za sobom malo pitanja koja se tiču stila, 
možda ćete htjeti preskočiti prvi dio petog poglavlja, koji se bavi tim pita- 
njem. No tamo se nalaze neka važna načela znanstvene komunikacije, koja 
jednako vrijede i za tehničke informacije. 

Ne kulminiraju svi nastavni modeli doktorskog studija u disertaciji po 
modelu članaka. Fakulteti humanističkih znanosti na mnogim, tradicionalni- 
jim američkim sveučilištima mogu zahtijevati veliku, opsežnu disertaciju, 
kao i polaganje općeg ispita da bi dodijelili doktorat, što je vrlo zahtjevan 
opći standard. Ako se taj zahtjevni miješani format uklapa u situaciju na va- 
šem sveučilištu, onda bi cjelina ove knjige trebala biti relevantna za drugu 
polovicu vašega doktorskog studija. 

Postoji još jedan model, koji se naziva "stručni" doktorat, koji je nekoć 
bio rijedak, no koji će se u budućnosti možda još razvijati. U osnovi, on dvije 
ili tri godine rada u kolegijima u nastavnom modelu doktorskog studija proši- 
ruje u punih četiri ili pet godina. U svojemu radikalnom obliku, taj sustav 
uopće ne zahtijeva završnu doktorsku disertaciju i, umjesto toga, sadržava 
više ocjenjivanja i pisanja mnoštva manjih članaka ili pak provođenje nekog 
projekta ili nekoga drugog nepisanog oblika vježbe. U drugim pak slučaje- 
vima on zadržava prilično smanjeni oblik disertacije, od možda 30.000 riječi, 
ali, za razliku od prethodnih modela, ne zahtijeva izričito da ona bude izvorna 
ili da se može objaviti. Uzme li se u obzir dugotrajnost dodatnog rada u kole- 
gijima na koji su studenti u tom pristupu primorani, izrada čak i kratke diser- 
tacije na primjerenoj razini možda neće biti jednostavna. Možete se naći pod 
velikim pritiskom kratkih rokova u kojima morate dovršiti neki projekt ili is- 

puniti neku obvezu u kolegiju, zbog čega vam ostaje malo vremena za autor- 
ski rad i za razvoj istraživanja. Istodobno, vrlo kratke radnje ili dugi eseji iz- 
rađeni u tom modelu (a možda i neki ocijenjeni radovi) ipak će trebati biti na 
naprednijim razinama nego što su oni koje su sastavili studenti na diplom- 
skom studiju (MA ili MSc). Studenti koji rade na stručnom doktoratu mogu 
preskočiti drugo poglavlje. No trebali bi uočiti da je ostatak knjige iznimno 
relevantan za njih, osobito za izradu naprednog teksta na dobroj znanstvenoj 
razini, no koji je napisan pod velikim pritiscima rokova i obujma posla. 



Nošenje s očekivanjima čitatelja 

I Knjiga govori samo onima koji već znaju što se od nje može 
očekivati i, sukladno tome, kako je protumačiti. 
Michael Oakeshott, o kuharicama 

1 Knjiga je, poput krajolika, stanje svijesti koje varira s čitateljima. 
Ernest Dimnet 

Izrađivati doktorat najčešće znači pisati više nego što ste to ikad dotad 
činili. Trebate li sastaviti opsežnu radnju, lako je moguće da će to biti najdulji 
lekst što ćete ga ikada napisati, čak i ako se upustite u znanstvenu karijeru i 
nastavite pisati sljedećih nekoliko desetljeća. Kao sveučilišni nastavnik ri- 
jetko ćete ponovno imati tri ili četiri godine da se puno radno vrijeme bavite 
jednim jedinim znanstvenim projektom. Možda ćete objavljivati knjige, no 
većina znanstvenih knjiga mora ostati na granici između 60.000 i 80.000 ri- 
ječi, dok opsežne radnje mogu iznositi i do 100.000 riječi, pri čemu studenti 
najčešće i idu do te granice. Čak i kad je riječ o doktoratu koji podrazumijeva 
disertaciju po modelu članaka, to je obično zato što su prevladavajući tip 
znanstvenih publikacija u dotičnoj disciplini članci u časopisima. Vaša će di- 
sertacija stoga opet biti četiri, pet ili čak šest puta dulja od jednog članka. 
Možda će opsegom odgovarati rezultatu četverogodišnjega znanstvenog is- 
traživanja u vašoj kasnijoj karijeri, ali ukoričenog u obliku jedne knjige. 
Prema tome, najjednostavniji razlog zbog kojega je važno sustavno razmiš- 
ljati o tome kako biti autor doktorata jest to što je izrada tolikoga povezanog 
teksta po prvi put neizbježno teška. Što je tekst dulji, to vam je teže kao au- 
toru razumjeti vlastite argumente i učinkovito ih posložiti. 



" Michael Oakeshott, iz njegova pristupnog predavanja na LSE, "Political Education", str. 15, 
nav. u: W. J. M. Mackenzie (1975). Explorations in Government. London: Macmillan, danas 
l'algrave Macmillan, str. 24. 

12 Ernest Dimnet (1929). The Art ofThinking. London: Cape, str. 151. 

Isto tako, kako tekst biva veći, čitateljima je teže slijediti vaše misli. Po- 
teškoće čitatelja bit će tim veće što su manje upoznati s gradom s kojom tre- 
baju izaći na kraj, a to je važan problem za autore od kojih se očekuje da pro- 
vedu originalno istraživanje. Gotovo po definiciji, velik dio nove radnje može 
biti nepoznat čak i iskusnim stručnim čitateljima. Navedeni Oakeshottov epi- 
graf naglašava da se i naizgled najjednostavniji tekst (kao što je kuharica) za- 
sniva na nekom zajedničkom skupu konvencija između autora i njegovih či- 
tatelja u pogledu toga kako valja pisati tu vrstu knjige. Potpuno poznavanje 
konvencija vaše discipline pomoći će vam da se u autorski rad upustite na 
pouzdaniji način. Ipak, kao što Dimnetov epigraf također naglašava, različiti 
čitatelji mogu isti tekst dešifrirati na različite načine. Pokušati konzistentno 
razmišljati o tome kako će čitatelji razumjeti vaš tekst, pisati tako da imate na 
umu čitatelje - to je temeljni način na koji se postaje dobrim autorom. To nije 
izvanjsko procesu stvaranja i razumijevanja vaših argumenata, nego je sa- 
stavni dio onoga što vam pomaže da budete što učinkovitiji u organiziranju i 
izražavanju svojeg mišljenja. 

Na neki vas način svako autorsko stvaranje suočava s potrebom da se ne- 
prestano nosite s očekivanjima čitatelja i shvatite da će različiti čitatelji pro- 
matrati vaš tekst iz različitih perspektiva. Pišete li svoju radnju tako da ona 
bude pristupačna najširem čitateljstvu, bolji ćete autor postati tako što ćete 
razvijati vlastite ideje te poboljšavati jasnoću i smjer svoga istraživačkog 
plana i dovršene misli. Većina doktorskih disertacija možda se nikad neće 
objaviti, ali mnoge ipak ugledaju svjetlo dana, nekad kao cjelovite knjige, ali 
češće u obliku jednog ili više članaka u časopisima (v. pogl. 9). Pišete li 
imajući na umu čitatelje, to će iznimno poboljšati kvalitetu vašeg teksta i 
uvećati izglede da će vam disertacija biti objavljena te stoga dati svoj dopri- 
nos razvoju znanstvene misli. Drugi je mogući rezultat izrada radnje koja, 
nakon što se preda, odlazi u knjižnicu i sljedeća dva desetljeća polako skuplja 
prašinu. Radnju koja nije nikad potpuno ili djelomice objavljena možda će 
pročitati najviše jedan ili dvojica znanstvenika u vašoj instituciji. Ili će pak 
neki vrlo marljivi istraživači s drugih institucija možda biti dovoljno zaintere- 
sirani upravo za istu temu. No jednako je tako vjerojatno da vašu radnju neće 
pročitati nitko drugi osim vaših mentora i ispitivača, poput ruže Thomasa 
Graya koja "se rodi da cvjeta negledana". 13 

Promatranje stvari iz perspektive čitatelja nije jednostavno. Znanstvenici 
najčešće provedu toliko mnogo vremena istražujući, razjašnjavajući svoje te- 
orije i izražavajući svoje argumente na integrirani način da im može biti vrlo 



13 Thomas Gray, "Elegija napisana na seoskom groblju": 

Mnoga se ruža rodi i mnoga cvjeta negledana 

A miris njen slatki zalud se širi pustim predjelima. 

teško shvatiti kako će njihov tekst biti primljen i protumačen. Taj je problem 
osobito akutan za doktorande, budući daje disertacija njihov prvi veći spis i 
najčešće ima ograničenu publiku čije je reakcije teško predvidjeti. Osim toga 
(o čemu raspravljam u drugom poglavlju), doktorski projekti obično postaju 
usko povezani s osobnošću znanstvenika početnika i istraživača naučnika, 
/bog čega studenti teško mogu biti samovjesni ili kritični kad je riječ o nji- 
hovu vlastitom djelu. 

Sva ova obilježja znače da neki studenti mogu pisati opsesivno imajući 
na umu samo dva ili tri čitatelja, naime svoje mentore ili savjetnike i, možda, 
ispitivače. Budući da su savjetnici, mentori i ispitivači za svoj posao plaćeni, 
studenti ih često zamišljaju kao ljude kojima je nemoguće biti dosadan. Pret- 
postavlja se da su oni toliko predani upijanju teksta da ih nije briga koliko je 
on (ne)zanimljiv. A budući da su ispitivači starije osobe koje su na vrhuncu 
svoje profesije, često ih zamišljaju i kao potpuno nezainteresirane za čitlji- 
vost ili razumljivost radnje. Pretpostavlja se da oni mogu ovladati bilo kojom 
razinom zahtjevnosti. Katkad ih doživljavaju i kao sitničave i opsjednute po- 
jedinostima istraživačkih metoda i navođenjem znanstvene literature za svaku 
tvrdnju. Zauzmete li išta slično ovoj vrsti stava, to može imati vrlo loš učinak 
na kvalitetu teksta što ga izrađujete. U izdavačkim krugovima doktorske su 
radnje često sinonim za nečitljive argumente, pompozno i pretjerano složeno 
izražavanje ideja te za pretjerivanje u navođenju i komentiranju literature i u 
ulaženju u teorijske i metodološke pojedinosti. 

Poput drugih oblika blage paranoje, obrambeni mehanizam doktoranata 
ima malo veze s činjenicama. Razumni doktorski mentori, savjetnici i ispiti- 
vači ne rade svoj posao za novac, a još manje za dvojbenu akademsku slavu. 
Naprotiv, većina profesora i ostalih starijih članova nastavnog osoblja pri- 
hvaćaju se mentorstva i ispitivanja zbog triju razloga: nadaju se da će naići na 
nov i originalan rad i poticati ga; žele da perspektivne mlade znanstvenike 
uvedu u disciplinu kojoj su posvetili svoj život; to shvaćaju kao dužnost 
prema kolegama na svojem odsjeku i, šire, u struci. Stoga, ako im predate ja- 
san i razumljiv tekst, onda je to samo osnovni oblik pristojnosti što ga mogu 
očekivati. Ako pišete tako da vas razumije najšira moguća publika informira- 
nih, stručnih čitatelja, to će pridonijeti tome da vaši savjetnici i ispitivači ste- 
knu najbolji dojam o vašem radu te da svoju zamršenu zadaću najbrže i naj- 
lakše mogu obaviti. Nasuprot tome, složen ili nejasan tekst, zakučasto i nera- 
zumljivo napisan, može im rad s vama učiniti odbojnijim. U završnoj fazi 
dovršavanja i predaje disertacije on čak može kod savjetnika ili ispitivača 
pobudili ozbiljne dvojbe o vašoj sposobnosti da se upustite u znanstvene ak- 
tivnosti koje su bitne za vašu kasniju akademsku karijeru, kao stoje učinko- 
vito poučavanje studenata ili redovito objavljivanje u časopisima (v. pogl. 8. i 9). 

Mnogo je različitih načina na koje će vaš spis pobuditi očekivanja čitate- 
lja. Svaki razumljiv tekst dulji od nekoliko stranica mora sadržavati "orijen- 
tacijska sredstva", to jest načine da se unaprijed naznači ono što slijedi (o 
čemu se podrobno raspravlja u pogl. 3. i 4). Uz to, disertacije često zahtije- 
vaju vrlo razvijen mehanizam za smještanje dotičnog djela u širi znanstveni 
kontekst. U opsežnoj je radnji najvažniji elementi takvog naznačavanja pri- 
kaz prethodne literature i jedno ili više teorijskih poglavlja. U svakoj znan- 
stvenoj disertaciji ili članku čitatelji vrlo pozorno razmatraju autorove iskaze 
o tome što će njegova studija postići. Razočarani su kad autori ne daju nika- 
kve naznake o tome što će uslijediti u kasnijim poglavljima, odjeljcima ili 
odlomcima; ili kad najave da će nešto uslijediti, a to se ne dogodi; ili kad iz- 
nesu nešto različito od onoga što su najavili; ili pak kad ih uvuku u trošenje 
vremena na projekt koji ispadne drukčiji od onoga što su mislili. Svaki od tih 
ishoda čitatelje zabrinjava: možda autor ne zna što misli, možda ne razumije 
temu uz koju je prionuo. Ubrzo slijedi implikacija: možda ova knjiga ili čla- 
nak nije vrijedan mojeg vremena ili pozornosti. Kod ispitivača ili disertacij- 
skog povjerenstva taj se osjećaj može vrlo lako pretvoriti u sljedeće: možda 
ova radnja ne zadovoljava onaj standard koji bi trebao zadovoljiti doktorat. 
To su za doktorande, više nego za većinu drugih autora, opasne misli. 

Autori često kod čitatelja mogu pobuditi očekivanja, a da to nisu 
namjeravali. Doktorske radnje i znanstveni članci najčešće započinju nekim 
prikazom literature. Posve je uobičajeno da se studenti početnici u tim odjelj- 
cima lirski razbacuju o ograničenjima ili neadekvatnostima prethodnog istra- 
živanja u njihovu području. Većina doktoranata rano počinje pisati prikaze 
literature, često prije nego što su postali svjesni kako je teško baratati istraži- 
vačkim materijalom i iz njega izvlačiti korisne ili zanimljive informacije. 
Stoga se lako zavesti uvjerenjem da će upotreba različitih metoda ili nekoga 
novog teorijskog pristupa dovesti do sjajnijih rezultata. No ako oštro iskriti- 
zirate prethodno djelo, kako bi to moglo utjecati na čitatelje? To bi moglo 
stvoriti očekivanja da će vaše istraživanje biti mnogo bolje od prethodnoga. 
Kad temeljito izložite što je u prethodnim studijama bilo pogrešno, čitatelji 
moraju povjerovati u to da ste sposobni prekoračiti ta ograničenja. Stoga 
svaka kritika koju iznesete može podići prag što ga vaše istraživanje treba 
prijeći. Kumulativno, učinci pretjerano entuzijastične kritike mogu vas ones- 
posobiti. 

Slično tome, akademski će čitatelji iz načina na koji pišete svoj tekst iz- 
vući mnoštvo malih putokaza, koji će stvoriti određena očekivanja u pogledu 
toga što pokušavate učiniti. Primjerice, način na koji nazivate škole mišljenja 
u svojoj disciplini i na koji potom opisujete vlastito djelo natuknut će čitate- 
ljima vašu poziciju u intelektualnim trendovima dotične discipline, na čiju se 
stranu svrstavate i kome se suprotstavljate. Brojni su komentatori otkrili ple- 
menske tendencije među znanstvenicima, zbog kojih se moraju okupljati u 



Kako postali autor 



13 



škole mišljenja, a možda i stvarati umjetne frakcijske sukobe. Drugi se žale 
na posjednički nagon koji uzrokuje stalnu diferencijaciju stajališta. Charles 
Caleb Colton ironično je primijetio: "Profesori u svakoj grani znanja daju 
prednost vlastitim teorijama pred istinom; to je zato što su njihove teorije pri- 
vatno vlasništvo, dok je istina zajedničko dobro." 14 

Ipak, neki oblici akademske diferencijacije i etiketiranja nisu samo 
i/vanjski elementi. Etikete i žargon u akademskom životu uštede mnogo vre- 
mena, upravo kao i u svakodnevnom životu. Kad kažem: "Dolly Parton je 
countrj i westem pjevačica", onda etiketa sadržana u tim četirima riječima 
sažimlje mnoštvo različitih obilježja: odijevanje u lažnu kaubojsku odjeću 
ukrašenu resama, pjevanje na način jujuškanja uz pratnju slide gitare i prefe- 
riranje pjesama ruralne i provincijske tematike, o iskušenjima bračne ljubavi i 
američkom domoljublju. Kad bih svaki put trebao navoditi ta obilježja, za 
objašnjenje bi mi bilo potrebno mnogo više od četiriju riječi. Slično tome, 
akademski je žargon bitan element profesionalnog komuniciranja (osobnog i 
pisanoga), gdje su značenja precizna, a specijalističke se teme mogu obrađi- 
vati fleksibilno i ekonomično. Da bi vaša doktorska radnja uopće bila zanim- 
ljiva, neizbježno je da se umnogome usredotoči na neku vrstu spora u vašoj 
disciplini, na neki prijepor među različitim teorijama, tematskim interpreta- 
cijama, metodološkim pozicijama ili empirijskim stajalištima. Stoga ćete mo- 
rati raspravljati o pozicijama, iznositi kritike, priklanjati se nekome - ukrat- 
ko, svrstati se na nečiju stranu. Studenti početnici često podcjenjuju važnost i 
prodornost jasnih znakova svrstavanja koje njihov tekst prenosi. Oni prihva- 
ćaju i rabe "opterećenu" terminologiju ili pojmove, ne uzimajući u obzir kako 
će to neki čitatelji dešifrirati. Kako biste se djelotvorno nosili s očekivanjima 
čitatelja, morate pomno prosuditi sve elemente svojeg izlaganja, eksplicitna 
obećanja i implicitne naznake koje dajete čitateljima o namjerama vašeg djela 
i njegova odnosa prema disciplini. 



Zaključci 

Početak rada na doktorskoj disertaciji ne uvodi vas samo u naukovanje u 
odabranoj akademskoj disciplini i njezino istraživačko umijeće, nego i u nau- 
kovanje u autorskom radu. Taj oblik vaše nove uloge lako može izazvati 
premalo pozornosti, kako od strane vaših mentora ili savjetnika, tako i s obzi- 
rom na vaše vlastite prioritete. No umijeća autorskog rada važan su oblik 
vaše uloge, ključan za vaš uspjeh u radu na radnji i njezinu dovršenju. To je 



" Charles Caleb Colton (1780-1832). Colton je bio britanski svećenik koji je skovao aforizme 
koji su danas popularni na američkim vjerskim web stranicama. Na taj sam citat naišao kao 
student i nisam mogao pronaći njegov izvor. 

područje u kojemu možete ostvariti solidan napredak koji će vam biti koris- 
tan tijekom cijele znanstvene karijere. Najvažniji je oblik autorskog rada us- 
pješno nošenje s očekivanjima čitatelja, kako biste bili sigurni da će oni tekst 
doživjeti kao koherentan, odmjeren i organiziran, i primjeren obećanjima 
koje ste dali. A za nove doktorande ključan početni korak u zadovoljavanju 
očekivanja čitatelja jasno je definiranje glavnog cilja cijele radnje - njezina 
središnjega istraživačkog pitanja. 



2. ZAMIŠLJANJE RADNJE KAO 
CJELINE 



U snovima počinje odgovornost. 
W. B. Yeats 15 

O čemu je riječ u vašoj disertaciji? Koji doprinos nastojite ostvariti? Što 
novo ili drukčije donijeti vaše djelo? Kako biste opravdali vrijeme i sred- 
tva koja ćete u nj uložiti? Ova temeljna pitanja izgledat će veoma važna na 
početnim stupnjevima vašeg istraživanja, kad započne Yeatsov neopipljivi 
proces vašeg uključivanja u dugoročni projekt. No ona kasnije ne nestaju. Ti 
problemi u središnjim fazama radnje - tijekom terenskog rada, studija sluča- 
|eva, napornog rada u knjižnici ili arhivu ili prikupljanja podataka i analize - 
lo mogu biti potisnuti. No oni se mogu vratiti tijekom krize gubitka samo- 
pouzdanja koja se pojavljuje u sredini rada i u koju često zapadaju autori di- 
nacije. Po pravilu, ponovno se pojavljuju kad napišete prvu verziju radnje i 
kad je trebate oblikovati u dotjeranu i obranjivu konačnu verziju. Ovo se po- 
glavlje bavi važnošću razmišljanja o nekim prikladnim odgovorima prije 
go što previše toga uložite u neku istraživačku temu i pristup. Najprije raz- 
matram kako definirati jedno ili nekoliko pitanja koja će oblikovati vaš pro- 
jekt kao cjelinu. Drugi odjeljak bavi se zahtjevima da istraživanje bude "iz- 
• miio" i zanimljivo. 



'i eats je taj stih, koji se pripisuje "Old PIayu", stavio na nastavnicu svoje zbirke pjesama 
nonsibilities, prvi put objavljene 1914. V. W. B. Yeats (1992). Collected Poems. London: 
ige, sir. 95. Priredio Augustine Martine. 

Definiranje središnjih istraživačkih pitanja 

Neke knjige izgleda da nisu napisane kako bi nam pružile ika- 
kvu pouku, nego samo radi toga da nam daju do znanja da su 
njihovi autori nešto znali. 
Johann Wolfgang von Goethe 

Na najosnovnijoj razini svaki je doktorat ugovor, i to posve osebujne 
vrste. Kad je posrijedi opsežna radnja, specifična priroda toga ugovora jest u 
tome što autor razvija i iznosi neko pitanje te potom predlaže odgovor na nj. 
Što se tiče disertacije po modelu članaka, tu rijetko nalazimo jedno središnje 
pitanje; umjesto toga, tu je riječ o skupu slabije povezanih i specifičnijih ili 
podrobnijih istraživačkih problema. Ispitivači ili povjerenstvo za ocjenu di- 
sertacije potom određuju odgovara li uistinu znanstveni tekst na postavljena 
pitanja. Ako se pitanja i odgovori poklapaju, bilo na razini radnje kao cjeline 
bilo unutar svakog "članka", onda disertacija uspješno prolazi. No studenti ne 
smiju ponuditi sladunjavi materijal koji se ne odnosi na jasna pitanja. Oni ne 
smiju obećavati ono što ne mogu ispuniti niti tvrditi da su postigli ono što 
nisu dokazali. Jednako je čest problem to što pitanje postavljeno u disertaciji 
i pruženi odgovor nisu jasno povezani. Autor može biti uvjeren da radi X, ali 
čitateljima izgleda kao da radi Y, nešto posve drugo. Ili, postavljeno pitanje 
može biti toliko široko da je odgovor što ga student daje s njime povezan 
samo na krajnje maglovit način. Ili, pak, pitanje može biti specifično, a dani 
odgovor previše nejasan ili loše definiran da bi s njim bio usko povezan. Ko- 
načno, ako se dio odgovora ne poklapa s postavljenim pitanjem ili ako je dio 
pitanja ostao nerazmotren ili bez odgovora, radnja može izgledati problema- 
tičnom. Stoga je ugovor što ga predstavlja radnja zahtjevan i ograničavajući, 
kako za studente tako i za one koji ocjenjuju njihov rad. 

No, isto tako, taj ugovor daje studentima mnogo zaštite i dodatne sigur- 
nosti. Ispitivačima ili povjerenstvu za ocjenu doktorata nije dopušteno da iz- 
mišljaju vlastita pitanja niti da zahtijevaju da doktorski kandidat razmatra 
drukčije pitanje od onoga što ga je izabrao. Ocjenjivači moraju uzeti kandi- 
datovo pitanje kao temelj za ocjenu, uz određene minimalne uvjete. Ovi tes- 
tovi u biti zahtijevaju da autor doktorata postavi jasno pitanje, bilo što se tiče 
cijele radnje, bilo što se tiče svakoga od njezinih sastavnih "članaka". On 
mora pokazati da je to pitanje ozbiljno i da predstavlja legitimno žarište 
znanstvenog istraživanja, što znači da na istaknuti način mora biti prisutno u 
postojećoj literaturi i raspravama. Jednom kad ti uvjeti budu utvrđeni, među- 



"' Nav. u: Greal WHtings of Goethe (1958). New York: Meridian, str. 272. Priredio Stephen 
Spcndcr. 

• idnos pitanja i odgovora mora biti kriterij za prihvaćanje ili neprihvaćanje 
rada. 

Vi definirate pitanje - vi iznosite odgovor. Jedinstvena obilježja te situa- 
cije često je teško shvatiti. Tijekom cjelokupnoga našeg prijašnjeg obrazova- 
nja pitanje definira netko drugi. Na prijediplomskoj i diplomskoj razini mo- 
žemo se usredotočiti isključivo na iznošenje odgovora koji zadovoljava taj 
i/vanjski zadani plan. Stoga može biti prilično teško razumjeti implikacije 
situacije u kojoj morate definirati, a potom i odgovoriti na vlastito pitanje. 
Studenti koji započinju rad na doktoratu često smatraju da se moraju latiti 
mnogo većih ili težih pitanja nego što su ona na koja je moguće odgovoriti u 
doktoratu, jednostavno zato što je to način na koji su pitanja uobličena u 
znanstvenoj literaturi koju čitaju. No profesionalni istraživači na sveučiliš- 
tima obično će imati mnogo više sredstava da se late velikih pitanja (velike 
proračune, sofisticirane istraživačke tehnologije koje su im na raspolaganju, 
velike surađivačke istraživačke timove ili skupine ljudi koji im pomažu). Ono 
sto je za profesionalne istraživače dobro pitanje za proučavanje, to često nije 
dobro pitanje za nekoga tko izrađuje doktorsku radnju samostalno i bez pro- 
računa. 

Ako pokušaj da se u doktoratu odgovori na neko nesavladivo ili preuze- 
tno pitanje predstavlja opasnost koje se treba čuvati, onda naginjanje drugoj 
krajnosti nosi sa sobom suprotne opasnosti. Doktorandi u tom slučaju biraju 
leme koje su perverzno dosadne ili podrobne, ne razmišljajući o čitateljstvu, 
nego samo o reakcijama nekolicine ispitivača ili članova povjerenstva. Tema 
nije izabrana kako bi se rasvijetlilo neko važno područje istraživanja, nego 
samo zato da se osigura sigurna ulaznica u akademsko društvo. Te defen- 
ivno usmjerene radnje usredotočuju se na djeliće određene discipline. One 
okrivaju vrlo kratko povijesno razdoblje, jednoga jedinog, ne osobito važ- 
nog autora ili jedan izvor, maleni izolirani mehanizam ili proces, jedno usko 
mjesto koje se temeljito ispituje ili određenu metodu koja se u nekom obliku 
amo malo dalje razrađuje. Naslovi tih disertacija najčešće su deskriptivni, 
bez teorijskih ciljeva i često opisani oznakama ograđivanja i ograničavanja 
Istraživačka studija o ..." ili "Neka pitanja o ..."). 

Usko povezan sindrom jest radnja koja ispunjava neku prazninu, namije- 
njena isključivo tome da popuni prazno mjesto u literaturi, a ne da promiče 
ik-ki širi intelektualni cilj. Ti projekti mogu točno replicirati postojeću i utvr- 
1 mi analizu u nekom novom području ili popuniti neku malu prazninu u 
Uianju unutar skupa već ispitanih problema. Međutim, s tim praznim područ- 
nma postoje dva problema. Prvi je taj što praznine često postoje zbog dobrog 
razloga; primjerice, zato stoje dotična tema od malenoga intrinzičnog inte- 
i ili zato što je preteška za obradu. Drugi je problem u tome što većina 
nih rupa u literaturi, koje je vrijedno proučavati, lako može privući druge 

istraživače. Stoga netko drugi može objaviti svoje istraživanje ili dovršiti 
doktorat o toj temi tijekom tri ili četiri godine koje će vam biti potrebne da 
dovršite radnju. Moguća konkurencija od strane drugih doktorata ili obilno 
financiranih znanstvenih projekata ozbiljan je rizik za svaku radnju koja želi 
ispuniti neku prazninu. Vrijednost studije čije je glavno opravdanje to što je 
prva obrada nečega može biti znatno umanjena ako postane druga ili treća ta- 
kva analiza. 

Izaberete li nepretencioznu ili previše opreznu temu samo zato da biste je 
dovršili, mogli biste se suočiti s nekim dugoročnijim problemima. Jednom 
kad završite svoj doktorat, njegov će se naslov morati navoditi u vašem ži- 
votopisu još mnogo godina. Tema vašeg doktorata prestat će biti u profesio- 
nalnom smislu važna tek nakon što objavite znatan broj radova, osobito kad 
objavite knjigu. Stoga, iako je lijepo imati završeni doktorat, dosadna, od- 
bojna ili staromodna tema nije dobra osnova za dobivanje prvoga akadem- 
skog zaposlenja. Osobito kad dođe do užeg izbora kandidata, većina sveučili- 
šnih povjerenstava za zapošljavanje pred sobom ima malo pisane dokumen- 
tacije. Ako nemate objavljenih različitih publikacija, prirodno je da će oni 
mnogo pozornosti pridati temi vašeg doktorata, smatrajući je izrazom vašeg 
karaktera i temperamenta. Osim toga, iz potpuno dosadnog doktorata može 
biti teško izdvojiti ikakve vrijedne publikacije. 

Nema smisla držati farmu svinja trideset godina istodobno go- 
voreći: "Trebao sam biti baletan". U međuvremenu su svinje 
postale vaš stil. 
Quentin Crisp [1 

Ti čimbenici mogu postati i važnijima zbog psiholoških učinaka izbora 
neke dosadne ili uske teme samo zato što je "izvediva". Većina doktoranata 
na polovici svog rada doživljava neki oblik krize samopouzdanja, jedno ili 
više razdoblja kad gube povjerenje u svoj projekt i pitaju se ima li smisla na- 
staviti. Ako dvojite o temi, ako niste istinski zainteresirani za pitanja svoje 
radnje i posve predani pronalaženju odgovora na njih, onda će vam u tim raz- 
dobljima biti još teže zadržati vjeru i polet. Također, na tom je stupnju popri- 
lično demotivirajuće ako postanete svjesni da ste izabrali nezanimljivu i nein- 
spirativnu temu za koju nije vjerojatno da će uvećati izglede za vašu kasniju 
karijeru. Stoga je važno da ozbiljno razmislite o domašaju svog istraživanja 
te da izbjegavate i preuzetne, i premalo ambiciozne teme. Pritom su, dakako, 
važni vaša osobna predanost i interesi. Ali važno je i mišljenje drugih. 



17 Nav. u: A. A. Schuessler (2000). A Logic oj ' Expressive Choice. Princeton: Princeton Univer- 
sity Press. str. 29. 

Izazov koji proizlazi odatle što morate objasniti temu svoje radnje može 
biti i dobrodošao poticaj za razjašnjenje vlastitog mišljenja. Tijekom izrade 
doktorata doći će do neugodnih situacija, na večerama ili piću s neznancima, 
kad će vam se netko obratiti i pitati vas što vi to radite. Kad priznate da radite 
na doktoratu, neizbježno slijedi pitanje o temi. Od toga trenutka imate otpri- 
like dvije minute da uvjerite svojeg, po pravilu skeptičnog, ispitivača u to da 
znate što radite i da je to vrijedno raditi. Često se pretpostavlja da ste kao 
doktorand posve predani temi koju ste izabrali i uz nju usko vezani. I ljudi sa 
sveučilišta kao i oni izvan njega mogu smatrati da se vaša osobnost odražava 
u temi vašeg istraživanja, pa i daje njome određena. Oni koji izrađuju dokto- 
rate redovito se smatraju predanijima (pa i opsjednutima) svojom temom 
nego što je to slučaj s profesionalnim znanstvenicima i njihovim istraživa- 
njem tijekom njihove kasnije karijere. Stoga je taj "test za večerom" uvijek 
liustrirajuće iskustvo i brojni studenti osjećaju da ga je nemoguće položiti. 
Očekivati od njih da budu sposobni zahvatiti bit svoje sofisticirane i specija- 
lizirane teme te daje u nekoliko rečenica mogu iznijeti potpunom neznancu, 
icdnostavno znači na apsurdan način podcijeniti to što uopće rade. Ipak, mis- 
lim daje taj test koristan. Ako u dvije ili tri minute običnim jezikom ne mo- 
žete pregledno objasniti ono na što ste usredotočeni i što nastojite postići, 
undaje vrlo vjerojatno da u bitnome još ne razumijete temu svoje radnje. 

Vi definirate pitanje - vi iznosite odgovor. Ova tvrdnja znači da svaka 
o/biljna doktorska radnja na neki način treba biti istinski personalizirana. 
Trebate uzeti neki aspekt pitanja ili preokupacije postojeće literature koji se 
može obraditi, a potom tu temu prekrojiti ili preinačiti, oblikujući je tako da 
na nju bude moguće odgovoriti. Pitanje treba oblikovati na razmjerno speci- 
ličan način i tako da temi pristupa iz osobnog kuta. Ako imate takvu perso- 
naliziranu (pa i blago idiosinkratičnu) perspektivu, manje je vjerojatno da će 
je tijekom vašeg studija prihvatiti drugi znanstvenici. 

Radnju je bolje pokušati uobličiti oko nekoga intelektualnog problema ili 
paradoksa nego oko neke praznine. Ona se treba usredotočiti na skup pojava 
koje zahtijevaju objašnjenje, koji možete izraziti kao zagonetku i za koji mo- 
žete formulirati zanimljiv i efektan odgovor. Filozof Robert Nozick nedavno 
je postavio pitanje "Sto je intelektualni problem?" i zaključio da on ima pet 
sastavnica. 18 Prva je cilj ili svrha koja nam može reći kako da prosudimo is- 
hode, kako da uvidimo daje postignut neki napredak. Druga je početno sta- 
nje, polazišna situacija i dostupna sredstva koja će se rabiti, u ovom slučaju 
najčešće postojeća literatura. Skup postupaka koji se mogu rabiti kako bi se 
i/mijenilo početno stanje i sredstva čini treću sastavnicu intelektualnog pro- 



Nozick, Robert (1993). The Nature of Rationaliiy. Princeton: Princeton University Press, str. 
164, 

blema, a to mogu biti novi podaci i istraživačke metode. Četvrti su element 
ograničenja, koja određene vrste postupaka označuju kao nedopustive. Peti 
element je ishod. Problem je riješen ili u nekoj mjeri popravljen ako je niz 
dopustivih postupaka bio proveden tako da početno stanje preinači u ishod 
koji ispunjava cilj, a da pritom ne krši ograničenja. U francuskom doktor- 
skom obrazovanju taj široki pristup definiranju teme često se karakterizira 
kao potraga za "une problematique" . Engleski sinonim "a problematic" pre- 
više je dvosmislen zbog pridjeva "problematic" (u značenju "težak") da bi 
bio istoznačan. No ako imate na umu "problematiziranje" pitanja svoje radnje 
- smještanje odgovora, za koji se nadate da ćete ga dati, u okvir koji će poka- 
zati njegovu intelektualnu važnost - približit ćete se značenju spomenutoga 
francuskog izraza. 

Velečasni Brown odložio je svoju cigaru i pažljivo kazao: "Ni- 
je stvar u tome što oni ne mogu vidjeti rješenje. Stvar je u tome 
što oni ne mogu vidjeti problem." 
G. K. Chesterton™ 

Većina problema s kojima se ljudi suočavaju ne može se speci- 
ficirati s takvom točnošću. A često nije tako da se ljudi jedno- 
stavno suočavaju s danim problemima; njihova je zadaća u 
tome da stvore problem, da pronađu problem u početnoj situa- 
ciji s kojom se suočavaju. 
Robert Nozick 

Mnogi doktorandi koji dolaze iz zemalja ili disciplina u kojima se njegu- 
ju više empirijski pristupi ili u kojima se veći naglasak stavlja na intelektualni 
ili društveni konsenzus ideju problematiziranja teme svoje radnje smatraju te- 
škom i neobičnom. Temu koju su izabrali često smatraju bjelodano vrijed- 
nom proučavanja ili apsolutno zanimljivom i važnom već u zdravorazum- 
skom smislu. Oni pred sobom ne vide nikakvu zagonetku ili enigmu nego 
samo empirijski krajolik, što su ga tek djelomice obojili prethodni autori, i to 
smatraju svojom prigodom. Opasno je tako razmišljati na početku doktorata. 
Ta se vrsta razmišljanja često povezuje s ljudima koji izabiru pretjerano deri- 
virane teme važne na nekim prethodnim obrazovnim razinama ili koji se pri- 
hvaćaju vrlo konvencionalno uobličenih tema iz postojeće literature koje su 
prevelike ili preteške da bi ih se riješilo u doktoratu. Povrh svega, "nepro- 
blematizirana" tema radnje studentima najčešće ne daje nikakvo vrijedno in- 



" G. K. Chesterton, citat kojemu nisam mogao pronaći izvor, iz jedne od njegovih manje 
poznatih priča o velečasnom Brownu. 



211 Nozick, The Nature ofRationality, str. 165. 

telektualno žarište ili zaštitu na ispitu. Ona ostavlja otvorenima previše pita- 
nja poput: "Čemu ova radnja služi?". 

Vi definirate pitanje - vi iznosite odgovor. Ova je tvrdnja simetrična i na 
oba je njezina dijela jednak prostor u koji možete intervenirati. Najbrži način 
tla postignete veliku podudarnost između postavljenog pitanja i ponuđenog 
odgovora u radnji jest da pokušate razraditi ono što ste sposobni kazati ili za 
što se nadate da ste sposobni kazati. Tek nakon toga uobličavate svoje istra- 
živačko pitanje onako kako mu najbolje odgovara. Morate pronaći legitimne 
načine da ona pitanja ili preokupacije koje se nalaze u literaturi, a na koja ne- 
ćete moći odgovoriti ili koja vam neće biti ugodno pretresati, jednostavno 
i/.ostavite. To znači da morate od samog početka razmišljati o praktičnim as- 
pektima istraživanja i svojim sposobnostima i sredstvima, "prognozirajući" 
rezultate i ishode istodobno s formuliranjem teme. Ova vježba donekle nali- 
kuje na okretanje stranice s odgovorima koja se nalazi na kraju matematičkog 
udžbenika prije nego što ste došli do izvoda točnog rezultata. Nema nikakve 
koristi od formuliranja velike teme koja ovisi o tome hoćete li ostvariti teorij- 
ski proboj koji je izmaknuo prethodnim znanstvenicima ili koja potpuno ovisi 
o lome hoće li vaša empirijska analiza dovesti do osobito jasnih ili prikladnih 
rezultata. 

Dobro je biti pun nade i razmišljati o najboljemu mogućem slučaju: što 
bih mogao reći kad bi sve teklo upravo onako kako bih želio? No trebate 
ugraditi i neke sigurne izlaze za svaku sigurnost, stvari koje možete učiniti ili 
reći ako visoko rizični elementi vašeg plana ne ispadnu kako biste željeli. 
Primjerice, ako u početku vjerujete da možete postići napredak u nekoj teo- 
riji, ipak postoji rizik da se pokaže kako je on neuhvatljiviji nego što ste pred- 
vidjeli. U tom slučaju, možete li se vratiti na nešto pouzdanije i predvidlji- 
vije, poput egzegeze i komentara mišljenja nekog autora koji je važan u istom 
području? Ili, ako se nadate da ćete ustanoviti neku snažnu povezanost iz- 
među varijabli A i B u empirijskoj analizi, što ćete dobiti ako se utvrdi da ta 
veza ne postoji ili da je marginalna? Sve to znači da svoje pitanje morate 
sirukturirati na robusan način, s određenim stupnjem redundantnosti u istra- 
živačkom planu, kako biste pokrili ono što ćete u radnji učiniti čak i kad neki 
elementi plana ne ispadnu sukladno vašoj namjeri. Povrh svega, pitanje po- 
stavljeno u radnji morate uobličiti tako da ono bude izraz rezultata, da iznosi 
na vidjelo njihovu zanimljivost i važnost te da cjelini daje smisao potpunosti. 

To nije lako postići. To nisu zadaće koje se mogu obaviti u jednom po- 
kušaju na samom početku radnje, s visokom razinom daljnje određenosti. 
Naprotiv, njih najvećim dijelom treba postupno otkrivati, a potom, u uzastop- 
nim pokušajima, razraditi. Uobličavanje pitanja tako da pristaje uz odgovor 
podrazumijeva opetovano definiranje plana i formuliranje nekih ambicija. 
I'olom se upustite u nešto dulje istraživanje i s mukom napišete nešto teksta 

koji izražava vaše razumijevanje rezultata. Nakon toga razmotrite u kojoj 
mjeri plan radnje zahtijeva preinaku (uključujući možda i cjelovito preobli- 
kovanje), jer su se vaše ideje i razina informacija promijenili. Vaše rane 
ideje, u prvih šest mjeseci ili godinu dana, o tome kako će radnja izgledati, 
bit će poput ideja kipara koji izabire kameni blok i na njemu obilježava naj- 
grublju zamisao "skice" prije nego što se upusti u dugotrajan rad na klesanju 
iz kojega će nastati gotovo djelo. 



Izrada izvornog djela 

1 Sva stvorena dobra plodovi su originalnosti. 
j John Stuart Mili 

Mi nikad ne mislimo potpuno sami: mislimo s drugima u širo- 
koj suradnji; radimo s radnicima prošlosti i sadašnjosti. (U) ci- 
jelome intelektualnom svijetu (...) svatko u onima oko sebe 
nalazi poticaj, pomoć, verifikaciju, informaciju, ohrabrenje 
koje mu (joj) je potrebno. 
A. G. Sertillanges 22 

Autorski rad i mišljenje idu zajedno. Rijetko ćete najprije razraditi ono 
što mislite, a tek potom to zapisati. Čin upisivanja riječi u računalo (ili na pa- 
pir) često će biti vrijedan doprinos razvijanju vlastitih misli. Drugim riječima, 
čin pisanja često može biti konstitutivan za vaše mišljenje. Prepušteni sami- 
ma sebi svi mi možemo sukobljene ideje izdržavati gotovo neograničeno, 
selektivno obraćajući pozornost na ono što u danom trenutku odgovara našim 
potrebama i zanemarujući napetosti koje postoje prema onome što smo rekli 
ili mislili jučer ili prekjučer. Zapisivanje stvari na sustavan način predstavlja 
čin predanosti, odluku da učvrstimo i kristaliziramo ono što mislimo, da 
spriječimo to neprestano prerađivanje i preoblikovanje. Poput svih razrješe- 
nja neizvjesnosti, to je obvezivanje psihološki teško, a možda svakog od nas 
prisiljava da se suoči sa slabošću ili neprikladnošću vlastite misli. Taj poten- 
cijal za razočaranje može nas potaknuti da odgodimo početak pisanja, pokre- 
nuti lančanu reakciju koja i kod vrlo iskusnih autora može kulminirati u "spi- 
sateljskoj blokadi" (v. pogl. 6). 



21 Mili, John Stuart (1968). On Liberty, pogl. 3, u: Mili, John Stuart, Utilitarianism, Liberty and 
Representative Government, London: Dent, str. 123. Izvorno objavljeno 1859. (Nav. prema: 
Mili, J. S. (1988). Izabrani politički spisi. Sv. 1. Zagreb: Informator i Fakultet političkih nauka, 
str. 158, preveo Adam Krlić. 

22 Sertillanges, A. D. (1978). The Intellectual Life: Its Spirits, Conditions and Methods. Dublin: 
Mercier Press, str. 145, prevela Mary Ryan. 

No kad doktoranata početnika najkarakterističniji izvor nesigurnosti, 
usko povezan s izborom teme, jest pitanje hoće li njihovo djelo udovoljiti uo- 
bičajenom zahtjevu "izvornosti". Sva dobra sveučilišta, u klasičnom ili nas- 
tavnom modelu doktorata, još uvijek traže da radnja ili disertacija bude novo 
istraživanje koje predstavlja neki oblik znatnog doprinosa razvoju znanja u 
dotičnoj disciplini. No, kao stoje poznato, teško je točno odrediti kakva vrsta 
djela zadovoljava taj kriterij. Doktorska pravila (ili upute) na većini europs- 
kih sveučilišta gotovo da ne spominju kako treba odrediti pojam izvornosti. 
1 'mjesto toga usredotočuju se na proces i zahtijevaju samo to da izabrani is- 
pitivači imaju prikladnu kvalifikaciju, tako da svojim potpisom mogu potvr- 
diti izvornost djela (što god to značilo). Sveučilište u Londonu ima mnogo 
eksplicitniju specifikaciju od većine sveučilišta, no čak i ona ispitivače upu- 
ćuje samo na to da doktorska radnja može očitovati izvornost na dva načina. 
Ona će izvijestiti o "otkriću novih činjenica", bit će "manifestacija neovisne 
kritičke sposobnosti", ili oboje. 23 "Nove činjenice" rezultat su empirijskih is- 
traživanja i mogu se ustanoviti tako da se istražuje nešto što dotad nije bilo 
dostupno. To može podrazumijevati, primjerice, čitanje ili komentiranje ri- 
jetko analiziranih dokumenata, istraživanje nepoznatih ili neobjavljenih dije- 
lova nekog arhiva, provođenje studije slučajeva na lokalitetu ili u organizaciji 
koja nije prethodno ili nedavno proučavana; ispitivanje ili prikupljanje 
objavljenih kvantitativnih informacija, a potom statističko analiziranje poda- 
taka i slično. Kriterij "neovisne kritičke sposobnosti" nejasan je gotovo ko- 
liko i "izvornost". No vjerojatno se misli na to da autor radnje treba pokazati 
kako je sposoban neke vrijedne teorijske ili tematske argumente prikazati na 
sređen i koherentan način te već analizirana pitanja istražiti iz nekoga raz- 
mjerno specifičnog kuta ili vlastite perspektive. 

Pojam "neovisnosti" važan je pojam na doktorskoj razini. Za doktorskog 
kandidata pretpostavlja se da govori vlastitim, specifičnim profesionalnim 
"glasom" o glavnim pitanjima u svojoj disciplini. Taj aspekt može biti manje 
vidljiv u onim zemljama gdje se od doktoranata očekuje bilo da općenito po- 
mažu svojim mentorima u njihovu radu, bilo da budu novaci koji na svojim 
odsjecima naporno rade na zadanoj temi (istodobno obavljajući, primjerice, 
nastavne zadaće). Tim studentima može biti teško shvatiti važnost kriterija 
"izvornosti" u dodjeljivanju doktorata. Novi doktori ne smiju biti klonovi 
wojih mentora, niti samo njihovi nastavljači. Studenti toga često postanu 
svjesni vrlo kasno, katkad u sastavljanju konačne verzije, a možda i na sa- 
mome završnom usmenom ispitu. Vrlo zaštićeni doktorandi mogu postati 
svjesni toga čak i mnogo kasnije, kad njihovi pokušaji da objave članke ili 



Doktorski propisi na Londonskom sveučilištu, otisnuti u London School of Economics and 
Political Science, Calendar 2000-2001. London: London School of Economics, 2000, str. 228. 

knjigu na temelju doktorata budu zaustavljeni ili kad im izmakne zaposlenje 
na drugim sveučilištima. 

Oblikovanje vlastitog gledišta, uz istodobno smještanje vlastitog djela u 
etabliranu znanstvenu tradiciju i neki dio suvremenog diskursa discipline 
kojom se bavite, umijeće je za koje je potrebno vrijeme da bi se razvilo. Dva 
su najčešća načina na koja studenti početnici mogu pogriješiti: ili se, s jedne 
strane, mogu pretjerano oslanjati na postojeću literaturu ili, s druge strane, 
mogu preuveličavati izvornost ili vrijednost vlastitog doprinosa. Prva kraj- 
nost sastoji se u strukturiranju uvodnog poglavlja isključivo ili u velikoj mjeri 
oko sažetaka niza prethodnih knjiga i članaka. Upućivanje na literaturu i ci- 
tati tu su očito štake koje nam pomažu da teturamo od jednoga do drugoga 
mjesta. Pokazatelj je tog sindroma dug niz ulomaka u kojima su početne ri- 
ječi svakog ulomka nečije ime i referenca: "Smith (1989) tvrdi..." ili "Prema 
Jonesu (1997) ..." Takvo pisanje jednostavno signalizira čitateljima nenamje- 
ravanu poruku: "Slijedi još jedan neizvoran odlomak". 

I Ako govorite samo o onome što ste pročitali, nitko vas neće 
čitati. 
Arthur Schopenhauer 

Ne čitaj, misli! 
Arthur Schopenhauer 

Raspon pitanja koja se nalaze u znanstvenoj literaturi često sugerira, oso- 
bito studentima koji pišu "knjiški" tip radnje, da bi vlastito djelo trebali zapo- 
četi dugim prikazima literature kako bi se ona nekako apsorbirala. Taj pot- 
hvat može proizvesti mnogo stranica egzegeze. No pregled doprinosa drugih 
ljudi često dovodi samo do površne obrade ili kritike prethodnih studija. On 
vas neće nužno približiti pronalaženju vlastitog pitanja. Osim toga, on može 
naglasiti vašu nesposobnost da ograničite ili personalizirate temu radnje. Loši 
učinci su često ozbiljni. Može biti vrlo deprimirajuće pokušati odgovoriti na 
tuđe pitanje te postupno otkriti da se to, u ograničenu vremenu i uz sredstva 
koja su vam na raspolaganju, ne može učiniti. Preopsežan prikaz literature 
također može oduzeti mnogo vremena i studente često navesti na to da vlas- 
titi kreativni rad odgode za godinu ili 18 mjeseci. Ipak, mentori i savjetnici s 
manje samopouzdanja često potiču tu vrstu ponašanja. Ako nisu podrobno 
upoznati s vašom temom, prikaz literature može im biti koristan da se brzo 
upoznaju s njom. 



M Nav. u: Scrtillanges, The Imelleclual Life, str. 173. 



25 Schopenhauer, Arthur Paralipomena, nav. u: Dimnet, E. (1929). The Art ofTIiinking. London: 
Cape, str. 163. 

Nadalje, iskustvo pisanja prikaza literature može vam podsvjesno pod- 
[ri ja vati iluziju koja je profesionalni rizik intelektualaca koji su orijentirani 
na tekst: zamisao da se rješenje sukobljenih teorijskih stajališta i identificira- 
nja vlastitog stajališta može naći u provođenju široke potrage. Privlačnost 
li >va ili nekog istraživanja često uvjerava ljude da uz malo više napora mogu 
na vidjelo iznijeti "odgovor". No rješenje vaših teorijskih, metodoloških ili 
empirijskih problema nije nužno u literaturi. Prikazivanje sve više djela dru- 
gih ljudi neće samo po sebi polučiti uvid ili kut koji vam je potreban. 

Svijet ne sadržava nikakvu informaciju. On je takav kakav jest. 
Informacije o njemu stvorene su u organizmu (ljudskom biću) 
putem njegove interakcije sa svijetom. Govoriti o pohrani in- 
formacija znači pasti u semantičku zamku. Knjige ili računala 

] dijelovi su svijeta. Oni mogu dati informaciju kad je potražimo. 
Ako prijenosnike mogućih informacija pomiješamo sa samim 
informacijama, onda problem učenja i spoznaje pomičemo u 
slijepu mrlju svoga intelektualnog vida. 

| Ivan Illich~ 

Dakako, neki oblik sustavnog dokumentiranja i bibliografske pretrage na 
početku svakog doktorata uvijek je razborita mjera opreza, sve dok mu po- 
ivećujemo strogo ograničeno vrijeme. Brz, ali obuhvatan prikaz prethodnih 
ladova o temi kojom se bavite osobito je jednostavan danas kad su dostupni 
veb sustavi i kompjutorizirano bibliografsko oruđe. Oni nude mnogo napred- 
nija sredstva pretraživanja i brži pristup izvorima nego što je to bilo još prije 
pel godina. Elektronička pohrana časopisa znači da danas možete u trenu ski- 
nuti sažetke i cjeloviti tekst potencijalno relevantnih znanstvenih članaka. To 
je oruđe proširilo domet pretraživanja i na moguće suparničke doktorate koji 
mi već u tijeku ili tek započinju u vašoj ili drugim zemljama. Potraga za vrlo 
sličnim doktoratom vrijedna je mjera opreza prije nego što se posvetite radu. 
Ipak, nemojte upasti u zamku da pomislite kako je izvornost vašeg djela usko 
povezana s vašim ekskluzivnim "posjedovanjem" određene teme doktorata. 
Najbolja obrana od mogućnosti da vas istisne istraživanje drugih koje je tre- 
nutačno u tijeku sastoji se u specifičnom i personaliziranom uobličenju pita- 
nja i pristupa vaše radnje, a ne u tome što imate napušteno skrovište ili temu 
koja popunjava prazninu samo za sebe. 

Druga je česta pogreška pretjerivanje. Studenti početnici često pretjeruju 
tvrdnjama o izvornosti vlastitih zamisli ili pristupa. Iznose nesmotrena obe- 
I .nija teorijskih ili empirijskih proboja koje ne ostvaruju. Ili, pak, na početku 
ivoje radnje prihvaćaju i promiču različite inovacije za koje se kasnije ispo- 
stavi da nisu bile posebno korisne. Akademski čitatelji osobito se protive 



lllich, Ivan (1973). Toolsfor Conviviality. London: Fontana, str. 101. 

"neologizmima" (kovanju novih izraza i rječnika). Također, neće im se svi- 
đati ako uvriježene izraze tumačite u značenju koje je drukčije od onoga koje 
je već u uporabi. Nadalje, mnogi će se protiviti tome da u svoju analizu uvo- 
dite nove "pojmovne okvire", algebru ili dijagrame, osim ako se ne čini da su 
te strategije znatan doprinos vašoj analizi. Svaka od tih taktika može potak- 
nuti čitatelje da očekuju od vašeg djela više od onoga nego što će se od njega 
uistinu dobiti, pa postoji rizik da ne zadovoljite njihova očekivanja. Najbrži i 
najsigurniji način da kod čitatelja izazovete otpor prema svojem djelu jest da 
svoja gledišta izlažete poričući bilo kakav utjecaj ranijih radova unutar doti- 
čne discipline ili da tvrdite kako ste samo vi na neki način začetnik ili po- 
novni tvorac ideja koje su već proširene. 

Netko reče: "Nikakve škole nisam dio, 

Nema učitelja kojeg bih vjerno slijedio; 

A još bi se manje moglo reći 

Da sam od mrtvih uspio kakvo znanje steći." 

To pak znači (ako sam u pravu): 

"Sam od sebe načinih budalu." 

Johann Wolfgang von Goethe 

I Samoukog umjetnika poučila je doista vrlo neuka osoba. 
John Constable 2i 

Upravljanje srednjim putem između dviju krajnosti - da se bude nesamo- 
stalan glas ili da se pretjeruje u svojatanju zasluga - teško je putovanje. Jedan 
je njegov temelj priznanje da svaki novi rad počiva na akumulaciji prijašnje i 
sadašnje literature, kao što objašnjava Sertillangesov epigraf na početku ovog 
odjeljka. Korisno sredstvo koje ovdje treba imati na umu jest pojam "dodane 
vrijednosti", koji je povezan i s Nozickovim pitanjem o tome kako "riješiti" 
intelektualni problem ili ostvariti napredak u pogledu njega. Neki posao "do- 
daje vrijednost" kad ulaže sredstva po cijeni X te ih potom ponovno kombi- 
nira ili prerađuje kako bi stvorio prihod koji se može prodati po višoj cijeni 
Y. Razlika između X i Y je "dodana vrijednost". Usredotočivati se na vlastitu 
"dodanu vrijednost" znači kritički motriti doseg u kojem ste preobrazili, una- 
prijedili ili diferencirali polazišnu građu svoje analize. Potom tvrdnje o dose- 
zima svoga rada oblikujte u skladu s time. To znači da se treba držati argu- 
mentacijskog obrasca u kojemu na primjeren način priznajete stupanj do ko- 
jega se oslanjate na postojeću literaturu. No ako te rasprave obrađujete na or- 



27 Goethe, Johann (1958). "On Originalitv". U: Great Writings of Goethe. New York: Meridian, 
str. 45, priredio Stephen Spender. 

28 Nav. u: Hughes, Patrick i Brecht, George ( 1 978). Vicious Circles and Infmity: An Anthology of 
Paradoxes. Harmondsworth: Penguin, str. 60. 

;'aiiiziraniji način, kao natjecanje između jasno definiranih škola mišljenja, 
od kojih svaka ima svoje prednosti i uvide, ali i ograničenja, time možete 
osigurati i to da se čini kako ste nadišli prethodno djelo, a ne da ste o njemu 
pretjerano ovisni. 

Nova teorija, čak i kad se čini krajnje jedinstvenom i sveobu- 
hvatnom, bavi se nekim izravnim elementom novine ili para- 
doksa unutar okvira mnogo širih, neanaliziranih, neartikulira- 
nih zaliha znanja, iskustva, vjere i pretpostavke (...). Kuću du- 
Iha ne možemo iznova sagraditi osobito brzo, no to nije ni po- 
trebno. 
Robert Oppenheimer 19 

Po prirodi akademskih rasprava, potpuno zaključivanje mnogih prijepora 
nije vjerojatno. Prije više od četiri stoljeća Blaise Pascal je o nedovoljnoj 
utemeljenosti, a ipak trajnosti religijskog vjerovanja primijetio: "Imamo ne- 
moć dokaza koju ne može prebroditi nikakav dogmatizam. Imamo ideju is- 
tine koju ne može pobijediti nikakav skepticizam." 30 Nešto slično tome jest 
mio najbolje čemu se možemo nadati od bilo kojega akademskog gledišta u 
suvremenim raspravama. Sudionici često dijele zajedničku viziju o tome u 
čemu se sastoji napredak u određenoj disciplini, no snažno se razilaze u po- 
t'ledu toga koje od sukobljenih stajališta najbolje zadovoljava te kriterije. 
Nijedan "tabor" nikad neće odnijeti pobjedu ili biti lišen kritičara i disidenata. 
1 običajeno "stanje mirovanja" većine akademskih disciplina jest u tome da 
postoji "konvencionalna mudrost" u smislu srednjestrujaškog gledišta J. K. 
( ialbraitha koje se smatra neproblematičnim. 31 To stajalište obično vlada 
intelektualnim zapovjednim vrhovima, vijećima stručnih tijela i uredničkim 
nadzorom nad (naj)prestižnijim časopisima. Međutim, obično postoji i jedno 
ili više "buntovnih" kritičkih gledišta - novih stajališta, ili onih koja su pret- 
hodno bila u manjini, koja privlače podršku. Često postoji i jedno ili više 
"tradicionalnih" gledišta koja su također kritička prema službenom stajalištu. 
I o su starija stajališta koja je velikim dijelom istisnula konvencionalna mud- 
ist, no koja još uvijek priređuju akcije u pozadini ili uspješne gerilske na- 
nio. Ta trajnost akademske rasprave znači da trebate pomno promisliti o 
stajalištu koje namjeravate prihvatiti. Imajte na umu kako je vjerojatno da će 



< Jppcnheimer, Robert, "A science of change". Ponovno objavljeno u: E. Blair Bolles (ur.) 
Galileo 's Commandment: An Antologv of Great Science Writing. London: Abacus, str. 
299. 

Pascal, Blaise (1932). Pensees. London: Dent, str. 106, misao broj 395. 

I i.ilbraith, J. K. (1958). The Affluent Society. Harmondsworth: Penguin, str. 18-20. Izrazom 
ncionalna mudrost" Galbraith se koristi kako bi opisao "ideje koje se u svako doba cijene 
ivoje prihvatljivosti i (...) predvidljivosti". 

se tijekom tri ili četiri godine, koliko vam je potrebno da dovršite doktorat, 
intelektualna gledišta znatno promijeniti. Tijekom tog razdoblja može doći do 
znatnijeg nadmetanja za položaj, pa i do promjene službenog pristupa u dis- 
ciplini. 

Kad jednom postanete svjesni što su vaši interesi i kad svoje pitanje mo- 
žete učinkovito dovesti u odnos spram znanstvene literature, teži je dio posla 
da sjednete i pokušate nečemu pridonijeti, to jest unaprijediti znanje u odre- 
đenom području ili nastojanju. Moćan razlog zbog kojega smo svi skloni 
pretjerivati u prikazivanju literature jest što time odgađamo taj psihološki 
opterećujući trenutak kad sami trebamo razmisliti o idejama. Suočavanje s 
praznim listom papira i pokušaj bilježenja novih misli ili iznošenja zanimlji- 
vih veza često može izgledati zastrašujuće. U sveučilišnom okruženju, ispu- 
njenom golemim znanjem nagomilanim u knjižnici i tolikim ljudima koji iz- 
gledaju dorasli svojoj zadaći, svi utjecaji kojima ste izloženi neće nužno biti 
pozitivni. Primjerice, boravak u instituciji sa snažnom povijesnom tradicijom 
naprednog istraživanja u području vaše discipline u nekim okolnostima može 
biti poticaj za stvaralačko mišljenje ako nastojite nadmašiti prethodne naraš- 
taje doktoranata. No takav, naizgled povoljan, kontekst može na druge načine 
biti i zastrašujući i onesposobljujući, primjerice tako što će sugerirati da su 
mnoge "vaše vlastite" ideje već smislili drugi. 

I Većina ljudi prije bi umrla nego razmišljala; to i rade. 
Bertrand Russell ' 

Malo ljudi razmišlja više od dvaput ili triput godišnje; ja sam 
stekao međunarodni ugled time što sam razmišljao jednom ili 
dvaput tjedno. 
George Bernard Shavv 33 

Samostalno razmišljanje teško je i zato što istinsko učenje ima određeni 
dijalektički ton. Kao što ne možete razviti snažne mišiće sve dok napornim 
vježbanjem ne napregnete ili istegnete one koje imate, tako zapravo ne mo- 
žete pounutriti nove ideje ako ne izgubite dio prošloga mentalnog okvira ko- 
jim ste se koristili u razumijevanju svijeta. Stoga se svi pribojavamo moguć- 
nosti da izgubimo pouzdanje u ono što smo prije vjerovali, a da taj prijašnji 
model, s kojim smo potpuno bili upoznati i koji je dobro funkcionirao, ne 
zamijenimo novim skupom ideja koje možemo rabiti jednako djelotvorno i 
prikladno. U tom bismo slučaju postali svjesni da neke pojave nismo znali 



32 Nav. u: C. Rose i M. J. Nicoholl (1997). Accelerated Leaming far the 21sl Cenlury. London: 
Piatkus, str. 193. 

33 Nav. u: Rose i Nicoholl, Accelerated Leaming, str. 195. 

interpretirati, što bi samo pogoršalo stanje. Možda bismo bili svjesni ideja 
koje su nam sada uistinu potrebne, no ipak ne bismo bili sposobni potpuno 
njima ovladati ili ih razumjeti. Za doktorande koji se namjeravaju profesio- 
nalno baviti pomicanjem granica znanja taj bi ishod bio osobito uznemiru- 
jući. Taj rizik unosi još jednu kvaku u tu asimetriju koju je uočio Jean-Bap- 
tiste Biot: "Nema ničega tako laganog kao stoje ono stoje otkriveno jučer, i 
ničega tako teškog kao stoje ono što će biti otkriveno sutra." 34 

1 Nešto ste naučili. To na početku uvijek izgleda kao da ste nešto 

I izgubili. 

| George Bernard Shaw 3S 

I Ne bojim se neuspjeha (...) Ako učite išta novo, morate proći 
kroz poniženje. 
Eddie Izzard 3 

| Čovjek ne kreće u istraživanje novih teritorija a da nije spre- 
| man na to da će biti sam na praznom moru. 
% Andre Gide 31 

Možda osjećate da su stvari dosad bile deprimirajuće. No postoje i odre- 
đene rutine i pravila koja možete razviti kako bi vam pomogli da se s većom 
lakoćom i češće upuštate u stvaralačko mišljenje. Prepoznavanje poteškoća u 
nastojanju da se bude izvoran ključan je prvi korak, jer to znači da vam pri- 
kladan poticaj mogu pružiti mali koraci prema naprijed umjesto da svoja 
očekivanja postavite nerealno visoko. Kao što pokazuju citati Russella i 
Shawa, ključan prvi korak mogao bi biti da uzmete vremena i pokušate svr- 
hovito razviti vlastite ideje. Pobrinite se da to vrijeme bude dovoljno dugo 
kako bi bilo korisno, često najmanje sat ili dva. S druge strane, mnogo dulja 
razdoblja mogu imati negativan učinak. Možda nije realno nastojati biti krea- 
tivan satima. Razvijte naviku da razmišljate na prilično discipliniran način, 
koji vam odgovara, a vrijeme za razmišljanje podijelite u odvojene stadije u 
kojima ćete pokušati obaviti samo jednu zasebnu operaciju. 



34 Nav. u: Sertillanges, The Intellectual Life, str. 223. 

35 Nav. u: Wright, G. G. Neil (1945). Teach Yourself to Study. London: English Universities 
Press, str. 123, iz Shawova komada Major Barbara, III. čin. 

16 Sundav Times Magazine, 28. siječnja 2001, str. 25. Eddie Izzard je dobro poznati britanski 
komičar. 

37 Nav. u: Minkin, L. (1997). Exits and Enlrances: Political Research as a Creative Art. 
Sheffield: Sheffield Hallam Universitv Press, str. iv. 

Uvijek je najbolje započeti tako da barem 15 ili 20 minuta na namjerno 
nekritičan način dopuštate da izranjaju na površinu ideje koje vam padnu na 
um. Tijekom tog razdoblja pobilježite sve što vam padne na um o temi ili 
oko nje, bez ikakvog sređivanja, prosuđivanja ili pročišćavanja bilo koje od 
tih ideja. Nakon tog razdoblja trebali biste imati jednu ili nekoliko stranica 
punih ideja nabacanih na papir s pribilješkama, napomenama i raštrkanim 
mislima. Kad je taj stadij dovršen, možete prijeći na prosudbu i organizaciju 
te određeno vrijeme utrošiti na pomno razmišljanje o načinu na koji se svaki 
od elemenata s papira odnosi prema vašem središnjem pitanju ili problemu. U 
tom stadiju prekrižite ili marginalizirajte pribilješke ili mogućnosti koje zap- 
ravo nisu relevantne ili koje vam neće koristiti onako kako biste željeli. (No 
budući da je lako biti i previše samokritičan, samo ih lagano prekrižite, kako 
biste ipak mogli pročitati što piše.) Potom razmislite o tome kako organizirati 
ili urediti preostale ideje, koristeći se grafičkim sredstvima (okvirima, crtama, 
strelicama itd.) kako biste strukturirali ideje koje ste pribilježili. Kako budete 
napredovali, uzmite kostur jednog podskupa ideja i proširite ga te od njega 
napravite poseban papir s idejama i pogledajte možete li rasvijetliti i proširiti 
ono što ste dobili. 

Bilježenje misli uvijek kad ih imate drugi je naizgled očit, ali zapravo 
ključan, oblik povećavanja kreativnosti. Ništa nije tako kratkotrajno kao vla- 
stite dobre ideje koje su tako nestalne i koje se tako lako izgube. Jedan od 
najpoznatijih članaka iz socijalne psihologije baca svjetlo na to pitanje, usre- 
dotočujući se na "magični broj sedam, plus ili minus dva". 38 Empirijsko is- 
traživanje pokazuje da svoju pozornost, u prosjeku, možemo usmjeriti samo 
na sedam ideja. Osobito pametni ljudi možda se mogu istodobno usredotočiti 
na devet, a oni manje umješni (poput mene) možda na pet ideja. Kad smo su- 
očeni s većim skupovima ili duljim popisima ideja, skloni smo reagirati tako 
da iz središta pozornosti nasumce ispustimo neke elemente. Stoga, ako raz- 
mišljate o mnoštvu ideja bez bilježenja, možda ćete se donekle brinuti da ih 
ne zaboravite. 

I Najbolji je način da se dođe do neke dobre ideje da se dođe do 
mnoštva ideja. 
Linus Pauling' 



38 Miller, G. A. (1956). "The magical number seven, plus or minus two: Some limits on our 
capacitv for processing information". Psychological Review. (63) 1: 81-97. 

39 Nav. u: Rose i Nicoholl, Accelerated Learning, str. 198. Linus Pauling dobio je Nobelovu 
nagradu za kemiju. 

i Ne postoji nešto kao stoje logička metoda posjedovanja novih 
1 ideja ili logička rekonstrukcija toga procesa. 
I KarlPopper 40 

Tom strahu od zaboravljanja najčešće se suprotstavljamo tako da u sredi- 
štu pozornosti recikliramo istih sedam (ili pet, ili devet) stvari, a ponavljanja 
pritom služe tome da nas uvjere kako su izvorni pojmovi još prisutni, da se 
još mogu izvući na vidjelo. Što smo pod većim pritiskom (a da to često i ne 
primjećujemo), to više možemo ponavljati tu operaciju istiskujući svaku novu 
ideju. Kako biste došli do novih ideja, potrebno je da razbijete taj krug uzne- 
mirenosti i recikliranja. Ključni je korak bilježenje ideja u redovno održa- 
vanu, odnosno uređenu, bilježnicu ili u dobro pohranjen i kumulativan do- 
kument u računalu. To stvara ono što je Montaigne nazvao "pamćenjem na 
papiru" koje je, po pravilu, od goleme pomoći u stvaranju psihološke sigur- 
nosti da se pokrenete i dođete do dodatnih ideja sigurni, jer znate da nećete 
zaboraviti ono što čini dodanu vrijednost, odnosno stoje bilo korisno u dana- 
šnjem radu. 41 

Slučaj rađa misli, a slučaj ih i uklanja; nikakvo ih umijeće ne 
može zadržati ili steći. Misao mije pobjegla. Htio sam je zapi- 
sati. Umjesto toga napisao sam da mije pobjegla. 
Blaise Pascale 42 

Stvaralačko istraživanje je djelatnost stvaranja problema. Ot- 
krivanje problema ne može biti djelatnost koja se provodi po 
nekom rasporedu. Do njega može doći bilo kada. 
Lewis Minkin 43 

Sve pribilježiti znači stalno sa sobom nositi neku bilježnicu problema, 
pitanja ili ideja koje treba razviti - da biste je upotrijebili u seminarima, tije- 
kom razgovora s prijateljima ili kolegama, i kad radite i kad ne radite, možda 
čak i noću dok spavate. Najbolje je imati neki sustav bilježenja koji vam 
omogućuje da svoje bilješke smatrate sigurnima, ali koji vam omogućuje i da 
istrgnete stranice te ih iznova pohranite u prikladne mape ili fascikle. Upo- 
treba ODP-a (osobnoga digitalnog pomoćnika) omogućuje vam da ideje ili 
bilješke izravno prenesete u računalo. Ne možete si priuštiti da ti materijali 
budu razbacani na svakakvim papirićima koji su vam pri ruci, jer ih tako opet 



4(1 Nav. u: Minkin, Exits and Entrances, str. 10. 

Michel de Montaigne (1533-1592), nav. u: Sertillanges, The Inlelleclual Life, str. 186. 
Sertillanges nastavlja: "Bilješke su neka vrsta vanjskog pamćenja". 

4 - Pascal, Blaise (1932). Pensees. London: Dent, str. 101, misao br. 370. 

43 Minkin, Eats and Entrances, str. 298. 

možete izgubiti i narušiti psihološku sigurnost koja vam je potrebna kako 
biste prestali reciklirati ono što već imate i umjesto toga počeli razmišljati o 
novim idejama. Tu bilježnicu (ili ODP, koji se može povezati s popisom bib- 
liografije s vašeg računala) možete koristiti i za sigurno bilježenje referenci 
za potencijalno relevantnu literaturu (v. drugi dio pogl. 5). 

Ljudi zasićeni određenim područjem proučavanja pokazuju dobro doku- 
mentiranu tendenciju da do stvaralačkih ideja ili novih uvida dolaze na teme- 
lju slučajnih asocijacija, praktički kad ih ne traže. Marljivim bilježenjem mo- 
žete iz te tendencije izvući punu korist. Taj obrazac ponašanja može odraža- 
vati činjenicu da si podsvjesno pomažete tako što u pozadini, tijekom dugih 
razdoblja, prerađujete teška pitanja. On može odražavati i činjenicu da s po- 
većanjem poznavanja određenog područja, kako stječete pouzdanje i psiholo- 
šku sigurnost da o stvarima razmišljate iznova umjesto da se oslanjate na tuđe 
uvide, vaša uznemirenost zbog mogućnosti zaboravljanja ili nerazumijevanja 
postupno slabi. 

I U području promatranja sreća je sklona samo pripremljenom 
umu. 
Louis Pasteur 

I Upravo u našoj neaktivnosti, u našim snovima, skrivena istina 
ponekad izađe na površinu. 
Virginia Woolf 

Jačanje motivacije za izvornim razmišljanjem također je važno. Pristaja- 
nje uz nešto - uz neki intelektualni pristup, određenu školu mišljenja u vašoj 
disciplini ili uz širi svjetonazor - može biti korisno zbog toga što će vam na- 
značiti kut napada, kao što naznačuje donji citat Hamiltona. Dakako, uvijek 
ćete morati zadržati sposobnost za kritički argument. Morate biti sposobni 
prepoznati kada gledište koje možda želite zauzeti nije uvjerljivo ili obra- 
njivo. No sve dok su ti uvjeti zadovoljeni, poticaj što ga pruža razložno pris- 
tajanje uz nešto može biti korisna potpora vašoj domišljatosti i ohrabriti vas 
da budete ustrajniji u traženju načina svladavanja poteškoća. S druge strane, 
neki studenti koji rad na doktoratima shvaćaju empiristički ili "zdravorazum- 



44 Nav. u: \Volpert, Lewis (1992). The Unnatural Nature of Science. London: Faber, str. 81. To 
je bio omiljeni citat Alexandera Fleminga (1881-1955), otkrivača penicilina. U holivudskom 
filmu UnderSiege 2: Dark Territory kraća verzija ("sreća je sklona pripremljenom umu") bila je 
molto glavnog zlikovca, terorista koji želi svijet dignuti u zrak izazivanjem potresa sa satelita u 
svemiru. 

45 VVoolf, Virginia (1983). A Room ofOne's Own. Frogmore, St Albans, Herts: Granada Publish- 
ing, str. 32. 

ski" smatraju daje taj savjet teško primijeniti na njihov rad. No ne postoji ni- 
kakvo korisno "čisto činjenično" istraživanje, čak ni u fizikalnim znanostima. 

Oni koji ništa ne zastupaju povode se za svačim. 
I Alexander Hamilton 4 

Pristajanje uz nešto ne povlači za sobom pretjerano teoretiziranje u va- 
šem radu ili povezivanje vašeg djela s nepotrebno kićenim idejama koje su 
malo relevantne za one elemente disertacije koji čine dodanu vrijednost. Iz- 
bjegavanje nebitnog materijala važan je dio očuvanja sklada između pitanja 
šio ga postavljate u radnji i odgovora što ih vaše istraživanje daje, kao i 
primjerenog nošenja s očekivanjima čitatelja. Vaše teorijsko izlaganje uvijek 
bi trebalo biti razmjerno dodanoj vrijednosti koju možete vjerodostojno pri- 
svajati. Ništa toliko učinkovito ne narušava sklad između pitanja i odgovora u 
radnji koliko teorijski okvir koji funkcionira samo kao heteronomni kotačić, 
dio analize koji se neprestano okreće, ali se nikad ne uključuje u nešto drugo. 

"Relativno je lako izraditi teoriju svijeta", primijetio je teolog Teilhard 
de Chardin. 4 No možda je on pripadao neobičnoj kategoriji ljudi. Izrada 
istinski nove teorije na razini doktorata danas je u svim disciplinama humani- 
stičkih i društvenih znanosti vrlo teška. Intelektualni aparati tih znanosti u 
posljednjih su se pola stoljeća iznimno razvili i proširili. Velike praznine i 
nekoć dostupne prigode za postizanje velikih intelektualnih napredaka sve se 
više iskorištavaju. Stoga oslanjanje na činjenicu što izrađujete neku izvornu 
teoriju treba činiti sastavni dio planiranja vašeg doktorata samo ako vam 
mentori i kolege često potvrđuju da je riječ o području u kojem imate neke 
snažne komparativne prednosti. 

Ipak, razložni skepticizam u pogledu sposobnosti da transcendirate neka 
uvriježena ograničenja treba uravnotežiti s potrebom da budete pomalo ambi- 
ciozni, da napregnete i pogumete svoje sposobnosti u empirijskoj analizi, 
metodološkom radu ili teorijskim ili tematskim naporima. Dok ne pokušate 
nešto učiniti malo drukčije ili "izvan okvira", kako možete uspjeti? Ako se ne 
natjerate da učinite malo više, teško će vam biti utvrditi svoje prave intelek- 
lualne granice. Danas postoje vrlo dobri dokazi da su ljudi koji su najorigi- 
nalniji u svom radu općenito manje oprezni od običnih znanstvenika. Krea- 
tivni ljudi u svojim su naporima ustrajniji i posvećeniji, manje obeshrabreni 
početnim porazima ili razočaranjima. Oni su i smioniji ili pretjerano optimis- 
tični u pogledu izgleda za uspjeh nego što bi se moglo činiti "racionalnim". 



4 Alexander Hamilton (1755-1804), jedan od "otaca utemeljitelja" američkog ustava. Pjevač 
John Mellencamp rabi gotovo istovjetnu formulaciju u himni You've gol to štand na svome CD-u 
Scarecrow, New York: Polygram, 1985. 

11 De Chardin, Teilhard (1975). The Phenomenon ofMan. London: HarperCollins, str. 323. 

Skloniji su tome da sanjaju o velikim postignućima, što im pomaže da se bore 
s preprekama koje im stoje na putu, a ne da ih one obeshrabre (vidi donji citat 
Elstera). Isto tako, kreativni ljudi nalaze načine da podcjenjuju poteškoće 
koje im stoje na putu. Kao što kaže Hirschman, oni mentalno umanjuju zap- 
reke koje trebaju savladati ili stupnjeve napora povezane s različitim elemen- 
tima svoga rada. Možda i smanjuju potrebno vrijeme. 

Kreativnost nam uvijek dolazi kao iznenađenje: nikad ne mo- 
žemo na nju računati i ne usuđujemo se u nju vjerovati dok se 
ne dogodi. Drugim riječima, ne bismo se svjesno upustili u one 
zadaće za čiji je uspjeh jasno da zahtijeva kreativnost. Stoga je 
jedini način na koji svoje stvaralačke izvore možemo potpuno 
staviti u pogon to da pogrešno prosudimo prirodu zadaće, daje 
zamislimo kao više rutinsku, jednostavniju i manje zahtjevnu u 
pogledu kreativnosti nego što će se ona zapravo pokazati tak- 
vom. 
Albert Hirschman* 1 

I U mnogim je slučajevima, tvrdim, vjerovanje da ćemo postići 
mnogo uzročni uvjet da se uopće išta postigne. 
Jon Elster 

Ta svojstva pozitivnoga mentalnog nazora karakterističnija su za mlađe 
ljude nego za one srednje dobi. Životna razočaranja kod etabliranih znan- 
stvenika često nameću sve oprezniji nazor. Na moguća odbijanja ili neus- 
pjehe oni mogu podsvjesno reagirati tako da unaprijed odbiju teške projekte. 
Stoga nije slučajno što se u najtežim ili tehnički zahtjevnim disciplinama 
(kao što su matematika i vrlo matematizirane grane fizike i društvenih zna- 
nosti) istinske inovacije ili novi uvidi najvećim dijelom povezuju sa znan- 
stvenicima u dvadesetim ili ranim tridesetim godinama. A u svim discipli- 
nama objavljivanje članaka u časopisima najčešće je zabava mladih ljudi. 
Stariji znanstvenici često pribjegavaju uređivanju časopisa ili objavljivanju 
poglavlja u zbirkama koje su uredili njihovi kolege, radije nego što preuzi- 
maju rizik neugodnosti povezanih s recenziranjem, kritiziranjem, a možda i 
odbijanjem, njihovih članaka. Ta činjenica pojačava važnost doktorata kao 
ključnog izvora ideja i "svježe krvi" u istraživanju u svim disciplinama hu- 
manističkih i društvenih znanosti. Ona, dakako, baca i zanimljivo dodatno 
svjetlo na glupost onih vlada i činovnika u sustavu obrazovanja koji snažno 



48 Albert Hirschmann, u svojem članku "The Hiding Hand", nav. u: Elster, J. (1983). Sour 
Grapes: Studies in ihe Subversion of Ralionality. Cambridge: Cambridge Universitv Press, str. 
158. 

49 Elster, Sour Grapes, str. 158. 

nastoje povećati rutinu i smanjiti umijeće u izradi doktorata tako što od svih 
studenata traže da rade samo na "izvedivim" temama u vrlo kratkim vremen- 
skim rokovima. 

Iskustvo više oduzima nego što daje: mladi su ljudi bliže ide- 
jama nego stari. 
| Platon 50 

Za većinu je studenata najbolje ići kompromisnim putem između preveli- 
kog zalogaja u definiranju doktorata i toga da se nikad dovoljno ne natjeraju 
na to da razviju vlastiti intelektualni potencijal. Trebate težiti istraživačkom 
planu koji će vas potaknuti da se okušate u teškim stvarima, ali koji istodo- 
bno pruža mjere zaštite i sigurnosna rješenja ako ne uspijete. Trebate, tako- 
đer, shvatiti da biti izvoran u modernim društvenim i humanističkim znanos- 
nma rijetko znači pronaći posve nov način promatranja stvari. Naprotiv, to je 
uglavnom skromnija aktivnost. Izvornost ovdje podrazumijeva suočavanje s 
nekom uvriježenom idejom, gledištem ili metodom u jednom dijelu vaše dis- 
cipline (ili u susjednoj disciplini), a potom i prenošenje te ideje na neko 
drugo mjesto, njezinu primjenu u drukčijem kontekstu ili u drukčije svrhe. To 
obilježje objašnjava i zašto su granice disciplina često najproduktivnija pod- 
ručja za nove pristupe. Naime, tu znanstvenici često najaktivnije posuđuju ili 
preuređuju ideje razvijene u jednoj disciplini da bi obavili posao u drugoj. 

Netko gaje optužio daje ukrao neku zamisao od drugog skla- 
1 datelja, a on je slegnuo ramenima i kazao: "Da, ali stoje on s 

njom učinio?" 
, Anegdota o Georgeu Friedrichu Handelu koju je ispričao Ro- 
§ bertson Davies 5[ 

Izvornost bismo trebali shvaćati i kao, najčešće, kumulativno postignuće. 
Ona rijetko proistječe iz jednokratnog bljeska misli ili arhimedovske "geni- 
jalne ideje", kako se to obično zamišlja. Nove zamisli najčešće su izraz strp- 
ljivog slaganja slojeva malih uvida i intuicija koje samo uzete zajedno omo- 
gućuju da se kristalizira alternativni pogled na problem. Trajna usmjerenost 
na problem gotovo je uvijek korisna. 

(Moja je snaga gotovo isključivo u mojoj upornosti. 
Louis Pasteur 52 



1 Nav. u: Dimnet, The Art ofThinking, str. 95. 

Lik u romanu Robertsona Daviesa The Lyre ofOrpheus, London: Penguin, 1989, str. 212. 
Louis Pasteur, navedeno na mnogim vveb stranicama. 

(Kreativnost zahtijeva vrijeme. 
T. Z. Tardifi Robert Stemberg 

Vašem razmišljanju može pomoći i formaliziranje, pa i verbaliziranje 
alternativnih interpretacija vaših problema i rezultata te njihovo izražavanje u 
obliku rasprave između različitih stajališta. Kao korisno sredstvo u interpre- 
tativnom pisanju Lewis Minkin preporučuje kratkotrajno preuzimanje razli- 
čitih uloga ili glasova. Primjerice, u različitim trenucima mogli biste pokušati 
djelovati kao "detektiv" koji nastoji iščeprkati skrivene informacije, kao 
"stvaratelj obrazaca" koji pokušava usustaviti otkrivene informacije ili pak 
kao "mađioničar" koji pokušava prilagoditi naizgled sukobljene obrasce. 
Ideja je u tome da ne dopustite da vaše unutarnje napetosti i protuslovlja u 
pogledu vašeg napretka ostanu latentni. 54 Umjesto toga, pokušajte eksplicit- 
nije obraditi eksplanatorne probleme i to vam može pomoći da odlučite koju 
težinu pridati svakoj interpretaciji. Minkin spominje i druga moguća stajali- 
šta. Primjerice, fatalističko gledište, karakteristično za nesigurne tipove, mo- 
glo bi glasiti da se događaji ne mogu objasniti na zadovoljavajući ili plauzi- 
bilan način. To stajalište može funkcionirati pomalo nalik na stajalište bezna- 
čajne hipoteze ("ovdje se nema što pronaći, samo slučajne veze") i u nekim 
okolnostima može služiti kao korektiv za pretjerano razrađena objašnjenja. 

Dubina u koju pada osjećaj poteškoće, problema, određuje kva- 
litetu razmišljanja koje slijedi. Ponekad su sporost i dubina od- 
govora povezani u dolaženju do korijena problema. 
John Dewey 5 



Biti zbunjen, nesiguran, griješiti te na pokušajima i pogreškama 
mijenjati smjer - izgleda daje to i sastavni dio kreativnog istra- 
živanja, i ono što vodi njemu. 
Lewis Minkin 56 

Kako se vaše pisanje razvija, automatski se pojavljuje mnogo novih pita- 
nja. Kako se moja tema ili moji rezultati u ovom poglavlju mogu uklopiti u 
temu i rezultate nekoga drugog poglavlja? Ako izgledaju različiti, mogu li se 
snažnije povezati? Jesu li konzistentni, sukobljeni ili se jednostavno dodi- 
ruju? Ako izgledaju nekonzistentni, mogu li se pomiriti? Dodanu vrijednost u 
znanosti obično stvaraju dva čimbenika. Prvi je sposobnost da se jasno uoči 
da su se ta pitanja pojavila, stoje dijelom određeno vašim vlastitim umijećem 



53 Nav. u: Minkin, Exils and Entrances, str. 58. 
34 Minkin, Exits and Entrances. 

55 Nav. u: Minkin, Exits and Entrances, str. 48. 

56 Minkin, Exits and Entrances, str. 15. 

kao pisca, kodifikatora i onoga koji priopćuje ideje (sebi i svima drugima). 
Drugi je čimbenik vaša psihološka hrabrost i domišljatost da pokušate odgo- 
voriti na pitanja ili izaći na kraj sa sukobima umjesto da slijedite prirodni po- 
četni nagon da probleme izbjegnete, potisnete ili sakrijete od čitatelja. Naj- 
originalniji ljudi "ostaju vjerni sebi" u susretu s neugodnim rezultatima istra- 
živanja ili uznemirujućim implikacijama svojih argumenata umjesto da jed- 
nostavno ustuknu pred njima ili zaključe da su vjerojatno pogrešni. Potom 
pokušavaju te zabrinjavajuće rezultate, na neki zadovoljavajući način, po- 
novno uklopiti u revidirani ili prilagođeni okvir svojih intelektualnih privrže- 
nosti. 



Zaključci 



57 



Karl Marx jednom je primijetio: "Počeci su u svim znanostima teški" 
Prva godina ili prvih 18 mjeseci za doktorande je uvijek vrlo teško razdoblje, 
koje uključuje brojne odluke i prijelaze. Istodobno morate započeti dugoročni 
životni projekt, izabrati neku intelektualnu temu i pristup s kojima onda mo- 
rate živjeti, te podići rezultate svoga rada na razinu doktorata. No problemi u 
definiranju glavne teme argumenta vaše disertacije te upuštanje u izvoran i 
važan rad nisu samo prolazni "blues prve godine doktorata". Naprotiv, to su 
trajni oblici postajanja i ostajanja neovisnim i predanim intelektualcem, ne- 
kim tko može djelotvorno priopćivati svoje misli i tako u svijetu ostaviti veći 
trag, a ne samo proizvesti djelo koje će tijekom godina skupljati prašinu na 
policama u knjižnici. 

Ipak, stvari općenito postaju lakše kako se vaša građa akumulira, a dije- 
lovi rada bivaju dovršeni. U kojoj ćete mjeri i kojom brzinom postati smioni- 
jima ili uvjerenijima, ovisi o dvjema stvarima: sjedne strane, o snazi i jasnoći 
vaših središnjih istraživačkih pitanja i, s druge, o vašoj sposobnosti da građu 
radnje strukturirate i organizirate kao djelotvornu cjelinu, što je tema kojoj se 
sada okrećem. 



Nav. u: Wheen, Francis (1999). Karl Marx. London: Fourth Estate, str. 311. 



3. PLANIRANJE RADNJE KAO 
CJELINE: MAKROSTRUKTURA 

1 Obrazac neke stvari prethodi toj stvari. 



| Vladimir Nabokov 5 * 

Svaki veliki tekst treba rastaviti i urediti u skup poglavlja. Ta zadaća ne 
mora izgledati problematičnom. Najprije razmislite o tome koliko tisuća ri- 
ječi želite napisati, potom o tome u koliko je većih dijelova teksta tu cjelinu 
korisno podijeliti. Potom odlučite kojom ćete temom započeti i gdje želite 
završiti. Nakon toga pronađite neki način da dođete od A do Ž. Zasad to iz- 
gleda jednostavno. No ima tu još nečega. U jednoj od svojih ironičnih pje- 
sama Neil Young pjeva o glazbenom producentu koji govori rock-umjetniku 
kako imaju "savršenu snimku", iako još nemaju ni glas ni pjesmu. "Kad bi- 
smo još to mogli dobiti", kaže, "ništa drugo ne bi moglo poći krivo". 59 Plani- 
ranje radnje počevši od praznog platna zahtijeva sličan junački optimizam i 
mnogo je toga što bi trebalo imati na umu. 

Struktura vaše radnje treba biti razumljiva čitateljima. Slijed poglavlja 
moraju shvaćati kao logičan, dobro organiziran i kumulativan. Istodobno, 
kako biste razumjeli svoj pothvat, sveukupni plan radnje mora podržavati vaš 
napredak kao autora i istraživača. On mora izražavati pravac argumentacije, 
motivirati vas u napredovanju te olakšati razvoj vaših metoda i pristupa. Sli- 
jed poglavlja mora, na određen i planski način, biti povezan s rasporedom va- 
šeg istraživanja. Golema većina doktoranata (otprilike četiri petine) "serijski" 
su autori. Oni smatraju daje poglavlja najlakše pisati u nizu, to jest s petim 
poglavljem započeti tek kad su poglavlja od prvog do četvrtog već poprilično 
dobro definirana. Općenito uzevši, pisati peto poglavlje kad sve što trebate 
promatrati jesu zasebni dijelovi, recimo, treće i šesto poglavlja, bit će mnogo 
teže. No, s druge strane, ako svoju radnju pišete tako da slijed njezinih po- 
glavlja samo bilježi istraživanje što ste ga obavili, redom kojim ste ga obavili, 



58 Vladimir Nabokov, nav. u: The Guardian, 23. prosinca 1999, dio G2, str. 3. 

59 Neil Young u "Crime in the City" na svome CD-u Freedom, New York: Reprise Records, 
1989. 

to može dovesti do vrlo nekoherentnih struktura koje su u neskladu s postoje- 
ćom organizacijom vaših argumenata i misli ili je pak potkopavaju. Dolaže- 
nje do bolje, smišljene strukture poglavlja često utječe na kvalitetu doktorata. 

U ovom poglavlju razmatram tri različita pristupa problemu organizira- 
nja sastavnih dijelova radnje u kontinuiranu priču. Prvi način razmatranja 
toga pitanja usredotočuje se na odnos cjeline i jezgre radnje, pri čemu jezgru 
čine dijelovi s najvećom dodanom vrijednošću, odjeljci u kojima dajete istak- 
nut doprinos znanosti. Drugi pristup promatra izbor između "fokusiranja" ili 
"otvaranja" u utvrđivanju općenitog redoslijeda građe. Način na koji nižete 
elemente radnje često utječe na težinu koju pridajete svakoj njezinoj sastav- 
nici, kako u smislu količine teksta i istraživanja, tako i u smislu vremena 
utrošenog za pisanje. Način na koji donosite te odluke može utjecati na način 
na koji će čitatelji shvatiti vaše djelo te na vašu uvjerljivost kao autora i znan- 
stvenika. Treća perspektiva usredotočuje se na izbor strategije objašnjenja iz 
ograničenog broja opcija. Najopćenitije govoreći, u stvaralačkome znanstve- 
nom pisanju zapravo postoje samo četiri moguća načina izlaganja građe. 
Svaka od tih opcija ima svoje prednosti i nedostatke. 



Cjelina i jezgra 

Postoje dvije stvari koje treba uzeti u obzir kod bilo koje 
sheme. Ponajprije: "Je li ona sama po sebi dobra?". Potom: 
"Može li se lako ostvariti?". 
Jean-Jacques Rousseau 

Svatko tko planira dug tekst treba na trenutak razmišljati logistički. Osta- 
vite po strani intelektualna pitanja o tome što je sadržaj vašeg djela i jedno- 
stavno malo razmislite o tome koliko, koje vrste, kojim redoslijedom. Opsež- 
na radnja osobito je nezgodan kontekst da se poduzme pisanje onoga što je 
dobro ili istinito prije nego što se utvrde neki brojčani okviri. Ponajprije, sve- 
učilišta danas nameću neka važna pravna ograničenja u pogledu toga kako bi 
vaša doktorska disertacija morala izgledati. Nekad su ljudi pisali preopsežne 
radnje i time umnogome produljivali vrijeme utrošeno na njih te stvarali ve- 
like sveske koji su bili preteški za ispitivanje. Danas će svako odgovorno 
sveučilište maksimalno ograničiti vrijeme koje možete utrošiti na doktorat, 
najčešće dopuštajući pet do osam godina redovitog studija ili, razmjerno, više 
za izvanredne studente. Ako se, kao što biste i trebali, grozite pomisli na 
projekt dug recimo šest godina, ne dajte se zavesti mišlju da je ta granica 



60 Jean-Jacques Rousseau, nav. u: Baker, S. i K. (2000). The Idiol's Guide to Project 
Management. Indianapolis: Macmillan, 2. izd., str. 359. 

čisto fiktivna. Svake će godine biti onih koji do nje stižu i nekih koji je pre- 
koračuju. 

Kao što nitko ne bi smio biti vječni student, tako su i doktorske radnje 
danas najčešće ograničene na određenu maksimalnu duljinu, koja može malo 
varirati od sveučilišta do sveučilišta ili od discipline do discipline. U Europi i 
Velikoj Britaniji, gdje u "mekim" disciplinama još prevladava opsežna rad- 
nja, kao gornja granica slobodno se može odrediti 100.000 riječi, stoje otpri- 
like 330 stranica papira formata A4 s dvostrukim proredom. Jedna stranica 
formata A4 iznosi otprilike 330 riječi, tako da 1.000 riječi zauzima tri stra- 
nice. (Dakako, trebali biste provjeriti propise koji vrijede posebno za vašu 
disciplinu na vašem sveučilištu i ovaj moj savjet uskladiti s tim formalnim 
ograničenjem ako je ono manje od 100.000 riječi.) To ograničenje od samog 
početka morate uzimati ozbiljno i pobrinuti se da ga ne prekoračite. Ako 
radite na pojedinim poglavljima, jednom po jednom, za one koji naporno 
rade lako je napisati 125.000 ili 150.000 (pa i 200.000) riječi, a da ne shvate 
kako se stranice gomilaju. Ako u poodmaklom stupnju svojeg istraživanja 
shvatite da imate 25 ili 50 posto više teksta nego što biste trebali imati ili 
nego što možete predati, to bi za vas moglo biti popriličan šok. Možda će biti 
potrebni tjedni ili mjeseci napornog rada da tu količinu srežete i od nje nači- 
nite složeni tekst. A izbacivanje cijelih poglavlja na kasnom stupnju može 
biti gotovo jednako teško. 

Opasnost da napišete previše zapravo je tolika da se trebate pobrinuti da 
ostanete prilično unutar formalnih granica. Korisno opće pravilo jest da napi- 
šete glavni tekst koji nije dulji od četiri petine dopuštene duljine. Formalno 
ograničenje broja riječi uključuje sve - fusnote ili krajnje bilješke, dodatke, 
tablice s prikazima podataka, slike i dijagrame. U to najčešće nije uključena 
bibliografija - iscrpan abecedni popis svake knjige, članka, dokumenta ili 
drugoga navedenog izvora, koji se mora nalaziti na kraju svake radnje. Prema 
tome, kako biste bili sigurni, nemojte u glavnom tekstu napisati više od 80 
posto dopuštenog broja riječi. Ukupno ograničenje od 100.000 riječi znači da 
glavna poglavlja radnje ne smiju premašivati 80.000 riječi. Razlika od 20.000 
riječi dijelom vam daje neki prostor za bilješke, dodatke i drugu popratnu 
građu. Ona uključuje i sigurnosnu granicu od približno 10.000 riječi ako neka 
poglavlja neplanirano ipak ispadnu dulja. 

Kad je riječ o onome što se događa s vašim istraživanjem nakon što je 
dovršeno, opet je bolje imati glavni tekst od 80.000 riječi. Vaša radnja te du- 
ljine u skraćenom obliku mogla bi biti objavljena kao knjiga, dok bi knjiga od 
100.000 riječi bila znatno prevelika (v. pogl. 9). Prosječna znanstvena knjiga 
ima otprilike 70.000 riječi, i što je vaša radnja bliža tome, to će biti potrebno 
manje izmjena kod njezina preoblikovanja u monografiju. Rezanje (recimo) 
100.000 riječi na tu duljinu možda ne izgleda kao preteška zadaća. No to za- 

pravo znači izgubiti trećinu djela, a za toliko bi skraćivanje moglo trebati ne- 
koliko mjeseci rada. 

Najčešće ne postoje formalna pravila o minimalnoj duljini doktorske rad- 
nje. Ipak, često vrijede neke neformalne donje granice. Tamo gdje sveučilišta 
slijede model opsežne radnje, propise koji specificiraju da doktorat mora biti 
vrijedan doprinos znanosti" znanstvenici općenito interpretiraju u smislu 
poprilično opsežnog djela. Iznimka su disertacije koje se koriste nekim saže- 
lim oblikom izražavanja, kao stoje matematičko izlaganje ili vrlo formalan, 
tehnički način iznošenja argumenata. No u tim se disciplinama danas rijetko 
pišu opsežne radnje, a disertacije po modelu kraćih članaka u svakom slučaju 
predstavljaju normu. Drugi razlog jest što većina sveučilišta u Europi i Sje- 
vernoj Americi ima poslijediplomsko obrazovanje koje uključuje pisanje 
neke radnje ispod razine doktorata, a za koje pristupnici ne moraju provesti 
i/.vomo istraživanje i koje imaju niže ograničenje maksimalnog broja riječi. 
Primjerice, u Velikoj Britaniji taj se nedoktorski znanstveni stupanj naziva 
"M.Phil." ("Master of Philosophv"); zahtijeva se da studenti o nekoj važnoj 
lemi napisu radnju zadovoljavajućeg oblika, ne dulju od 60.000 riječi. Stoga 
postoji opasnost da doktorski ispitivači kojima je došla u ruke kratka radnja, 
od recimo 55.000 riječi, procijene daje ona nedovoljno opsežna za doktorat 
le da je možda pogodnija za razinu M.Phil. Tamo gdje postoje takvi znan- 
stveni stupnjevi doktorandima, čiji rad nije matematički ili formalan, bolje je 
napisati više teksta od onoga što je gornja granica koja se zahtijeva za niži 
slupanj. Ispitivači vašu radnju uvijek moraju promatrati kao doktorat i takvim 
ga smatrati. 

Nakon što ste odredili duljinu glavnog teksta, u idealnom slučaju 80.000 
riječi, trebali biste ga nekako podijeliti. Osnovno je načelo organiziranja sva- 
kog teksta da mora biti podijeljen što ravnomjernije, u ovom slučaju u po- 
glavlja. Pravilna razdioba teksta kod čitatelja budi konzistentna očekivanja: 
oni unaprijed znaju koliko su poglavlja duga. Osim toga, pravilne podjele 
uvijek izgledaju bolje organizirane i kontrolirane. Kako biste odredili broj 
potrebnih razdioba, imajte na umu da poglavlje ima praktičnu maksimalnu 
duljinu od približno 10.000 riječi. Dulja poglavlja mnogo je teže interno or- 
ganizirati i argumentaciju u njima držati pod nadzorom (v. pogl. 4). Isto tako, 
od dugačkih je poglavlja teže napraviti članke u znanstvenim časopisima čija 
optimalna duljina ne premašuje 6.000 do 8.000 riječi. Priopćenja sa znan- 
stvenih skupova trebala bi biti i kraća, otprilike 5.000 do 6.000 riječi. Po- 
glavlje od 10.000 riječi najčešće se može preurediti tako da čini pristojan čla- 
nak od 8.000 riječi. Uz mnogo kirurškog rada njegov veći dio može se preu- 
rediti kao tekst za znanstveni skup. No poglavlje od 15.000 riječi zapravo će 
u oba oblika biti neprikladno za objavljivanje. Tako dugo poglavlje zahtijeva 
radikalnu preradu ako želite da ugleda svjetlo dana. 

Želite li ispuniti svoju ključnu misiju kao autor te se uspješno nositi s 
očekivanjima čitatelja, i poglavlja moraju imati neku minimalnu duljinu. 
Kratko poglavlje, koje ima manje od otprilike 6.000 riječi, čitatelja će zbu- 
niti. Lako je moguće da se ono učini nebitnim i razočaravajućim. To čak 
može izgledati kao "varka" koju ste umetnuli u pregled sadržaja, kako biste 
prikrili prazninu koja bi inače bila očita, ili kao neuspješna zakrpa u vašemu 
znanstvenom nastojanju. 

Dakako, radnje se vrlo razlikuju po tome koliko se mogu strukturirati u 
dijelove slične veličine. Stoga su spomenute norme i organičenja samo 
smjernice. U brojnim ćete ih prigodama trebati tumačiti fleksibilnije. Ipak, 
dobro je biti vrlo skeptičan u pogledu pisanja poglavlja koja su mnogo dulja 
ili mnogo kraća od 10.000 riječi. Tu normu možete, bez neke velike štete, 
povećati ili smanjiti za 2.000 riječi. No poglavlja ne bi smjela biti kraća od 
otprilike 8.000 riječi ili dulja od približno 12.000 riječi, osim zbog nekih doi- 
sta važnih ili iznimnih razloga. Dakako, na stupnju planiranja često je teško 
predvidjeti kolika će poglavlja ispasti tijekom pisanja. Ako na kraju dobijete 
bitno preveliko poglavlje, dugo recimo 17.000 riječi, najbolja je strategija da 
ga podijelite u dva nova poglavlja podjednake veličine od otprilike 8.500 ri- 
ječi. Nemojte se mučiti pokušavajući organizirati toliko teksta kao jedin- 
stvenu cjelinu. I nemojte tražiti od svojih čitatelja da izlaze na kraj s praće- 
njem argumenta izvorne čudovišne duljine. 

Ako ukupni tekst ima približno 80.000 riječi i ako je ravnomjerno 
podijeljen u poglavlja od prosječno 10.000 riječi, onda to znači da radnja 
treba sadržavati otprilike osam poglavlja. Format od osam poglavlja po 
10.000 riječi vrlo je moćan. On može biti koristan kao snažan kriterij prema 
kojem biste trebali mjeriti svaku drukčiju strukturu poglavlja. S osam po- 
glavlja pregled sadržaja vaše radnje lako će zadovoljiti kriterij "sedam je ma- 
gičan broj". Vaši čitatelji mogu cijeli niz držati u središtu pozornosti, kao i vi. 
No ako radnja ima više od deset ili jedanaest poglavlja, nećete je moći držati 
u središtu pozornosti, odnosno imati je pred očima kao cjelinu, pa možete re- 
agirati tako da slučajno "zaboravite" poglavlja ili da smetnete s uma slijed. 
Nadalje, ono što vrijedi za vas kao autora, vrijedit će i za čitatelje. Dajte im 
da drže u glavi 14 poglavlja i možete biti gotovo sigurni da će ukupni okvir 
vaše argumentacije postati manje vidljiv i da će ga teže slijediti. 

Ljudi često smatraju daje norma od osam poglavlja po 10.000 riječi pre- 
više restriktivna te da u svojoj radnji mogu baratati s mnogo više poglavlja, i 
to tako da je podijele u dijelove, pri čemu je svaki dio skup povezanih po- 
glavlja. Primjerice, radnja od petnaest poglavlja može biti previše složena da 
se jasno ima pred očima, no ideja je u tome da bi se s njom moglo lakše izići 
na kraj kad bismo je podijelili na tri dijela od po pet poglavlja. Tu bi upotrebu 
dijelova, samo zato da bi se izišlo na kraj s inflacijom broja poglavlja, uvijek 

trebalo izbjegavati. U svakom slučaju, vaši organizacijski problemi tada neće 
nestati, budući da će pojedina poglavlja postati prekratka i fragmentirana. 
Upadljivo kratka poglavlja čitateljima će izgledati rascjepkano i beznačajno 
bez obzira na to jesu li povezana u dijelove ili nisu. 

Dvoslojna struktura - dijelovi nadređeni poglavljima - može izgledati 
privlačna i kao način da se čitateljima signalizira kako medu poglavljima po- 
stoji važan kontinuitet. Primjerice, moguće je da se poglavlja 1-4 bave razli- 
čitim oblicima jedne metateme, dok se poglavlja 5-8 bave drugom metate- 
mom, tako da će podjela na dva dijela čitateljima istaknuti tu "metastruk- 
turu". Slično, različiti dijelovi mogu rabiti različitu metodologiju ili se usre- 
dotočiti na različite razine ili oblike (primjerice, nacionalne procese nasuprot 
lokalnim procesima). Struktura po dijelovima tu je opravdanija i u nekim 
okolnostima možda postoji nešto što joj ide u prilog. No ta dvoslojna struk- 
tura ipak zahtijeva pomnu primjenu. Za nove autore ona je komplikacija s 
kojom se često pokušava izaći na kraj na pogrešan način, pa ju je stoga, ako 
je moguće, najbolje izbjeći. Primjerice, kontinuitet između skupine poglavlja 
često možete jednostavnije pokazati tako da na veze među njima uputite u 
naslovima. Dakle, u idealnom slučaju u svojemu glavnom tekstu trebali biste 
slijediti pravilnu i nekompliciranu strukturu od osam poglavlja po 10.000 ri- 
ječi bez ikakvih drugih organizacijskih pomagala iznad razine poglavlja. 

Toliko, dakle, o organizaciji cjeline. No ovaj se odjeljak bavi i jezgrom 
vaše radnje, koja se može jednostavno odrediti kao svi oni odjeljci koji imaju 
visoku znanstvenu dodanu vrijednost. Jezgra pridonosi izvornosti bilo "otkri- 
vanjem novih činjenica", bilo "prikazivanjem neovisne kritičke sposobnosti". 
Taj skup poglavlja sadržava sve, u najvažnijem smislu, nove ili drukčije di- 
jelove vašeg istraživanja, one koji određuju hoćete li steći doktorat ili ne. U 
opsežnoj radnji ne mogu se svi dijelovi doktorata pribrojiti jezgri, a to nije ni 
potrebno. U njoj će se nalaziti i određena nesvodiva količina građe koja ne 
pripada jezgri, koja se sastoji od: 

• uvodne građe koja čitatelje upoznaje sa središnjom građom tako da ona 
bude razumljiva i pristupačna. Katkad s omalovažavanjem nazivani ma- 
terijalom za "pročišćavanje grla", uvodni odjeljci ili poglavlja uvijek 
zahtijevaju pomnu obradu. Ipak, oni su studentima često važniji zbog 
duljine i vremena koje je potrebno za njihovo pisanje i preuređivanje 
nego stoje to opravdano njihovom konačnom ulogom u gotovoj radnji. 
Čitatelji često na brzinu prelistaju uvodnu građu, uglavnom tražeći "pra- 
vo meso" koje se može naći kasnije u središnjim odjeljcima; 

• zaključne građe, koja u velikim radnjama ima ulogu "zatvaranja" tako 
što osigurava integrirajući sažetak ili pre formulaciju rezultata te njihovo 
stavljanje u širi kontekst. 

Kad razmišljate o tome kako organizirati ta tri tipa grade (uvod, jezgru i 
zaključak), od ključne je važnosti da oni, koliko je to moguće, čine različite 
blokove složene redoslijedom koji je prikazan na Slici 3.1. Ne smijete ih raz- 
dvojiti i raspršiti po radnji u malim dijelovima. Čitatelji moraju biti sposobni 
jasno identificirati jezgru kao skup odvojenih poglavlja s visokom dodanom 
vrijednošću. Oni nikad ne bi smjeli dospjeti u situaciju da moraju tražiti ma- 
nje nakupine izvornosti raspršene po miješanim poglavljima koja sadržavaju i 
drugu vrstu građe. Smisao uvodne građe jednostavno je u tome da oblikuje 
jezgru, istakne je i vodi do nje. Posebice, ona bi trebala osigurati da čitatelji 
mogu shvatiti izvornost i korist onoga što ste učinili u svojim središnjim 
znanstvenim aktivnostima. 



Slika 3.1. Međusobni odnos cjeline i jezgre 



Uvodna građa 

(najviše dva poglavlja) 



Jezgra 

(pet osmina ukupnog broja riječi i pet poglavlja) 



Zaključna građa 

(jedno ili dva poglavlja) 



Za stjecanje doktorata (i, šire govoreći, za sastavljanje dobre radnje) veli- 
čina jezgre vrlo je važna. Morate se pobrinuti da središnjih poglavlja ima do- 
voljno i da su ona dovoljno velika u odnosu prema ukupnom broju riječi u 
radnji, kako biste cijeloj radnji dali ton izvornog djela. Praktično pravilo što 
ga predlažem za opsežne radnje glasi da 50.000 od 80.000 riječi glavnog 
teksta mora biti jezgra. Drugim riječima, znatno više od polovine teksta tre- 
balo bi uključivati neku vrstu izvornosti, izvještavati o primarnom istraživa- 
nju što ste ga poduzeli ili iznositi nove i važne argumente za koje možete 
uvjerljivo tvrditi da ste ih stvorili ili razvili. To je vrlo zahtjevan ali i terape- 
utski standard. On snažno ističe potrebu da se usredotočite na elemente do- 
dane vrijednosti. Ako pišete disertaciju po modelu članaka, onda će, iako će 
ukupan broj riječi biti manji, udjel središnje građe biti umnogome veći. Svaki 
od četiri ili pet "članaka" koji će biti poglavlja vaše disertacije treba sadrža- 
vati otprilike 75 posto izvornog materijala koji se računa pogodnim za objav- 
ljivanje, stoje čak i zahtjevniji standard. 

Nemojte sve gurnuti na kraj radnje i sve dobre dijelove stisnuti u posljed- 
nju trećinu ili četvrtinu teksta, kao što čini većina studenata. Trajni je pro- 
blem u većini disciplina humanističkih i društvenih znanosti to što studenti 
ulažu mnogo vremena i napora u pisanje uvodne građe tako da sastave dug i 
dosadan niz poglavlja niske vrijednosti prije nego što čitatelji naiđu na išta 
izvorno. Kako biste provjerili svoj plan, izbrojite poglavlja i stranice kroz 
koje čitatelji moraju proći prije nego što dođu do jezgre. Također, preveliko 
širenje uvodnog materijala oduzet će vrijeme potrebno za središnje istraživa- 
nje i njegovo propisno izlaganje. Duga poglavlja koja se odnose na vašu in- 
telektualnu baštinu (i koja se često sastoje od prikaza literature ili opisa me- 
toda koje ste usvojili na prvoj ili drugoj godini studija) također ograničavaju 
prostor koji vam je na raspolaganju da jezgru temeljito prikažete. 

Izbjeći pisanje radnje u kojoj je sve nagurano na kraj teže je nego što iz- 
gleda. Kad studenti početnici planiraju svoj tekst, često umnažaju uvodne 
prikaze literature ili umeću nepotrebna teorijska, pripremna ili metodoška 
poglavlja. Čovjek lako počne vjerovati da mora objasniti sve što se tiče nje- 
gova projekta prije nego što s njim uopće i započne. Kako biste obuzdali tu 
sklonost, pokušajte kao maksimalnu granicu za iznošenje uvodne građe odre- 
diti dva poglavlja. Očito je da svaka opsežna radnja treba barem jedno uvo- 
dno i jedno zaključno poglavlje, a to su najčešće prvo odnosno zadnje po- 
glavlje. Ako ukupno imate samo osam poglavlja, a minimalna veličina za jez- 
gru vam je pet poglavlja, ostaje vam samo jedno poglavlje viška u koje mo- 
žete smjestiti dodatnu uvodnu građu, kao što je deskriptivna početna građa ili 
prikaz metoda. U rjeđim bi slučajevima to poglavlje viška moglo biti drugo 
zaključno poglavlje, primjerice onda kada su rezultati vaših istraživanja vrlo 
bogati i zahtijevaju mnogo naknadne analize. Ako za uvodnu građu predvi- 
dite tri poglavlja, onda imajte na umu da morate prikaz jezgre srezati na pola 
disertacije ili još manje (što može biti opasno za ispunjavanje uvjeta na dok- 
torskoj razini), ili ostati bez prostora za primjereno zaključno poglavlje, ili 
početi napuhivati broj poglavlja iznad onoga što bi bilo idealno. Imajte na 
umu štetan učinak što ga na akademske čitatelje može imati potreba da pro- 
čitaju cijela tri poglavlja sporednog blebetanja prije nego što dođu do ikakvih 
elemenata dodane vrijednosti. Ako iznađete da početni plan vaše radnje ima 
četiri ili više poglavlja uvodne građe, savjetujem vam da tu shemu odmah 
prekrižite i da iznova razmislite o pristupu. 

Jasno identificiranje jezgre vaše radnje može biti psihološki teška odlu- 
ka. Možete biti skloni tome da od samog sebe sakrijete da neka poglavlja za- 
pravo nisu dio jezgre. Ili pak možete svoju jezgru lažno uvećati tako da 
uključite građu niske dodane vrijednosti i tako dobijete četiri ili pet poglavlja 
koja naizgled zadovoljavaju uvjete. Trebate se čuvati tih sklonosti, zato što 
iskrenost prema sebi može biti ključna za planiranje istraživanja. Primjerice, 
što će se dogoditi ako u planu radnje od osam poglavlja možete identificirati 

samo tri za koja se uistinu čini da čine dodanu vrijednost? Trebat ćete se vra- 
titi temeljnoj skici svojeg projekta i vidjeti kako možete sastaviti još jedno ili 
dva poglavlja koja sadržavaju jezgru. Primjerice, ako ste prethodno planirali 
poduzeti dvije studije slučajeva ili podrobnu analizu, možete li umjesto toga 
poduzeti tri ili četiri studije slučajeva? Ili, ako ste prethodno rabili samo je- 
dnu metodu dolaženja do rezultata, možete li razmisliti o upotrebi i druge 
metode potvrđivanja? 

Za efektno organiziranje radnje ključna je i iskrenost kad je posrijedi jez- 
gra. Kad ste jednom oštro fokusirali jezgru, trebate je jasno obilježiti i utis- 
nuti joj vlastiti pečat. Naslov radnje, sažetak, naslovi poglavlja i pregled sa- 
držaja, predgovor i uvodno poglavlje - sve te ključne načine organiziranja 
treba mobilizirati kako bi se u radnji istaknula, izložila i oblikovala grada 
koja čini jezgru. I tu bi od velike važnosti trebao biti kriterij onoga što bi či- 
tatelji trebali znati. Od svojega uvodnog poglavlja zahtijevajte slijedeće: "Što 
bi čitatelji trebali znati kako bi mogli shvatiti elemente dodane vrijednosti 
koji se nalaze u središnjim poglavljima?" Na početku doktorskog studija ja- 
sno obilježavanje jezgre i davanje vlastitog pečata teško je jer u tom trenutku 
još niste započeli ključne faze istraživanja. No oni moraju biti uključeni čak i 
na ranom stupnju planiranja. 

Ključno orijentacijsko sredstvo pritom je inicijalni sinopsis radnje od tri 
ili četiri stranice. Taj dokument služi samo za vašu upotrebu i za vaše men- 
tore. On proširuje pregled sadržaja tako što za svako poglavlje navodi jedan 
ulomak o tome o čemu će u tom poglavlju biti riječi. Sinopsis izražava i 
glavnu "priču" vaše radnje. Svoj prvi sinopsis trebali biste napisati što prije 
tijekom prve godine studija. Ključno je da ga potom stalno revidirate tako da 
uvijek bude ažuriran te da uvijek zahvaća vaše trenutačne misli. Cijeli je smi- 
sao inicijalnog sinopsisa da nikad ne pišete ili radite u vakuumu. Tijekom 
rada na jednom poglavlju uvijek trebate imati jedan ili više ulomaka o tome 
što će sadržavati buduća, još nenapisana poglavlja, kao i pristupačan sažetak 
ključnih stvari koje ste tvrdili u napisanim poglavljima. Taj inicijalni sinopsis 
uvijek se treba usredotočiti na sažimanje vaših osnovnih argumenata i zaklju- 
čaka - onoga što ste tvrdili, onoga što ste otkrili i onoga za što se nadate da 
ćete otkriti. 

Fokusiranje ili otvaranje 

I Mišljenje je borba za red i istodobno za obuhvatnost. 
C. Wright Mills 61 

| Mišljenje je razgovor sa zamišljenom publikom. 
I Randall Collins 62 

Postoje tri osnovna načina nizanja poglavlja u doktoratu, koja se mogu 
označiti kao model "fokusiranja", model "otvaranja" i "kompromisni" model. 



Model fokusiranja 

Najprošireniji i najgori način nizanja bilježi četverogodišnji ili petogo- 
dišnji rad, više-manje onim redom kojim se odvijao. Pregled sadržaja najče- 
šće pokazuje dva, tri, pa i četiri (katkad i više) poglavlja s prikazom 
literature; potom slijedi prilično dosadno, odnosno predvidljivo poglavlje o 
metodama; nakon toga samo tri ili četiri poglavlja podrobnoga sadržajnog, 
primijenjenog ili empirijskog rada; na koncu je vrlo kratko zaključno 
poglavlje. Prilično grub sažetak "podtekstualne" poruke koju ovaj obrazac 
prenosi čitateljima izgledao bi ovako: 

Bok. Ovo je priča o onome što sam radio tijekom svoga dokto- 
rata. Kad sam počeo, bio sam malo zbunjen u pogledu toga koju 
temu da izaberem. Stoga sam se prihvatio uistinu velikoga, golemog 
prikazivanja literature kako bih sebe i svoga mentora približio mo- 
gućem području teme. To sam napisao u obliku dugog poglavlja 
kako bih na kraju prve godine prošao ocjenjivanje na odsjeku. Na- 
kon toga sam prilično suzio temu te napravio iscrpan prikaz litera- 
ture na jednom dijelu područja za koje sam mislio da bih o njemu 
mogao napisati nešto bolje od prethodnih autora. Potom sam mnogo 
radio na metodologiji svog istraživanja (odnosno svakome "osjetlji- 
vom" dijelu što ga uključuje istraživanje; primjerice, pretraživao 
sam arhivsku građu / skupio sam mnoštvo podataka / preveo sam 
dug tekst / smislio sam okvir za izradu analize sadržaja / itd.). 



' ' Mills, C. Wright (1959). The Sociological Imaginaiion. New York: Oxford University Press, 
sir. 245. 

" : Collins, Randal (1999). The Sociologv of Philosophies: A Global Theory of Intellectual 
< hange. Cambridge, MA: Belknap I Harvard, str. 52. 



48 



KAKO NAPISATI DISERTACIJU 



Naposljetku, na sredini druge ili tijekom treće godine studija 
izašao sam na teren i zaprljao ruke provodeći empirijsko istraživanje 
(ili, alternativno, otišao sam na godinu dana sjediti u strane knjižnice 
ili arhiv / neprestano sam analizirao svoje brojčane podatke / inter- 
vjuirao sam mnoštvo ljudi / provodio sam eksperimente u laborato- 
rijima). Na tom sam stupnju otkrio da su stvari u vanjskom svijetu 
(ili arhivski dokumenti / knjižna građa / snimke intervjua / računalne 
baze podataka / epruvete) prilično zbunjujuće i da ih je teško ra- 
zumjeti. Rezultati koje sam dobio zapravo nisu potvrđivali ono što 
sam očekivao da ću pronaći (zapravo, katkad uopće nisu pokazivali 
neki prepoznatljiv obrazac). Budući da sam bio zbunjen, dijelom i u 
neprilici, napisao sam nekoliko dugih poglavlja u kojima sam ugru- 
bo izložio većinu onoga što sam zapravo otkrio te sam pokušao doći 
do nekoga preliminarnog razumijevanja tih nalaza. 

Dotad sam već dosegnuo granicu maksimalnog broja riječi, 
novca za studij bilo je sve manje i postajao sam nervozan bojeći se 
da nikad neću dospjeti na akademsko tržište rada. Stoga sam stvari 
malo pogurnuo kako bih ih na neki način dovršio. Posljednje po- 
glavlje sadržava nešto post hoc racionalizacije mojih rezultata (ili 
ponovno promišljanje moje uvodne perspektive) koju sam uspio 
skucati u vremenskoj stisci pišući konačnu verziju. 

Brojni su razlozi zbog kojih je ova vrsta razočaravaj uće priče tako česta i 
predvidljiva kod doktorata. Jedan je od najvažnijih razloga to što mnogo ljudi 
u humanističkim i društvenim znanostima smatra daje model strukturiranja 
doktorata po načelu "fokusiranja" prirodan, poželjan ili neizbježan. Slika 3.2 
pokazuje način nizanja što ga je prihvatilo devet od deset doktoranata koji 
rade opsežne radnje u tim disciplinama u Europi, i kojega njihovi mentori 
često zahtijevaju. Poredak građe prikazan je na vodoravnoj osi slijeva nade- 
sno, a vodoravna širina svakog okvira prikazuje broj riječi posvećen tom di- 
jelu radnje. Okomita veličina svakog okvira prikazuje opseg građe ili teme 
(širinu obrade) koja se razmatra na dotičnom stupnju. 

Model fokusiranja počinje vrlo širokim prikazom literature koji se sve 
više filtrira. Na početku se postavi skup povezanih velikih tema, koje se po- 
vršno razmotre, a potom često jedna za drugom stave na stranu ili odbace kao 
nesavladive. Postupno se dolazi do fokusiranja na nešto što nalikuje na 
mnogo užu konačnu temu. Na tom stupnju često dolazi do intervala metodo- 
loškog pročišćivanja grla ili poglavlja koje raspravlja o nekoj guštari ili nekoj 
drugoj "zamršenijoj" temi. Čitači su dotad često već odmaknuli u čitanju rad- 
nje, možda tri, četiri ili pet poglavlja. Naposljetku autor prelazi na prikaz srži 
vlastitog istraživanja, koje se najčešće odnosi samo na mali dio teme koja je 
na početku skicirana. Odjeljci koji sadržavaju rezultate koji se odnose na jez- 

gru dolaze kasno u tekstu. Nakon središnjih poglavlja autori često imaju malo 
prostora ili vremena kako bi učinili nešto više od sastavljanja kratkoga anali- 
tičkog poglavlja. U svakom slučaju, većina mogućih teorijskih interpretacija 
koje su relevantne za rezultate već su iscrpno razmotrene negdje u zoni op- 
sežnog prikazivanja literature na početku radnje. Stoga je završno poglavlje 
najčešće oskudno i samo kratko upućuje na vezu između autorovih vlastitih 
rezultata ili bitnog doprinosa i uvodne rasprave o makrotemama. 



Slika 3.2. Model fokusiranja 



Dubina obrade 



Analiza 



Široki 

prikaz 

literature 



Više prikaza, 

metoda i 

pripremne građe 



JEZGRA 



Slijed poglavlja 



Štetne učinke što ga model fokusiranja ima po autore radnje teško je pre- 
cijeniti. Doktorandi često provode previše vremena na početnim prikazima ili 
pregledima literature, pretražujući prethodne radove i često su zaokupljeni 
prikupljanjem malih argumentacijskih sastavnica ili opsežnim navođenjem 
literature. Mogu potrošiti vrlo mnogo vremena na prikupljanje i razumijeva- 
nje informacija o podtemama koje kasnije izbacuju iz jezgre svojeg doktorata 
ili na shvaćanje prijepora i gledišta za koje se potom pokaže da su sporedni 
za njihovo konačno istraživačko pitanje. U klasičnome doktorskom modelu, s 
opsežnom radnjom kao krajnjim proizvodom, učinkovitost vašega istraživač- 

kog napora može se mjeriti razmjerom vašega ukupnog rada koji se u nekom 
obliku očituje u dovršenoj radnji. Model fokusiranja čini uobičajeni problem 
"vrha ledenog brijega" mnogo gorim, često do te mjere da se potpuno mora 
otpisati veliki dio napora uloženog tijekom godine dana ili, u krajnjim sluča- 
jevima, čak 18 mjeseci. 

Dakako, često postoji neka vrsta pedagoškog ili socijalizacijskog oprav- 
danja što se studente početnike navodi na to da "ispeku zanat" na prikaziva- 
nju literature. No inzistiranje na strukturi fokusiranja češće izražava impera- 
tive mentora ili odsjeka. Mentori su skloni tom pristupu zato što im omogu- 
ćuje da se postupnije upoznaju s novom i drukčijom temom svojih studenata. 
Taj način rada privlačan je i zbog birokratskih razloga, jer se drži pravila "si- 
gurnost na prvom mjestu". Studenti koje se navodi na to da na svojoj prvoj 
godini sastavljaju velike prikaze literature gotovo uvijek napisu ohrabrujuću 
količinu teksta koja dokazuje njihovo zalaganje i naporan rad. Sastavljanje 
prikaza literature jest i vježba u pisanju, i onda kada napisani tekst ima (može 
imati) malo izvornog sadržaja. Time se, dakako, odsjecima olakšava ocjenji- 
vanje napretka studenata početnika, jer slijede maksimu: "Ne brini za sadržaj, 
drži se širine teksta". 

U klasičnom modelu doktorata, gdje je bilo malo ili uopće nije bilo for- 
malnoga istraživačkog obrazovanja kroz rad u kolegiju, prikazi literature hi- 
storijski su pomogli da se novi istraživači socijaliziraju u disciplinu. Ta po- 
vijesna funkcija danas sve više nestaje, budući da praktički svi doktorandi 
imaju magisterij, a na većini doktorskih programa snažan je rad u kolegijima. 
No ono što su mentori radili u svojoj mladosti još utječe na njihova sadašnja 
očekivanja. Danas je od studenata prikladno zahtijevati i da sastave prikaz 
literature dok zbog novih zahtjeva rada u kolegiju moraju boraviti na sveuči- 
lištu. 

No ako dopustite da to razdoblje vašeg istraživanja znatno premaši prvih 
četiri ili pet mjeseci studija, rezultat će najčešće biti slab u odnosu prema ulo- 
ženom trudu. Studenti često postanu previše zaokupljeni usavršavanjem 
plitke drugorazredne kritike postojećih radova. Taj sport možda ima malu 
znanstvenu vrijednost, no ljudi se uvuku u nj zato što još nisu započeli te- 
meljno ili terensko istraživanje, pa stoga još potpuno ne razumiju praktične 
poteškoće povezane s tim. Poglavlja s prikazima literature studenti često pišu 
na perfekcionistički način, držeći se poput terijera majušnih nedostataka pret- 
hodnih djela i ne uviđajući koliko je vjerojatno da će se slične poteškoće po- 
javiti i u njihovu istraživanju. 

Druga je mogućnost da zbog toga - uludo potraćenog - napora, nakon 
što se utroši dragocjeno istraživačko vrijeme na sporedne elemente, nećete 
možda biti voljni izbaciti tu građu. Umjesto toga pokušat ćete je negdje ugu- 
rati u završni oblik radnje. Razumljivo je što studenti nisu voljni otpisivati 

dovršena poglavlja, čak i kad su izgubila vezu s njihovim trenutačnim istraži- 
vačkim interesima ili središnjim pitanjem. Umjesto toga, smatraju da trebaju 
više vremena posvetiti integriranju ranih poglavlja u završni oblik radnje, čak 
i kad je ta veza fiktivna, kad kod čitatelja stvara pogrešna očekivanja ili ugro- 
žava intelektualnu koherentnost doktorata. Dugi rani odjeljci, napisani u po- 
četnim godinama studija, često su ispunjeni dijelovima koji kasnije stvaraju 
nevolju, a koji su bili sračunati na to da odvrate ispitivače. Neuredni kritički 
sudovi ili površne obrade u tim poglavljima često se kasnije više ne podvrga- 
vaju ponovnoj procjeni, dijelom zato što studentovo akumulirano istraži- 
vačko iskustvo i stručnost možda više nisu s njima usko povezani. 

Implikacije za čitatelje jednako su neželjene. Iskusni doktorski ispitivači 
naviknuti su na radnje koje započinju polagano. Oni će najčešće prilično brzo 
proći kroz uvodna poglavlja s prikazom literature, ne očekujući da naiđu na 
mnogo onoga što nije posve poznato. No ako prođu 80, 100 ili 150 stranica 
radnje (u nekim slučajevima i 200), a da se uopće ne susretnu ni s kakvom 
građom dodane vrijednosti, njihovo će strpljenje najčešće početi splašnjavati. 
Možda će početi dovoditi u pitanje izvornost radnje koja sadržava toliko spo- 
redne analize te se pitati zadovoljava li ona uistinu standard doktorata. Stu- 
denti često misle da će čitatelji pomno razmotriti njihove male kritičke na- 
pomene i rasprave u ranim poglavljima te im pripisati mnogo veću važnost 
nego što će uistinu biti tako. Da biste na to gledali realnije, razmislite o tome 
kako pristupate knjigama u vlastitom području. Većina nas je vrlo cinična i 
kritična prema novim materijalima i spremna je "rastrančirati" knjige da bi 
došli do pravih elemenata dodane vrijednosti. Isto tako, u početku smo prili- 
čno skeptični u pogledu prihvaćanja sudova autora sve dok oni ne potvrde 
svoju vjerodostojnost kao izvorni istraživači. Ništa drukčije nije s čitateljima 
doktorata. Sve dok niste potvrdili svoju vjerodostojnost kao izvorni istraži- 
vač, oni će biti skloni tome da vašu sekundarnu analizu komentiranja djela 
drugih shvate kao nešto što nema osobitu težinu i što je nebitno. U ranoj fazi 
radnje oni još neće imati nikakva razloga da vas uzimaju ozbiljno ili da sma- 
traju da se vaše kritike zasnivaju na upoznatosti sa znanstvenom zbiljom. 

Kad u modelu fokusiranja čitatelji na kraju dođu do autorove vlastite 
znanstvene građe, njezina uskoća ili podrobnost može izgledati prilično razo- 
čaravajuća nakon što se na početku raspravljalo o širokom domašaju djela i 
raskošnijim intelektualnim temama. A brzo sažeto zaključivanje radnje, ne- 
prikladno povezano s uvodnim temama, može čitatelje navesti da se upitaju 
"Pa što?", te da s naporom moraju dokučiti što su doznali iz radnje kao cje- 

line. Cjelokupni učinak može biti takav da radnja završava "ne praskom, 



nego cviležem". 



Model otvaranja 

Postoje bolji načini nizanja građe u dugom tekstu. U fizikalnim znanos- 
tima uobičajen je model "otvaranja" prikazan na Slici 3.3, koji se odvija go- 
tovo obratno. Prvi element u nizanju namjerno je kratka i sažeta specifikacija 
istraživačkog pitanja. Ona se čvrsto usredotočuje na neposredno pitanje koje 
će se obrađivati i prikazuje ukratko raspravu o najnovijoj relevantnoj litera- 
turi, uz vrlo ograničen broj bitnih pripremnih informacija. Drugi element, 
koji započinje unutar (recimo) 30 stranica, prikazuje ključne nalaze i rezultate 
autorova istraživanja. Potom slijedi odjeljak primijenjene analize koji uzduž i 
poprijeko slijedi ono što je u istraživanju pronađeno i to prodrobno povezuje 
s prethodnim istraživanjem i literaturom. Na koncu, nakon što je autor uvjer- 
ljivo potvrdio svoju istraživačku vjerodostojnost, radnja se "otvara" u ras- 
pravu o širim temama ili teorijskim implikacijama koje proizlaze iz istraživa- 
nja te raspravlja o mogućim putovima za novu fazu rada u dotičnom području. 

Model otvaranja ima brojne prednosti. Čitatelji dolaze u dodir s vašim iz- 
vornim radom mnogo brže nego u pristupu koji se zasniva na fokusiranju. 
Najčešće dobivaju mnogo više analize rezultata i bolji uvid u to kako se re- 
zultati nadovezuju na neposredno relevantno prethodno istraživanje. Također, 
na vaša mišljenja o tuđim djelima čitatelji nailaze nakon što ste se potvrdili 
kao ozbiljan istraživač, a ne prije toga. Kao rezultat, vaše kritike i prijedlozi 
bit će dočekani kao mnogo utemeljeniji i autoritativniji nego u modelu foku- 
siranja. 

Model otvaranja i za autore ima brojne bitne prednosti. Ako uobičajeno 
dugo razdoblje uvoda i prilagođivanja možete skratiti na početak radnje i što 
prije prijeći na ključne istraživačke zadaće, imat ćete više vremena da kasnije 
temeljito shvatite svoje nalaze. Za analiziranje i zapisivanje rezultata istraži- 
vanja, počevši od vrlo podrobne, često neorganizirane građe ili kompleksnih 
ishoda, do primjereno strukturiranih i dobro prikazanih nalaza, potrebno je 
iznenađujuće mnogo vremena i intelektualnog napora. To nije lako ubrzati. 
Model otvaranja nudi bolje izglede da razvijete nove interpretacije i da omo- 
gućite shvaćanje implikacija vaših rezultata. 



63 Eliot, T. S. (1974). "The Hollow Men", u njegovim Collecled Papers, 1909-1962 London: 
Faber, str. 89-92, navod sa str. 92; izvorno objavljeno 1925. 

Slika 3.3. Model otvaranja 



Kratka literatura 
i priprema 



Rasprava i šire 
implikacije literature 



Analiza i podrobna 
literatura 



JEZGRA 



Dubina obrade 



Slijed poglavlja 



Međutim, model otvaranja vrlo se rijetko koristi u društvenim i humanis- 
tičkim znanostima. Kad se s njim suoče po prvi put, mnogi ga doktorandi 
smatraju prezahtjevnim, nečim što se previše radikalno kosi s onim za što su 
im njihovi mentori ili savjetnici kazali da se očekuje ili da predstavlja normu. 
Nijedan od tih prigovora u praksi zapravo ne isključuje taj pristup. Uvijek 
biste trebali izabrati isplaniranu konačnu strukturu za svoju radnju umjesto da 
dopustite da nizanje poglavlja bude previše uvjetovano redom kojim ste se u 
istraživačkom razdoblju prihvaćali svojih zadaća. 



Kompromisni model 

Treći je mogući pristup nizanju poglavlja kompromis između dvaju pret- 
hodnih modela, prikazan na Slici 3.4. Taj se pristup uspješno primjenjuje u 
humanističkim i društvenim znanostima. Najprije trebate slijediti prethodni 
savjet da uvodnu građu držite u okviru maksimuma od dvaju poglavlja. To 
znači da biste prikaz izvorne literature trebali svesti na jedno jedino poglav- 
lje, u najboljem slučaju na ono koje je pomno uokvireno oko početnoga sre- 
dišnjeg istraživačkog pitanja. Nemojte iznositi mnogo širih pitanja o kojima 
kasnije nećete raspravljati, odnosno kojima možete pridonijeti malo ili ništa 
dodane vrijednosti. Umjesto toga, pokušajte se usredotočiti na građu koju či- 

tatelji trebaju znati kako bi mogli shvatiti doprinos vašeg istraživanja, i ništa 
više. Nadalje, svu pripremnu građu, kao i onu koja se odnosi na pozadinu ra- 
dnje ili njezine metode, nastojte svesti samo na još jedno poglavlje, ponovno 
slijedeći točnu procjenu o tome što čitatelji trebaju znati i izbjegavajući duge 
digresije u opisu. Trebali biste pomno razmotriti je li uopće potrebno da u 
glavnom redoslijedu argumenata uključite zasebno poglavlje o metodologiji. 
Često je najbolje napisati poseban "Dodatak o istraživačkim metodama" i sta- 
viti ga nakon glavnog skupa poglavlja. On može biti napisan kao prilog s re- 
ferentnom građom, koji vam omogućuje da ispitivačima i drugim istraživa- 
čima pružile vrlo podrobne informacije bez narušavanja razvoja glavnog ar- 
gumenta. 



Slika 3.4. Kompromisni model 



Jasan i precizan 
prikaz literature 



Rasprava 
Analiza '■■■^ 



JEZGRA 



A 



Dubina obrade 



Slijed poglavlja 



Poduzimanje tih koraka trebalo bi osigurati da čitatelji dođu u dodir s iz- 
vornom istraživačkom građom unutar, recimo, 50 ili 60 stranica od početka 
radnje. Pruženo im je primjereno razdoblje da se "zagriju" za vaše teme i pi- 
tanja, kao i vrlo sinoptička obrada sve pozadinske ili pripremne građe kojom 
zapravo trebaju ovladati. No čitatelji više ne trebaju prolaziti svežnjeve ispu- 
njavajuće građe prije nego što počnu shvaćati vaš istraživački doprinos. 
Stoga se jezgra radnje pojavljuje mnogo prije, čime vam se na kraju radnje 
otvara više prostora za dva poglavlja ili zajedno pristojno, dugo poglavlje o 

analizi. Prvi dio te zaključne građe mogao bi se usredotočiti na povezivanje i 
integriranje zaključaka središnjih poglavlja, od kojih bi svako trebalo obu- 
hvaćati drugu komponentu vašeg istraživanja. Drugi dio te zaključne građe 
lađa može napraviti manji iskorak od rezultata analize na širu literaturu. S 
obzirom na to što ćete većinu rasprave o teoriji i literaturi obrađivati na kraju 
svoje argumentacije, moći ćete sastaviti snažno teorijsko poglavlje ili po- 
glavlje sa širom perspektivom. Tako svoju radnju možete zaključiti u ener- 
gičnijem, pouzdanijem i profesionalnom tonu. 



Četiri obrasca objašnjenja 

Još nisam vidio nijedan problem, koliko god složen, koji, kad 

Iga promotrite na pravi način, nije postao još složenijim. 
Poul Anderson 

Ograničen je broj načina na koji nekome možete prenijeti skup poveza- 
nih informacija. Ako se način koji ste odabrali kosi s očekivanjima druge 
osobe, u komunikaciji može doći do kratkog spoja. Taj je problem i veći kad 
vaša publika ne sluša koncentrirano svaku pojedinost vašeg prikaza. Primje- 
rice, poznato je da su ljudi različita roda skloni odabrati nespojive načine 
komuniciranja. Većina žena voli davati i primati procesno organizirana obja- 
šnjenja, često prelazeći kroz povijest nekog događaja ili interakcije od po- 
četka do kraja narativnim slijedom. No većina muškaraca sklonija je tome da 
najprije primi ključne informacije. Oni od početka žele znati što je poanta 
priče i tek će tada biti spremni selektivnije slušati pojedinosti o tome kako je 
priča završila onako kako je završila. Stoga se muškarci često iživciraju onim 
što nazivaju ženskim "brbljanjem". Isto tako, ženama su često odbojna pretje- 
rano sažeta i nepristupačna objašnjenja složenih pojava što ih daju muškarci. 
Varijanta te suprotnosti u načinima komuniciranja (serijsko nasuprot holis- 
tičkom) provlači se dvama alternativnim obrascima o kojima se ovdje ra- 
spravlja. Moja teza glasi da u humanističkim i društvenim znanostima postoje 
samo četiri osnovna načina izlaženja na kraj s dugim tekstualnim objašnje- 
njima, koja ću redom razmotriti. Ti organizirajući obrasci su: deskriptivni, 
analitički, argumentacijski i matrični obrazac, koji kombinira elemente bilo 
koja dva od tri ostala pristupa. 65 



" Pisac znanstvene fantastike Poul Anderson, citiran u: Koestler, Arthur (1967). The Gliost in 
ihe Machine. London: Hutchinson. Vidi i http://www.quotationspage.com/quotes/poul 

Distinkcija između deskriptivnog, analitičkog, argumentacijskog i matričnog obrasca prvi je 
put povučena u: Dunleavy, P. (1987). Studving for a Degree in ihe Humanities and Social Sci- 
ences. Basingstoke: Macmillan, danas Palgrave Macmillan, str. 86-97. 



56 



KAKO NAPISATI DISERTACIJU 



Slika 3.5. Tri načina promatranja moje radne sobe 



(a) Deskriptivni pristup (npr. počni od vrata i idi u smjeru kazaljke na satu) 



Vrata Ploča za poruke 



Boje zidova Knjige 



Kauč 



Jastuk 



(b) Analitički pristup 



Meki ili pokretni namještaj 
(kauč, jastuci, knjige, zavjese) 

J / \ m ..„. 




Dobri aspekti (npr. prostor, 
mjesta za odlaganje stvari) 



(c) Argumentacijski pristup 

Registratori Printer Još knjiga 

► 



Prijenosno 
računalo 



Prozor 

► 



Ormarići 



Računalo Stol Stolac 



Instalacije (npr. svjetlo 
prozori, utičnice) 



Fiksni namještaj (npr. 
police, ormarići) 




Loši aspekti (npr. sklepani 
namještaj, pretrpanost) 

Deskriptivna objašnjenja 



Pretpostavimo da trebam opisati sobu u kojoj sjedim i pišem ove riječi, a 
koja je ujedno radna soba. Slika 3.5 prikazuje glavna obilježja sobe, koja su 
razmjerno složena. Deskriptivni način objašnjenja nečega sastoji se u tome da 
preuzmem način na koji su stvari izvanjski ili egzogeno organizirane te da se 
potom koristim tim obrascem kako bih strukturirao redoslijed onoga što go- 
vorim. Primjerice, u opisivanju svoje sobe mogao bih započeti nekim odre- 
đenim mjestom, kao što su vrata, potom odlučiti da prelazim rukom po sobi 
određenim smjerom (u ovom slučaju smjerom kazaljke na satu), popisujući 
pritom sve što mi je u vidokrugu, kao što je prikazano na Slici 3.5a. Mogao 
bih reći: "Tu se najprije nalaze bijela vrata, a nakon toga u smjeru kazaljke na 
satu nalazi se zeleno obojeni zid te siva otrcana sofa, a iznad nje ploča za po- 
ruke s pribodenim papirićima, polica za CD-ove, potom niz dugih polica za 
knjige ispod kojih se nalaze ormarići s četiri ladice, nakon toga printer, staro 
stolno računalo te novo prijenosno računalo na stolu okruženo papirima, po- 
tom prozor s trima okvirima..." itd. 

Već i taj opis, koji se sastoji od popisivanja, ilustrira neke očite nedostat- 
ke deskriptivnog načina objašnjavanja. Redoslijed imenovanih predmeta 
spojen je na samo jedan način, naime na temelju njihove blizine u sobi. Stvari 
što ih popisujem nalaze se jedna uz drugu. No na svaki drugi način različiti 
predmeti koji su zajedno opisani nasumce su i nepredvidljivo ispremiješani. 
Popis može biti koristan kad čitatelji mogu vidjeti Sliku 3.5 (čemu se iskreno 
nadam). No bez te vizualne potpore popis bi moglo biti vrlo teško shvatiti i 
vizualizirati. Isto tako, navedeni opis moje radne sobe lako bi mogao postati 
vrlo zamoran te bi ga bilo teško mentalno organizirati. Ti bi vas problemi 
možda mogli navesti na to da pomislite kako ovdje rješavam prividan pro- 
blem koji sam namjerno stvorio te da bi u praksi naprednih istraživanja u 
humanističkim i društvenim znanostima bilo vrlo teško naći ljude koji se ko- 
riste tom vrstom obrasca objašnjavanja. 

Razmislite ponovno. Većina radnji u tim disciplinama još slijedi deskrip- 
tivni pristup u definiranom smislu, u tom smislu da je temeljna organizacija 
autoru radnje izvanjska, određena načinom na koji su stvari uređene u "zbilj- 
skom svijetu". Ključni oblici deskriptivnog pristupa jesu: 

• Narativne radnje, koje slijede obrazac priče koji je odredilo neko vanjsko 
djelo ili neki drugi autor, primjerice kritičko izlaganje koje raspravlja o 
prvom činu nekog komada, za kojim slijedi drugi čin, potom treći čin itd. 
Taj je obrazac popularan u književnim studijama. 

• Kronološke radnje, čijom strukturom zapravo upravlja povijesni slijed, 
koji počinje s početkom i teče dok ne dođe do kraja. Taj obrazac prevla- 
dava u povijesnim studijama i srodnim područjima. 

• Institucionalne radnje, odnosno one koje imaju strukturu "vodiča", koje 
repliciraju obrazac organizacijskog prikaza, ili odnose među različitim 
institucijama, ili strukturu nekoga zakonodavnog akta, ili skup propisa, 
kako bi do najmanje pojedinosti utvrdile njihovo funkcioniranje. Taj je 
obrazac popularan u pravu, javnoj upravi, socijalnoj politici i tako dalje. 

Mogu se zamisliti i drugi deskriptivni obrasci, primjerice, u geografskim 
studijama prostorno organizirano djelo. Na razini cijele radnje rjeđe nailazi- 
mo na deskriptivni obrazac koji je najpopularniji na razini magisterija ili pri- 
jediplomskih eseja, naime "nasumično nizanje autora". U tom su obrascu re- 
doslijed kojim se raspravlja o izvorima i njihova relativna težina u eseju od- 
ređeni time koji su izvori studentima taj tjedan, u vremenu koje im je bilo na 
raspolaganju, bili dostupni u knjižnici. Stoga se mnogo toga napiše o izvo- 
rima koji su prvi konzultirani, mnogo manje o izvorima za koje je student 
imao malo vremena da ih apsorbira, a najmanje se kaže o izvorima za koje se 
student samo pretvara da ih je čitao. No čak se i obrazac "nasumičnog nizanja 
autora" često pojavljuje u odjeljcima unutar radnje. 

Na nižim razinama sveučilišnog studija u kojima su glavna metoda ocje- 
njivanja ispiti, pa i za nastavni model doktorskog studija, prihvaćanje des- 
kriptivnog pristupa organiziranju ideja i nizanju poglavlja u djelu popularna 
je, ali vrlo štetna navika. Ona prevladava zato što se čini daje lagodan način 
pisanja. Jednostavno izaberete već "danu" ili možda "očitu" strukturu koja 
postoji "tamo vani" te svoje djelo organizirate oko nje. Ona je štetna zato što 
je za dobro funkcioniranje deskriptivnog pristupa potrebno gomilanje mnoš- 
tva činjenica ili druge građe, koje je autorima često teško kontrolirati, pa na 
koncu izgleda vrlo neorganizirano. Upravo kao što stvari koje se nalaze jedna 
uz drugu u mojoj radnoj sobi čine eklektičan popis, koji je čitateljima teško 
pratiti ili razumjeti, tako stvari koje se u povijesnom vremenu ili institucio- 
nalnom prostoru nalaze jedna pokraj druge mogu biti tematski ili analitički 
ispremiješane. 

No u opsežnim radnjama te su poteškoće umnogome smanjene. Na dok- 
torskoj razini, prostorna i vremenska ograničenja koja su prisutna na nižim 
razinama sveučilišnog studija nisu toliko snažna; zapravo, moguće je da za 
studente početnike ona uopće ne postoje. Na doktorskoj razini deskriptivna 
objašnjenja mogu bolje funkcionirati, budući da možete prikupiti golemu ko- 
ličinu činjenica i dokaznog materijala koji su vam potrebni kako biste pristup 
učinili takvim da izgleda opsežan i da ne izgleda naivan. Osim toga, neke 
vrste deskriptivnog (izvanjski strukturiranog) objašnjenja očito su popularne i 
razumljive mnoštvu čitatelja, osobito povijesni i narativni spisi. Od svih priča 
koje idu od A do Ž najbolje su kronološke biografije, koje se vrlo dobro prodaju. 

Ipak, da bi deskriptivna struktura funkcionirala u većini humanističkih i 
"mekih" društvenih znanosti potrebna je vrlo visoka razina autorskog umi- 
jeća. Najprije trebate vrlo suptilno artikulirati ili analitičke pojmove, ili ar- 
gumentacijske teme te ih potom na metarazini utkati u deskriptivni opis. To 
tematiziranje onoga za što se čini da su samo priče, kronologije ili "vodiči" 
jest umijeće koje je teže nego što izgleda. Ako niste dosegnuli tu visoku ra- 
zinu umješnosti, uvijek biste trebali pomno ispitati tri slijedeća alternativna 
pristupa prije nego što zaključite da možete biti uspješni u nastojanju da 
svoju radnju deskriptivno strukturirate. Opasno je kad argumentacija u radnji 
neorganizirano lebdi, čineći zbrku zamršenih dijelova u kojima se jednom ne 
osobito važnom obilježju (kao što je u povijesnim opisima vremenska blis- 
kost ili u argumentima u obliku vodiča institucionalna povezanost) daje pred- 
nost u odnosu prema svemu ostalome. Te radnje često mogu izgledati kao da 
su strukturirane bez ikakva jasnoga unutarnjeg ili intelektualnoga organiza- 
cijskog obrasca. 



Analitička objašnjenja 

Neki složeni opis nije teško rastaviti i reorganizirati u više analitičkih ru- 
brika. Ključni je korak to što se rabe organizacijske kategorije koje ste sami 
smislili, a ne niz ideja koji vam je dan izvana. Primjerice, analitički pristup 
opisivanju moje radne sobe prikazan je na Slici 3.5b, a u njemu svoj opis 
mogu strukturirati oko ovih rubrika: 

• fizička veličina, oblik i obilježja sobe (u osnovi pravokutan, s malim do- 
danim erkerom); 

• instalacije u sobi (stakla, ventilacija, svjetla, centralno grijanje, utičnice 
itd.); 

• čvrst ili fiksni namještaj (stalaže, police za knjige, nepokretni teški orma- 
rići itd.); 

• meki ili pokretni namještaj (zavjese, tepisi, pokretno pokućstvo, računala 
i elektronička oprema, knjige, CD-ovi itd.). 

Te različite kategorije ne nalaze se tamo u "zbiljskom svijetu" kako bih 
ih izabrao gotove za upotrebu; naprotiv, to su mentalne kategorije koje sam 
sam stvorio. No, s druge strane, one nisu nekakva visoka nauka i nisu potre- 
bne godine da bih ih smislio. Nadam se da tim distinkcijama nije potrebno 
mnogo objašnjenja kako bi ih većina čitatelja prihvatila kao korisne i raz- 
mjerno poznate. No ako sada preletim pogledom po svojoj radnoj sobi koris- 
teći se tim rubrikama, prilično sam siguran da će većina ljudi taj opis smatrati 
mnogo jasnijim i bolje organiziranim nego što je gotovo nasumično nizanje 

što ga nalazimo u deskriptivnom pristupu. Osim što nude ključna načela za 
objašnjenje zašto se skupovi stvari tretiraju zajedno, spomenute rubrike jasno 
zahvaćaju i onaj dio mog doprinosa koji predstavlja dodanu vrijednost i tako 
pomažu personaliziranju mojeg opisa. 

U radnjama iz humanističkih i društvenih znanosti koriste se tri glavna 
lipa analitičkih struktura: 

• Periodizirani povijesni ili narativni opisi otrgnu se od kronologije koja 
teče od početka do kraja i, umjesto toga, priča se rastavlja na mnoštvo ja- 
sno određenih razdoblja. Karakteristika svakog razdoblja potom se može 
preglednije obraditi. Ključni su prijelazi od jednog razdoblja na drugo. 
Oni su izdvojeni kako bi bili predmetom podrobne obrade, dok se na 
kratkotrajnije pojave manje važnih događaja unutar dotičnog razdoblja 
stavlja manji naglasak. 

• Sustavni opisi rastavljaju složene procese u njihove sastavne dijelove, 
kao što je slučaj u mojem primjeru. Sveukupni skup pojava (kao što je 
proces neke promjene ili neki intelektualni problem) cijepa se u različite 
sastavnice te se svaki oblik obrađuje koristeći odgovarajuće pojmove, te- 
orije, metode i dokaze za tu kategoriju. Primjerice, povijesne procese 
možete razdvojiti u zasebne ekonomske, političke, kulturne i društvene 
promjene te razviti različite modele za svaku od tih promjena i opis nji- 
hove međusobne povezanosti. Ili, pak, neki roman ili komad možete 
analizirati s obzirom na likove i njihove međusobne odnose, ili identifici- 
rati različite elemente, mitove ili motive utkane u priču. 

• Uzročne analize nadilaze jednostavno obrađivanje različitih oblika pod 
različitim kategorijama. One nastoje rekonstruirati složene višeuzročne 
procese tako što stupnjevaju i ispituju načine na koje su njihovi utjecaji 
oblikovani, međusobno odvaguju uzroke, razlikuju dugoročne i kratko- 
ročne ili nužne i dovoljne uzroke. Vrlo sofisticirani pristupi pritom mogu 
dovesti do potpunog algoritma, analitičkog modela proučavanih procesa. 

Analitička struktura ima brojne prednosti, sve dok je skup organizacij- 
skih kategorija koje se rabe jednostavan i robusan te na vrlo jasno određene 
načine izdvaja vidljivo razlučive skupove pojava. Kako biste organizirali ci- 
jelu radnju, potrebna vam je prilično ograničena struktura velikih, širokih 
pojmova. Suptilne distinkcije za koje su potrebne godine da ih se objasni nisu 
prikladne za zadaću organiziranja najviše razine, odnosno za osiguranje unu- 
tarnje strukture poglavlja (v. pogl. 4). Isto tako, robusne organizacijske kate- 
gorije trebale bi biti prepoznatljive ideje s kojima se čitatelji mogu lako su- 
živjeti. Može se činiti da oba ta zahtjeva ograničavaju domet u kojem možete 
personalizirati organizaciju svoje radnje. Novim autorima koji su uvjereni u 
jedinstvenost svojeg pristupa oni često izgledaju restriktivnima. No posve je 

moguće stvoriti jasne predodžbe o planu poglavlja, a da ne zastranite u idio- 
sinkratičnost ili nedokučive distinkcije. 

Jednom kad imate analitičku strukturu poglavlja, važno je i to da ne na- 
stavljate do kraja bezuvjetno s novim analitičkim načinom cijepanja grade 
unutar svakog poglavlja. Nemojte pretjerivati s analizom. U svojoj krajnosti 
ultraanalitička radnja može sličiti prilično jedinstvenom (i groznom) prim- 
jerku britanske kuhinje, konzerviranome "voćnom koktelu". To se jelo sastoji 
od različitih vrsta voća iz konzerve (npr. breskve, marelice, kruške, jabuke, 
grožđa, trešanja i tako dalje) narezanog na kockice i pomiješanog, a potom 
prelivenog šećernim sirupom. Kad pojedete zalogaj konzerviranoga voćnog 
koktela, možda razumski znate da konzumirate različite vrste voća, no okusi 
su tako djelotvorno homogenizirani da ćete teško identificirati od čega se 
pojedina kockica sastoji. Analogna opasnost u akademskom životu jest to da 
povezane pojave razdvojite tako podrobno da vaši čitatelji više ne shvaćaju 
kako su dijelovi povezani kao cjelina. Primjerice, ako neki kronološki proces 
raščlanite na zasebne analitičke komponente, a potom svaku od njih rastavite 
na podkomponente, čitatelji mogu izgubiti osjećaj za to kako su se opisani 
procesi odvijali u vremenu te stoga možda uopće neće uočiti nikakvu jasnu 
narativnu strukturu. Također, pretjerivanje s analitičkim elementima može 
stvoriti i vrlo formalizirane obrasce organiziranja građe, u kojima se izlažu 
višeslojne tipologije ili skupovi kategorija vrlo udaljeni od načina promatra- 
nja problema koji se zasnivaju na "običnom znanju". U nekim tehničkim ili 
visoko teorijskim područjima vrlo formalizirane obrade mogu bili prihvat- 
ljive, pa i očekivane, osobito u nekim dijelovima društvenih znanosti i filozo- 
fije. No izvan tih područja one lako mogu izgledati odbojnima ili nedokuči- 
vima, osobito tamo gdje se autor koristi nepoznatim organizacijskim pojmo- 
vima. 



Argumentacijska objašnjenja 

Organiziranje prikaza na argumenlacijski način također je lako. Najprije 
prikupite sve momente koji bi se mogli iznijeti u jednoj interpretaciji ili inte- 
lektualnoj poziciji te ih izrazite na koherentan način. Polom sastavile alterna- 
tivnu ili suprotstavljenu interpretaciju koja potječe s drukčije intelektualne 
pozicije i koja nastoji bolje objasniti pojave na koje ste se usredotočili. Niza- 
nje građe u tom slučaju postaje nizanje najprije argumenata "za", a potom ar- 
gumenata "protiv", teze i antiteze (a možda i sinteze). Slika 3.5c prikazuje 
kako bih to mogao učiniti u opisivanju svoje radne sobe. Mogao bih izdvojiti 
sve one aspekte koji mi se u mojoj radnoj sobi sviđaju, možda ih i poredati 
prema važnosti koju im pridajem u prosuđivanju sobe. Moja radna soba sviđa 
mi se zato što je prostrana, zgodno oblikovana, s mnoštvom zidova priklad- 

nih za odlaganje stvari, novouređena, namještena tako da umiruje, dobro 
osvijetljena, mirna, pomalo izdvojena od ostatka kuće i tako dalje. Potom bih 
mogao razmotriti sve probleme koje ipak imam s radnom sobom, kao što je 
količina nereda što sam ga već uspio u njoj napraviti, moja nesposobnost da 
je održavam uredno organiziranom ili dojam sklepanosti. (Radna soba nije 
namještena odjednom, kao što je to slučaj s "pravim" uredima. Umjesto toga, 
njezino sadašnje stanje slojevita je akumulacija različitih komada opreme 
koju sam si mogao priuštiti na različitim stupnjevima karijere i za koje nikad 
nisam imao srca ili novaca da ih bacim i da počnem iz početka.) 

Argumentacijski pristup najčešće će čitateljima izgledati dobro organizi- 
ranim sve dok razlikujete jasne intelektualne pozicije, odnosno strane u 
sporu, koristeći se priznatim nazivima i školama mišljenja. Argumentacijski 
pristup definicijski se usredotočuje na neki spor ili neslaganje i najčešće u ža- 
rište stavlja vašu dodanu vrijednost. Isto tako, on će najčešće izgledati perso- 
nalizirano, osobito kad ste se pobrinuli da središnje pitanje svoje radnje uob- 
ličite ili konfigurirate na način ili iz kuta koji je specifičan za vaš rad. Usto, 
laj će pristup eksplicitno obrađivati višestruke teorijske pozicije, odnosno ar- 
gumente koji se na njih odnose, što je često važno obilježje istraživanja u 
humanističkim ili društvenim znanostima. 

Argumentacijski pristup na doktorskoj razini ima i neke nedostatke. Ar- 
gumenti za i protiv, suprotnosti teze i antiteze, najčešće su parovi a samo ri- 
jetko trojke. Stoga argumentacijske kategorije možda neće biti dovoljne da 
organiziraju osam poglavlja. Na tu poteškoću ljudi katkad reagiraju tako što 
pokušavaju istodobno obraditi mnogo više interpretacija. Neki studenti, oso- 
bito oni koji su se previše posvetili istraživanju literature, nekako dođu na 
pogrešnu pomisao da na doktorskoj razini moraju obuhvatiti sve moguće in- 
lerpretativne pozicije, pa i kad su one vrlo brojne. U argumentacijskom pri- 
stupu ta opcija zapravo nije ni izvediva ni poželjna. Doktorat je u osnovi mo- 
nografija u kojoj se intenzivno obrađuje jedan predmet. Ona nije priručnik, a 
još manje referentno djelo. Pokušaj da se pokaže kako bi četiri ili pet per- 
spektiva obradilo pojedini problem ili interpretiralo isti skup pojava brzo će 
postati vrlo monoton. Izveden na nekoj pristojnoj razini, takav pothvat ujedno 
može progutati velik dio vašega ograničenog prostora. Pitanje u radnji trebate 
konfigurirati, a svaki uvodni prikaz literature u koji se upuštate urediti tako 
da svoje djelo možete primjereno ograničiti na razmatranje samo dvaju ili 
najviše triju glavnih pravaca argumentacije. 

Drugi je problem argumentacijskog pristupa to što se on možda ne ukla- 
pa zgodno u discipline koje prihvaćaju pristup "normalne znanosti", one s 
vladajućim "srednjestrujaškim" gledištem izgrađenim na temelju brižljivog 
gomilanja rada unutar jedne, prihvaćene paradigme. Argumentacijski struktu- 
rirane radnje mogu biti neprivlačne studentima koji dolaze iz više konsenzus- 

nih društava (kao što je Japan), gdje pretjerana neslaganja mogu izgledati po- 
nešto vulgarna ili bezumna. A s obzirom na to da su znanstvenici često skloni 
svrstavanju u skupine istomišljenika, katkad će biti teško braniti i tretirati vje- 
rodostojnim gledište koje je prema ortodoksnom stajalištu vašega lokalnog 
odsjeka "devijantno", a možda predstavlja i anatemu. Konačno, na ranom 
stupnju istraživanja može biti teško identificirati i razviti djelotvoran argu- 
mentacijski pristup koji će dobro pristajati pitanju radnje. Na početku rada 
možda ćete biti skloni tome da se usredotočite na sporove koji su skicirani 
preširoko ili koji su specificirani previše konvencionalno, stoje također pre- 
tjerivanje onda kada studenti pišu duge uvodne prikaze literature umjesto 
elegantnih i fokusiranih. 



Matrični obrasci 

Kako biste dobili bolje artikulirane organizacijske strukture za uredno 
organiziranje osam ili više poglavlja, možete kombinirati svaki od triju pri- 
stupa. Postoje četiri para mogućih kombinacija: 

• analitički plus argumentacijski 

• analitički plus deskriptivni 

• argumentacijski plus analitički 

• argumentacijski plus deskriptivni. 

U svakome od tih parova prvi navedeni pristup jest primarno organizacij- 
sko načelo, odnosno ono koje se nalazi na vrhu, na temelju kojeg se povezuje 
skup poglavlja. Drugi član para je pomoćno ili drugostupanjsko organizacij- 
sko načelo, koje objašnjava redoslijed poglavlja unutar svake vrhovne sku- 
pine. Slika 3.6 prikazuje tu razliku u obliku dijagrama za dva matrična obras- 
ca koji kombiniraju analitički i argumentacijski pristup. Ako je analitička di- 
menzija primarna, onda se argumenti i interpretacije rabe u parovima po- 
glavlja povezanima sustavnim, uzročnim ili funkcionalnim kriterijima. Ako 
je primarna argumentacijska dimenzija, onda se zasebno razmatra svako od 
suprotstavljenih širokih gledišta, rastavljeno u svoje sastavne oblike. 

Matrični obrasci u kojima je deskriptivna organizacija poglavlja sekun- 
darna vrlo su česti u doktorskim radnjama. Autori shvaćaju da ne mogu jed- 
nostavno odabrati neki izvanjski obrazac pojava iz "zbiljskog svijeta" i kori- 
stiti se njime za strukturiranje svoje radnje bez rizika da se pojavi popis 
stavki bez ikakvog reda. Stoga se za primarnu strukturu radnje koriste anali- 
tičke kategorije ili razmatranje različitih argumentacijskih pozicija. No potom 
se unutar skupina poglavlja slijedi narativni, povijesni obrazac ili obrazac 

vodiča. (Po mojem iskustvu, deskriptivni se pristup u matričnom pristupu kao 
primarna organizacijska dimenzija rijetko ili nikada ne rabi. Studenti koji 
vole rabiti izvanjski dane strukture skloni su jednostavno tome da u cijelosti 
sastave deskriptivnu radnju.) 



Slika 3.6. Primjeri matrične strukture: 

(a) primarna je argumentacijska dimenzija 

(b) primarna je analitička dimenzija 



(a) 



Analitička dimenzija 

ekonomski aspekti 

politički aspekti 
kulturni aspekti 



Argumentacijska dimenzija 

Liberalno Marksističko 

Matrični pristup nudi doktorandima brojne prednosti. On gotovo uvijek 
stvara dovoljno kategorija u koje možete uklopiti poglavlja. Slika 3.6a prika- 
zuje obrazac od šest okvira koji kombinira primarnu argumentacijsku dimen- 
ziju (u ovom slučaju liberalno gledište nasuprot marksističkoj interpretaciji) i 
sekundarnu analitičku dimenziju (u ovom slučaju razvrstavanje svakog pri- 
stupa u ekonomske, političke i kulturne okvire). Upotreba tog sredstva gra- 
fičkog planiranja korisna je zato što će vas upozoriti na alternativni redoslijed 
prikazan na slici 3.6b, gdje najprije prelazite redovima a potom se spuštate po 
stupcima. Tu je primarna dimenzija analitička, dok je argumentacijska di- 
menzija sekundarna. Korištenje dvodimenzionalnog prostora prazne matrice 
poput ove znači da ćete često moći staviti jedno uz drugo više tokova mišlje- 
nja nego što se može smjestiti u uobičajenijem, linearnom pristupu. U sva- 
kom slučaju, Slika 3.6 stvorit će dostatan okvir da se poglavlja radnje u ko- 
jima se iznosi jezgra urede u snažan i robusan obrazac. Dodajte uvodno po- 
glavlje na početak i zaključno poglavlje na kraj te jezgre i imat ćete efektan 
doktorat od osam poglavlja. 



Zaključci 

Svaki od tih triju pristupa makrostrukturi radnje vrlo je važan. Njihovo 
spajanje često povlači za sobom donošenje prilično složenih sudova koji 
mogu biti teško rješivi. Nikad ne postoji samo "jedan najbolji način" organi- 
ziranja dugog teksta. Jedan vas razlog može povući u jednom pravcu, a drugi 
prema drukčijoj metodi. Kad se ipak odlučite za jedan obrazac, uvijek će po- 
stojati barem još jedna održiva alternativa koju možete rabiti, te ćete se sami 
sa sobom sporiti o tome trebate li prijeći na nju. Pa dobro došli u svijet stal- 
nih dilema autorskog rada, od kojih je ova tek prva. Neka ista pitanja po- 
novno se pojavljuju na mikrorazini organiziranja pojedinih poglavlja ili čla- 
naka, iako ih je u tom slučaju lakše riješiti. 



4. ORGANIZIRANJE POGLAVLJA 
ILI ČLANKA: MIKROSTRUKTURA 



George je kazao: "Znaš da smo na posve krivom tragu. Ne 
smijemo razmišljati o stvarima s kojima možemo, nego samo o 
stvarima bez kojih ne možemo." 
Lik u djelu Jeromea K. Jeromea Trojica u čamcu 66 

Cigle dovršene radnje zapravo su poglavlja. No da bi se te opeke držale 
zajedno, one i same moraju u sebi biti praktično strukturirane, tako da mogu 
podnijeti teret i ne raspasti se pod pritiskom. Dakle, prvi je korak dijeljenje 
poglavlja. Uz to, često se pogrešno pristupa dvama elementima oblikovanja 
unutarnje strukture: smišljanju naslova kako bi se istaknuo organizacijski ob- 
razac te pisanju početka i kraja poglavlja, kao i njegovih glavnih odjeljaka. 
Redom razmatram ta tri pitanja. 



Podjela poglavlja u odjeljke 

| Čovjekov um sposoban je upiti samo nekoliko stvari istodobno. 
I Stanislaw Lem 7 



1 Ništa nije posebno teško ako ga podijelite u male dijelove. 
I Henry Ford 69 

Nemoguće je da kao autor držite u glavi poglavlje od 10.000 riječi ako 
ga ne razdvojite u manje sastavne dijelove povezane nekom zajedničkom te- 
mom. Slično tome, čitateljima je teško slijediti vašu argumentaciju bez krat- 
kih uputa koje pružaju "organizatori", napose odjeljci poglavlja opremljeni 
naslovima, koji bi ukratko trebali iznositi smisao argumenta. Utvrđivanje 
odjeljaka u nekom poglavlju uglavnom je jednostavna zadaća, s obzirom na 



' Jerome, Jerome K. Three Men in a Boa!. Pogl. 3. 
Lem, Stanislavv (1970). Solaris. London: Faber, str. 120. 



'* Ford, Henry, citat nepoznatog izvora iz "misaone piramide" u uredu prodavača Forda koji mi 
je u lipnju 2002. u Milton Keynesu prodao Ford Mondeo. 

to da su poglavlja mnogo kraća i jednostavnija od radnji. No shema za koju 
ste se odlučili ne bi smjela funkcionirati samo zajedno poglavlje nego bi, na 
prepoznatljiv način, trebala funkcionirati u svim poglavljima, kako čitatelji 
ne bi trebali iznova odgonetati novu shemu organizatora u svakome novom 
poglavlju. 

Osnovno je načelo u svakom rastavljanju teksta to da se pokušate pobri- 
nuti da odjeljci koje stvarate budu približno jednake veličine. Sto ravnomjer- 
nija razdioba teksta kod čitatelja stvara konzistentna, stoga i točnija očekiva- 
nja u pogledu duljine svakog odjeljka. Kao što bi poglavlja radnje trebala 
imati otprilike 10.000 riječi (plus ili minus 2.000 riječi), tako bi odjeljci unu- 
tar poglavlja trebali biti približno jednaki i biti jednako važni za argumenta- 
ciju. Koliko je odjeljaka potrebno, to ovisi o točnoj duljini poglavlja, no 
grubo praktično pravilo glasi da ćete glavnim naslovom tekst trebati rastav- 
ljati svakih 2.000 do 2.500 riječi, odnosno svakih sedam do osam stranica 
formata A4 s dvostrukim proredom. I vi kao autor i čitatelji moći ćete tako u 
središtu pozornosti odjednom držati toliko informacija, koje ćete, ako odjeljci 
postanu dulji, brzo zaboraviti. A uz samo četiri ili najviše pet glavnih naslova 
koje trebaju držati na umu u svakom poglavlju, čitatelji bi trebali imati jasnu 
ideju o njegovoj unutarnjoj strukturi. Ako imate više od, recimo, sedam odje- 
ljaka, čitateljima će svakako biti teže predočiti kako je strukturirano cijelo 
poglavlje. S druge strane, glavni odjeljci koji su kraći od, otprilike, 2.000 ri- 
ječi često izgledaju rascjepkano ili nevažno. 

Dakle, ako je poglavlje uobičajene duljine od 10.000 riječi, potrebna su 
vam četiri glavna odjeljka. Naslovi tih odjeljaka nazivaju se naslovima "pr- 
vog reda" zato što su to glavni organizatori, oni koji unutar pojedinog po- 
glavlja obuhvaćaju najviše teksta. Njihovu važnost čitateljima možete gra- 
fički prikazati na tri načina: tako da ih numerirate (primjerice, 3.1, 3.2 i tako 
dalje), tako da upotrijebite veći font i format koji ih jasno ističu u odnosu 
prema ostalom tekstu i tako da ih izdvojite, primjerice u vlastiti redak i na 
sredinu stranice. Za manje pododjeljke unutar svakoga glavnog dijela po- 
glavlja također će vam biti potreban skup naslova "drugog reda". Možete na- 
značiti da su oni manje važni od naslova prvog reda, ali da su važniji od obi- 
čnog teksta, i to: tako da upotrijebite font srednje veličine, tako da upotrije- 
bite manje istaknut format fonta, tako da ih smjestite na manje istaknut način 
(primjerice u vlastiti redak, ali uz lijevi rub) i tako da izostavite numeriranje. 
U nekim će vam slučajevima možda biti potrebni i naslovi "trećeg reda", koji 
su zapravo samo način grupiranja odlomaka. Obilježavaju se: tako da se 
upotrijebi manje istaknut font i naglasak nego kod naslova drugog reda, da 
se, dakako, ne numeriraju i da ih se smjesti tako da budu manje istaknuti 
(primjerice, uz lijevi rub, ali tako da odlomak glavnog teksta počinje u istom 
retku). Uglavnom, veličina, naglasak i smještaj naslova trebali bi biti najis- 
taknutiji kod naslova prvog reda (koji su jedini numerirani), manji za naslove 

drugog reda i još manji za naslove trećeg reda (kada ih ima). Dakako, svi na- 
slovi trebaju biti uočljiviji od ostalog teksta. Tako se čitateljima jasno vizu- 
alno naznačuje gdje je mjesto svakog odjeljka u ukupnoj argumentacijskoj 
strukturi poglavlja. 

Po pravilu bi valjalo pokušati izbjegavati upotrebu četiri reda naslova jer 
bi to čitatelji teško pratili, a vi biste to teško kontrolirali. Također, najbolje je 
da naslovi izražavaju hijerarhiju vaših ideja umjesto da se to čini čestim uvla- 
čenjem teksta s lijevog ruba, kao što rutinski čine neki programi za obradu 
teksta. Svaki novi ulomak koji slijedi neposredno nakon naslova započnite na 
lijevom rubu i nakon toga rabite uvlake kako biste istaknuli početke ulomaka. 
Kratki uvučeni odsječci teksta rabe se za popise glavnih naglasaka, a ispred 
njih su točke ili povlake. Oni vam katkad mogu pomoći da izbjegnete uvođe- 
nje naslova četvrtog reda tamo gdje je to prikladno. Pritom možete fleksi- 
bilno ad hoc grupirati skupove ulomaka u uvučene odsječke, ne opterećujući 
pritom čitatelja daljnjim razrađivanjem sustava naslova. (Jedini dodatni raz- 
log za uvlačenje odsječaka teksta trebalo bi biti citiranje više od 30 riječi. 
Kraće citate u tekstu stavljajte u navodnike, "ovako".) 

Osim glavnih sastavnih odjeljaka, svako poglavlje treba imati relativno 
kratak, nenaslovljen ulomak uvodnog teksta na početku i kratak odjeljak za- 
ključnog teksta pod naslovom "Zaključci" na kraju. Svaki od tih manjih od- 
jeljaka trebao bi imati od 200 do, otprilike, 1.000 riječi. Općenito, čitatelji 
očekuju da je tekst smješten na samom početku svakog poglavlja uvodna 
građa, tako da ga ne trebate naslovljavati kao "Uvod". (Upotreba toga suvi- 
šnog naslova često može odmah dovesti do toga da opća shema naslova po- 
čne loše funkcionirati: vidi dolje.) No zaključna građa uvijek treba imati na- 
slov kako bi se istaknula, po mogućnosti naslov drugog reda, tako da čitatelj 
ne očekuje odjeljak dulji od onoga koji zapravo dobiva. Dakle, skica potpune 
sheme odjeljaka za neko poglavlje (recimo pogl. 3) što je preporučujem iz- 
gleda ovako: 



Uvodni tekst 

200 do 1.000 riječi 



[bez naslova] 



3.1 Prvi glavni odjeljak 

2.000 do 2.500 riječi 



[naslov prvog reda] 



3.2 Drugi glavni odjeljak 

2.000 do 2.500 riječi 



[naslov prvog reda] 



3.3 Treći glavni odjeljak 

2.000 do 2.500 riječi 



[naslov prvog reda] 



3.4 Četvrti glavni odjeljak 

2.000 do 2.500 riječi 



[naslov prvog reda] 



Zaključci 

200 do 1.000 riječi 



[naslov drugog reda] 

Budući da taj obrazac izgleda jednostavno, možda iznenađuje što autori 
uopće imaju poteškoća s razdiobom poglavlja. Zapravo su uobičajene tri po- 
greške: preslaba organizacija poglavlja, pretjerana organizacija poglavlja i 
organiziranje različitih poglavlja na različite načine. 

(i) Najjednostavniji način pogrešnog organiziranja poglavlja jest njegovo 
preslabo organiziranje, koje možda sadržava naslove, ali samo one lažne, 
koji ne služe ničemu. To se događa zato što autori često stvaraju neke odjelj- 
ke koji su mnogo dulji ili kraći od ostalih, te potom tim različitim tekstovima 
dodjeljuju isti red naslova i tako čitateljima daju pogrešne znakove i stvaraju 
neprimjerena očekivanja. Upotreba naslova prvog reda za uvodnu i zaključnu 
građu praktički jamči taj ishod. Vrlo se često može naći poglavlje (recimo 
pogl. 4) organizirano ovako: 



4.1 Uvod 

300 riječi 


[naslov prvog reda] 


4.2 Prvi glavni odjeljak 

1.500 riječi 


[naslov prvog reda] 


4.3 Drugi glavni odjeljak 

12.000 riječi 


[naslov prvog reda] 


Zaključci 

500 riječi 


[naslov prvog reda] 



Tu je nekoliko stvari pošlo krivo. Ako se uvodna i zaključna građa naslo- 
vi tako da čini glavne odjeljke, čitatelji očekuju da ta građa budu važni dije- 
lovi teksta, iako oni to nisu. Srednja dva glavna odjeljka su pravi, ali su posve 
neujednačeni. Odjeljak 4.3 osam je puta dulji od odjeljka 4.2 (te 40 puta dulji 
od odjeljka 4.1 i 24 puta dulji od odjeljka 4.4). Dakle, kad čitatelji naiđu na 
naslov prvog reda, ne znaju što mogu očekivati. Mogu očekivati kratak 
odjeljak od 300 riječi ili dug odjeljak od 12.000 riječi. Ti će naslovi izgledati 
dobro razrađeni u pregledu sadržaja, no oni uopće nisu učinkovit način razdi- 
obe ili organizacije poglavlja. Praktički je cijeli tekst (85 posto) zapravo u 
odjeljku 4.3, a zbog duljine ga čitatelji neće moći pratiti, odnosno autor ga 
neće moći učinkovito organizirati. 

(ii) Poglavlje je moguće i pretjerano organizirali kad mu se dodijeli pre- 
više razina naslova, a ti naslovi budu previše slični po veličini fonta, izgledu i 
smještaju, a potom i pretjerano numerirani. Primjerice, ako poglavlje od 
10.000 riječi rastavite u 12 odjeljaka, i ako u svakom odjeljku imate tri ili če- 
tiri naslova drugog reda, a tu i tamo i naslove trećeg reda, to znači da će se 
čitatelji susresti s ukupno 40 naslova, praktički jednim na svakih 250 riječi, 

odnosno dva po stranici. Ako naslovi izgledaju slično (ako se rabi sličan font 
i ako zauzimaju isti položaj na stranici), zbrka je zajamčena. 

Uz tekst koji je na taj način pretjerano fragmentiran često ide i složeni 
sustav numeriranja koji bi čitateljima trebao biti svojevrstan vodič. Svi suv- 
remeni programi za obradu teksta mogu stvarati višerazinske natuknice što 
vam omogućuje da automatski stvorite numeriran skup ulomaka u mnogo 
različitih formata, često uz raznolike razine uvlaka. Ta su obilježja uglavnom 
namijenjena upotrebi u kratkim izvješćima. Mogućnost stvaranja višerazin- 
skih natuknica može biti korisna i za izradu uobičajenih bilježaka dok se pro- 
bijate kroz neki vrlo hijerarhijski organiziran priručnik ili sličan izvor. Nakon 
što su se koristili tom mogućnošću u te svrhe u najranijem razdoblju svoga 
studija, mnogo doktoranata prihvaća je i u autorskom radu na vrlo opsežnom 
tekstu. No primijenjen u dugom tekstu kao stoje doktorat, takav pristup često 
može biti kontraproduktivan i izgledati kao pretjerivanje. 

U mnogim tehničkim ili više matematičkim disciplinama najčešći broj- 
čani niz mogao bi izgledati ovako: 



5.1 Naslov prvog reda 

5.1.1 Našlo v drugog reda 

5.1.2 Drugi naslov drugog reda 
5.1.2.1. Naslov trećeg reda 

5.1 .2.2 Drugi naslov trećeg reda 



S druge strane, u humanističkim predmetima isti se dojam često postiže 
tako da se međusobno izmiješaju nizovi različitih slova i brojaka kao što je 
ovaj: 



5.A Naslov prvog reda 

5. A. i Naslov drugog reda 

Drugi naslov drugog reda 

^ A ii o Moelr\\; traAarr raA 



5.A.ii 



5.A.ii.a Naslov trećeg reda 
5.A.ii.b Drugi naslov trećeg reda 



U oba primjera brojčani je niz prerazrađen te izgleda nezgrapno i teško 
gaje pratiti. Ako se proširi na naslove četvrtog reda, to iziskuje upotrebu pet 
ili više brojki (npr. 5.1.2.1.3, što se ponegdje može i naći): taj korak čitate- 
ljima šalje vrlo jasan signal da jako malo vodite računa o razumljivosti teksta 
ili da uopće ne vodite računa o tome. Čitateljima je teško razaznati gdje se u 
toj previše složenoj hijerarhiji naslova nalaze, osobito kad naslovi na razlici- 

tim razinama izgledaju vrlo slično (kao u mojim prethodnim primjerima). 
Ako se prihvati takva shema, argument ne djeluje povezano i postaje previše 
fragmentiran. K tome, ako autor svoje ideje nije dovoljno objasnio da bi svoj 
tekst organizirao na promišljeniji način, takva shema ne može dovesti do is- 
tinskog reda i hijerarhije. 

Možda su autori koji prihvaćaju složene sheme numeriranja potaknuti 
dostupnošću tog sredstva kako bi svoj argument rastavili u još manje djeliće. 
U tipičnom slučaju oni mogu pretjerati u razvijanju "analitičkog" argumenta i 
stvoriti efekt "voćnog koktela", o kojem smo raspravljali. Toliko se oslanjaju 
na nizanje brojki ili simbola na početku svakog pododjeljka da se njihov os- 
novni intelektualni pristup mijenja. Počinju cjepidlačiti, izvoditi previše dis- 
tinkcija. Zato sam studentima uvijek savjetovao da numeriraju samo glavne 
odjeljke poglavlja (npr. 3.1 ili 3.2) te da izbjegavaju upotrebu naslova koji 
sadržavaju više brojki (kao stoje 3.1.2 ili, što je još gore, 3.1.2.1). Čini se da 
je upotreba numeriranih naslova samo za glavne odjeljke poglavlja, ali ne i za 
manje pododjeljke, najbolja za veliku većinu doktorskih radnji iz humanistič- 
kih i društvenih znanosti. 

No tome praktičnom pravilu treba pristupiti fleksibilno. Osobito će stu- 
denti u humanističkim znanostima, ako drugi stručni spisi u njihovoj disci- 
plini izgledaju jako literarno ili suzdržano, možda htjeti pokušali pisati bez 
ikakvih numeriranih odjeljaka. Kako biste čitateljima jasno predočili hijerar- 
hiju naslova, u tom se slučaju možete oslanjati samo na različite veličine 
fonta, naglasak i položaj različitih razina naslova. U drugoj krajnosti, ako 
vaša disciplina ima snažan "tehnički" stil, kakav imaju neka područja druš- 
tvenih znanosti, za pododjeljke unutar glavnih odjeljaka u poglavlju možete 
se poželjeti koristiti numeriranim naslovima drugog reda (to jest, brojkama 
poput 3.2.2). No mudro je tu stati i ne uvoditi naslove od četiri ili pet brojaka 
(poput 3.1.2.3 ili 3.2.3.2.3) za manje pododjeljke, što vas može potaknuti na 
to da se koristite pretjerano fragmentiranim načinima izlaganja. Valja imati 
na umu i to da će u većini disciplina građu iz vaše radnje biti mnogo lakše 
objaviti kao članak u časopisu (ili čak kao knjigu) što ona manje ona sliči 
izvješću i što tekst izgleda razumljiviji. Pretvaranje pretjerano numeriranog 
poglavlja u članak nije trivijalna zadaća. Ako ste se oslanjali na numeričku 
shemu kako biste poglavlje učinili koherentnim, onda ćete, želite li da ono 
funkcionira kao članak, možda trebati ponovno urediti sve poveznice između 
odjeljaka, a većinu unutarnjih putokaza u poglavlju napisati iznova. 

(iii) Posljednji čest problem s naslovima pojavljuje se kad se autori ne 
koriste istim sustavom naslova u svim poglavljima, nego na različitim mjes- 
tima rabe različite sustave. Većina problema s nekonzistentnošću nastaje zato 
što studenti pišu jedno po jedno poglavlje, često započinjući s uobičajenim 
prikazom literature koji postaje predug i kojega postaje teško organizirati. 

Kako pišu kasnija poglavlja, tako mijenjaju svoje ideje u pogledu odjeljaka i 
naslova i počinju se koristiti drukčijim shemama, ne vraćajući se na ono što 
su prije napravili i ne preuređujući naslove u novi format. Koju god shemu 
naslova izabrali, ona se mora primijeniti tako da u cijeloj radnji bude jednaka. 

Taj je zahtjev posve sukladan potrebi da shema koju ste prihvatili bude 
fleksibilna, na način koji odgovara prirodi svakoga različitog poglavlja i od- 
jeljka, a ne da bude mehanički i automatski primijenjena. Sustav naslova os- 
taje isti u cijelom tekstu, no u nekim se poglavljima možda ne morate koristiti 
svim elementima sheme. Primjerice, u kraćim poglavljima, s manjim odjelj- 
cima, možda ćete se koristiti samo naslovima prvog i drugog reda. No u ve- 
ćim poglavljima, koji imaju dulje odjeljke ili koji obrađuju složeniju građu, 
možete uvesti naslove trećeg reda. 

Kao što je stalno ažurirani inicijalni sinopsis korisno sredstvo za planira- 
nja i revidiranja, pomoću kojega održavate dodir s onim o čemu je zapravo 
riječ u središnjem argumentu vašeg istraživanja, tako može biti vrlo korisno 
održavati "prošireni pregled sadržaja" koji pokazuje trenutačni redoslijed 
građe u radnji. Taj pregled sadržaja ne mora biti uključen u završnom obliku 
radnje, odnosno njime se ne mora koristiti nitko drugi osim vas. Njegova je 
uloga u tome da vam pomogne u planiranju i orijentiranju tako što daje pre- 
glednu sliku načina na koji je vaša radnja organizirana, sve do najnižeg reda 
naslova i odjeljaka. Neki autori smatraju korisnim to da njihov prošireni pre- 
gled sadržaja uključuje sve naslove i sve upotrijebljeno numeriranje, u istom 
fontu i rasporedu kao i u poglavljima, čime se taj prošireni pregled sadržaja 
može proširiti i na nekoliko stranica formata A4. Drugi su skloniji tome da u 
proširenom pregledu sadržaja upotrijebe sažetiji format, u kojem se pokazuju 
razlike u naglasku, ali na koncizniji način. Zadržavajući taj prošireni pregled 
sadržaja na najviše dvije stranice, taj pristup može ponuditi lakši pregled 
strukture vaše građe. 



Smišljanje naslova 

' Najbolji način da informirate svoje čitatelje jest da im kažete 
j ono što vjerojatno žele znati - ni više ni manje. 

% Robert J. Sternberg 

Dobri naslovi trebali bi točno karakterizirati vaš tekst. Oni bi u samo 
nekoliko riječi čitateljima trebali dati korisnu prethodnu ideju o tome što sli- 



m Sternberg, Robert J. (1988). The Psychologist's Companion: A Guide to Scientific Writingfor 
Students and Researchers. Cambridge: Cambridge University Press i British Psychological Soci- 
ety, str. 58. 

jedi u svakom odjeljku ili pododjeljku i, gdje je moguće, što je zapravo vaš 
argument. Smišljanje efektnih naslova teško je umijeće koje zahtijeva trajnu 
pozornost autora. Možete reći da je ta zadaća složena zato što u poslovnom 
svijetu postoje dobro plaćeni profesionalci koji ne rade ništa drugo, ljudi kao 
što su autori reklamnih slogana, pomoćni urednici u novinama ili magazi- 
nima te dizajneri web stranica. Intelektualci su skloni ismijavali mnoge od tih 
skupina i njihove rezultate smatrati neozbiljnima. No njihov posao nije lagan 
kao što izgleda. 

Razmotrite sljedeći problem. Godina je 1989. i Komunistička partija Če- 
hoslovačke odrekla se svoje prethodne "vodeće uloge u državnim tijelima", 
okončavši više od 40 godina jednopartijske vladavine i državnog socijalizma 
te otvarajući put za demokratizaciju i prijelaz u kapitalističku ekonomiju. 
Zaposleni ste kao pomoćni urednik desničarskoga britanskog tabloida Sun, 
čije je svakodnevno čitateljstvo od 4,3 milijuna ljudi uglavnom zaokupljeno 
zvijezdama sapunica, nogometašima i pin-up djevojkama na trećoj stranici. 
Ipak, vaš je urednik odlučio popratiti povijesnu čehoslovačku priču kako bi 
udovoljio svojemu desničarskom vlasniku. Dobili ste zadaću da smislite 
naslov za prvu stranicu, da on zauzima dvije trećine stranice, ali da se ne 
sastoji od više od tri riječi i četiri sloga (imajući na umu ograničenu sposob- 
nost koncentracije i jezičnu kompetentnost Sunovih čitatelja). Kako ćete u 
tim granicama uspjeti zahvatiti bit priče? To je ozbiljno pitanje, i pozivam 
vas da sada uzmete olovku i papir i pokušate doći do vlastitog odgovora. U 
bilješkama uz ovo poglavlje donosim sjajno Sunovo rješenje. 

Novinarsko postignuće u ovom slučaju bilo je u tome što je bit cijele 
priče iznesena u naslovu. Dakako, tabloidi se moraju više mučiti da privuku 
pozornost čitatelja nego većina pisaca doktorata. Kao autor doktorske radnje 
možete si u naslovu dopustiti nešto više riječi i mnogo više slogova nego Sun. 
No osnovni cilj, oglašavanje poruke, jednako je primjeren i za doktorski rad. 
U svojoj krajnosti, jedan pristup koji se mnogo koristi u prilično kratkim po- 
slovnim i vladinim izvješćima jest to da se upotrijebe narativni naslovi koji 
kratko sažimlju ono što obuhvaća svaki odjeljak ili pododjeljak. Taj stil ima 
mnogo prednosti. No on se u doktorskim disertacijama rijetko rabi, uglavnom 
zato što može postati vrlo dosadan ako se ponavlja u duljem tekstu. Naslovi u 
doktoratima, kao i u časopisima i knjigama, često su mnogo kraći i sežu od, 
najmanje, jedne ili dviju do, najviše, sedam ili osam riječi. Naslovi glavnih 
odjeljaka mogu biti malo dulji samo ako imaju dva dijela odvojena dvotoč- 
kom. No naslovi pododjeljaka uvijek bi trebali biti jezgroviti (u jednom 
retku, bez dijelova). Nijedno od tih ograničenja nije u neskladu s pokušajem 
da se što veći dio glavne poruke teksta stavi u naslov. 



1 Sažetak tihe revolucije u Čehoslovačkoj u Sunovu naslovu glasio je "Commies Czech Out" 

Postoje četiri proširene opće pogreške u načinu na koji doktorski i drugi 
akademski autori naslovljavaju svoja poglavlja i odjeljke: 

(i) Nesadržajni naslovi čitateljima naznačuju malo ili ništa o pravcu 
argumentacije. Autori često izabiru naslove koji se sastoje samo od praznih 
riječi ili su vrlo formalistični. Neki su usmjereni na postupak ili upućuju 
samo na metodološke operacije koje ste proveli, a ne na rezultate. Neki su 
posve nejasni. Drugi pak čitateljima kažu doduše nešto o tome koja je tema 
obuhvaćena, ali ne daju nikakvu naznaku o tome što autor želi reći o toj temi, 
koje stajalište zauzima ili koja je ključna misao ili zaključak argumenta. Taj 
je problem nesumnjivo glavni nedostatak kad je posrijedi naslov u akadem- 
skim radnjama i publikacijama, osobito kad se autori koriste analitičkim ob- 
rascem objašnjavanja. Loši naslovi kod čitatelja često pothranjuju pogrešna 
očekivanja, zato što autori izabiru vrlo široke ili obuhvatne naslove za opisi- 
vanje malih pododjeljaka stvarajući kod čitatelja osjećaj razočaranja. Da biste 
otkrili takve slučajeve u vlastitu djelu, pregledajte svoj prošireni pregled sa- 
držaja i svaki naslov usporedite sa stvarnim sadržajem. One koji su formalis- 
tički ili usmjereni na postupak zamijenite nečim određenijim i sadržajnijim. 

(ii) Naslovi u obliku pitanja sastoje se isključivo od pitanja i završavaju 
upitnikom. Neki vrlo dobro organizirani studenti na prilično kasnom stupnju 
svog studija pokazali su mi skice svojih doktorata koje se sastoje isključivo 
od naslova u obliku pitanja, katkad i 15 njih po poglavlju, s navodnim "pla- 
nom" radnje kao cjeline definiranim uz pomoć čak 150 pitanja. Na stupnju 
planiranja taj pristup često izgleda precizno i informativno jer izdražava auto- 
rovu upućenost u temu. No naslovi u obliku pitanja stvaraju samo iluziju 
stručnosti, i to zbog jednog razloga. Pitanja nisu odgovori. Uvijek je mnogo 
lakše formulirati skup zanimljivih pitanja o nekoj temi nego iznijeti valjano 
dokazane, koherentne i uvjerljivo argumentirane odgovore na njih. Većina 
stručnih čitatelja već je potpuno upoznata s vrstama pitanja koja se mogu po- 
staviti o temi vaše radnje. Oni vaše djelo čitaju ponajprije zato da bi doznali 
vaša rješenja. A niz naslova u obliku pitanja zamagljuje stvari, kao i isprazni 
naslovi, i može biti jednako formalističan. Ponovno provjerite svoj prošireni 
pregled sadržaja i ako nađete naslove u obliku pitanja (koji završavaju upit- 
nikom), sve ih zamijenite naslovima u obliku odgovora koji iznose vaš te- 
meljni argument. 

(iii) Netočni naslovi, koji čitatelje pogrešno informiraju o sadržaju odje- 
ljaka na koje se odnose, vrlo su česti. Oni su temeljni propust u pogledu klju- 
čne autorske uloge, djelotvornog nošenja s očekivanjima čitatelja. Naslov 
kaže da će poglavlje ili odjeljak učiniti A, no umjesto toga dogodi se nešto 
drugo, možda nešto blisko autorovim namjerama, poput C ili D, a možda i 
nešto mnogo udaljenije, poput M ili N. Taj se problem može pojaviti na 
mnogo načina. Autori često počnu nešto raditi s podrobnim planom, no po- 

kaže se da njihov tekst ima zapravo vlastiti unutarnji pravac te im je potom 
teško priznati te činjenice. Autori možda obećaju čitateljima da će procijeniti 
neku odluku, no na kraju umjesto toga učine nešto skromnije, primjerice 
opišu proces kojim se dolazi do te odluke. Možda se u početku nadaju da će 
ostvariti neku vrstu intelektualnog proboja, a završe s nečim prizemnijim. 
Autorovi početni naslovi često su tako slabo ili labavo povezani s onim što je 
uistinu ostvareno u nekom tekstu da on ne vidi daje odjeljak posve pogrešno 
opisan, da čitatelj od naslova očekuje jedno, a od samog teksta dobiva nešto 
drugo. 

Borba s većinom tih uobičajenih problema u završnom tekstu dijelom je 
povezana s opsegom u kojem preuređujete, revidirate i iznova planirate svoj 
tekst, o čemu se podrobno raspravlja u šestom poglavlju. No u fazi planiranja 
(prije nego što zapišete svoje zamisli) također je važno osigurati da naslovi 
koji opisuju odjeljke i poglavlja budu što točniji. Pogledajte svoj prošireni 
pregled sadržaja i provjerite podudaraju li se naslovi s onim što planirate za 
svako poglavlje. Naslovi bi trebali zahvaćati srž vašega osnovnog argumenta, 
ali bez pretjerivanja ili preuveličavanja. Trebala bi postojati ravnoteža iz- 
među naslova i planiranog teksta; naslov bi trebao stvarati samo ona očeki- 
vanja koja će vaš tekst uistinu ispuniti. 

(iv) Naslovi koji se ponavljaju pojavljuju se kad uznemireni studenti u 
naslovima poglavlja i odjeljaka doslovno ponavljaju riječi iz naslova dokto- 
rata. I to brzo uzrokuje zbrku i pogrešno informiranje čitatelja, budući da se 
različiti naslovi mogu utopiti jedan u drugoga pa poglavlja i odjeljci mogu 
izgubiti svoj ton ili identitet. Svakako treba izbjegavati ponovnu uporabu teo- 
rijskih ili tematskih pojmova iz naslova radnje u naslovima različitih poglav- 
lja ili odjeljaka. Povezanost nećete ostvariti stalnim ponavljanjem riječi man- 
tre, nego kovanjem usko povezanoga funkcionalnog argumenta, čiji se razvoj 
može shematski zamijetiti u naslovima. 

Drugi primjeri ponavljanja možda neće zbuniti čitatelje, ali će, jedno- 
stavno, naslove učiniti duljima i dosadnijima nego što je potrebno. Primje- 
rice, pretpostavite da naslov radnje daje do znanja da se autor usredotočuje na 
korejsku poslijeratnu glazbenu kulturu. Bilo bi posve beskorisno u naslovima 
poglavlja ili odjeljaka ponavljati daje zemlja o kojoj je riječ Koreja ili daje 
riječ o općemu poslijeratnom razdoblju. Slično, ako se radnja usredotočuje na 
pojedinog autora ili korpus djela, to nije potrebno ponavljati u naslovima po- 
glavlja. Umjesto toga, ti bi naslovi trebali ići dalje, referentni okvir radnje 
uzeti kao dan, i dati više sadržaja o temi pojedinog poglavlja ili odjeljka. 
Lako je provjeriti prošireni pregled sadržaja i osigurati da naslovi poglavlja i 
odjeljaka djelotvorno nadopunjuju naslov same radnje, a ne daje ponavljaju. 



Naslovi koji se ponavljaju ili koji su previše slični često se pojavljuju po- 
najprije zato što studenti svojim mentorima ili povjerenstvima predaju po- 

glavlja kao zasebne cjeline, i to tijekom duljega razdoblja. Oni stoga možda 
podsvjesno pokušavaju u uvodni naslov poglavlja ugurati više samoopisa ra- 
dnje nego što je potrebno. Kako biste izbjegli taj problem, naviknite se da 
trenutačni naslov cijele radnje i posljednju verziju kraćeg pregleda sadržaja 
uvijek priložite kao naslovnu stranicu svakog poglavlja koje predajete. Vaši 
mentori, savjetnici ili ocjenjivači na odsjeku bit će vam zahvalni što im nu- 
dite jasnu sliku o tome kako se vaš trenutačni rad uklapa u radnju kao cjelinu. 
Doktorandi često nesmotreno pretpostavljaju da njihovi mentori imaju bo- 
gomdanu sposobnost da iz prethodnih rasprava, koje su se najčešće vodile 
nekoliko tjedana prije, automatski zapamte jasnu sliku o arhitekturi cijele ra- 
dnje. Mentori se zapravo inherentno usredotočuju na vašu radnju mnogo ma- 
nje od vas. Oni moraju imati na umu druge projekte i druge studente. Stoga 
vašem djelu mogu posvetiti posvemašnju pozornost samo kad im predate 
nova poglavlja. Mentorima je često vrlo teško izlučiti slojeve različitih prija- 
šnjih rasprava ili pratiti sve pojedinosti zamisli i promjena u planu vaše rad- 
nje. Stoga će uvijek cijeniti ako ih diskretno podsjetite na opći naslov i tre- 
nutačni plan poglavlja. 



Pisanje početaka i završetaka 

Djela stvorena po cijenu velikog rada moraju, unatoč istini, iz- 
gledati lagana i lišena napora (...) Veliko pravilo glasi: uložiti 
mnogo truda da se proizvedu stvari za koje se čini da ne koš- 
taju ništa. 
Michelangelo Buonarroti 11 

Ključna je zadaća svakog autora nošenje s očekivanjima čitatelja. No au- 
tori često nisu posve svjesni mnoštva različitih načina na koje oni kod svojih 
čitatelja pobuđuju različita očekivanja. Jednom kad ste napisali neki tekst i 
kad vam je poznata svaka njegova nijansa i neravnina, možda ćete pretposta- 
viti da će čitatelji u svojem pristupu biti jednako podrobni. Previše je lakomi- 
sleno zamišljati čitatelje kako pomno pregledavaju vaš tekst točno onim re- 
doslijedom kojim ste ga napisali, pronicavo pridajući težinu ovom čimbeniku 
ili onom argumentu i pomno stvarajući uravnoteženu sliku o onome stoje re- 
čeno. "Stvarni" čitatelji, oni koji nisu plod naše autorske mašte, ne postupaju 
tako. Umjesto toga, oni tekst tretiraju grubo, brzo prikupljaju prve dojmove 
na temelju očitih znakova i znamenja te potom ono što kasnije podrobno či- 
taju često dešifriraju tako da se uklopi u taj početni referentni okvir. 



71 Michelangelo, nav. u: Sertillanges, A. D. (1978). The Inlelleclual Life: Its Spirits, Conditions 
and Meihods. Dublin: Mercier Press, str. 222, prevela Mary Ryan. 

Iako je poznato da se čitatelji razlikuju u svojim reakcijama, nije teško 
objasniti koji je glavni izvor njihovih prvih dojmova odnosno identificirati 
koji će elementi teksta proizvesti najviše očekivanja. Naslovi i raspored 
teksta po odjeljcima vrlo su važni, kao što je pokazano u prethodna dva od- 
jeljka. Također, dobro organizirani autori signaliziraju čitateljima što će uči- 
niti u pojedinom ulomku ili odjeljku. Oni daju obećanja: "Pokazat ću da...", 
"Analiza demonstrira da...". Jasno je da ta izričita obećanja zahtijevaju 
pomno formuliranje. Uz to, očekivanja ćete često pobuditi i na implicitniji 
način. Pretpostavimo da dvije trećine teksta jednog poglavlja posvetite as- 
pektu P, jednu petinu aspektu Q, a jednu osminu aspektu R. Čitatelji će neiz- 
bježno zaključiti da je, prema vašem mišljenju, P važnije odnosno zanimlji- 
vije od Q, koje je pak važnije odnosno zanimljivije od R. A ako se u prikazu 
literature lirski razbacujete nedostacima prethodnih radova, čitatelji očekuju 
da će vaša analiza biti bolja, da će nadići ta prijašnja ograničenja. Ako pak u 
igru uvedete složeni teorijski aparat, skicirate tipologiju ili uvodite vlastite 
neologizme, čitatelji očekuju da ti elementi budu opravdani, da budu korisni 
ili da stvore nove uvide ili predviđanja kojih bez njih ne bi bilo. Kako se vaš 
tekst koristi terminologijom, pojmovi i rječnik koje razvija, te stilske poruke 
koje odašiljete kao autor - sve će to čitatelji koristiti kako bi pokušali klasifi- 
cirati vas i vaš tekst, razumjeti odakle dolazite, kakve su vaše znanstvene 
plemenske privrženosti. Ako se te naznake ne poklapaju s vašom samoklasi- 
fikacijom na profesionalnoj sceni ili s onim što kasnije kažete i činite, čitate- 
lji će primiti nespojive poruke i dešifrirati ih kao zbrkane autorske nakane. 
Dijagrami, grafikoni i tablice također su ključni elementi koji izazivaju po- 
zornost. Uz naslove, to su stvari koje čitatelji najbrže identificiraju kad prvi 
put pregledavaju neki tekst. Poput naslova, te bi točke pozornosti u idealnom 
slučaju trebale biti samostalno razumljive, budući da će čitatelji dok prvi put 
prelistavaju tekst najčešće pokušati razumjeti što kažu, ne kopajući po po- 
pratnom tekstu (v. pogl. 7). 

Nerealno je ako autor na to odgovara žaleći se na lijenost čitatelja, njihov 
nedostatak marljivosti ili neurednost, njihovu nesposobnost da tekst razmo- 
taju istim redom kojim ste ga i napisali. Također, naivno je očekivati da će se 
ispitivači, koliko god bili savjesni, ponašati na radikalno drukčiji način. Nitko 
od nas ne čita akademsko djelo poput dobrog romana, probijajući se ravnom 
crtom od A do Ž. Obrazovani, stručni čitatelji ne suzdržavaju se od sumnje. 
Od samog početka, od prvog susreta s vašim argumentima, akademski čitate- 
lji kritizirat će i kategorizirati vaš tekst, pokušavajući vas smjestiti kao au- 
tora, pokušavajući pronaći prečace za odgonetanje vaše namjere, odlučni u 
tome da ekonomično upotrijebe vrijeme provedeno u hrvanju s vašim mis- 
lima. Imaju pravo što to čine, jer to je racionalan pristup raspodjeli oskudnih 
izvora vremena i pozornosti. 

Dijelovi poglavlja koji su najvažniji za pobuđivanje očekivanja kod 
čitatelja, za usmjeravanje njihova raspoloženja, za njihovo startanje na pravu 
ili krivu nogu, jesu počeci i završeci poglavlja i odjeljaka. Dakako, te je di- 
jelove teksta ujedno i najteže napisati. Stoga svoje poteškoće u vezi s njima 
možete umnogome olakšati ako imate dobro definiran popis ili repertoar 
stvari koje možete uključiti i strategija koje možete iskušati. Dajem pregled 
ključnih elemenata za započinjanje poglavlja, započinjanje i završavanje od- 
jeljka i zaključivanje poglavlja kao cjeline. 



Započinjanje poglavlja 

Pisanje prvih nekoliko stranica poglavlja može oduzeti mnogo više vre- 
mena od sastavljanja znatno duljih odjeljaka glavnog teksta. Dijelom je to 
uobičajeni zastrašujući učinak prazne stranice ili praznog ekrana, problem 
koji je ugrađen u cjelokupni proces pisanja (v. pogl. 6). Taj je problem još 
veći zato što svi autori implicitno osjećaju da su počeci važni kako u određi- 
vanju načina na koji čitatelji promatraju njihovo djelo, tako i u utjecanju na 
daljnji tijek pisanja i točan smjer kojim će krenuti jednom kad su se upustili u 
proizvodnju teksta. Započinjanje poglavlja na zadovoljavajući način često je 
dvostupanjski proces. Na samom početku trebate brzo napisati "radni" poče- 
tak, jednostavno manji dio uvodnog teksta, na temelju kojeg idete dalje i koji 
vam pomaže da započnete zapisivati svoje ideje. Kasnije, nakon što sastavite 
cjelokupni tekst ili većinu teksta, vjerojatno ćete se trebati vratili i brižljivo 
preoblikovati taj početak kako biste kontekstualizirali ono što ste zapravo 
učinili. 

No na svakom od tih stupnjeva uvijek trebate uključiti četiri elementa, i 
lo sljedećim redom: 

• naslov poglavlja; 

• nekakav upečatljiv početak, namijenjen tome da posebno zaokupi pozor- 
nost čitatelja; 

• referentni okvir kojim se od početnog elementa prelazi na neke diskur- 
zivne napomene o glavnim temama poglavlja; 

• skup putokaza što ih dajete čitateljima o redoslijedu i temi glavnih odje- 
ljaka poglavlja (to jest, onih dijelova koji imaju naslove prvog reda). 

Zbog posebne važnosti početaka u određivanju očekivanja čitatelja i au- 
torova kasnijeg napretka, podrobno analiziram svaki od tih zahtjeva. 

Naslov poglavlja može izgledati kao nešto razumljivo samo po sebi, no 
zapravo se često događa da doktorandi predaju svojim mentorima poglavlja 

bez ikakvog naslova. Time mentorima otežavaju davanje korisne povratne in- 
formacije. Isto tako, to znači da je autor cijelo poglavlje pisao bez jasnoga 
fokusirajućeg elementa. Naslove poglavlja treba pomno izabrati, no to nije 
razlog da se njihov izbor odgodi dok se poglavlje ne dovrši. Izaberite neki ra- 
dni naslov na početku, a kasnije, kad budete gotovi, možete o njemu ponovno 
razmišljati. Naslovi poglavlja mogu biti malo dulji od naslova koji se rabe za 
odjeljke unutar poglavlja. Primjerice, prihvatljiv je naslov od dva dijela s 
dvotočkom u sredini, kakve sam upotrijebio u nekim poglavljima ove knjige. 
Zapamtite da naslovi poglavlja funkcioniraju unutar naslova cijele radnje, 
tako da oni ne smiju izravno ponavljati njegove elemente. 

Upečatljiv početak služi tome da privuče pozornost čitatelja, da ih od- 
mah zaokupi novim poglavljem. On bi vaš novi dio teksta trebao izdvojiti od 
onoga stoje bilo prije i otpočetka mu dati osebujan "ton" i karakter. U opsež- 
noj je radnji vrlo važno da svako poglavlje ima posebnu zadaću koja je čita- 
teljima jasno naznačena i koja ga razlikuje od susjednih. Poglavlja se u radnji 
grade kumulativno, dodavanjem novih elemenata analize. Čitateljima ne 
smiju izgledati kao da se ponavljaju, kao da se vrte u krug ili kao da bez ne- 
koga očitog obrasca lutaju cijelim tematskim sklopom. 

Uvodni ulomci moraju biti zamišljeni, napisani i, po pravilu, preuređeni 
posebno pomno. Uvodni element (rečenica, skup rečenica ili cijeli ulomak) 
treba se usredotočiti na neki zanimljiv opći aspekt ili problem kojem je po- 
glavlje u specifičnom smislu posvećeno. Kasniji elementi (ponovno rečenice 
ili ulomci) mogu biti običniji i ispunjavati kostur teksta koji je specifičan po 
tome što naznačuje o čemu je u poglavlju riječ. Međutim, zahtjevi da se bude 
zanimljiv i da se piše osobito pomno vode u različitim pravcima. Većina 
doktoranata pišu radnje previše defenzivno te stoga na koncu imaju sigurne, 
ali ne osobito upečatljive početke. Tri najčešća pogrešna početka jesu: 



"U prethodnom poglavlju tvrdila sam da X, Y i Z. (Autor to može 
proširiti u nekoliko rečenica, pa i cijeli ulomak.) No postoje i druga 
pitanja, A ili B, koja ću ovdje dotaknuti..." 



II 



"U ovom poglavlju raspravljat ću o (opširnije se ponovi naslov po- 
glavlja), osobito o pitanjima A i B." 



III 



"Pojam A (riječ spomenuta u naslovu poglavlja) Jones (1989) je de- 
finirao kao 'xxx', a Smith (1998) kao 'yyy'..." 



U svim tim slučajevima velika slova u kurzivu, kao što su A ili X, ozna- 
čuju posebne pojmove ili argumente u radnji. Pogrešan početak I vrlo je pro- 
blematičan jer čitatelje navodi na to da se usredotoče na prethodno, a ne na 
novo poglavlje. To varljivo signaliziranje gotovo će ih sigurno navesti na 



Organiziranje poglavlja ili članka: mikroslruktura 



pomisao da ovo poglavlje samo ponavlja ili na neki beznačajan način proši- 
ruje ono o čemu se prije govorilo, stoje, naravno, vrlo demotivirajući poče- 
tak. U novom poglavlju uvijek počnite iznova. Nemojte nikada započeti po- 
glavlje pogledom unatrag, pokušajem retrospektivnog povezivanja poglavlja. 
Poglavlja treba povezivati tako da se na kraju zaključaka prethodnog poglav- 
lja najavljuju teme novog. Pogrešan početak II zapravo ne daje varljive sig- 
nale o temi novog poglavlja. No budući da samo razrađuje i ponavlja naslov 
poglavlja, on će čitateljima izgledati dosadan i neupečatljiv. Ako se doslovno 
ponavljaju ključne riječi iz naslova poglavlja, i to često u prvih nekoliko re- 
čenica, i taj će početak izgledati loše. Pogrešan početak III također je neupe- 
čatljiv: odmah prelazi na definicije, što je stručnim čitateljima, koji su taj 
pojam vidjeli mnogo puta, vrlo dosadno. Dakako, vezanjem tih definicija uz 
druge autore početak čini da vaše djelo od početka izgleda drugorazrednim i 
neizvornim. 

Glavni putovi do boljeg i uistinu upečatljivog početka vrlo se razlikuju, 
ovisno o disciplini i tipu radnje. Tri uobičajena načina započinjanja jesu: citi- 
ranje, navođenje nekoga snažnog primjera ili druge dojmljive empirijske in- 
formacije i iznošenje nekog paradoksa ili intelektualne zagonetke. 

Snažni, lako pamtljivi citati često vam mogu koristiti u svladavanju pre- 
preka prazne stranice. Goetheovim riječima: "Jer, gdje sam pojam ne možeš 
dokučiti, riječ će nadoknaditi pojam sam". 72 Citat možete integrirati u uvodnu 
rečenicu poglavlja. Ili pak citat u obliku cijele rečenice možete otisnuti kao 
epigraf, kao na početku poglavlja i odjeljaka u ovoj knjizi. (Epigraf je poput 
mota ili podnaslova, smješten odmah nakon naslova a iznad glavnog teksta.) 
Ako se citat nalazi u prvom retku ili prvoj rečenici glavnog teksta, onda ćete 
odmah trebati raspraviti o temi ili pitanju koje on postavlja. No ako je citat 
napisan u obliku epigrafa, onda on implicitno karakterizira cijelo poglavlje 
(ili odjeljak) i o njemu ne treba odmah raspravljati. 

Kao građu za epigrafe ili uvodnu rečenicu nemojte odabrati dosadne, 
obične ili isprazne citate, napose one suvremenih autora koji rade u istom po- 
dručju kao i vi. Korisni početni citati trebaju zapravo biti nešto poput epi- 
grama (duhovitih ili dojmljivih, domišljato izraženih kratkih misli) ili razmiš- 
ljanja o vašim temama koja su osobito provokativna ili važna (ako odaberete 
dulji citat). Početni citat nekoga suvremenog znanstvenika koji radi upravo u 
vašem području može učiniti da vaše djelo izgleda drugorazredno. Stoga po- 



7: Goethe, Johann Wolfgang von, nav. u: Andrevvs, R. (1987). The Routledge Dictionary of 
Quotations. London: Routledge, str. 292. Isti citat iz Fausta preveden je i kao: "When ideas fail, 
vvords come in very handy", u: Eigen L. D. i Siegel, J. P. (1994). Dictionary of Political 
Quotations. London: Robert Hale, str. 466. (Citat u tekstu naveden je prema Goethe, J. W. Faust. 
Split: Marjan knjiga, 2000, str. 128, preveo Tito Strozzi.) 

kušajte izbjegavati citiranje tih autora. Umjesto toga, odaberite mnogo opće- 
nitije citate. Dobra su opcija klasični, kanonski ili odavno mrtvi autori iz va- 
šeg područja (koje slobodno možete citirati a da se ne doimate drugorazred- 
no). Dobar dojam ostavljaju suvremeni neakademski autori (romanopisci, 
dramatičari, novinari), a u nekim su disciplinama primjereni i drugi moderni 
izvori (magazini, novine, glazbeni CD-ovi ili televizijske emisije kao što su 
Simpsoni). Možete se koristiti i suvremenim znanstvenicima koji rade u po- 
sve drukčijim područjima od vašeg, ali koji iznose misli relevantne za vaše 
djelo. Potraga za općenitijim citatima može vas dovesti u opasnost da zapad- 
nete u klišeje vrlo dosadnih, poznatih aforizama (poput onih u većini rječnika 
citata). Razmjerno načitani čitatelji takve citate lako mogu shvatiti kao ruti- 
nerstvo: oni vam nisu ni od kakve pomoći. Izvori za sve prigode (Shake- 
speare, Biblija, veliki filozofi i tako dalje) korisni su samo ako su citati koje 
ste upotrijebili podesni i neobični. Mislite li da vam citati mogu dobro doći, 
dok čitate pozorno bilježite zanimljiva zapažanja (kako u općoj literaturi, 
tako i u stručnim izvorima) i zabilježite svaki citat za koji mislite da dolazi u 
obzir. Tako možete birati iz velikog broja odabranih citata, pa je vjerojatnije 
da ćete pronaći citat koji je uistinu efektan i primjeren danom kontekstu. 

Upadljiv primjer, slučaj, događaj, stjecaj okolnosti, priča ili neka druga 
empirijska informacija također može poslužiti za efektan početak, kristalizi- 
rajući, a možda i dramatizirajući, temu koju će poglavlje objasniti ili šire raz- 
viti. Prikazujući vrlo konkretno žarište svog poglavlja, ili element koji vodi 
do njega, takvim početkom možete postići ono što suhoparnim nabrajanjem 
teorija ili ideja nikada ne biste postigli. Primjerice, uvodne stranice filozof- 
skog djela Michela Foucaulta Nadzor i kazna započinju podrobnim opisom 
stravične logistike javnog pogubljenja u devetnaestom stoljeću. " Sličan se 
učinak može izazvati upotrebom ključnih sažetih statistika ili podataka kao 
elementa privlačenja, osobito kad se te informacije mogu prikazati na drama- 
tičan ili nov način. Trik je u tome da u tekstu (ne u tablici) spomenete neko- 
liko ključnih brojki, usredotočite se na one posebno slikovite i oslobodite se 
svih nepotrebnih pojedinosti u citiranim podacima (u pogl. 7. v. način prika- 
zivanja brojčanih informacija u tekstu). Korisno je ako je smisao tih podataka 
da uputi na jasan kontrast ili nedovoljno poznati aspekt teme poglavlja. 

Posljednji je način stvaranja upečatljivog početka usredotočavanje na 
neki problem ili paradoks, zagonetku za koju ne postoji očito objašnjenje, a 
koja se često postiže tako da se propozicija A i propozicija B stave u konjun- 
kciju te se izloži napetost među njima. Efektan početak poglavlja u tom ob- 
liku funkcionirat će poput glavnog pitanja cjelokupne radnje (o čemu smo ra- 



73 Foucault, Michel (1979). Discipline and Punish: The Birlh of Ihe Prison. Harmondsworth: 
Penguin, preveo Alan Sheridan. {Nadzor i kama. Zagreb: Informator, 1994., prev. Divina Marion.) 



Organiziranje poglavlja ili članka: mikrostruklura 



83 



spravljali u pogl. 1.), samo što će sada definirati središnje žarište poglavlja. 
Kasniji glavni odjeljci poglavlja moraju ponuditi uvjerljiv odgovor na pro- 
blem ili rješenje paradoksa. 

Nakon upečatljivog početka slijedi tekst koji uspostavlja referentni okvir, 
uvodi red i uspostavlja veze i prijelaze od privlačne početne građe na proza- 
ičnije odnosno glavne teme poglavlja. Svrha je tog teksta da "zagrije" čitate- 
lje za temu poglavlja, recimo tako da uputi na prethodne škole mišljenja koje 
su se njome bavile ili na interpretaciju koju su ponudile prethodne studije. 
Isto tako, referentni okvir može obraditi svaku "uvodnu" građu s kojom se 
čitatelji moraju sresti prije nego što započnu glavni odjeljci, iako bi ona tre- 
bala ostati što je moguće kraća. On mora obuhvaćati najmanje jedan odlo- 
mak, no ne bi smio biti veći od triju ili možda četiriju stranica. Ako imate op- 
sežan uvodni materijal (primjerice, opsežnu povijesnu ili zemljopisnu građu 
za studiju slučajeva), stavite je u prvi glavni odjeljak poglavlja. Sva referen- 
tna građa trebala bi sadržavati i istaknuti opravdanje za glavne odjeljke po- 
glavlja. Ne biste se smjeli nenajavljeno pojaviti s temeljnim izlaganjem. Re- 
ferentni okvir trebao bi voditi do putokaza koji zaključuju (nenaslovljeni) 
uvod. 

Putokazi daju minimalnu naznaku o redoslijedu glavnih odjeljaka u po- 
glavlju. Kad se vozite autocestom, na putokazima piše "London" ili "New 
York" kako bi vam pokazali kamo idete. No oni vam ne mogu unaprijed pod- 
robno predočiti što možete naći na tim mjestima. Putokaz nije vodič. Zbog 
istog razloga, putokazi u vašem tekstu trebaju biti prilično kratki i pod nadzo- 
rom. Čitateljima mora biti posve jasna ideja o tome koliko u poglavlju ima 
odjeljaka i kojim se redoslijedom pojavljuju. Možete upotrijebiti jedan ili dva 
izraza, možda i cijelu rečenicu, kako biste vrlo kratko okarakterizirali pod- 
teme koje se razmatraju u pojedinom odjeljku. No ne smijete izlanuti što ćete 
reći u kasnijim odjeljcima ili dati kratak sažetak argumenta koji će se nalaziti 
u poglavlju. Ako pokleknete pred izazovom da napišete minivodič za buduće 
odjeljke, vjerojatno ćete svoj argument iskazati pregrubo i nedotjerano te kod 
čitatelja kasnije izazvati dojam da se ponavljate. 

Putokazi se mogu ugraditi na eksplicitniji ili latentniji način. Poželjno je 
da eksplicitni putokazi rabe tekstualne načine iskazivanja redoslijeda ("Prvo, 
razmatram...", "Drugo, ispitujem..."). Najbolje je izbjegavati izravno upući- 
vanje na brojčane oznake odjeljaka ("Odjeljak 3.1 raspravlja o..."), jer taj pri- 
stup može učiniti vaše putokaze previše mehaničkim. U tom slučaju čitate- 
ljima može izgledati kao da jednostavno udvostručujete naslove. Latentniji 
načini stavljanja putokaza su kraći i jednostavno naznačuju redoslijed pred- 
meta koji se obrađuju u poglavlju, ne povezujući ih precizno s pojedinim 
numeriranim odjeljcima. 

Započinjanje i završavanje odjeljka 

Početak svakog glavnog odjeljka poglavlja također treba pažljivo napi- 
sati. Glavne bi odjeljke općenito trebalo numerirati (2.1, 2.2 i tako dalje) te bi 
im trebalo dati kratak naslov, otprilike četiri do osam riječi. Naslovi odjeljaka 
trebali bi biti kratki i dojmljivi. (Jedina iznimka je strategija "narativnih nas- 
lova", u kojoj su naslovi opisi koji se sastoje od pune rečenice i koji sažimlju 
sadržaj odlomka.) Nemojte se u naslovima pododjeljaka koristiti dvotočkama 
ili drugim znakovima odvajanja, jer će ih to učiniti previše nezgrapnima. Va- 
žno je ne ponavljati ni naslov radnje ni naslov poglavlja, jer i jedno i drugo 
automatski pokrivaju temu odjeljka. Nadalje, najbolje je izbjegavati naslove 
u obliku pitanja. Umjesto toga pokušajte u naslov svakog odjeljka staviti ne- 
što od svoje priče ili temeljnog argumenta. 

Nakon toga neće vam trebati više od jednog ili dvaju ulomaka uvodne 
građe. U najboljem bi slučaju njihov početak trebao biti ponešto upečatljiviji 
od običnog teksta. Ponovno se može upotrijebiti neki citat, vrlo kratak empi- 
rijski primjer ili kakva manja intelektualna zagonetka (ona koju ćete u cije- 
losti riješiti u tom odjeljku). No početak odjeljka uvijek morate završiti brže i 
jednostavnije nego početak cijelog poglavlja. U duljim ili složenijim odjelj- 
cima možda ćete uvodni ulomak morati završiti nekim diskretnim putoka- 
zima koji upućuju na grubi redoslijed tema koje se obrađuju (samo unutar 
toga odjeljka). Putokazi unutar odjeljka uvijek bi trebali biti kraći i neformal- 
niji od putokaza za cijelo poglavlje. U suprotnome, postoji opasnost da se či- 
tatelji zbune, osobito na početku poglavlja gdje će, na kraju uvoda, naići na 
putokaze poglavlja za glavne odjeljke, a potom će, i to možda samo jedan ili 
dva ulomka kasnije, sresti putokaze unutar odjeljka za prvi odjeljak. Važno je 
osigurati da čitatelji ne naiđu na različite popise tipa "prvo, drugo, treće" koji 
se nalaze jedan blizu drugoga, što bi moglo djelovati zbunjujuće. 

Zaključivanje odjeljka također je teško i valja mu oprezno pristupiti. 
Svaki bi odjeljak trebao imati posljednji ulomak koji ga zaključuje tako da 
izgleda logično, dobro organizirano i kumulativno. Najbolje je izbjegavati 
mehaničko ponavljanje onoga što je već rečeno. Umjesto toga, sažimajući 
ulomak trebao bi vam omogućiti da napravite mali odmak i izdvojite kratku 
osnovnu poruku cijeloga tog odjeljka. To bi mogao biti privremeni zaključak 
ili sažetak onoga što je rečeno u odjeljku, ali možda promotreno iz drugog 
kuta. Važno je da se zaključni ulomak odjeljka drži isključivo onoga što je 
učinjeno u tom odjeljku i ne raspravlja ni o čemu drugom. Ipak, u svojim za- 
vršnim rečenicama zaključni ulomak može uputiti na sljedeći odjeljak, tako 
da i on može imati početak koji je dobro isplaniran i upečatljiv. 

Završavanje poglavlja 

Kraj poglavlja trebate obilježiti odjeljkom Zaključci od makar dva ulom- 
ka. On bi trebao imati naslov napisan fontom koji jasno daje do znanja da 
nije riječ o odjeljku prvog reda. Prvi ulomak (ili dio) Zaključaka trebao bi 
sabrati ključne točke koje su prethodno izvučene u svakome završnom 
ulomku pojedinih odjeljaka te ih ponovno prikazati tako da povezu završetke 
svih odjeljaka. Uvodnu rečenicu Zaključaka valja napisati pažljivo, ako je 
moguće tako općenito daje ona jasno otrgnuta od završetka posljednjeg od- 
jeljka i umjesto toga potiče čitatelje da se osvrnu na cijelo poglavlje i ocijene 
ono što su doznali. 

Drugi ulomak (ili drugi dio) Zaključaka trebao bi se "razvezati" tako da 
kratko razmotri jedno ili dva šira pitanja razmotrena u poglavlju. On bi uvijek 
trebao završiti nekom uputom na sljedeće poglavlje. Ako je redoslijed 
poglavlja deskriptivan, to je obično lako - primjerice, u povijesnom ili nara- 
tivnom redoslijedu uputi se na ono što se potom dogodilo. A u modelu "vo- 
diča", uputi se na ono što povezuje A i B. Tamo gdje poglavlja raspravljaju o 
redoslijedu analitičkih ili argumentacijskih lema, to bi upućivanje moglo po- 
primiti oblik ukazivanja na neka otvorena pitanja postavljena u ovom po- 
glavlju, od kojih će se jedno razmatrati u sljedećem poglavlju. Katkad su 
prijelazi zamršeniji, primjerice kad niz povezanih poglavlja završi i trebate 
uputiti na novu skupinu poglavlja. U tim slučajevima možete ostaviti dva 
prazna reda kako biste naznačili da ste dovršili zaključke samo za to poglav- 
lje te da slijede neke općenitije napomene. Nakon toga napišite jedan ili dva 
zasebna ulomka povezujućeg teksta obuhvaćajući povezana poglavlja, a mo- 
žda i upućujući na uvodni plan poglavlja i tamo skicirani redoslijed. 



Zaključci 

U teškom i dugačkom vozačkom ispitu u UK postoji element kojeg se 
svi boje, a koji se zove "hitno zaustavljanje". Na početku ispita ispitivačica 
vam kaže da će u jednom trenutku kucnuti fasciklom o kontrolnu ploču au- 
tomobila signalizirajući vam da morate zaustaviti automobil što brže možete, 
kontrolirano i sigurno. Potom ispit počne, krenete te pod pritiscima i napeto- 
stima koje u vama izaziva promet često sve to brzo zaboravite. Kasnije, dok 
vozite nekim manje prometnim dijelom ceste, iznenada uočite da vaša ispiti- 
vačica izgleda Ijutito i žestoko udara po kontrolnoj ploči svojim fasciklom. 
Kad se u vama probudi zakašnjelo prepoznavanje, odgovarate tako što uz 
cviljenje kočnica zaustavljate auto uz oblak prašine oko usijanih guma na 
kotačima. Bilo bi dobro kad bi autori doktorskih radnji (ali i drugih stručnih 
djela) razmislili o analognom testu. 

Pretpostavite da u nekome proizvoljnom, nenajavljenom trenutku uzmem 
tekst od nekoga tko čita poglavlje vaše radnje. Zamolim ga da objasni (a da 
ne pogleda ponovno u njega) gdje se nalazi u poglavlju i o čemu se u njemu 
radi. Ako je tekst primjereno organiziran, čitatelj bi trebao biti sposoban od- 
govoriti: 

U poglavlju se radi o četiri teme - W, X, Y i Z - i sastoji se od tri 
odjeljka. Prvi odjeljak bavio se W (osobito podtemama w,, w 2 i w 3 ). 
U trenutku kad mi je tekst oduzet bila sam na sredini drugog odjelj- 
ka, koji se bavi X, i već sam prošla podteme x, i x 2 . Vjerujem da će 
se tri slijedeće podteme x 3 , x 4 i x 5 obraditi kasnije u tom odjeljku. 
Imam jasnu, ali općenitu ideju o temama o kojima će se raspravljati 
u dijelu poglavlja koje još nisam pročitala, naime da će taj treći od- 
jeljak obuhvatiti Y i Z zajedno, i to na kraći način nego što je obra- 
dio W i X. 

Ako naš izmišljeni čitatelj ne može odgovoriti tako precizno, onda je po- 
glavlje preslabo strukturirano. Najgori je rezultat preslabo organiziranog po- 
glavlja to što čitatelj na test hitnog zaustavljanja odgovori ovako: 

Zapravo, nemam nikakvu ideju o tome o čemu je riječ u poglavlju 
kao cjelini, budući daje naslov vrlo nejasan, odnosno formalističan. 
Možda se iz onoga što autor kaže na početku dade zaključiti da su u 
žarištu, na neki način, neke teme X i W. Poglavlje se upravo otis- 
nulo na nekakvo magično misteriozno putovanje, i sadržava toliko 
mnogo (ili toliko malo) naslova da zapravo ne mogu kazati kako je 
podijeljeno. Mogu vam samo ugrubo kazati dokle sam došla u tre- 
nutku kad mi je tekst oduzet. Nisam sigurna u to što slijedi u ostatku 
odjeljka nakon mjesta gdje sam stala i uopće nemam ideju o čemu će 
se raspravljati u kasnijim odjeljcima. Svaka nova stranica nepredvi- 
dljivo izbacuje neki novi element ili pravac. 

Iako je uvijek važno tekst organizirati na odgovarajući način, način na 
koji ćete podijeliti poglavlja umnogome mora ovisiti i o gradi koju obrađu- 
jete. Savjet što ga dajem u ovom poglavlju ne smijete čitati kao niz pomagala 
koja treba mehanički primijeniti kako bi se sastavila poglavlja koja su sva 
jednaka. Iako bi poglavlja općenito, u prosjeku, trebala imati 10.000 riječi, a 
svaki glavni odjeljak 2.500 riječi, to ne znači da bi svako poglavlje trebalo 
imati ista četiri glavna odjeljka. Važno je da strukturu poglavlja prilagodite 
osjećaju za gradu koju obrađujete, a ne da stvorite djelo koje izgleda poput 
robota. Pretjerano mehanička primjena tih (ili bilo kojih drugih) pravila mo- 
gla bi značiti da tekst dijelite i obilježavate putokazima više nego što je po- 
trebno, te tako stvarate umjetnu diobu i tekst koji je čitateljima vrlo dosadan. 



Organiziranje poglavlja ili članka: mikroslruklura 

Stoga morate biti fleksibilni te izložena načela podešavati i prilagođavati 
kako bi odgovarala poglavljima i odjeljcima različite duljine te različitim 
vrstama građe koja se u njima nalazi. Poglavlja manja od 10.000 riječi možda 
bi trebala imati samo dva ili tri odjeljka, dok bi dulja poglavlja možda trebala 
imati pet ili najviše šest odjeljaka (ali ne više od toga). Glavne odjeljke u du- 
gim poglavljima možda bi trebalo dobro organizirati u pododjeljke koji su 
eksplicitno obilježeni putokazima, te tako stvoriti ukupno dvanaestak ili više 
naslova prvog i drugog reda. 



2. POGLAVLJE: NASLOV 

Uvodni ulomci - od 1 do 5 

Posljednji ulomak daje putokaz za strukturu odjeljka 




2.1 NASLOV ODJELJKA 
1 ili 2 uvodna ulomka daju putokaze za pododjeljke 

Naslov pododjeljka 
Uvodni ulomak, glavni tekst, zaključni ulomak 

Naslov pododjeljka 
Uvodni ulomak, glavni tekst, zaključni ulomak 


1 . reda 

2. reda 
2. reda 


2.2 NASLOV ODJELJKA 
Uvodni ulomci daju putokaze za skupine ulomaka 
Naslov skupine ulomaka uvodi u tekst, sa zaključnim ulomkom 
na kraju 

Naslov skupine ulomaka uvodi u tekst, sa zaključnim ulomkom 
na kraju 

Naslov skupine ulomaka uvodi u tekst, sa zaključnim ulomkom 
na kraju 


1. reda 

3. reda 

3. reda 
3. reda 


2.3 NASLOV ODJELJKA 
Uvodni ulomak, glavni tekst, zaključni ulomak 


1 . reda 


ZAKLJUČCI 
Prvi ulomak (ili dio) daje sažetak odjeljaka 
Zaključni ulomak (ili dio) upućuje na sljedeće poglavlje 


2. reda 



Gornja tablica prikazuje fleksibilno primijenjenu strukturu za poglavlje 
srednje veličine (recimo, pogl. 2.), pri čemu je svaki naslov prikazan u odgo- 
varajućem fontu, izgledu i položaju. Postoje tri glavna odjeljka, uz kratak 
(nenaslovljen) uvod i kratak zaključak. Tablica bilježi i mjesta na kojima po- 

četni i završni elementi trebaju biti pažljivije napisani. U tom planu odjeljak 
2.1 ima dva pododjeljka (svaki s naslovima drugog reda), no odjeljak 2.3 je 
kraći i nema pododjeljke. Iako je veći tekst u odjeljku 2.2 podijeljen, on se 
drukčije obraduje zbog prirode građe o kojoj se u njemu raspravlja, tako da u 
njemu nalazimo tri neobvezatnije skupine ulomaka označenih samo naslo- 
vima trećeg reda. Slika 4.1 prikazuje istu strukturnu infomaciju kao i gornja 
tablica, no više u obliku dijagrama. Ona ilustrira opću zamisao da je jasno 
prepoznatljiv i standardan skup naslova u cijeloj radnji posve spojiv s takvom 
organizacijom strukture poglavlja koja se fleksibilno prilagođava zahtjevima 
organiziranja različitih vrsta teksta. 



Slika 4.1. Hijerarhijska struktura poglavlja 



Poglavlje 2 



Odjeljak 2.1 



Odjeljak 2.2 



Odjeljak 2.3 



Zaključci 



Primjena učinkovite strukture poglavlja općenito je usko povezana s 
pisanjem i stvaranjem teksta. Kad započinjete proces pisanja, vrlo je korisno 
da imate jasnu ideju o tome što činite, kao i neka praktična pravila koja smo 
izložili. To bi trebalo stvoriti više početnih ideja koje možete iskušati. U slje- 
dećem poglavlju raspravu prenosim na još podrobniju razinu i razmatram dva 
pitanja koja su za doktorande često izvor neprilike - dobar stil i jednostavno i 
učinkovito navođenje znanstvene literature. 



5. PISATI JASNO: PITANJA STILA I 
UPUĆIVANJA NA LITERATURU 



I Lošiji pisci imaju manje čitatelja. 
Robert J. Sfernberg 74 

Autor s dobro organiziranim tekstom pred sobom ima još dvije prepreke 
koje mora prijeći prije nego što stekne vjerodostojnost i postane prihvaćenim 
u akademskim krugovima. Prva je prepreka test stila. Piše li autor tečno, 
uvjerljivo i privlačno, na stručan način koji je primjeren njegovoj disciplini? 
O čemu točno ovisi uspjeh ili neuspjeh teško je općenito specificirati. Kao što 
je poznato, procjene dobrog ili lošeg stila pisanja subjektivne su. Mnogo je 
tinte potrošeno na pitanje stoje dobar stil za romanopisce i kreativne pisce (v. 
u Dodatnoj literaturi neke priručnike o stilu). No taje literatura od slabe po- 
moći za autore doktorskih radnji ili drugih većih stručnih tekstova, kao što su 
znanstvene knjige. Ipak, moguće je prikupiti neke opće korisne savjete o su- 
protstavljenim stilskim zahtjevima, te neke razborite načine napredovanja na 
razini pojedinog ulomka ili pojedine rečenice, što ću pokušati učiniti u prvom 
dijelu ovog poglavlja. 

Druga je prepreka test znanstvenosti, koji je u doktorskoj radnji možda 
važniji nego u bilo kojemu drugom znanstvenom spisu. Priznaje li autor izvo- 
re svojih argumenata i dokaza? Prikazuje li intelektualne utjecaje na sebe 
obuhvatno i u prikladnom formatu? Nametljivo navođenje literature često je 
jedno od najočitijih obilježja znanstvenog teksta, nešto što ga izdvaja od sve- 
ga drugog. Posljedično, doktorandi često pretjeruju u navođenju literature te 
mogu upasti u zamku usvajanja previše razrađenih sustava navođenja biblio- 
grafskih jedinica ili njegova mistificiranja. No u oštroj razlici spram stilistič- 
kih pitanja, praksa dobrog upućivanja na literaturu može se jasno i objektivno 
definirati na temelju nekih ključnih načela. U drugom dijelu ovog poglavlja 



4 Sternberg, Robert (1988). The Psvchologisi's Companion: A Guide to Scientific Writing far 
Students and Researchers. Cambridge: Cambridge Universilv Press i British Psychological Soci- 
ety, str. 3. 

pokazujem kako dva jednostavna ključna sustava upućivanja na literaturu za- 
dovoljavaju te potrebe. 



Elementi dobrog znanstvenog stila 

Ispod razine poglavlja i odjeljka ulazimo u područje novih i manjih orga- 
nizacijskih entiteta, ulomka i rečenice. Odlika dobrog stila jest povezivanje 
tih sićušnih elemenata u lance koji se najvećem broju drugih ljudi, vašim či- 
tateljima, doimlju logičnima, smislenima, razumljivima i uvjerljivima. No 
mudro je na početku priznati da ne postoji jedinstvena formula dobrog stila. 
Sudovi o tome što je dobar stil pojedinačni su i razlikuju se ovisno o prirodi 
građe, čitateljstvu i nakanama autora. Bilo bi jednostavno kazati daje "dobar 
stil" nešto subjektivno te prihvatiti filozofiju "svatko prema svom ukusu". No 
mislim, zapravo, da su ispod tog privida nepomirljive raznolikosti neke dub- 
lje autorske dvojbe u stručnom pisanju. Započinjem istražujući te raznolike 
stilske zahtjeve u doktorskom radu. Nastavljam s nekim popisima pitanja u 
vezi sa stilom, koja su osobito relevantna u pisanju disertacija, na razini ulo- 
maka, potom rečenica i konačno rječnika. 



Suprotstavljeni stilski zahtjevi 

Svako teško djelo suočava nas s izborom: hoćemo li autora 
smatrati nedoraslim zato što nije jasan ili sebe same glupima 
zato što ne shvaćamo o čemu je riječ(...) Jednostavnost u pisa- 
nju zahtijeva hrabrost, jer postoji opasnost da će nas previdjeti, 
odbaciti kao prostodušne oni koji tvrdoglavo vjeruju daje ne- 
prohodna proza pitanje inteligencije. 
Alain de Botton 1 

Približan, ali koristan pregled osnovne napetosti u stručnom i znanstve- 
nom pisanju prikazanje na Slici 5.1. Faktor razumljivosti (prikazan na vodo- 
ravnoj osi) ide u pravcu jasnijeg i pristupačnijeg pisanja. Prikazan pod pra- 
vim kutom u odnosu prema faktoru "dodane vrijednosti" (prikazan na oko- 
mitoj osi), koji tekst obično čini sadržajnijim. (Taj oblik dijagrama grafički je 
previše pojednostavnjen. Faktor razumljivosti i faktor dodane vrijednosti si- 
gurno vuku u različitim pravcima, no sporno je vuku li u tako oštro suprot- 
stavljenim smjerovima.) Pisanje koje nije ni razumljivo ni sadržajno jedno- 
stavno je pravcima, i to je često mjesto od kojeg doktorandi započinju. Malo 
doktoranata kreće se prema desno duž vodoravne osi, slijedeći iscrtkanu stre- 



75 De Botton, Alain, (2000). The Consolations of Philosophy. London: Penguin, str. 158-159. 

licu prema popularnom načinu pisanja (koji je vrlo razumljiv, ali s malo sadr- 
žaja). Međutim, svake godine nađe se određeni broj rječitih i kompetentnih 
pisaca koji podbace u pogledu doktorskih standarda koji se postavljaju pred 
sadržaj. 

Umjesto toga, većina autora doktorskih disertacija slijede iscrtkane stre- 
lice na Slici 5.1: povećavaju sadržaj svojeg djela kako njihovo istraživanje 
napreduje, ali do sredine svojeg studija često stvaraju vrlo složen, zgusnut i 
nedovoljno organiziran tekst. Jednom kad izađu na kraj s problemom dodane 
vrijednosti, uz veliki napor mogu ostvariti napredak u pokušaju da svoj tekst 
učine razumljivijim te se tijekom pisanja završne verzije približe dobrom 
akademskom tekstu. No taj neizravan napredak često je dugotrajan i praćen 
poteškoćama. Cilj savjeta što ga dajem jest da vam pomogne da, umjesto 
toga, slijedite punu dijagonalnu strelicu na Slici 5.1 te da se izravnije pribli- 
žavate i zadovoljavanju standarda koji se postavljaju pred sadržaj doktorske 
disertacije, i stvaranju teksta koji će biti zanimljiv čitateljima. 



Slika 5.1. Kako se pisanje doktoranata može razvijati 

Poruku sadržanu u Slici 5.1 možemo učiniti malo suptilnijom uočimo li 
da su doktorski autori (poput znanstvenika općenito) strukovni saopćavatelji 
koji funkcioniraju u specijaliziranoj okolini. Ne postoji jasan konsenzus o 
tome što čini dobar stil, a nije zamisliv ni u budućnosti, s obzirom na višes- 
truke suprotstavljene stilske zahtjeve koji djeluju na doktorande. Točna mje- 
šavina tih utjecaja umnogome varira od discipline do discipline, kadšto od 
vremena do vremena i od sveučilišta do sveučilišta. No nikad nije moguće 
neko jedinstveno rješenje, nešto o čemu će se svi suglasiti. Ne postoji "naj- 
bolji način" koji negdje čeka da ga otkrijemo; moguće je samo uravnotežiti 
jedan tekst, a potom se latiti sljedećega. 

U stvaranju teksta koji će biti lako razumljiv na vas će nedvosmisleno 
utjecati četiri glavna zahtjeva; prikazani su u lijevom stupcu Tablice 5.1. Sto 
su naglašeniji, to će vaš tekst biti razumljiviji: 

• Strukturni čimbenici, kao što su oni razmotreni u trećem i četvrtom po- 
glavlju, nagone vas na pisanje uz dostatan broj organizacijskih eleme- 
nata, koji funkcioniraju unutar dobro razvijenoga sveukupnog okvira, 
kako zbog vas samih kao autora, tako i zbog čitatelja. 

• Logički i razvojni zahtjevi funkcioniraju na brojne druge načine i nagone 
vas da povezete svoj tekst na vrlo ujednačen način koji čitatelji mogu 
pratiti dok prolaze kroza nj. Ulomci artikuliraju argument kao niz sas- 
tavnica koje čine "misaone jedinice" (više o tom pitanju v. u donjem po- 
pisu). Moraju postojati jasne poveznice između ulomaka rečenica, tako 
da se argument gradi na koherentan način. 

• Zahtjevi čitljivosti za jasno napisan tekst sastoje se u uporabi razumlji- 
vog jezika i jasnih gramatičkih oblika, o kojima se također raspravlja u 
nastavku. 

• Nošenje s očekivanjima čitatelja je čimbenik koji vas potiče na to da tije- 
kom pisanja stalno postavljate pitanje "Sto bi čitatelj trebao znati na 
ovom mjestu?", te da potom kažete upravo to, ni više ni manje. Svi će ti 
zahtjevi vaš stil učiniti razumljivijim. 

ablica 5.1. Kako različiti stilski zahtjevi poboljšavaju ili smanjuju razumlji 
vost teksta 



Čimbenici koji opće- 
nito povećavaju ra- 
zumljivost vašeg 
teksta 


Čimbenici koji u po- 
četku poboljšavaju vaš 
tekst, ali mogu biti 
prepreka razumljivosti 
ako se s njima pretje- 
ruje 


Čimbenici koji opće- 
nito smanjuju razum- 
ljivost vašeg teksta 


• Strukturni čimbenici 


• Nastojanje da se bude 


• Profesionalna vjero- 


• Logički i razvojni 
zahtjevi 

• Čitljivost 


škrt u izričaju 
• "Kaži to jednom, ali 
kako treba" 


dostojnost 
• Reproduciranje tona 
izvornog teksta 


• Nošenje s očekiva- 
njima čitatelja 


• Povećanje izvornosti 


• Gomilanje bitnog 
sadržaja 



Međutim, u znanstvenom radu postoje i tri opća zahtjeva koji vas uvijek 
nagone na smanjivanje razumljivosti teksta. Kao što pokazuje desni stupac u 
Tablici 5.1, što su ti čimbenici naglašeniji, to će vaš tekst izgledati teži i ma- 
nje razumljiv: 

• Profesionalna vjerodostojnost često se shvaća (osobito od strane mlađih 
znanstvenika) kao ovladavanje specijaliziranim žargonom, učenjima i 
uporabom "alkemijske" terminologije ograničene na upućene i, stoga, 
nerazumljive neupućenima. Poput svih specijaliziranih rječnika, često 
postoje razlozi za uporabu stručnog žargona tamo gdje je on precizniji, 
prilagođen i gdje pomaže izbjegavanju višeznačnost! te normativnih ili 
vrijednosnih konotacija koje su česte u ekvivalentnim izrazima običnog 
jezika. No studenti često gube iz vida to opravdanje koje se nalazi iza 
obilne uporabe složenog rječnika i gramatičkih konstrukcija, smišljenih 
samo zato da bi demonstrirali kvalifikacije pisca kao člana "upućenih". 

• Reproduciranje tona izvornog teksta (odnosno studije slučajeva, iskus- 
tava s terenu ili skupa podataka) ima otprilike sličan učinak. Stil analiti- 
čareva pisanja ovdje je usmjeravan ka predmeta kojim se bavi. Primje- 
rice, onaj tko izlaže nekog filozofa može na koncu oponašati mudračev 
pompozan stil. Ili, pak, komentator nekoga književnog teksta može u 
vlastitom pristupu, možda nesvjesno, početi oponašati njegov manirizam. 
Slično tome, istraživač koji analizira neku birokraciju ili organizaciju 
često može nesvjesno oponašati službenike pretjeranom upotrebom or- 
ganizacijskih kratica te korištenjem birokratski izvještačenog i pasivnog 
izričaja. 

• Gomilanje bitnog sadržaja posljednje je u ovom skupu utjecaja. Aka- 
demski autori često pokušavaju iznijeti mnogo pojedinosti o svojim ar- 
gumentacijskim metodama i istraživačkim tehnikama, a rezultat je tekst 
prepun građe i neprohodan za čitanje. Svi ti imitativni utjecaji mogu vaš 
tekst učiniti ezoteričnijim, polisilabičnijim i specijaliziranijim. Postoje 
neka proširena mjerila čitljivosti, kao stoje "jedinica maglovitosti", koja 
se povećava s duljinom prosječne rečenice i količinom višesložnih riječi 
po rečenici. Brojne će radnje premašiti gornju granicu jedinice maglovi- 
tosti. 

Treći skup stilskih zahtjeva ima drukčiji tip učinka. Kao što pokazuje središ- 
nji stupac Slike 5.2, naglašavanje tih čimbenika do određene mjere poboljša- 
vati vaš stil i dovodi do čitkijeg i razumljivijeg teksta. No nastavljanje preko 
toga, prenaglašavanje tih čimbenika iznad optimalne granice, učinit će vaš 
tekst sve težim za čitanje. 

• Nastojanje da se bude škrt u izričaju, stil koji uklanja sav zalihostan 
tekst, slijedi politiku "manje je više". Taj stav može djelovati pozitivno 
ili negativno, ovisno o okolnostima. U slabo povezanom tekstu, punom 
"lupetanja", ogoljivanje argumenta dovest će do važnih poboljšanja u 
stilu i čitljivosti. Često će ukloniti besmislena, neznatno dotjerana proši- 
renja glavnog argumenta te pomoći da se kod čitatelja izoštri obris auto- 
rove misli. 

Nepotrebna riječ ne obavlja nikakav posao. Ona ne unapređuje 
argument, ne iznosi nikakvo važno ograničenje i ne dodaje ni- 
kakvu uvjerljivu pojedinost. (Shvaćaš?) 



Howard Becker 

No, ako je tekst već potkresan i dobro organiziran, isto stajalište može 
imati drukčije učinke. Izbacite sve nepotrebne riječi, ostavite samo ono što je 
u strogom smislu bitno (nikakve digresije, nikakvi "primjerice", nikakvi za- 
čini), i možda ćete na kraju dobiti tekst koji je za mnoge čitatelje prezgusnut 
ili preformalan da bi se u njega moglo prodrijeti. Urednici časopisa i recen- 
zenti često naglašavaju prednosti te vrste podrezivanja pažljivo napisanog 
teksta. No ona može dovesti do pretjerano krutih, hladnih, nedovoljno objaš- 
njenih i nepotrebno teških tekstova. Kao što u epigrafu uz ovaj odjeljak De 
Botton uočava, ako čitateljima otežate život, to može izazvati dvije vrste re- 
akcija, od kojih nijedna nije povoljna za recepciju vašeg teksta. Ako čitatelji 
krive vas kao autora zbog toga što ste nejasni, onda je to izravna prijetnja va- 
šem polaganju završnog ispita bez dodatnih izmjena. Ako čitatelji krive sebe 



76 Becker, Howard S. (1986). Wriling for Social Scientists. Chicago: Universitv of Chicago 
Press, str. 81. 

zato što se ne mogu nositi s vašim tekstom, to se može vratiti kao nesklonost 
prema vašem djelu. Izazivanje onoga što bismo svi voljeli izbjeći nije način 
da se postane naširoko čitan. 

• Pristup "kaži to jednom, ali kako treba" navodi vas na to da argumenta- 
cijski učinak nekoga povezanog skupa tvrdnji o X ne zamaglite tako da 
ih rasipate u mrvice, jednu ovdje, drugu ondje, a treću na neko treće 
mjesto. Umjesto toga, trebali biste sve povezane malene "x"-ove skupiti 
u jedan veliki argument X. U slabo organiziranom tekstu ta zamisao ta- 
kođer može imati pozitivan učinak. U neorganiziranom tekstu ništa ne 
može tako nagristi povjerenje čitatelja u autora koliko osjećaj da po- 
novno nailaze na građu koja je već opisana ili da se u samo neznatno iz- 
mijenjenom obliku susreću s tvrdnjama koje su već iznesene, možda 
treći, četvrti ili peti put. No neki stupanj uspostavljanja veza unatrag i 
unaprijed u tekstu neizbježan je i potreban. Primjerice, unakrsno upući- 
vanje i kratki ulomci koji služe kao podsjetnici često mogu biti oprav- 
dani na temelju kriterija onoga "što bi čitatelji trebali znati". Radikalno 
pretjerivanje s logikom "kaži to jednom, ali kako treba" katkad može do- 
bro strukturiran tekst učiniti nerazumljivim i uskratiti čitateljima veze 
"zagrijavanja" koje su im potrebne kako bi shvatili širi argumentacijski 
obrazac. 

• Nastojanje da se poveća izvornost teksta pozitivan je poticaj sve dok je 
dobro zasnovano i dok su vaši napori usredotočeni na razjašnjavanje i 
uobličavanje elemenata dodane vrijednosti djela. Učinite li te sastavnice 
očitijima i osigurate li da njihovu važnost prepoznate vi kao autor i po- 
tom je priopćite čitateljima, to će povećati razumljivost. No ako vaša iz- 
vornost prestane biti dobro utemeljena u vašem istraživanju i ako, um- 
jesto toga, pokušate takoreći "umjetno" ubrizgati dodanu vrijednost, u 
tom biste nastojanju mogli početi pretjerivati. Kovati nove pojmove ili 
terminologiju koji zapravo nisu potrebni, ili nisu odviše djelotvorni, ili 
pak pisati pretjerano zgusnut ili eliptičan tekst koji teško mogu pratiti 
čak i stručni čitatelji ne znači biti u pravom smislu izvoran. U društve- 
nim je znanostima katkad moguće analogno pretjerivanje, recimo tako da 
se prihvati vrlo formaliziran ili algebarski način izražavanja argumenata 
tamo gdje to, strogo gledajući, nije potrebno ili oštroumno. Pisanje u 
obliku jednadžbi, a ne u obliku riječi uvijek će, ako se ne pruži nikakav 
alternativan, neformalan opis argumentacije, smanjiti broj čitatelja, i to 
drastično. Stoga formalizaciju rabite samo kad ona nosi jasne intelektu- 
alne ili analitičke dobiti. Čak i u tom slučaju pokušajte usporedo ponuditi 
najbolje moguće intuitivno objašnjenje operacija provedenih u formalnoj 
analizi i njihovih rezultata. 

Ako shvatite da postoje višestruki zahtjevi koji djeluju na vaš stil te da 
oni vode u različitim pravcima, to vam može pomoći da uvidite u kojoj mjeri 
svaki stručan tekst zahtijeva pronalaženje ravnoteže. Svih deset utjecaja što 
smo ih već razmotrili posve su valjani i legitimni i treba ih uzeti u obzir prili- 
kom odabira odgovarajućeg stila pisanja. Nijedan od njih ne može se jedno- 
stavno zanemariti. Sve ćete ih trebati slijediti na ograničavajući način i ići što 
jednodimenzionalnije a da ne oštetite izgled teksta u drugoj dimenziji. A ako 
vam tekst na neki način izgleda neprikladan, potrebno rješenje gotovo uvijek 
podrazumijeva da ga trebate malo podesiti kako biste ponovno naglasili čim- 
benik koji je zanemaren. Ono najčešće podrazumijeva potpuno odbacivanje 
načina na koji pišete ili pokušaj da počnete posve ispočetka nekim potpuno 
nevjerodostojnim načinom izražavanja. 'Ako vam lice nije čisto, operite ga," 
kazao je George Bernard Shaw, "nemojte si odrubiti glavu." 77 Rješenja pro- 
blema stila najbolje je tražiti u uravnoteženju, a ne u revolucionarnim zahva- 
tima. 



Sastavljanje ulomaka 

| Ulomak je velika umjetnička forma. Ulomci me vrlo zanimaju i 
I pišem ih vrlo, vrlo pažljivo. 



Iris Murdoch 

I Zaokuplja nas samo jedna misao: ne možemo misliti o dvjema 
stvarima istodobno. 
Blaise Pascal 1 "' 

Ulomak je misaona jedinica. U pisanju na engleskom, mnogo više nego 
u mnogim drugim jezicima, organizacija ulomaka ključanje element u poku- 
šaju da argument izgleda koherentno i dobro organizirano. Općenito, ulomak 
bi trebao iznositi jednu misao ili dio šire misli. Tamo gdje ulomak, umjesto 
toga, obrađuje raznolike nepovezane misli, stoje katkad nužno da bi se zao- 
kružio argument, tu bi ulogu čitateljima trebalo eksplicitno naznačiti, budući 
daje ne očekuju. Čitatelji obično očekuju da ulomak bude usredotočen na je- 
dnu stvar i da ima jednu ulogu. Predugački ulomci, koji se sastoje od previše 
rečenica, imaju brojne nedostatke. Tekst postaje preslabo organiziran i teško 
ga je pratiti. Uz to, unutarnje žarište ulomka postaje zamagljenim, s previše 
različitih elemenata naguranih u prenatrpanu vreću. 



77 Nav. u: Andrevvs, R. (1987). The Roulledge Dictionaij of Quotations. London: Routledge, str. 250. 

78 Nav. u: The Observer, More Sayings oflhe Week (1983). London: The Observer, str. 60. 

79 Pascal, Blaise (1932). Pensees. London: Dent, str. 45, misao br. 145. 

No ulomci ne smiju biti ni prekratki. Ulomak nije rečenica. On je sku- 
pina rečenica, način da se rečenice razdijele u povezane skupove tako da se 
i a/novrsnost misli razdijeli do stupnja na kojem se njome može baratati. Ako 
se ulomci svedu na samo jednu ili dvije rečenice, gube to organizacijsko 
opravdanje i postaju heteronomnim kotačićima, koji se okreću kako vaš ar- 
ument napreduje, ali bez velike koristi. Kad je riječ o engleskim čitateljima, 
kratki ulomci u akademskom radu dovest će i do toga da vaše djelo izgleda 
raskomadano, fragmentirano i nepouzdano. Izgledat će kao da lutate okolo 
tražeći što da kažete, kao da ste počeli iznositi neke tvrdnje, ali ih potom niste 
na pravi način uspjeli razviti. 

Optimalna duljina ulomaka jako varira ovisno o vrsti spisa. U novinar- 
»tvu su ulomci kratki, često, otprilike, 50 riječi, a nikada više od 100 riječi, 
budući da su novine i magazini prelomljeni u uske stupce. Uzmete li u ruke 
bilo koju zbirku napisa novinara pretisnutu u obliku knjige, uočit ćete da tako 
kratki ulomci na većim stranicama uopće ne funkcioniraju dobro. Naprotiv, 
novinarov tekst izgleda previše raskomadanim sa šest ili sedam ulomaka po 
itranici, odnosno otprilike dvanaest po dvostrukoj stranici. Stručno aka- 
demsko djelo uvijek je oblikovano za tisak, u obliku knjige ili članka u časo- 
pisu. Tiskana stranica najčešće ima približno 500 riječi. Najbolja duljina 
ulomaka bila bi da se svaka stranica podijeli nekoliko puta, ali ne pretjerano. 

I )akle, dobra ciljna točka je, otprilike, 150 riječi (polovica stranice formata 
VI s dvostrukim proredom). No posve su prihvatljivi ulomci od 100 do 200 

I I ječi (trećina do dvije trećine stranice formata A4). 

Dobar način da ne smetnete s uma duljinu ulomka jest da pazite da svaki 
ulomak možete u cijelosti vidjeti na zaslonu svojeg računala (koristeći se sre- 
dnjim ili dvostrukim proredom kako bi se tekst lakše čitao). Ako je ulomak 
osjetno dulji od onoga što možete vidjeti na zaslonu, razmislite o tome da ga 
M/dijelite. Ako pak ulomak zauzima samo mali dio zaslona, razmislite o 
lome da ga spojite s prethodnim ili slijedećim ulomkom. Nikad ne ostavljajte 
\ i lo kratke ulomke (od jedne ili dviju rečenica) da se vrte po tekstu, jer pre- 
I idaju ukupni tijek, nego ih uvijek integrirajte s nekim susjednim ulomkom. 

Nizanje građe unutar ulomaka općenito treba slijediti obrazac "uvod, 
ivni dio, zaključak". Prva, uvodna rečenica upućuje na ono o čemu se u 
imku govori, na što se on usredotočuje. Slijedi glavni dio ulomka, u kojem 
rasuđuje, opravdava, razrađuje, analizira ili dokazuje. Zaključna rečenica 
/.nanjuje središnju poruku ulomka, zaključak do kojeg se došlo. Čitatelji će 
i jek posvetiti pozornost uvodnoj rečenici ulomka, kako bi što ekonomičnije 
/nali o čemu je riječ. Isto tako, više će se usredotočiti na posljednju, za- 
iičnu rečenicu, pokušavajući proniknuti u srž argumenta a da podrobno ne 
aju cijeli ulomak. Mnogi će čitatelji, možda, samo kratko pogledati glavni 
> teksta ili ga preletjeti prije podrobnog čitanja, odlučujući zapravo o tome 



ni 



u\ 

hoće li ga čitati i koliko intenzivno. Ti će se čitatelji možda malo više zadr- 
žati na uvodnoj i zaključnoj rečenici, pa ih stoga treba napisati osobito 
pomno. 

Neki doktorandi zanemaruju ovaj savjet tvrdeći da ne bi bilo dobro kad 
bi svoje pisanje prilagođavali "lijenim" ili neozbiljnim čitateljima. No auto- 
rova je zadaća da poveća broj svojih čitatelja i da informacije prenosi na ra- 
zumljiv način. Pametno je imati na umu da čitatelji imaju raznolike potrebe, 
koje se tiču njih samih i koje autori ne mogu potpuno anticipirati. Primjerice, 
letimično čitanje posve je racionalna strategija koju čitatelji mogu usvojiti u 
nekom trenutku, koliko god im namjere bile ozbiljne i koliko god bili predani 
vašoj temi. Autorova je zadaća upravo to da privuče i zadrži površnog čitate- 
lja te da ga tekstom koji je što razumljiviji i zanimljiviji preobrati u studio- 
znog čitatelja. Dakle, kao i u poglavljima i odjeljcima, ključni su početni i za- 
vršni dijelovi ulomaka. 

Osobito je važno da svaka tematska rečenica točno karakterizira ulomak 
i da čitateljima, kad s prethodnog prelaze na taj ulomak, pruži osjećaj napre- 
dovanja. Čest je problem to što autori pogrešno smjeste zaključnu rečenicu, 
tako da ona varljivo izgleda kao uvodna rečenica sljedećeg ulomka. U tom se 
slučaju autor koristi prvom rečenicom ulomka Y kako bi sažeo prethodni 
ulomak X ili kako bi uputio na njega, umjesto da započne ulomak Y nekom 
njegovom tvrdnjom. Učinak toga čitateljima može biti odbojan i zavesti ih na 
krivi trag, budući da sugerira kako je u žarištu ulomka Y ista tema kao i u X, 
umjesto da argumentacija napreduje. 

Drugi, vrlo uobičajen loš početak ulomka jest to da se kao prva riječ 
stavi ime nekoga drugog autora, tako da uvod izgleda ovako: "Smith (1997, 
str. 56) tvrdi...". Katkad će i obrazovani autori sastaviti cijeli niz ulomaka 
služeći se "nasumičnim popisom autora", pri čemu svaka uvodna rečenica 
započinje tako upadljivo i naporno. Time ne šaljete čitateljima poruku da ste 
pročitali literaturu, nego da su ti ulomci potpuno derivirani, da im nedostaje 
izvornosti, odnosno element dodane vrijednosti i da samo sažimlju tuđe djelo. 
Početke ulomka koji izgledaju derivirano trebali biste ukloniti svugdje gdje 
se pojave. Zamijenite ih uvodnim rečenicama koje se usredotočuju na neku 
bitnu tvrdnju dotičnog ulomka. Tekst će vam izgledati organiziraniji i ako, 
umjesto da izvješćujete o gledištima pojedinih autora, (točno) ih kategorizi- 
rate u odgovarajuće škole mišljenja. Ulomak potom može iznijeti što ta škola 
mišljenja ili intelektualno stajalište zastupa, a relevantne autore navesti samo 
kao potporu toj karakterizaciji. Kad je upućivanje na literaturu potrebno, 
uvijek ga pokušajte staviti na sam kraj rečenice, po mogućnosti u har- 
vardskom formatu ili upotrebom krajnjih bilježaka (v. sljedeći odjeljak). 
Imena škola ili autora možda katkad treba navesti u glavnom tekstu, izvan 
uputa na literaturu, no pritom budite umjereni. 

Zaključne rečenice na kraju ulomaka često je lakše napisati nego poče- 
tak, budući da već imate tekst ulomka na koji se možete osloniti. No zaklju- 
čne rečenice ne smiju jednostavno ponavljati ono što ste već rekli. Čitatelji 
nisu zlatne ribice. Oni će se točno sjećati onoga što ste napisali, osobito ako 
ulomci nisu previše nezgrapni ili predugi. Umjesto toga, zaključna bi reče- 
nica trebala zaključiti ulomak kao misaonu jedinicu, te uglaviti ili osnažiti 
glavnu tvrdnju u njemu. Ona treba imati barem malo vlastite dodane vrijed- 
nosti. Posljednja rečenica dobro je mjesto da se dade izričitiji sud ili da se 
procijeni značenje onoga što je u ulomku ustanovljeno. Za pametnog autora 
to bi mogla biti prigoda da poveže pojave obuhvaćene u cijelom ulomku (da 
ustukne i uoči šumu oko sebe), a ne da samo nabraja pojedinosti (da izbliza 
pregleda svako stablo). 



Pisanje rečenica 

I Različito raspoređene riječi imaju različito značenje, a različito 

raspoređena značenja imaju različite učinke. 
I Blaise Pascal™ 

Jezgra engleske rečenice je subjekt povezan s glagolom koji je povezan s 
objektom: subjekt - glagol - objekt. Različiti jezici imaju različite konven- 
cije. No želite li pisati jasne i razumljive engleske rečenice, te tri sastavnice 
trebaju biti međusobno usko povezane. To znači da se stvarni subjekt, glavni 
glagol i stvarni objekt uvijek mogu jasno identificirati. Ne smije biti dvo- 
/načnosti o tome tko je ili što subjekt rečenice. Lažni ili skriveni subjekti 
mogu se pojaviti na nekoliko načina. Neki autori odabiru pasivne konstruk- 
cije i anonimne subjekte, omiljene kod državne birokracije ili pravnika: 
Smatra se da...", "Odlučeno je da...". Drugi verbalnim sredstvima stvaraju 
implicitne subjekte, primjerice upotrebom zamjenice "to" bez popratne ime- 
nice kao subjekta: "To povlači...". Sve takve upotrebe treba ukloniti. Ne 
■niije biti nikakve dvoznačnosti ni o tome što je glavni glagol. On treba biti 
■ taknut u rečeničnoj strukturi i jasno nadmoćan u odnosu prema svim sekun- 
darnim glagolskim oblicima u rečenici. Nemaju sve rečenice objekt, ali ve- 
i ina ga ima, pa iste upute treba slijediti i kad je posrijedi objekt. Nemojte 
umetati nikakav drugi element između subjekta, glagola i objekta. Ništa ne 
mije oslabiti njihovu dvostranu vezu ili razbiti jezgru rečenice. To pravilo 
nači daje kvalificirajuće ili ovisne dijelove rečenice uvijek najbolje staviti 
m početak ili na kraj rečenice, nikad u sredinu, koja bi trebala biti rezervi- 
rana za jezgru. Također, druge riječi ili izraze u rečenici, kao što su pridjevi, 



cal, Blaise (1932). Pensees. London: Dent, str. 7, misao br. 23. 

kvalifikatori ili deskriptivne riječi, općenito treba staviti prije ili poslije 
strukture subjekt/glagol/objekt. 

Kako bi jezgra subjekt/glagol/objekt bila jasna, rečenice ne smiju biti 
preduge i trebaju biti što jednostavnije gramatički konstruirane. Izgleda da 
mnogi doktorandi smatraju da pisanje teksta koji izgleda stručno zahtijeva 
konstruiranje dugih, razvučenih rečenica. Ton njihova pisanja vrlo se razli- 
kuje od pristupa što ga zauzimaju u razgovoru. On postaje prepun ovisnih ili 
kvalificirajući!! dijelova rečenice, tako da njihove rečenice zahtijevaju slo- 
žene gramatičke konstrukcije koje ih drže zajedno. Svi glavni programi za 
obradu teksta imaju alate pomoću kojih ćete identificirali prosječan broj riječi 
po rečenici u svakom dijelu teksta, a često i maksimalnu duljinu rečenice. 
(Potražite naredbu "Word Count" ["Brojanje riječi"] pod "Tools" ["Alati"] u 
Microsoftovu Wordu i pod "Document Information" u Wordperfectu.) Prak- 
tično pravilo što ga predlažem jest da nikad ne pišete rečenicu dulju od 40 
riječi i da težite idealnoj duljini rečenice od, otprilike, 20 riječi. Kad god je 
rečenica dulja od 40 riječi, trebate je rastaviti u dvije ili tri rečenice. Kad ima 
od 20 do 40 riječi, trebali biste razmisliti o lome daje podijelite u dvije reče- 
nice. Problemi s dugim rečenicama često pokazuju da autor piše nevjerodos- 
tojno pompoznim stilom ili pak da pokušava reći previše toga u jednoj jedi- 
noj rečenici, najčešće tako što je natrpava kvalificirajućim dijelovima koji 
počinju s "iako", "međutim" i tako dalje. Rečenica treba izražavati jednu mi- 
sao ili tvrdnju, a ne više njih. 

Svaka je rečenica važna i kao temeljni gradivni element cijele radnje. 
Nove biste rečenice, jednu za drugom, trebali rutinski provjeravati kako biste 
osigurali kontrolu kvalitete. Osnovni je etos da rečenice mogu činiti samo je- 
dnu od triju stvari: graditi, zamagljivati ili nagrizali. One mogu graditi radnju, 
prirastajući uz središnji argument poput nakupina koraljnog grebena. Ili, pak, 
mogu zamagliti radnju stvarajući tekstovne zakrpe (poput ponavljanja) koje 
možda neće aktivno štetiti, ali koje neće ni unaprijediti argument. Ili, pak, 
mogu nagristi vaš argument, pogrešno iskazati tvrdnje i djelatno oslabiti vaše 
izglede da steknete doktorat. Ako rečenica ne gradi vašu radnju, najbolje je 
daje izbacite. Nemilosrdno uklonite sve koje nagrizaju radnju i koje su, ako 
se ostave, teret. Možda treba zadržati nekoliko zamagljujućih rečenica s malo 
novog sadržaja kako bi pomogle stvaranju kontinuiteta ili kako bi na određe- 
nim mjestima bile retoričke poveznice. 

I Svaki autor ima neki smisao o kojemu se svi protuslovni 
ulomci slažu, ili nema uopće nikakav smisao. 
Blaise Pascal 

Prilikom provjere korisno je imati na umu još tri pitanja: 

• Je li rečenica ispravna! Je li argumentacijski sadržajna i logički postav- 
ljena? Je li činjenično točna? Pridonose li svi dijelovi rečenice zajednički 
tome da se prođu testovi? 

• Je li rečenica primjerena radu na doktorskoj razini? Neke su propozicije 
možda činjenično istinite ili argumentacijski valjane, ali jednostavno 
nisu ono što bismo očekivali da ljudi kažu ili da o tome raspravljaju na 
doktorskoj razini. Primjerice, od dizajnera automobilskog motora ne bi- 
smo očekivali da nam kaže: "Motori s unutarnjim izgaranjem idu, znate, 
brmm, brmm", iako je to posve točno. 

• Kaže li rečenica upravo ono što želite! Pročitajte je naglas. Ako vam ne- 
što smeta, ako imate neku neodređenu sumnju u pogledu rečenice, uvijek 
je iznova napišite. 



Odabir rječnika 

| Mislimo samo posredstvom riječi. 
I Abbe Etienne de Condillac* 2 

Način na koji izabirete riječi važan je za način na koji funkcioniraju reče- 
nice. Doktorandi su poznati po pretjeranoj upotrebi žargona i pisanju pompo- 
zne proze, što je možda pogrešno, ali svakako nije bez razloga. U humanis- 
tičkim i društvenim znanostima mnogi rutinski stavljaju dulje imeničke obli- 
ke riječi tamo gdje bi se mogli koristiti kratkim glagolskim oblicima, pa kažu 
"konfiguracija" umjesto "konfigurira" samo kako bi dobili slog viška. Ili pak 
bez pravog razloga odabiru složene oblike riječ! koji zvuče nerazumljivije. 
Primjerice, "metodologija" znači znanost ili proučavanje metoda, no mnogi 
društveni znanstvenici koriste se tom riječju jednostavno zato da bi zamijenili 
riječ "metoda", jer im se čini da time dobivaju "stručniji" ton. 

U svojoj disciplini ne možete izbjeći nužni žargon niti biste to trebali po- 
kušavati. Akademski žargon često ima specijalističku ulogu, ima preciznija 
značenja i omogućuje da izlaganja ili razgovori brzo dosegnu ciljane pred- 
mete koje bi na druge načine bilo teško dosegnuti ili definirati. No stalno tre- 
bate provjeravati shvaćate li potpuno značenja riječi koje rabite. Nemojte ri- 
ječi običnog jezika bez smisla zamjenjivati pompoznim rječnikom tamo gdje 
to ne daje dodanu vrijednost. Općenito, pokušajte pisati onako kako biste go- 



Pascal, Blaise (1932). Pensees, London: Dent, sir. 45, misao br. 145. 



"* Nav. u: Lavoisier, Antoine Laurent (1789) u njegovu Predgovoru uz The Elements of 
Chemistij, ponovno objavljeno u: Bolles, E. Blair (prir.) (2000). Galileo' s Commandment: An 
\nlhology ofGreat Science Writing. London: Abacus, str. 379-388, nav. na str. 380. 

vorili kad biste nekom iz svoje discipline davali pažljivo, gramatički isprav- 
no, usmeno objašnjenje svog djela. Nastojanje oko stručnog "tona" koji je 
usiljeniji ili pompozniji od onoga koji rabite u takvom razgovoru neće do- 
vesti do toga da vaše djelo izgleda više doktorsko. Dovest će do toga da iz- 
gleda nevjerodostojno, pa i neutemeljeno, budući daje u tom slučaju vjero- 
jatnije da ćete činiti pogreške u vezi sa značenjem riječi. 

I Nijedan mudar čovjek neće htjeti da na svijet donese još du- 
gačkih riječi. 
G. K. Chesterton 83 

Dobro baratanje glagolskim oblicima i vremenima može imati važne po- 
sljedice za vaš tekst. Upotreba aktivnih glagolskih oblika sa stvarnim subjek- 
tima učinit će vaš tekst puno življim i dobro se uklopiti u prethodno razmot- 
renu strukturu subjekt/glagol/objekt. Svakako biste trebali izbjegavati pasivne 
glagolske oblike jer oni mogu uzrokovati višeznačnosli koje biste inače mogli 
izbjeći. Rabite li Microsoft Word, alat za provjeru pravopisa automatski će 
istaknuti sve pasivne rečenice u tekstu te ponuditi aktivniji način da kažete 
isto: pazite da na tim mjestima ne pritisnete jednostavno znak "Ignore" ("Za- 
nemari"). Ako je vaš doktorat iz povijesti ili bilo koje društvene znanosti, 
možete uštedjeti mnogo vremena ako pišete uglavnom u prošlom vremenu. 
Ako ikoji ulomak o događajima ili situacijama u stvarnom svijetu napišete u 
sadašnjem vremenu, vjerojatno je da će događaji koji će uslijediti učiniti ono 
što kažete anakronim ili netočnim unutar razdoblja vašeg istraživanja. Dok se 
vaša radnja nalazi na policama u knjižnicama u neobjavljenom ili objavlje- 
nom obliku, ta se opasnost bjelodano povećava. Ako napišete "Ujesen 2001. 
američko javno mnijenje poduprlo je vojnu intervenciju u Afganistanu", vaš 
iskaz neće zastarjeti. Ali ako napišete "Britanska javnost podupire ograničenu 
vojnu intervenciju u Iraku" (stoje bilo točno početkom 2002), taj iskaz pos- 
taje krivotvoren kad većina ljudi više ne odobrava tu strategiju. Nikada ne- 
mojte rabiti pluskvamperfekt i izbjegavajte futur koji biografi obožavaju: "U 
maloj je kolibi zaplakalo djetešce koje će za manje od dva desetljeća postati 
zbiljskim čimbenikom u svjetskoj povijesti." U drugim humanističkim disci- 
plinama, kao što su književnost ili kulturalni studiji, ta pravila možda neće 
vrijediti univerzalno. No možda se ipak isplati biti oprezan i pisati u prezentu. 

Intelektualci su skloni određenim stilskim pogreškama, koje se katkad 
mogu pretvoriti u ozbiljne nedostatke u rasuđivanju. Ljudi koji rabe razine 
teoretičnosti i apstraktnosti više od normalnih kadšto mogu počiniti dvije kla- 
sične pogreške. "Reifikacija" znači da neku apstrakciju pretvarate u "stvar", 
kojoj potom pripisujete djelatnost, moć da djeluje, kao u: "Društvo može od- 
rediti cijenu nekonformizmu". Odatle je kratak korak do "antropomorfizma", 



1 Chesterton, G. K. ( 1 925). The Everlasting Man. London: Hodder and Stoughton, str. 161 . 

gdje neljudskim entitetima pripisujete ljudske sposobnosti ili atribute, kao u: 
"Obrazovna institucija uvijek se želi brinuti za sebe". Ako to dvoje spojite, 
onda najprije možete apstrakciju pretvoriti u stvar, a potom toga umjetnog 
djelatnika obdariti čovjekolikim odlikama, kao u: "Šteta učinjena društvu uz- 
rokom je što ono traži naknadu". Svaka od tih pojmovnih omaški utire put pi- 
sanju besmislenih iskaza. 

Problem koji je s tim usko povezan tiče se tretiranja kolektiva. Znanstve- 
nici ne bi smjeli upotrebljavati poopćujuće stereotipe. No, zapravo, rasprav- 
ljajući o ponašanju skupina ljudi, često pišu stilom koji se koristi "arhetip- 
skim singularom". Riječ je o tome da se iznosi neki iskaz o ponašanju nekoga 
mitskog arhetipa koji na neki način označuje sve ljude koji imaju određenu 
ulogu ili određena obilježja. Primjerice: "Birokrata zanima ponajprije ostva- 
renje mirnog života i ugodne sinekure, dok političar samo želi biti ponovno 
izabran". Ili: "Piščeva je sudbina nesretna". Problem je u tome što je svaki 
iskaz koji se koristi arhetipskim singularom istinit samo ako se svi u toj ulozi 
ili s tim obilježjem ponašaju na navedeni način, što je gotovo uvijek pogre- 
šno, a usto se nikad ne može dokazati. Sigurno je da neke birokrate zanima 
ljenčarenje, no nikad ne bismo mogli dokazati da to vrijedi za sve, kao što će 
neki pisci biti sretni, a drugi nesretni. Svaki autor koji se koristi arhetipskim 
singularom, gotovo u svakom kontekstu, odmah će degradirati svoje intelek- 
tualno razumijevanje bilo čega o čemu raspravlja, svoje rasuđivanje spustiti 
na ispodznanstvenu razinu i štetno djelovati na točnost svojeg teksta. Kad 
raspravljate o kolektivnim entitetima, koristite se množinom, primjerice: 
"Političare zanima samo ponovni izbor." Velika je prednost množine u tome 
što čim pročitate tu rečenicu, upitat ćete se: mislim li na sve političare, većinu 
političara, neke političare ili normalne političare? I potom možete pitati: koji 
dokaz ili drugu vrstu argumentacije mogu ponuditi kako bih potkrijepila 
svoju tvrdnju? Tako možete dobiti vrijedne empirijske iskaze koji na poziti- 
van način grade vaš doktorat, dok svaka rečenica koja sadržava arhetipski 
singular može biti samo nagrizajući teret. 

O različitim drugim, manjim ali proširenim, pogreškama u radnjama ras- 
pravlja se u popisu vodiča za stil koji se nalazi u Dodatnoj literaturi. Budite 
pažljivi prilikom upotrebe drugih poznatih vodiča za stil koji su danas prili- 
čno zastarjeli: oni su često tolerantniji prema složenim gramatičkim oblicima 
i predugim rečenicama nego što su trenutačni stručni standardi. Osim toga, 
oni često miješaju savjete za pisce književnih djela sa savjetima za autore 
znanstvenih radova. Izvore koje preporučujem vrijedi konzultirati, no imajte 
na umu i upozorenja koja dajem o svakoj knjizi, kao i opću potrebu da u pot- 
razi za poboljšanjima stila ne pretjerate. Zaključit ću tako što ću na brzinu iz- 
vući samo jedan primjer tih podrobnih savjeta, onaj koji se tiče pisanja riječi 
velikim slovima i kratica. Upotrebu velikih slova u tekstu najbolje je smanjiti 
na najmanju mjeru, i to zbog dva razloga. Velika slova mogu tekst učiniti 



104 



KAKO NAPISATI DISERTACIJU 



manje čitljivim, osobito kad se rabe u naslovima odjeljaka ili za tablice, gra- 
fikone i dijagrame. Pokušajte sve te elemente pisati malim slovima nakon po- 
četnog velikog slova, osim u slučaju vlastitih imena. Osim toga, većina izda- 
vača časopisa i knjiga provodi politiku izbjegavanja pisanja velikih slova, 
tako da ćete, ako taj obrazac u svom tekstu od početka slijedite, smanjiti kas- 
nije izmjene priligodom uređivanja. Budite pažljivi i s upotrebom kratica. 
Stranica s mnogo kratica, to jest mnogo organizacija ili pojmova svedenih na 
početna slova, bit će nečitljivija od običnog teksta. Kratice rabite samo za 
specijalizirane pojmove koji se često pojavljuju (barem tri ili četiri puta) i 
izaberite najjednostavniji mogući oblik kratice (primjerice Nato ili NATO, ali 
ne N.A.T.O.). Svaku kraticu treba pažljivo objasniti kad je prvi put upotrije- 
bite, pa i kad je počnete ponovno upotrebljavati nakon što je neko vrijeme 
niste upotrebljavali. Razmislite o tome da katkad umjesto kratice na strani- 
cama gdje se ona često pojavljuje upotrijebite zamjenske riječi ili opise - to 
će vaš tekst učiniti lakšim za čitanje. Isto tako, na početku radnje stavite obu- 
hvatan popis kratica i skraćenica i smjestite ga odmah nakon pregleda sadr- 
žaja i popisa tablica i slika, tako da se zbunjeni čitatelji mogu podsjetiti na što 
upućujete. 



Učinkovito upućivanje na literaturu 

| Kad je nešto rečeno, i kad je dobro rečeno, ne oklijevajte. 
I Uzmite i prepišite to. 
Anatole France™ 

S pravom ili ne, doktorati su ozloglašeni po tome što sadržavaju previše 
referenci o literaturi. Taj vid autorskog rada doktoranata često iziskuje nera- 
zmjernu količinu vremena i pozornosti, napose u humanističkim i društvenim 
znanostima. Nema razloga za to. Ispitujem načela na kojima upućivanje na 
literaturu treba biti sazdano, način na koji valja izabrati prikladan sustav te 
dva standardna sustava koja pojednostavnjuju posao upućivanja na literaturu: 
harvardski sustav i sustav krajnjih bilježaka. 



Načela upućivanja na literaturu 

Kriterij onoga što bi čitatelji trebali znati najbolje je opravdanje za ono 
za što treba navesti izvor, i koliko podrobno. Dva, tri ili četiri čitatelja, ispiti- 
vači, imaju zadaću da štite doktorat od optužbi da je neispravno napisano ili 



84 Anatole France (1844-1924), nav. u: Andrews, The Roulledge Dictionarv of Quotations, str. 
218. Dakako, kad kaže "prepišite to", France misli "citirajte i priznajte to", a ne "plagirajte". 

ukradeno djelo. Zadovoljavanje njihovih potreba uistinu nameće mnogo viši 
standard upućivanja na literaturu od onoga koji je proširen u akademskim 
knjigama, pa i u većini članaka u časopisima. Primjerice, u tim izvorima au- 
tori često upućuju na cijelu knjigu, to jest knjigu označuju kao izvor, ne spe- 
cificirajući gdje unutar nje treba tražiti, npr. (Foucault, 1995). Doktorandi bi 
trebali strogo izbjegavati taj pristup, jer bi ispitivači teorijski trebali biti spo- 
sobni provjeriti svaki navedeni izvor. Jasno je da bi im oduzelo mnogo vre- 
mena kad bi trebali pročitati cijelu Foucaultovu knjigu kako bi pronašli tvrd- 
nju za koju kažete da se tamo nalazi. Stoga upućivanje na literaturu u radnji 
uvijek mora biti potpuno precizno i, u najboljem slučaju, kao izvore treba na- 
voditi pojedine stranice: primjerice, Foucault, 1995, str. 56-59 ili, u najgo- 
rem, naznačivati određeno poglavlje, primjerice, Foucault, 1995, pogl. 4. Is- 
pitivači će u praksi vrlo rijetko provjeravati upućivanje na literaturu, osim 
ako posumnjaju da ste pogrešno citirali drugog znanstvenika ili da u vašem 
tekstu možda postoji "nepriznati citat" (plagijat), a to je brz način da odmah 
padnete na doktoratu. No s pravom će postati pomalo sumnjičavi prema va- 
šim znanstvenim kvalitetama ako vide da ne dajete potpune i precizne poje- 
dinosti za svaki citat i navod. 

Vaš sustav upućivanja na literaturu također treba izražavati općenitije 
načelo dobroga autorskog rada, naime da on treba omogućiti da se sve može 
naći najednom mjestu. Čitatelji bi trebali tražiti samo jedno mjesto kako bi 
pronašli izvore svih navoda i citata. Nikad nemojte od njih zahtijevati da 
traže na dvama ili više mjesta kako bi pronašli izvor na koji se upućuje. 
Primjerice, još se često mogu naći knjige gdje se autor koristi fusnotama ili 
krajnjim bilješkama u glavnom tekstu, no kad pogledate u bilješku, tamo se 
koristi harvardski sustav upućivanja na literaturu, koji pokazuje samo Smith 
(2001). To znači da trebate dalje tražiti u bibliografiji na kraju radnje kako 
biste pronašli taj izvor. Drugi primjer dvostrukog traženja često se pojavljuje 
u humanističkim disciplinama (poput povijesti), gdje mnogi autori još rabe 
besmislene i anakrone latinske kratice. Ovdje u krajnjoj bilješci ili fusnoti 
možete pronaći upućivanje kao stoje "White, op. cit." ili "White, loc. c/r.", 
pri čemu latinski znači "isto djelo kao i kad je White posljednji put citiran". 
Tada biste se trebali otisnuti na misteriozno putovanje osvrtanja na desetke 
prethodnih bilješki pokušavajući pronaći kad je White posljednji put citiran. 
Najnemarniji i najneosjetljiviji autori koristit će tu op. cit. logiku u nekoliko 
poglavlja i tražiti od vas da temeljito pretražite možda i stotine bilješki kako 
biste pronašli kad se posljednji put upućivalo na Whitea. Bilo bi vrlo nesmot- 
reno kad biste taj pristup usvojili pred ispitivačima ili ocjenjivačima dokto- 
rata. Oba ova primjera ilustriraju opasnosti kojima ste kao autor izloženi ne 
koristite li se sustavom "sve najednom mjestu". Ako čitatelji trebaju preka- 
pati po nekoliko različitih mjesta kako bi pronašli odakle ste uzeli neku tvrd- 

nju, oni će izgraditi lošije mišljenje o vašem tekstu i o vašoj kompetentnosti 
kao autora u usporedbi sa slučajem u kojem ste im zadaću učinili jednostavnom. 

U okviru dvaju načela zadovoljavanja potrebe ispitivača da znaju točne 
izvore za sve što ste naveli ili citirali, te omogućujući da se sve može naći na 
jednom mjestu, pokušajte se čuvati sklonosti pretjeranog upućivanja na lite- 
raturu. Klasični simptom "disertacijske paranoje" jest ubacivanje literature za 
potvrdu svake tvrdnje, pa i onih tvrdnji koje nitko pri zdravoj pameti ne bi 
pobijao, odnosno o kojima nije potrebna dodatna literatura, kao stoje: "Uje- 
dinjeno Kraljevstvo je zemlja s dugom i živom poviješću (Davies, 1999; 
Trevelvan, 1966; Chesterton, 1923)". Ako u svom tekstu naiđete na taj prob- 
lem, provjerite da li općenito previše citirate. Isto tako, pretjeran i preoprezan 
pristup upućivanja na literaturu urednicima i recenzentima časopisa, kao i iz- 
davačima knjiga, odmah signalizira: "doktorska disertacija". U tom slučaju 
objavljivanje vašeg djela može biti teže nego što bi to inače bilo. I pojedinosti 
uz upućivanje na literaturu općenito su neprivlačne, pa ako s njima pretjeru- 
jete, mogu prilično naškoditi "izgledu i tonu" vašeg teksta. 



Odabiranje sustava upućivanja na literaturu 

Ako propisi vezani uz izradu doktorata na vašem sveučilištu specificiraju 
format koji vaša radnja jednostavno mora slijediti, onda ne treba odabirati su- 
stav upućivanja na literaturu. Međutim, pravila vezana uz izradu doktorske 
radnje najčešće nisu posve jasna i zahtijevaju samo cjelovito upućivanje na 
literaturu, i to u nekom određenom priznatom i konzistentnom formatu ili u 
jednome od nekoliko uobičajenih formata. Ovdje još možete odabrati sustav. 
Postoji mnoštvo knjiga posvećenih podrobnom informiranju o mnoštvu razli- 
čitih formata upućivanja na literaturu koji postoje, od kojih se svaki pojav- 
ljuje u suptilno kompliciranim varijantama. Osim toga, mnoge utjecajne stru- 
čne udruge objavljuju vodiče za stil u njihovu području, od kojih su neki ko- 
risni, kao što je vodič Udruge za moderne jezike. 85 Ako propisi na vašem 
sveučilištu ne specificiraju neki određeni sustav, provjerite preporučuje li 
stručna udruga za vašu disciplinu i vašu zemlju neki format. 

Pa i ako studirate izvan SAD-a, ipak biste trebali pomno proučiti prefe- 
rira li odgovarajuća američka udruga neki format, budući da njega najčešće 
koriste mnogi časopisi u vašem području. Američki sustav upućivanja na lite- 
raturu ima neka osnovna obilježja koja bi ljudi iz manjih zemalja možda tre- 
bali uzeti u obzir. Praktički sve američke upute na literaturu sadržavaju prvo 
ime autora i početno slovo drugog imena, te prezime, primjerice: Alvin B. 



85 Gubaldi, Joseph (1998). MLA Style Manual and Guide to Scholarly Publishing. New York: 
Modem Languages Association, 2. izd. 

Stiegler. U zemlji koja ima više od 260 milijuna stanovnika navođenje treba 
biti mnogo određenije nego u manjim zemljama, gdje popisi literature najče- 
šće uključuju početno slovo samo jednog imena. Pojava World Wide Weba 
znači da su pretrage bibliografskih jedinica po svojem dosegu sada često glo- 
balne, i ako upišete samo prezime i početno slovo jednog imena, dobit ćete 
tisuće bibliografskih jedinica koje će vas zbuniti. Stoga je američka konven- 
cija danas jedina moguća i trebalo bi je univerzalno prihvatiti. Upute možete 
kasnije skratiti na jedno ili dva početna slova ako je to ono što zahtijeva od- 
ređeni časopis. No pronalaženje prvih imena autora kako biste ispunili de- 
setke bibliografskih jedinica kad imate samo početna slova dobar su primjer 
"vremenske bombe" koja vam kasnije može eksplodirati u lice. Osim toga, 
većina američkih časopisa zahtijeva pojedinosti i o svesku i broju časopisa, 
dok se u Europi obično navodi samo svezak. Jedino sigurno pravilo opet se 
sastoji u tome da od početka prikupite najpotpunije pojedinosti. 

Prihvaćanje određenog sustava upućivanja na literaturu nekoć je bila te- 
ška odluka. Ako ste "pogriješili", mogli ste doći u situaciju da morate obaviti 
mnogo dodatnog posla svaki put kad ste htjeli nešto objaviti, prebacujući svoj 
sustav upućivanja na literaturu na format što ga zahtijeva časopis u kojem ste 
nastojali objaviti. Izgledi da ćete odabrati optimalni format uvijek su prilično 
loši, budući da su akademski časopisi ostali vrlo tvrdoglavo diferencirani u 
pogledu načina upućivanja na literaturu, ovisno o zemlji i disciplini. U ne- 
kom trenutku prije objavljivanja nužno morate zbog nekog razloga preurediti 
svoj način upućivanja na literaturu. 

Taj je problem danas preinačen uz pomoć mnogo jeftinijeg i jednostavni- 
jeg računalnog softwarea za spremanje bilješki i upućivanje na literaturu. Što 
prije tijekom doktorskog studija trebali biste, kao osnovu za pisanje svih bib- 
liografskih jedinica, razmotriti prihvaćanje dobro poznatog paketa za obradu 
bibliografskih jedinica kao što je Endnote.* 6 U najboljem slučaju, vaše će 
sveučilište osigurati jedan od tih paketa kao dio svoje glavne informatičke 
opreme i pružiti vam slobodni pristup tijekom rada u kampusu. No većina 
doktoranata danas mnogo radi i na kućnom računalu, tako da ćete trebati i 
kopiju tog softvvarea za kućnu ili osobnu upotrebu, a informatička služba na 
vašem sveučilištu trebala bi vam je osigurati po jako sniženoj cijeni. Ako si 
to možete priuštiti, ta početna investicija sigurno će vam se višestruko ispla- 
titi. Taj će paket pohraniti sve vaše bibliografske jedinice u jedinstvenu bazu 
podataka. Potpune pojedinosti unosite samo jednom, a paket potom može iz- 
nijeti bibliografske jedinice u mnogo različitih alternativnih formata i tako 
zadovoljiti i časopise s najezoteričnijim zahtjevima. To je golema ušteda u 
ponovnom tipkanju ili prepisivanju bibliografskih jedinica iz različitih doku- 



' Za endnote vidi http://www.endnote.com. 

menata. Uz središnju bazu podataka, bibliografske jedinice koje su vam po- 
trebne za bilo koje poglavlje, priopćenje sa znanstvenog skupa ili članak mo- 
žete pronaći pritiskom na tipku. Isto tako, danas na mnogim sveučilištima 
pojedinosti o knjizi ili članku možete preuzeti s glavnoga knjižničnog kata- 
loga ili internetskih bibliografskih sustava izravno u bazu podataka s biblio- 
grafskim jedinicama, bez ikakvog pretipkavanja ili uređivanja. Osim dodat- 
nog troška, jedini nedostatak takvih paketa jesu troškovi učenja ovladavanja 
novim paketom i njegovim prilagođavanjem da radi s manje uobičajenim 
programima za obradu teksta (kao što su Linux ili Apple). No za većinu tih 
programa koji se zasnivaju na PC-ima poteškoće s integriranjem danas su ri- 
ješene. Vaša bi vam sveučilišna knjižnica ili informatička služba trebala osi- 
gurati besplatne tečajeve iz korištenja njihovih paketa za obradu bibliografs- 
kih jedinica, koje vrijedi pohađati. 

Alternativno, možete odabrati da ne rabite neki specijalizirani paket, 
nego da pokušate sa stvaranjem velike središnje bibliografske datoteke u pro- 
gramu kojim se koristite (kao što su Word ili Wordperfect). Nekoliko je na- 
čina da se to učini, a najgori je taj da napravite običnu tekstualnu datoteku. 
Umjesto toga, pokušajte iznaći kako možete stvoriti pretraživu tablicu ili 
bazu podataka u paketu koji će zadovoljiti vaše potrebe. Word i Wordperfect 
imaju vrlo sofisticirane alate koji vam pritom mogu pomoći. Primjerice, oba 
programa imaju moćne alate za automatsko pretvaranje fusnota u krajnje bi- 
lješke, odnosno za pretvaranje krajnjih bilježaka u fusnote. Također, možete 
rabiti bazu podataka koja je dio standardnoga uredskog paketa (kao što je 
Access kod Microsoft Officea), iz koje se građa može lako prebaciti u pro- 
gram za obradu teksta. Te opcije vrijedi istražiti, osobito zato što se većina 
nas koristi samo dijelom alata iznimno moćnog sofrwarea za obradu teksta. 
Ako se prije niste koristili relevantnom ponudom ili operacijom, pokušajte 
pretražiti on-line stranice za pomoć, pogledajte u priručnik koji se nalazi uz 
paket (ako ga imate) ili konzultirajte jedan od mnogih korisnih vodiča za te 
pakete koje su napisali samostalni autori i koje možete pronaći u knjižarama. 
Najbolje bi bilo da se raspitate među kolegama tko se koristi tim alatima i 
zamolite ih da vam pokažu kako rade. Što god učinili u pogledu bibliografs- 
kih jedinica, pobrinite se da rad na njima započnete vrlo rano na doktorskom 
studiju; da to radite na računalu (bacite taj popis na karticama ako ga još 
imate!); daje vaš pristup sustavan i da dovodi do središnje pohrane biblio- 
grafskih jedinica; i da uvijek redovito ažurirate svoju središnju datoteku (te je 
nekoliko puta kopirate) tijekom svojeg rada. 

Harvardski sustav upućivanja na literaturu 

Ovaj je pristup jedan od dvaju široko rabljenih sustava upućivanja na 
literaturu koji ovdje podrobno prikazujem zato što zadovoljava načela potpu- 
nog upućivanja na literaturu i sustava "sve na jednom mjestu". (Alternativa 
su krajnje bilješke, o kojima će još biti riječi.) Harvardski sustav upućivanja 
na literaturu možda je najprošireniji pristup u akademskom životu. Kod mno- 
gih časopisa i izdavača knjiga postoji dugotrajan trend prelaženja na nj, 
uglavnom zato što štedi na prostoru i dovodi do jasnijeg i jednostavnijeg 
teksta nego što to čini bilo koja vrsta bilježaka. Taj sustav zahtijeva samo dva 
elementa: unutartekstualnu uputu i jedinstvenu, integriranu bibliografiju na 
kraju radnje, knjige ili članka. 

• Unutartekstualna uputa sadržava samo prezime autora i godinu objavlji- 
vanja publikacije, te oznaku stranice, sve u zagradama. Primjerice: (Jo- 
nes, 1999, str. 14; Jones i Crank, 1997, str. 86-87). 

Alternativni način navođenja oznaka stranica ispušta "str." i jednostavno 
stavlja dvotočku nakon oznake godine, za kojom slijedi paginacija, 
primjerice: (Jones, 1999: 14-17). Na poglavlja se može upućivati po- 
moću "Pogl.". Upućivanja na cijele knjige mogu se navesti samo po- 
moću autorova prezimena i oznake godine. Ako autor u bibliografiji ima 
nekoliko publikacija objavljenih iste godine, uz godinu treba dodati 
slovo kako bi ih se moglo razlikovati, primjerice: 1999a. 

• U bibliografiji se navode svi izvori citirani u djelu, složeni po abecednom 
redu po prezimenu autora, a potom po godini objavljivanja, primjerice: 



Jones, Terence B. (1999) "Academic time-wasting in universities", Ameri- 
can Journal of Scholasticism, sv. 12, br. 4, str. 12-71. 

Jones, Terence B. i Crank, Arthur (1997) One Book Academics: What 
Goes Wrong? (London: Futuristic Press). Drugo izdanje. 

Jones, Terence B. i Winge, Steven A. (2001) "Deconstructing post-modern 
writers' angst", Times Literary Supplement, 26. rujna, str. 70-71. 



Uočite da djela koja je autor napisao sam dolaze ispred djela koja je na- 
pisao s drugima, te da djela dvoje autora dolaze ispred djela troje autora i 
tako dalje. Ako prvi autor ima nekoliko djela napisanih zajedno s istim 
brojem ljudi, koristite se abecednim redom prezimena drugog koautora 
(tako Jones i Crank u gornjem okviru dolaze ispred Jonesa i Wingea). 

Sto se tiče članaka u časopisima, bibliografski podaci moraju sadržavati 
redom: prezime autora, puno ime, početno slovo drugog imena, oznaku 
godine, naslov članka, naslov časopisa, oznaku sveska, oznaku broja i 

oznaku stranica. U navedenom sam primjeru upotrijebio kratice sv. i br. 
zato što ih neki časopisi i izdavači zahtijevaju. Drugi će tražiti oznaku 
sveska i oznaku broja bez tih kratica, odvojenih dvotočkom, primjerice 
4: iii. No brisanje ili zamjenjivanje elemenata koje ste već uključili u 
svoje upute mnogo je lakše uz uporabu alata "find and replace ("pronađi 
i zamijeni") u programu za obradu teksta nego stoje to njihovo umetanje 
od početka. 

• Kad je riječ o člancima iz magazina ili novina, koristite se istim redosli- 
jedom kao i kod članaka iz časopisa, ali oznaku sveska i broja zamijenite 
oznakom dana i mjeseca objavljivanja. 

• Kad su posrijedi knjige, bibliografski podaci moraju sadržavati redom: 
prezime autora, puno ime, početno slovo drugog imena, oznaku godine, 
naslov knjige (i podnaslov, ako ga ima), mjesto objavljivanja i izdavača. 
Dodajte svaku bitnu informaciju o izdanju ili prijevodu koju bi čitatelji 
trebali znati. Za ponovno objavljeno kasnije izdanje nekog djela na kraju 
bibliografske jedinice navedite godinu prvog objavljivanja, primjerice: 
"Izvorno objavljeno 1847". 

Velika je prednost harvardskog sustava upućivanja na literaturu to što 
tekst izgleda čisto i daje neposredne informacije stručnom čitatelju (koji često 
iz same unutartekstualne upute zna koji se izvor navodi). On omogućuje i je- 
dnostavan pristup podrobnijim informacijama. Druga je velika prednost to što 
svaka radnja ionako treba imati opsežnu, upravo tako organiziranu bibliogra- 
fiju. Stoga u svakom sustavu bilježaka, za svaki izvor, treba barem dvaput 
navesti bibliografske jedinice, jednom u bibliografiji, a onda i u bilješkama; 
uz to, u bilješkama treba ponoviti podatke o istom izvoru. Harvardski sustav 
uklanja sav taj dvostruki posao, a zajedno s njime i teške probleme "kontrole 
verzije" koji se pojavljuju uvijek kad postoje dva različita navoda istog iz- 
vora. Ako utvrdite da ste pogrešno naveli izvor, onda u harvardskom sustavu 
bibliografske podatke trebate mijenjati samo na jednom mjestu (iako ćete 
unutartekstualne upute trebati ažurirati ako je promijenjeno ime autora ili po- 
datak o godini). Istodobno, u harvardskom sustavu nema bilježaka koje odu- 
zimaju vrijedan prostor kojim raspolažete s obzirom na ograničen broj riječi 
u doktoratu. 

Napokon, harvardski sustav upućivanja na literaturu ima velike prednosti 
zato što autore odvraća od umnožavanja i širenja "podtekstova" u fusnotama 
ili krajnjim bilješkama. U svakom sustavu koji se temelji na bilješkama autori 
se često ne mogu oduprijeti izazovu da pišu učene podtekslove. Množe se 
kritičke napomene i autorske digresije, zajedno s opaskama o metodi, poda- 
cima niže razine, raspravama sa suparnicima i sličnom gradom. Tamo gdje se 
autori oslanjaju na bilješke, može izgledati daje glavni tekst okružen šumom 

pomoćnih komentara, napose u akademskim knjigama ili člancima s dugač- 
kim fusnotama na dnu stranice, koje katkad glavni tekst stiskaju na manje od 
pola stranice. Harvardski sustav upućivanja na literaturu to bi trebao potpuno 
spriječiti, no ipak je još moguće ubaciti posebne krajnje bilješke kako bi se 
uključile neke šire, ali neophodne pomoćne informacije. Harvardski sustav 
upućivanja na literaturu privlačan je izdavačima i časopisima upravo zato što 
odvraća od pisanja podtekstova i prisiljava vas da odlučite što je u vašim iz- 
vorima ključno a što nije. Ako ste primorani da u svojem tekstu slijedite je- 
dan jedini argument, to može poboljšati jasnoću vašeg pisanja i vaše misli. 

Mnogi studenti koji su naviknuti na sustave koji se temelje na bilješkama 
predviđaju da će, ako prijeđu na harvardski način upućivanja na literaturu, 
imati četiri glavne poteškoće. Svi ti često navođeni "problemi" zapravo su 
dobro poznati i za njih postoje jednostavna rješenja. 

• Ako u tekstu trebate na jednom mjestu uputiti na brojnu literaturu, na 
više od tri ili četiri djela, dopušteno je (ali samo u tom slučaju) dodati 
bilješku na kraju u koju ćete smjestiti te upute. Ta iznimka narušava pra- 
vilo "sve na jednom mjestu", no može joj se dati prednost pred ružnom 
nakupinom uputa na literaturu koja razbija glavni tekst. Ako uočite daje 
to čest problem u vašem djelu, provjerite upućujete li možda previše na 
literaturu. 

• Primarni tekstovi i starija djela mogu zahtijevati da na njih upućujete na 
nekonvencionalan način, koji se razlikuje od onoga koji je prikazan. 
Primjerice, u izvorima kao što su Biblija ili djela starijih filozofa možda 
ćete upućivati na knjige, poglavlja i stihove, ili, u slučaju kazališnih ko- 
mada, na činove, prizore i retke. Taj se problem pojavljuje zato što je 
neizbježno da oznake stranica za neko klasično djelo ili drugi specijalizi- 
rani tekst variraju od jednog izdanja do drugog. No vi želite upućivati 
tako da odjeljak što ga citirate drugi ljudi mogu pronaći bez obzira na iz- 
danje djela kojim se koriste. Upućivanje na pravne slučajeve također ima 
vlastite oblike. Navodi iz dokumenata u povijesnim arhivima također 
trebaju slijediti konvencije upućivanja i numeriranja, koje su često speci- 
fične za taj arhiv. U svim tim slučajevima bilo bi dobro da za harvardsko 
unutartekstualno upućivanje rabite konvenciju koja je već uvriježena u 
vašoj disciplini, te da je objasnite kad je prvi put upotrijebite. Ideja je da 
se drugim stručnjacima što više olakša nalaženje i provjera dokumenata 
ili druge građe koju navodite. Ako za vaš izvor ne postoji nikakva kon- 
vencija, onda u prvoj upotrebi jasno utvrdite vlastito pravilo i, ako je pot- 
rebno, čitatelje na nj kratko podsjetite kasnije. Primarne izvore na koje se 
stalno upućuje moguće je pisati i u obliku kratica, pod uvjetom da skra- 
ćeni oblik koji rabite čitateljima objasnite kad ga prvi put upotrijebite te 
ga uključite u popis kratica. Primjerice, upućivanje na Lockeovu Treatise 

on Civil Government, knjiga 4, poglavlje 3, odjeljak 6 može izgledati 
ovako: (Locke, TCG, IV. 3. vi). Ta se vrsta skraćenog upućivanja lako 
može rabiti mnogo puta u tekstu, a i dovoljno je razumljiva jednom kad 
ste objasnili konvenciju kojom se koristite. Kad se vaša radnja u osnovi 
vrti oko upotrebe skupa primarnih izvora, često je korisno da o njima 
raspravite u Dodatku o istraživačkim metodama, a to je i dobro mjesto da 
objasnite konvencije upućivanja na literaturu koje ste slijedili. 

• Neobjavljeni i nepopisani izvori, kao što su dokumenti smješteni u spre- 
mištu koje nije dobro organiziran povijesni ili drukčije sređeni arhiv, 
mogu se na sličan način uklopiti u harvardski sustav unutartekstualnog 
upućivanja na literaturu. Utvrdite i objasnite vlastitu konvenciju upući- 
vanja na literaturu ili nazivanja, kao i za primarne izvore. Uključite skup 
prikladnih kratica, najbolje kratica koje će biti intuitivno razumljive (kao 
stoje slučaj s upućivanjem na Lockea). 

• Unutartekstualne upute za građu nastalu na temelju intervjua također se 
ponekad navode kao problem za harvardski sustav upućivanja na litera- 
turu, no njih je zapravo jednostavno riješiti. "On-the-record" intervjue 
treba navoditi slično kao i primarne izvore, držeći se konvencije koja 
uključuje prezime intervjuirane osobe, činjenicu daje posrijedi bio inter- 
vju, kao i datum intervjua, primjerice: (Smithers, intervju, 26. listopada 
2000). U Dodatak o istraživačkim metodama potom treba staviti sve po- 
jedinosti o tome tko su osobe koje ste intervjuirali, gdje ste i kada s 
njima razgovarali, kako su intervjui bili vođeni (primjerice, licem u lice, 
telefonom, pomoću upitnika ili dijalogom itd.) te kako ste materijal zabi- 
lježili (primjerice, jeste li ga snimali ili zapisivali). Želite li citirati do- 
kaze iz "neslužbenih" intervjua, problemi upućivanja uopće se ne pojav- 
ljuju, budući da određene tvrdnje ne možete povezati ni s kojim određe- 
nim sugovornikom. Umjesto toga, trebate pronaći način da u svoj glavni 
tekst unesete izraze koji daju što više korisnih kontekstualnih informacija 
o vašem informatoru ili izvoru, istodobno čuvajući njegovu anonimnost. 
Materijali iz "off-the-record" intervjua ne mogu se navoditi niti se na 
njih uopće može upućivati a da se ne prekrši uobičajena etika znanstve- 
nog istraživanja. (Pobrinite se da u fazi ispita sa svojim savjetnikom te- 
meljito raspravite sve moguće probleme s upućivanjem na različite vrste 
materijala iz intervjua.) U sva tri posljednja pogleda nema veće razlike 
između toga što je teško ili lako u navođenja izvora po harvardskom su- 
stavu upućivanja i upotrebi alternativnih sustava kao što su krajnje bilje- 
ške ili fusnote. 

Posljednje što treba primijetiti u vezi s bibliografijama odnosi se na seg- 
mentaciju. Jedinstvena bibliografija uređena strogim i predvidljivim abeced- 
nim redom najbolja je za svu tekstualnu građu. U nekim starijim djelima, kao 

i u propisima za izradu doktorata na nekolicini staromodnijih sveučilišta, još 
je moguće pronaći bibliografije razbijene na primarne izvore (kao što su ne- 
objavljeni dokumenti) i sekundarne ili objavljene izvore, pa i zasebne popise 
knjiga i članaka. Svi ti sustavi krše načelo "sve na jednom mjestu", jer iz 
same unutartekstualne upute čitatelji često ne mogu razabrati na koju ih se 
vrstu izvora usmjeruje. Kod bilo koje vrste segmentirane bibliografije možda 
će trebati tražiti na nekoliko mjesta kako bi pronašli bibliografsku jedinicu 
koja im je potrebna. 



Krajnje bilješke 

Glavni alternativni sustav upućivanja na literaturu, konzistentan, s potpu- 
nim navođenjem i sustavom "sve najednom mjestu" jesu krajnje bilješke. 

• Unutartekstualna uputa svedena je na malenu brojku napisanu super- 
skriptom, kao što je. 8 U svakome novom poglavlju brojevi trebaju po- 
novno započinjati s 1. Kad stvarate krajnju bilješku, broj u vaš tekst au- 
tomatski unosi program za obradu teksta. Brojevi koji upućuju na bilje- 
ške uvijek trebaju biti smješteni na kraju rečenica, a ne usred njih. Treba 
izbjegavati i višestruke brojeve koji upućuju na bilješke na različitim 
mjestima unutar ili na kraju iste rečenice. 

• Sama bilješka kod prvog navođenja izvora mora sadržavati sve pojedi- 
nosti i iste elemente koje zahtijevaju bibliografije unutar harvardskog su- 
stava, no sastavni bi elementi pritom trebali biti napisani drugim redom, 
primjerice: 



8. Terence B. Jones i Arthur Crank, One Book Academics: VVhat Goes VVrong? 
(London: Futuristic Press, 1997), drugo izdanje. Terence B. Jones i Steven A. 
Winge, "Deconstructing post-modern vvriters' angst", Times Literaij Supple- 
ment, 26. rujna 2000, str. 70-71. 

9. Terence B. Jones, "Academic time-wasting in universities", American Journal 
ofScholasticism (1999) sv. 12, br. 4, str. 12-71. 



Glavne izmjene u odnosu prema bibliografskom formatu jesu: autorovo 
prvo ime i početno slovo drugog imena sada dolaze prije (a ne nakon) 
prezimena; oznaka godine objavljivanja prebacuje se iz prvog dijela bib- 
liografske jedinice odmah ispred oznake sveska (u slučaju članaka iz ča- 
sopisa) i odmah iza naziva izdavača (u slučaju knjiga). U svakom obliku 
sustava koji se temelji na bilješkama bibliografiju u velikoj mjeri udvos- 
tručavate. Ipak, kod drugog ili kasnijeg navođenja istog izvora u krajnjim 
bilješkama može se smanjiti razina podrobnosti, sve dok se izvor može 
nedvosmisleno identificirati. U tom slučaju možete zadržati samo pre- 
zime autora te skraćeni oblik naslova knjige ili članka, primjerice: 

10. Joncs i Crank, One Book Academics, str. 87. 

11. Jones, "Academic time-wasting in universities", str. 15-16. 



Upotreba sustava krajnjih bilježaka čitateljima stvara neke neprilike. 
Moraju skakati s brojke koja upućuje na bilješku na samu bilješku, koja je 
smještena na kraju poglavlja ili radnje. Opsežne radnje u rukopisu i uvezane 
ujedan svezak prilično su velike. Stoga bi čitateljima moglo biti lakše služiti 
se bilješkama smještenim na posljednjim stranicama svakog poglavlja, 
umjesto na kraju cijele radnje. No ako se vaša radnja objavi u obliku knjige, 
čitatelji neće biti suočeni s dodatnom poteškoćom ako su sve bilješke smješ- 
tene na kraju. Velika je prednost bilježaka, čak i u odnosu prema harvard- 
skom sustavu, to što stvara glavni tekst koji izgleda čisto, s brojkama unutar 
teksta koje upućuju samo na relativno neupadljive bilješke, i kojih, u ideal- 
nom slučaju, ne bi smjelo biti previše. 

Fusnote slijede isti format što se tiče punih pojedinosti i dodatnih upući- 
vanja kao i u dva navedena primjera krajnjih bilješki. No te pojedinosti na- 
vode se na dnu iste stranice na kojoj se nalazi i brojka koja upućuje na bilje- 
šku. Fusnote maksimiziraju sustav "sve najednom mjestu". Nema sumnje da 
su krajnje bilješke nepraktičnije za čitatelje nego fusnote. Ipak, fusnote su ne- 
spretniji sustav za upotrebu u pisanju radnje, pa i uz brza poboljšanja u mo- 
dernim programima za obradu teksta. Ponešto ih je teže držati pod kontrolom 
i ažurirane kad kratite i umećete tekst, a to treba činiti često. Katkad bi moglo 
biti i većih poteškoća u održavanju kontrole verzije između fusnota i biblio- 
grafije u usporedbi s bilješkama na kraju, gdje su sva upućivanja koja se od- 
nose na poglavlje u najmanju ruku skupljena i otisnuta najednom mjestu. Uz 
to, problemi s repaginiranjem kod fusnota mogu se povećati. Nadalje, fusnote 
uvećavaju prenatrpanost upućivanjem na literaturu što ga čitatelji vide. One 
često, osobito u doktorskim disertacijama, završnim otisnutim stranicama 
daju isprekidan i neravnomjeran izgled, jer se čini kao da bilješke "istiskuju" 
glavni tekst. Zbog tih i drugih problema časopisi, a gotovo i svi izdavači 
knjiga, napustili su fusnote. Primjerice, ako čitatelji pregledavaju časopise 
online (stoje sve češće), onda im je često teško čitati dva fonta različite veli- 
čine na istoj stranici. Ili se vidi glavni tekst, a fusnote su premale; ili su fus- 
note vidljive, ali je glavni tekst prevelik. 

Za objavljivanje često treba preurediti i fusnote i bilješke na kraju. To je 
za vaš program za obradu teksta jednostavna zadaća ako krajnje bilješke 
može prebacivati u fusnote ili obratno. No prebacivanje sa sustava bilješki na 
harvardski sustav upućivanja na literaturu jednostavan je samo ako se služite 
paketom za obradu bibliografskih jedinica kao stoje Endnote. Prerađivanje je 
najteže ako ponovno radite bilješke za časopis ili knjigu služeći se har- 
vardskim sustavom upućivanja na literaturu i ako trebate ukloniti podteks- 
tove. Upotreba fusnota tu će najvjerojatnije pokazati svoj štetan utjecaj na 

autorove intelektualne navike, potičući vas na to da stvarate podtekstove i da 
tamo nastavite s intenzivnim digresijama. Krajnje bilješke imaju manji utje- 
caj na autore, budući da su mnogo manje vidljive. 

Na kraju ću, zbog potpunosti, spomenuti jedan novi pristup upućivanju 
na literaturu koji je čak i manje nametljiv od krajnjih bilježaka. Taj stil slijede 
pisci iz "popularne znanosti", dijelom u nadi da će postati privlačniji čitate- 
ljima, osobito onima izvan akademske zajednice. Oni na kraju knjige navode 
cjelovit popis bibliografskih jedinica, ali nema brojki koje upućuju na bilje- 
ške niti harvardskih uputa u tekstu koje se na njih odnose. Umjesto toga, u 
tom popisu bibliografskih jedinica navode se oznaka stranice, možda i oz- 
naka retka ili ulomka, te prvih nekoliko riječi citata ili drugog izraza na toj 
stranici. To vodi do potpuno relevantnog navođenja u obliku krajnje bilješke. 
Taj će pristup možda u budućnosti postati popularnijim kod akademskih 
knjiga u "mekim" disciplinama, gdje autori streme boljemu literarnom tonu. 
No danas bi u doktoratima to još uvijek bio nekonvencionalan postupak upu- 
ćivanja na literaturu. 



Zaključci 

Sastavljanje jasnog teksta i kompetentno upućivanje na literaturu mali je 
ali važan dio postizanja uvjerljivog pristupa stručnom pisanju. Nema razloga 
da previše brinete o bilo kojem od tih aspekata. Nemojte pokušavati postići 
savršen stil tako što ćete svoj tekst beskonačno dotjerivati ili krpati. I nemojte 
se osjećati sputanim ili postati obuzetim problemima upućivanja na literaturu. 
Kad dosegnete određenu razinu, vaši će glavni argumenti i kvaliteta vašeg 
istraživanja biti odlučni u oblikovanju reakcija čitatelja. Stoga te bitne stvari 
uvijek trebaju zaokupljati najviše vaše pozornosti. Ispravan pristup stilu i 
onim aspektima vašeg pisanja koji se odnose na upućivanje na literaturu jed- 
nostavno pomažu čitateljima da se usredotoče na bit vaše argumentacije i 
kvalitetu vašeg istraživanja, umjesto da ih nedostaci u prezentaciji smetu, 
/bune i uzrujaju. Također, stvaranje čistog teksta s preglednim upućivanjem 
na literaturu pomoći će održanju vaše vjere u sebe kao autora. Ako se vaš 
lekst dobro čita, bit ćete motiviraniji da pišete više i imat ćete jasniju sliku o 
lome u kojem se pravcu krećete. To bi vam trebalo pružiti sigurnost da se 
prihvatite nekih neizbježnih većih poteškoća u procesu pisanja i revidiranja te 
da ih prevladate; tome se okrećem u sljedećem poglavlju. 



6. RAZVIJANJE TEKSTA I 

UPRAVLJANJE PROCESOM 

PISANJA 



I Nikad nemoj zanemariti, nikad nemoj odbiti shvatiti što se 
može misliti protiv tvoje misli. 
Friedrich Nietzsche 

U kreativnome znanstvenom pisanju u središtu je procesa autorskog rada 
osoba koja sjedi za stolom, okružena informacijama, bilješkama, črčkarijama 
i izvorima, ili na drugi način zakrčena idejama, koja se trudi organizirati 
svoje misli na praznom ekranu ili papiru. Ta slika dominira našim razmišlja- 
njem o autorskom radu zato što je u tom trenutku strašno tegobno izaći sa 
svim tim na kraj, kao stoje teško kasnije shvatiti što ste radili i stresno, odno- 
sno iscrpljujuće razmišljati o tome u svakom trenutku. U drugom području, 
području pisanja romana, kolektivna opsesija tjeskobom autora koji izmišlja 
nešto iz ničega, a kojom su obuzeti oni koji se u to upuštaju, otišla je i dalje, 
kao što je ironično primijetio John Fovvles: 

Ozbiljna moderna fikcija ima samo jedan predmet, tegobnost pisanja oz- 
biljne moderne fikcije (...) Prirodna je posljedica to daje pisanje o fikciji po- 
stalo mnogo važnije od pisanja same fikcije. To je jedan od najboljih načina 
na koji danas možete prepoznati pravog romanopisca. On neće gubiti vrijeme 
prljavim mehaničkim poslom stavljanja priča i likova na papir (...) Istina, u 
nekom trenutku on mora nešto napisati, tek da bi pokazao kako je samo pisa- 
nje nerelevantan i nepotreban dio toga. No to je sve. 88 

Dakako, Fovvles ističe da je taj stupanj zaokupljenosti samim sobom du- 
boko nezdrav i da u njegovu području djeluje i onesposobljavajuće. Srećom, 
stvaralačko znanstveno pisanje mnogo je prozaičnije područje od pisanja ro- 
mana, područje u kojem je najistaknutijim autorima pisanje općenito lakše 



87 Nisam mogao pronaći izvor ovog citata. Općenito o Nietzscheu 
Kitty (1999). Introducing Nietzsche. Cambridge: Icon Books. 

88 Fowles, John (1984). Mantissa. London: Triad/Panther, str. 1 17. 

Razvijanje teksta i upravljanje procesom pisanja 

(više rutinsko). No većina nas nailazi na slične probleme u suočavanju sa sa- 
mim sobom, a što je dio autorskog rada. Teško izlazimo na kraj s vlastitim 
ograničenim idejama i doprinosom i teško se nosimo s neizbježnim razilaže- 
njem između djela što smo ga planirali i onoga koje se zapravo materijalizira 
na ekranu ili papiru. 

Tri ključne strategije mogu pomoći da se ublaže mitovi i poteškoće koje 
okružuju proces pisanja. Jedan je korak u tome da o procesu pisanja iznova 
razmislimo ne kao o jednom stvaralačkom činu, nego, umjesto toga, kao o 
procesu koji se sastoji od više stupnjeva, u kojem je za napredak važan svaki 
stupanj. Autorski rad ne uključuje samo pisanje prve verzije. On se odnosi i 
na način na koji razmišljate o onome što ste učinili, isprobavate argumente na 
drugim ljudima, ponovno razrađujete tekst u svjetlu komentara i unosite pre- 
pravke. Potom, u slučaju da ono što ste napisali u trenutačnom obliku nije 
valjano, korisno je u pričuvi imati neku specifičnu i pouzdanu metodu radi- 
kalnog preuređivanja problematičnog teksta. Treća je strategija u tome da 
brižljivo planirate razdoblja pisanja te da razmotrite neke podrobne prijed- 
loge koji vam mogu pomoći da održite napredak i da izbjegnete potencijalne 
blokade. 



Skiciranje, poboljšavanje i izlaženje u javnost 

j Sve se odvija onako kao što sam predvidio. 
I Imperator u Povratku Jedija 89 

Pretvaranje plana poglavlja u prvu zaokruženu verziju teksta izazvat će 
doslovce desetke promjena u odnosu prema onome što ste očekivali da ćete 
učiniti. Sve će te promjene biti razočaravaj uće. Ono stoje u vašem planu iz- 
gledalo izvedivo, kratko, koherentno ili izvorno pokazat će se slabijim, opšir- 
nijim, nerazumljivijim ili u stvarnosti poznatijim. Hovvard Becker primjećuje 
da mnogi doktorandi zamišljaju da postoji neki "najbolji način" autorskog 
rada na bilo kojem tekstu, koji je negdje u zoni mogućnosti i samo čeka da ga 
netko otkrije. 90 Piščeva je zadaća potom da sve prekopa kako bi našao taj op- 
timalni put. Prihvatite li to gledište, usred pisanja možete lako osjetiti da ste 
potpuno griješili u pogledu toga gdje se taj najbolji način nalazi te da ste ga 
sada posve izgubili. Suprotstavljanje tim osjećajima neuspjeha povlači za so- 
bom zauzimanje šireg gledišta, ponajprije o cijelom nizu stupnjeva uključe- 



' Imperator u filmu Georgea Lucasa Povratak Jedija. Knjiga snimanja je na http://corky.net/ 
seri pts/returnOfTheJedi. html 

"" Becker, Hovvard S. (1986). Writing for Social Scientists. Chicago: University of Chicago 
Press, pogl. 3. 

nih u stvaranje stručnog teksta, a potom i o procesu njegova izlaganja razmat- 
ranju i pretresanju od strane drugih. 



Stupnjevi u procesu pisanja 



Ostavi se razmišljanja, prihvati se pisanja. 
James Thurber 



Skice mogu pomoći, ali ne ako počnete s njima. Ako, umjesto 
toga, počnete tako da sve zapišete, tako da svoje zamisli izba- 
cujete onoliko brzo koliko možete tipkati, otkrit ćele (...) frag- 
mente na kojima trebate raditi. 
Howard Becker ' 

Glavni je mit procesa autorskog rada presudan karakter krčenja novih 
putova, ispunjavanja praznog ekrana ili prazne stranice de novo. Bitna pro- 
tumjera jest spoznaja da je to samo prvi stupanj autorskog rada, a ne nužno 
stupanj koji je ključan za razvoj argumenata. Autorski je rad proces od više 
stupnjeva i, kao što jasno pokazuje citat Jamesa Thurbera, ti različiti stup- 
njevi popraćeni su zasebnim načelima. Logika je prve verzije da se stvori 
tekst ondje gdje ga nije bilo, da se nešto napiše, da elemente kojima baratate 
više ili manje definirate, makar samo na prethodan način, a često i krivim re- 
dom. Kako se vaš tekst povećava, nužno je i da izgubite nešto nadzora nad 
njim. U trenutku kad je poglavlje dugo 30 ili 40 stranica više ne možete u 
glavi držati cijeli njegov argument. Ne možete ni potpuno razumjeti što ste 
napisali ili zašto je argument ispao takav kakav jest. Ponovno zadobivanje te 
sposobnosti ključan je element na drugom stupnju procesa pisanja, na kojem 
možete slijediti logiku organiziranja teksta na koherentan način. Gradnja ši- 
reg teksta nužno će promijeniti vaše mišljenje. Ona će pojasniti one aspekte 
vaših gledišta koje niste mogli znati unaprijed te vam omogućiti da procije- 
nite, provjerite i preispitate razne razine svoje obvezanosti na različite iskaze. 
Netko je romanopiscu E. M. Forsteru citirao maksimu: "Nikad ne započni re- 
čenicu dok ne znaš kako ćeš je završiti." On je odgovorio: "Kako mogu znati 
što mislim dok ne vidim što kažem?" 



91 James Thurber, nav. u: Minkin, Levvis (1997). Exits and Entrances: Political Research as a 
Creative Art. Sheffield: Sheffield Hallam University Press, str. 100. 

92 Becker, V/ritingforSocial Scienlists, str. 60. 

93 Eco, Umberto (1997). Kam and the Platypus: Essays on Language and Cognilion. London: 
Verso, str. 4, preveo Alastair McEwan. 

Druga bitna filozofska promjena gledišta povezana s ovim pristupom jest 
uvid da ne postoji "najbolji način" da se nešto kaže. Ne postoji nikakav savr- 
šen platonovski oblik koji se negdje nalazi i čeka da ga neki osobito oštrou- 
man, unaprijed smišljen plan osvijetli ili koji, nakon stoje identificiran, može 
netaknut zapisati neki ustrajniji ili darovitiji autor. Naprotiv, sve što možete 
kazati izumljeno je, stvoreno, a ne pronađeno ili otkriveno kao spremno za 
upotrebu. Poteškoće se pojavljuju zato što smo u procesu autorskog rada 
često suočeni s dvojbama, mjestima izbora u stvaralačkom procesu na kojima 
nas dvije ili više opcija vode dalje, no jedan od ciljeva ili svrha koje cijenimo 
možemo maksimirati samo po cijenu drugoga. Možda u takvim dvojbama 
nema "pravog" izbora. Cesto nemamo nekoga općeg kriterija prema kojemu 
možemo mjeriti različite vrste troškova svake opcije koje vode dalje. Stoga 
možemo donijeti samo uvjetovane izbore da slijedimo jedan put a ne drugi i 
da vidimo što će se dogoditi. No kasnije, u ponovnom prosuđivanju onoga što 
smo učinili, bit će korisno podsjetiti na te prethodne odluke. Možda bi alter- 
nativni izbor ipak mogao biti bolji. 

Da bi se napredovalo od nezadovoljavajuće verzije do radikalno pobolj- 
šanog i održivog teksta potrebni su vrijeme, odmak, alternativne perspektive i 
zajednički napor oko preuređivanja. Pisanje je čin predanosti. Stoga se nitko 
ne može konstruktivno odreći teksta što ga je upravo stvorio, to jest vidjeti 
što u njemu ne valja, odnosno što bi se moglo promijeniti kako bi se nedos- 
taci uklonili. U novorođenom tekstu možete samo obnoviti i ponoviti svoju 
predanost (možda ga zakrpati uz pomoć perfekcionističkog uljepšavanja) ili 
ga pak nekonstruktivno odbaciti ("Sve je to smeće - gubim vrijeme!"). Kako 
biste počeli stvari promatrati na drukčiji način, potrebno je da prođe barem 
nekoliko dana, da se u međuvremenu posvetite drugim stvarima i drugim mi- 
slima, te da drugi ljudi pročitaju što ste napisali. A kad započnete revidirati i 
ponovno planirati, bit će korisno da taj stupanj unaprijed ugradite u svoje mi- 
šljenje i svoj raspored te da u pogledu njega gajite odgovarajuća očekivanja. 

U svakom tekstu gotovo uvijek treba izvršiti pet operacija: printanje, ure- 
đivanje, revidiranje, poboljšavanje i prerađivanje. 

• Isprintajte građu kako bi vam se perspektiva pomaknula s ekrana raču- 
nala. Ako tekst uređujete samo na ekranu, izmjene će biti ograničene na 
male ispravke i izmjene na verbalnoj razini. Rad na papiru pomoći će 
vam da vidite koliko je još temeljitih preinaka moguće unijeti, kao stoje 
premještanje velikih dijelova teksta za nekoliko stranica. 

• Uređivanje se odnosi na uređivanje grubog teksta na verbalnoj razini 
kako bi se uklonile pravopisne i gramatičke pogreške, dosadna ponavlja- 
nja iste riječi ili fraze i druge nezgrapnosti. Nastojte da ti problemi ne 
ostanu u tekstu. Sve dok te pogreške ne ispravite, njihova vam prisutnost 

može zamagliti druge nedostatke. Čist tekst omogućuje vam da vidite iza 
tog nereda, sve do dubljih intelektualnih problema. 

• Revidiranje obuhvaća ponovno razmišljanje o tome kako je na razini 
ulomka jedna ideja vezana uz drugu. Ono se usredotočuje na poboljšava- 
nje teksta pomoću malih preinaka u redoslijedu rečenica ili ulomaka. 
Ono može obuhvatiti i bitnije promjene, osobito na početku i kraju 
ulomka (sjetite se niza "uvod, glavni dio, zaključak"). 

• U poboljšavanju se s teksta vraćate na izvornu gradu i razmatrate možete 
li argumente nekako pojačati. Možete li jače znanstveno potkrijepiti iz- 
nesene tvrdnje? Možete li dodati još empirijskih dokaza? Možete li po- 
novno analizirati svoje podatke kako biste izbacili moguće suparničke 
interpretacije? Možete li ključne elemente proširiti ili ih razviti na for- 
malniji ili sustavniji način? Mora vam biti jasno kad je vašem pristupu 
potrebno više potpore i pojačanja. No nemojte zapasti u "disertacijsku 
paranoju" i tvrdnje koje nisu sporne popratiti pretjeranim argumentira- 
njem ili navođenjem literature. 

• Preuređivanje znači mnogo radikalnije restrukturiranje poglavlja ili 
članka, koje često zahtijeva posve specifičnu metodu, koju opisujem u 
sljedećem pododjeljku. Tekst koji je već u zadovoljavajućem stanju mo- 
žda neće trebati šire preuređivati. No često treba izvršiti radikalne 
promjene u barem jednom ili dvama od osam poglavlja, osim ako niste 
vrlo discipliniran i dosljedan pisac. 

Sastavljanje teksta u obliku "prve skice" zahtijeva kako vaš osobni napor 
da izradite grubi tekst i poboljšate ga, tako i traženje tuđih komentara i sav- 
jeta. Cijeli se taj proces može prikazati kao nešto što se sastoji od četiri faze, 
od one krajnje osobne i privatne do posve javne. Izlaženje u javnost s tekstom 
koji kristalizira vašu misao i privremeno je fiksira u jednu konfiguraciju po- 
sebno je osjetljiv stupanj s kojim treba biti pažljiv. 

U prvoj fazi ispisujete argument u približnoj duljini poglavlja u koje ste 
se upustili. Taj stupanj dovodi do grubog teksta, do riječi na ekranu ili ruko- 
pisa na papiru, do dovršenih argumenata ili samo do argumentacijskih poku- 
šaja, do postrojenih činjenica, povučenih veza, izloženih stajališta. No ništa 
od toga nije izloženo u zadovoljavajuće povezanom obliku. 

U drugoj fazi neko vrijeme pohranjujete i procjenjujete tekst tražeći na- 
čine da ga poboljšate i uobličite. Nakon što ste načinili kratku stanku (jer vam 
je potrebno nešto vremena i odmaka), možete pregledati što imate i potražiti 
propuste ili nedosljednosti te pokušati pratiti razvoj argumenta i prepoznati 
mjesta na kojima premještanje teksta može dovesti do poboljšanja. Tijekom 
toga oblikovnog stupnja može biti korisno i to da dijelove teksta pokažete 

prijateljski raspoloženim čitateljima, to jest ljudima koji su vam bliski, kao 
što su drugi doktorandi, prijatelji, rođaci, drage osobe ili partner odnosno 
partnerica. Korisni mogu biti čak i ljudi koji nisu upućeni u vašu temu, nak- 
loni čitatelji koji vaš tekst mogu promatrati nepristrano i reći vam koliko im 
se čini razumljivim ili dobro napisanim. Povjerljiv, inteligentan ali nestručan 
slušatelj također vam može pomoći da provjerite ključne argumente tako što 
će dati da mu ih kažete naglas i na razumljiviji način. Ako imate dosta sreće i 
ako ste u doista dobrim odnosima s jednim ili više vaših mentora, možda mo- 
žete i njih uključiti u taj oblikovni stupanj. U drugoj fazi možda ćete provo- 
diti višestruke male revizije tijekom pisanja. No ta faza često završava prvim 
sustavnim prolaženjem kroz tekst, unošenjem dodatne građe, vezivanjem la- 
bavih uputa na literaturu, prebacivanjem i ponovnim vezanjem teksta u po- 
boljšani okvir te konsolidiranjem mnoštva sitnih poboljšanja u revidirani oblik. 

U trećoj fazi izlazite sa svojim tekstom u javnost, prikupljate komentare 
te ih ugrađujete u temeljitiju reviziju ili preuređivanje. U stručnim je kon- 
tekstima samostalno napredovanje moguće samo neko vrijeme, nakon čega 
su vam, kako biste napredovali, potrebna neka radikalno drukčija gledišta o 
onome što kažete. Prvu postaju ovdje čine vaši mentori ili savjetnici. Jedna 
od njihovih primarnih uloga jest da gledaju i komentiraju vaš propisno 
uobličeni tekst. Trebate se pobrinuti da vam daju korisnu povratnu 
informaciju o vašem djelu. Savjetnici su, po pravilu, ohrabreni, pa i zahvalni, 
kad im date poglavlja da ih pogledaju. Njima nije jednostavno da u tuđoj 
istraživačkoj temi djeluju isključivo na usmenoj razini. Kako bi mogli 
ponuditi koristan savjet i komentar, potrebna im je vaša pomoć, koju im 
možete pružiti tako da im redovito predajete poglavlja koja ste napisali. No 
mentori se ujedno i vrlo razlikuju u onome što kažu, i to zbog različitih 
razloga. Za neke je poznato da su nepovjerljive ili teške osobe, poput jednoga 
oksfordskog filozofa čiji je pisani komentar dug četiri riječi na poglavlje od 
12.000 riječi što gaje student s mukom sastavio glasio: "Pretpostavljam daje 
tako". Različiti mentori slijede različite strategije. Neki će podrobno 
komentirati rane verzije, dok će drugi namjerno ustuknuti u strahu da ne budu 
prekritični prema vašim idejama u nastanku. Neki osobito dobro organizirani 
mentori vrlo rano ulažu napor u proces stvaranja vašeg teksta, zahtijevajući 
gotovo savršenu verziju poglavlja prije nego što prijeđete na drugo poglavlje. 
Prema tom gledanju, kad jednom dosegnete pravu "doktorsku" razinu u 
jednom poglavlju, kasnije će vam biti lakše sljedeća poglavlja izraditi u istom 
standardu. Drugi savjetnici (poput mene) smatraju daje prije nego što krenete 
dalje važno samo to da dođete do, u širem smislu, prihvatljive verzije 
poglavlja, kako rani stupanj pisanja ne biste opteretili perfekcionističkim 
brigama te nagrizli svoje kasnije istraživačko i spisateljsko vrijeme. Prema 
tom gledanju, prelazak od prve cjelovite skice radnje na konačnu verziju 
teksta po pravilu će dovesti do tolikih promjena da će preveliko posvećivanje 

pozornosti ranim poglavljima prije nego što su napisana daljnja poglavlja 
previše često predstavljati uludo utrošen ili suvišan napor. Podrobne 
stilističke i argumentacijske odluke što ste ih donijeli tijekom prve dvije 
godine rada vjerojatno će biti znatno potisnute od strane zrelijih uvida i 
preinaka koje su sadržane u uobličavanju teze u integriranu cjelinu. 

Međutim, izlaženje u javnost trebalo bi poprimiti i druge oblike osim sa- 
mog pokazivanja građe vašem mentoru. Prezentiranje poglavlja u "prijatelj- 
skome" javnom forumu, kao što je poslijediplomski seminar na odsjeku, 
može biti vrlo korisno, čak i ako u publici nema mnogo onih koji su osobito 
upućeni u vašu temu. Smisao je tih vježbi u tome da promislite kako se vaš 
tekst može prezentirati i objasniti ljudima koji su upoznati s vašom discipli- 
nom, ali ne i s vašom specifičnom temom. Promjene koje poduzimate kako 
biste priredili efektnu prezentaciju i komentari koje dobivate često mogu po- 
moći da unaprijed osjetite kako će ljudi u vašoj disciplini općenito promatrati 
vaše djelo. Neki doktorandi negoduju kad njihov odsjek zahtijeva da jednom 
ili dvaput godišnje održe redovite prezentacije na takvim skupovima, sma- 
trajući da im tako nestručna publika malo toga može reći o njihovu specijalis- 
tičkom istraživanju. No na kraju doktorata druga opća publika u vašoj discip- 
lini donijet će ključne odluke u pogledu vaše budućnosti kao znanstvenika, 
kao što je odluka da li vas zaposliti na sveučilištu ili da li vam dodijeliti pos- 
lijedoktorsku stipendiju. Mnogo je bolje ako rano doznate kako će vaša 
struka kao cjelina promatrati vaše djelo, tako da na vrijeme možete učiniti 
prepravke u orijentaciji ili prezentaciji svoga teksta kako biste poboljšali kas- 
niju percepciju. 

Govorenje je osnovno ljudsko umijeće. Pomoću njega svatko 
drugome priopćuje što zna i istodobno provocira protuslovlje- 
nja koja njegovu pozornost usmjeruju na ono stoje previdio. 
Bernard Lonergan 



Razgovor čovjeka čini okretnim. 
Francis Bacon } 



Nakon što su vaši mentori ili savjetnici iznijeli komentare na skicu vašeg 
teksta i nakon što ste možda prikupili neke "izvanjske" komentare, trebali 
biste brzo unijeti sve promjene koje vam se čine nužnima, dok su vam te kri- 
tike i reakcije još svježe. Ta druga runda preinaka konačni je element u dovr- 
šavanju radne verzije poglavlja. Prva verzija obično je daleko od izvornoga 
grubog teksta. To je verzija poglavlja koju možete slobodno odložiti, ostaviti 



' Lonergan, Bernard (1978). Insighl. London: Ward Lock, str. 174. Izvorno objavljeno 1958. 
' Bacon, Francis, nav. u: Dimnet, E. (1929). The Art ofThinking. London: Cape, str. 108. 

je kakva jest i ne prosuđivati je dok ne napišete radnu verziju cijele radnje i 
ne prijeđete na konačnu verziju cjelokupnog teksta (v. pogl. 8). Za vaše kas- 
nije samopouzdanje važno je da prije nego što "pohranite" poglavlje unesete 
neke korisne preinake kako biste udovoljili prijedlozima ili komentarima 
savjetnika i kritikama na seminarima. 

To ne znači bacanje teksta i započinjanje iznova. Ne znači ni dizanje 
ruku i ispunjavanje postojeće verzije poglavlja mnoštvom uništavajućih ko- 
mentara, vaših i tuđih. Umjesto toga, zadržite povjerenje u svoje poglavlje i u 
rad koji je u njemu utjelovljen, te pokušajte pronaći način da ono što kažete i 
kako to kažete uredite tako da odgovori na tvrdnje iznesene protiv vašeg ar- 
gumenta ili pak prijeđe preko njih. Možda ne bi bilo dobro da brižljivo poku- 
šate poglavlje preurediti u posve novi oblik, budući da bi kasnije promjene, 
kad s radne verzije prijeđete na konačni tekst, mogle istisnuti svako veće re- 
strukturiranje koje biste poduzeli. No kad "pohranite" radnu verziju svoga 
poglavlja i krenete na sljedeće, važno je da ono bude u razmjerno funkcioni- 
rajućem obliku, koji odgovara na kritike i inkorporira važne prijedloge. Tako 
ćete pohranjeno poglavlje shvaćati kao održivo, ažurirano, kao u pravom 
smislu riječi radnu verziju, a ne kao nešto nesavršeno, uvjetno, odnosno nešto 
čemu je potrebno znatno prepravljanje prije nego što stekne pravi status ra- 
dne verzije. 

Četvrta faza razvoja teksta je poželjna, ali je više stvar izbora: to je faza 
izlaženja u javnost u širemu stručnom kontekstu, držanjem seminara na dru- 
gim sveučilištima odnosno priopćenjima na znanstvenim skupovima. Ne 
upuštajte se u tu fazu prije no što ste poglavlje ili članak dobro razradili, tako 
da steknete sigurnost kako biste mogli prihvatiti kritiku svojih ideja izvana. 
Ako zadovoljite taj test, držanje seminara na nekome drugom sveučilištu 
može biti koristan prvi korak. Druga su mogućnost sastanci užih specijali- 
stičkih skupina koji se redovito održavaju u okviru stručnih udruga. To mogu 
biti prigode da dobijete podrobnije kritike i prosudbe od ljudi koji rade upra- 
vo u vašem području. Svaka vanjska publika (osobito na znanstvenim skupo- 
vima) bit će heterogenija, manje vezana uz teorijske ideje ili istraživačke 
metode koje prevladavaju na vašem odsjeku ili sveučilištu. Ona će biti otvo- 
renija u pogledu mogućih problema i radikalnija u osporavanju vaših ideja uz 
pomoć alternativnih pristupa. Višu razinu predstavlja priopćavanje na širemu 
stručnom skupu na nacionalnoj razini. U kasnijoj fazi rada na doktoratu, kad 
budete imali razvijenu verziju poglavlja u obliku kratkog priopćenja sa znan- 
stvenog skupa, možda bi bilo korisno prijaviti se i na kakav međunarodni 
skup. Kako se uspinjete tom ljestvicom, moguća publika vašeg rada se pove- 
ćava. No vrijeme koje vam je na raspolaganju za izlaganje postaje sve kraće, 
od 30-40 minuta na sveučilišnom seminaru do možda samo 15-20 minuta na 
velikim znanstvenim skupovima. 

Preuređivanje teksta 

I Čovjek mijenja ideje kao životinja dlaku - malo pomalo, a 
nikad odjednom preko noći. 
Umberto Eco 

Svi navedeni savjeti pretpostavljaju da vaš tekst već funkcionira prilično 
dobro, dovoljno dobro da možete upiti komentare i postupno se poboljšavati. 
No katkad biste, a u ranim fazama pisanja ili u slučaju više argumentacijskih 
ili teorijskih poglavlja možda i prilično često, mogli osjetiti da opći ton pog- 
lavlja nije dobar. U tom su slučaju možda potrebne temeljitije promjene. Pre- 
uređivanje teksta osobito je moćna tehnika u toj situaciji. Psihološki je teško 
koristiti se njome, budući da nitko ne voli priznati sebi da tekst koji je napi- 
sao zapravo nije dobar. Zamisao o počinjanju ispočetka može se činiti vrlo 
prijetećom i nekonstruktivnom ako nemate jasnu alternativnu ideju o tome 
kako dalje. 

Preuređivanje je namijenjeno tome da izađete na kraj s činjenicom da uz 
uobičajenu duljinu poglavlja od 30-40 stranica svaki tekst postaje vrlo teško 
držati u glavi kao cjelinu. S time izlazimo na kraj tako što selektivno zabo- 
ravljamo dijelove teksta dok prolazimo kroz njega. Autori se koriste mnogim 
različitim veznicima, izrazima i rečenicama kako bi uvjerili čitatelje da jedan 
ulomak bez šavova vodi sljedećem. Sva ta pomagala mogu strukturu poglav- 
lja sakriti i od samog autora. Čak i ako ste nekoliko puta prošli kroz dovršeno 
poglavlje unoseći poboljšanja i preinake, još su veliki izgledi da, u biti, ne- 
ćete razumjeti što ste učinili. 

Osnove preuređivanja čine tri koraka: 

• Napišite pune naslove poglavlja, a nakon toga pune naslove svih odjelja- 
ka kako se pojavljuju, i to istim fontom kojim ste se koristili u poglavlju. 
Najbolje je preuređivati na papiru, a ne na računalu. (Postoje dva speci- 
jalistička računalna paketa koja mogu pomoći autorima u opsežnijem 
preuređivanju, osobito onima koji su se u istraživanju koristili mnoštvom 
intervjua ili građom iz studija slučajeva. 9 ) 

• Za svaki ulomak u poglavlju napišite sažetak od jednog retka o onome o 
čemu je tu riječ. Pokušajte izraziti argumentacijsku jezgru onoga što 
ulomak kaže. Budite hladnokrvno realistični ili, možda, bez okolišanja 
cinični ili skeptični. Primjerice, ako neki ulomak kaže samo nešto malo 



Eco, Kam and the Platvpus, str. 4. 

97 Glavni primjer je Nudist, paket namijenjen sustavnoj analizi i obradi velike količine kvalitativ- 
nih podataka. On uključuje alate za uređivanje na razdvojenom ekranu, koje neki smatraju kori- 
snima. 

više o tvrdnji koju ste već iznijeli, iznesite taj sud u svojem sažetku. Va- 
žno je da ti sažeci ne budu veći od jednog retka. 

• Sve sažetke ulomaka redom numerirajte od početka do kraja poglavlja. 

Sad biste trebali imati drastično sažetu verziju onoga o čemu govorite u 
poglavlju, verziju koja na stranicu ili dvije bilježi sve ključne točke. Ta bi 
slika trebala biti mnogo pristupačnija i razumljivija od prethodnog dojma što 
ste ga imali o dotičnom poglavlju. 

S dvjema stranicama koje prikazuju kostur ulomka ispred sebe, započnite 
s nizom osnovnih provjera: 

• Je li struktura poglavlja jednostavna (dobra) ili složena (loša)? 

• Je li argumentacijski obrazac jasan i logičan (dobar) ili nejasan (loš)? 

• Dijele li postojeći odjeljci i pododjeljci tekst poglavlja ravnomjerno (do- 
bro) ili ne (loše)? Ravnomjerna se podjela ističe zato što se svaki odje- 
ljak ili pododjeljak sastoji od uglavnom jednakog broja ulomaka kao i 
drugi odjeljci ili pododjeljci iste razine. 

• Izgleda li argumentacija u poglavlju kao nešto što ima razvijajuću ili ku- 
mulativnu strukturu (dobro) ili, suprotno tome, kao nešto rekurzivno i 
ponavljajuće (loše)? Trebate slijediti filozofiju "kaži to jednom, ali kako 
treba" i sabrati usko povezane elemente koji se punom snagom mogu ob- 
raditi najednom mjestu, a ne raspršeni po različitim dijelovima teksta. 

• Rabi li se u poglavlju analitički ili argumentacijski način izlaganja (koji 
je općenito bolji kad je posrijedi organiziranje i personaliziranje argu- 
menta) ili se ono oslanja na deskriptivni pristup (koji je općenito gori u 
pogledu organiziranja i personaliziranja argumenta)? 

Za poglavlje uobičajene duljine te će vam provjere oduzeti samo pet mi- 
nuta, no odgovori koje ćete dobiti mogli bi vas iznenaditi. Možda ćete iznaći 
da se ono što ste napisali prilično razlikuje od onoga što ste planirali, ali i od 
onoga što ste mislili da radite tijekom stvaranja grubog teksta i svih kasnijih 
preinačivanja. Katkad se može činiti da tekst ima vlastiti život ili tendencije, 
a to može biti važna činjenica o kojoj treba razmisliti. Ako pronađete nepo- 
dudarnost između početnog plana poglavlja i njegove implementacije, ne- 
mojte odmah zaključiti da tekst morate natjerati u sklad s glavnim planom. 
Ako ste ga na koncu tako napisali, to je možda zato što ste tekst tako trebali 
napisati. A ako je vaša početna struktura bila drukčija, možda bi upravo nju 
nebalo promijeniti? Raspored odjeljaka, naslovi, putokazi i obećanja katkad 
i/.ražavaju vaš izvorni plan, no glavni dio teksta koji ste napisali zapravo čini 
nešto drugo. Usklađivanje toga dvoga napuštanjem nerealnog plana vrlo jed- 
nostavno može izdvojiti probleme. 

Knjige ne slušaju uvijek autorove zapovijedi, i ova je knjiga 



(...) brzo postala svojeglava. 
Claire Tomalin 



I Predstava ima vlastiti um i pogrešno je gurati je u pravcu u 
kojem ona ne želi ići. 
Neil Simon 

Sljedeći stupanj preuređivanja može biti psihološki neugodan kao i rea- 
listično sažimanje svakog ulomka. Ako tekst nije dobro napisan, morate po- 
kušati stvoriti jednu alternativnu shemu poglavlja, novu strukturu koja se bi- 
tno razlikuje od postojeće. Na novom listu papira skicirajte alternativne nas- 
love odjeljaka i pododjeljaka i ravnomjerno ih rasporedite od vrha do dna no- 
vog lista. Na površinu bi trebao izaći drukčiji način organiziranja stvari, 
drukčiji niz zamisli. Nakon što ste specificirali naslove odjeljaka i pododje- 
ljaka, možete označiti vrstu osnovnog teksta koji će pripadati pojedinom od- 
jeljku tako da brojeve ulomaka s postojećeg kostura teksta jednostavno umet- 
nete u novi plan, grubim redom koji trebate, a koji se može prilično razliko- 
vati od postojećeg redoslijeda. 

Kako biste uistinu prosudili tu alternativnu shemu, morate je malo popu- 
niti, što znači da se s olovke i papira morate vratiti računalu. Postojeći tekst 
pohranite dvaput, kao dvije različite datoteke, jednom pod uobičajenim ime- 
nom, a drugi put pod novim imenom (možda tako da ispred starog imena do- 
date oznaku "revidirano" ili "rv"). Nakon toga na vrh revidirane datoteke 
umetnite nove naslove odjeljaka i pododjeljaka. Potom izrežite i zalijepite 
numerirane ulomke s jednog mjesta i niza u alternativni. Taj stupanj operacije 
naziva se "izrezi i zalijepi", zato što jednostavno izrezujete ulomke i ponovno 
ih stavljate, ali drukčijim redoslijedom. Još ne pišete početak ili kraj ulomaka 
kako biste ih uskladili, nego ih samo pregrupirate. Sljedeći je stupanj da pre- 
oblikovanu datoteku isprintate i pritom na svakom mjestu na kojem se novi 
redoslijed razlikuje od prethodnog ostavite dva prazna retka. Potom pročitajte 
tekst u novom redoslijedu i usput ga markirajte. Razmislite o tome kako biste 
cijeli niz mogli ponovno izgraditi u novom redoslijedu, od jednog ulomka do 
drugog i od jednog pododjeljka do drugog. Svoje zamisli bilježite olovkom 
na ispisu. 

Nakon toga slijedi ključni sud. Što funkcionira bolje - novi redoslijed 
(koliko god još uvijek bio grubo istesan) ili stari? Smisao promatranja cije- 
loga alternativnog pristupa jest usporedba sličnoga sa sličnim. Prepušteni sa- 



,s Citirano u: Minkin, Exits and Entrances, str. 313. 
w Citirano u: Minkin, Exits and Entrances, str. 313. 



mirna sebi, većina nas prilično je konzervativna i nesklona riziku. Suočeni s 
izborom između nekog teksta koji izgleda dovršeno i još uvijek nespecifici- 
rane alternativne verzije bit ćemo skloni tvrdoglavo se držati onoga što 
imamo. No ako skiciramo novu strukturu i ako samima sebi pokažemo kako 
bi tekst izgledao kad bismo ga brzo preuredili, možda ćemo biti sposobni 
prevladati početnu privrženost staroj verziji. Uz grubo istesanu alternativu 
koja je fizički pred vama imate priliku da donesete mnogo informiraniju od- 
luku. Prema mojem iskustvu, oni koji su dospjeli tako daleko s tehnikama 
preuređivanja teksta gotovo uvijek nastave s preoblikovanom verzijom, čak i 
ako su prije toga osjećali nezadovoljstvo svojim tekstom, ali su bili pesimis- 
tični u pogledu iznalaženja nekoga boljeg načina njegova organiziranja. 

Nakon toga trebate obavljati samo ograničenu količinu posla kako biste 
dovršili preuređenu verziju teksta. Glavna je zadaća u tome da ponovno foku- 
sirate početak i kraj odjeljaka i pododjeljaka, putokaza i obećanja što ste ih 
dali čitateljima. Uz to, trebat ćete ponovno stvoriti neke povezne točke iz- 
među ulomaka na svim mjestima na kojima se redoslijed u novoj strukturi 
promijenio. No dotad biste već trebali imati jasan plan o tome što trebate uči- 
niti, a gotovo cijeli tekst koji rabite u novoj verziji već je napisan. Uz te bi 
elemente stvaranje posve dotjeranoga i povezanoga novog teksta trebalo biti 
mnogo lakše nego stoje bilo stvaranje izvorne verzije. 

Preostalo je samo još nekoliko provjera koje trebate napraviti u vezi s 
preuređenim poglavljem: 

• Pogledajte redom svaki naslov i postavite pitanje: je li to prava razina na- 
slova i nalazi li se na pravom mjestu? Koliko ulomaka slijedi svaki na- 
slov (to se lako dade provjeriti iz vašega novog plana)? Između naslova 
ne bi smio biti prevelik razmak, niti bi se oni smjeli pojavljivati previše 
često. Osobito je važno izbjegavati dva naslova jedan pokraj drugog bez 
teksta između njih. (Isto tako, potražite slučajeve u kojima u odjeljku po- 
stoji samo jedan naslov nižeg reda: stvaranje pododjeljaka je suvišno ako 
ne postoje barem dva naslova.) Dijele li naslovi tekst stoje moguće rav- 
nomjernije? Jesu li naslovi efektni i informativni? Daju li čitateljima do- 
bru naznaku o tome od čega se sastoji priča ili ključna misao? Može biti 
vrlo korisno naslove usporediti sa sažecima ulomaka za taj naslov i po- 
gledati koliko se podudaraju. 

• Provjerite svaku vezu između ulomaka u novom planu. Postoji li kakav 
dobar razlog zbog kojeg jedan ulomak slijedi za drugim? Ukazuju li prva 
i posljednja rečenica svakoga novog ulomka dobro na sadržaj i jesu li 
dobra verbalna veza jednog ulomka s drugim? 

• Na novom tekstu vježbajte test "hitnog zaustavljanja". Pretpostavimo da 
iznenada stavim ruku na dno stranice na proizvoljno izabranom mjestu u 

poglavlju te da tražim od čitatelja da objasne strukturu argumenta i dokle 
su s njim došli. Hoće li biti sposobni dati razmjerno jednostavan i sigu- 
ran odgovor? Ako ne, pojačajte putokaze u tekstu, iznova pregledajte na- 
slove i pokušajte učvrstiti strukturu kako bi čitateljima bila što jedno- 
stavnija i razumljivija. 



Organiziranje procesa pisanja 



S Jalovo grickajući olovku, zamjerajući si zbog škripca u kojem 

I sam se našao, "Budalo", kaže mi moja Muza, "pogledaj u svoje 
srce i piši". 
Sir Philip Sidney ] 

I Pišem kad sam nadahnut, a nastojim biti nadahnut svako jutro 
u devet sati. 
Peterde Vries 101 

Doživljaj procesa pisanja može vam postati nepotrebno odbojan ako mu 
ne pristupite na pravi način. Pisanje je teško, a većina nas sklona je odgađati 
teškoće što dulje. Cesto razmišljam o brojnim zadaćama koje moram obaviti 
prije nego što uopće pokušam izbacivati riječi na ekran ili papir. Možda ću 
započeti s onim što je trebalo biti pisanje, no potom pronađem neku zamjen- 
sku aktivnost, kao što je pretraga literature ili stilsko uređivanje onoga što 
sam napisao prošli tjedan, što mi omogućuje da se izvučem od pisanja novog 
teksta. Nakon nekoliko manje produktivnih pokušaja poput ovoga, možda ću 
na kraju morati naporno pisati kako bih isposlovao rok, stoje mnogo stresnije 
nego da sam započeo na vrijeme i pokušao konzistentno pisati. Ponovite to 
iskustvo deset puta i ono može postati navikom. Nećete napisati ništa kori- 
sno, osim kad je rok uistinu blizu. Stoga novi proces pisanja postaje u vašem 
umu nerazdruživo povezan s radom pod velikim pritiskom. To pak ponovno 
pojačava sklonost odgađanju započinjanja pisanja, kao što je odgađanje od- 
laska zubaru. Ne postoji magični lijek za te opće probleme. No korisno je 
razmotriti neka posve zdravorazumska pitanja u vezi s procesom pisanja te 
učiniti što se može kako bi se stvaranje novog teksta olakšalo i pojednostav- 
nilo. 



Sir Philip Sidney (1554-1568), izvorno u: Astrophe and Stella (1519), sonet 1, a nav. u 
različitim oblicima u: The Concise Oxford Dictionarv of ' Quotations. Oxford: Oxford Universitv 
Press, 1981, str. 241 i u: Andrews, R. (1987). The Roulledge Book of Quotations. London: 
Routledge, str. 292. 

101 Citirano u: The Observer, More Sayings ofihe Week. London: The Observer, 1983, str. 60. 

Prvi korak o kojem vrijedi razmisliti jest način na koji programirate svoj 
raspored pisanja.' 02 Ništa ne obeshrabruje više nego planirati da ćete u tom i 
tom tjednu ili mjesecu napisati toliko i toliko i onda otkriti daje vrijeme pro- 
šlo a daje vaš napredak bio premalen. Počnite tako da budete realni u pogle- 
du svih konkurentskih zahtjeva s kojima se suočavate, a koji dolaze od obite- 
lji, prijatelja i društvenog života, zaposlenja ili drugih načina uzdržavanja, 
vremena za putovanje, učenje, pohađanje tečajeva, predavanja, seminara i 
tako dalje. Morate u svakom tjednu izdvojiti odgovarajuće vrijeme i biti re- 
alni u pogledu onoga stoje preostalo. Kad procjenjujete koliko možete napi- 
sati u jednom navratu, ugradite nešto dodatnog vremena i za uređivanje i na- 
doknađivanje. Možda će vam postati jasno da pisanju jednostavno trebate 
dati veći prioritet, da mu se morate posvetiti mnogo dulje i češće nego dosad. 

Nadalje, vrijeme koje ste odvojili treba biti dobro iskorišteno. Sesije pi- 
sanja obično se ne mogu rasporediti u manja razdoblja - pola sata ovdje, pola 
sata ondje, kratko putovanje vlakom i maleni razmak između predavanja. Ta 
manja razdoblja mogu se produktivno iskoristiti za druge stvari povezane s 
pisanjem, kao stoje bilježenje novih ideja, pregledavanje prethodnih zabilje- 
ški ili stilsko uređivanje grubog teksta. No pisanje grubog teksta od početka 
ili temeljito preuređivanje onoga što već imate općenito zahtijeva znatno vri- 
jeme, za većinu možda minimalno tri do četiri sata. To vrijeme mora biti pot- 
puno slobodno - ne smije biti prekidano telefonskim pozivima, u tom vre- 
menu ne smijete pisati elektroničke poruke ili surfati Webom, a nipošto to ne 
smije biti vrijeme u kojem će članovi obitelji ili prijatelji nametati vašoj kon- 
centraciji sasvim drukčije zahtjeve. 

Na početku svake sesije pisanja treba vam pola sata kako biste se zagrija- 
li u aktivnostima koje prethode pisanju, pregledavajući bilješke i organizira- 
jući ideje prethodne sesije. Možda ćete trebati izgraditi svoje pouzdanje, 
vjeru u sebe i osjećaj jasnog pravca kako biste došli do točke na kojoj možete 
početi stavljati riječi na ekran ili papir. Može biti korisno bilješke i organiza- 
cijske ideje zapisivati u dokument na kojem radite, i to ispod kontinuiranog 
teksta, u približnom redoslijedu kojim želite da idu još nenapisani odjeljci. 
Nakon toga, kako zapisujete nove dijelove kontinuiranog teksta, odgovara- 
juće bilješke ili organizacijske zamisli možete brisati, što vam pruža osjećaj 
napretka te vas drži usredotočenim na ono što treba dovršiti. 

Isto tako, na kraju dnevnog pisanja potrebno vam je otprilike pola sata 
kako biste ga na pravi način priveli kraju. Važno je završiti na kontroliran i 



" Sljedećih nekoliko ulomaka oslanjaju se na korisnu raspravu u: Zerubavel, Eviatar (1999). 
The Clochvork Mase: A Practical Cuide to Writing Theses, Dissertations and Books. 
C'ambridge, MA: Harvard University Press. Zerubavel nudi podrobne upute o tome kako 
vremenski rasporediti sesije pisanja. 

odabran način, a ne jednostavno tako da do kraja ispraznite svoju zalihu 
ideja, dokaza i argumenata te odete u nadi da će se nešto na vrijeme "poja- 
viti" za sljedeći put. Pokušajte sesije pisanja dovršiti sabiranjem građe koja 
vam može biti potrebna sutra, kao što su citati, upute na literaturu, podaci i 
slično, dijelovi argumenata ili osobito sadržajni i snažni izrazi koji su vam 
pali na pamet. Odgovarajuće bilješke unesite u svoju datoteku u računalu ili u 
mogući kostur novog odsječka teksta kako biste mogli brzo ponovno započeti 
uvijek kad je na rasporedu nova sesija pisanja. Neki drže korisnim te ele- 
mente isprintati i pričvrstiti ih na veliku ploču pokraj pisaćeg stola, budući da 
ih tamo mogu vidjeti te ih, ako je potrebno, pomicati i reorganizirati. Sto su 
razmaci između pisanja dulji, to ćete se više brinuti oko toga preoblikovanja. 
Za održavanje osjećaja da napredujete vrlo je korisno i stalno printanje novih 
stranica i njihovo odlaganje u fascikl ili pak pričvršćivanje na ploču kako 
biste ih mogli uređivati izvan same sesije pisanja, tijekom nekoga kraćeg ili 
manje korisnoga razdoblja. 

Za glavni dio svake sesije pisanja potrebno vam je dovoljno vremena 
(možda dva ili tri sata) kako biste napisali barem nekoliko stotina riječi, tako 
da će na kraju te sesije povećanje u novom tekstu biti očito. Kad vas pisanje 
zaokupi, dobro se što više isključiti i oduprijeti zavodljivoj zamisli da uzmete 
stanku i popijete kavu, budući da ćete se onda morati ponovno zagrijavati. No 
nije dobro da sesije pisanja budu preduge, budući da će, kao i kod svakoga 
drugog posla, nakon nekog vremena to imati negativne učinke. Trebate 
provjeriti koliko ste izdržljivi i u koje ste doba dana ili noći najproduktivniji. 
Vođenje dnevnika može vam pomoći da to doznate na jasniji način. 

Koliko god bile duge vaše sesije pisanja, iznimno je važno sjetiti se da 
dok tipkate energično i redovito radite vježbe rukama i šakama (barem svakih 
15 minuta). Ozljeda zbog ponavljajućeg naprezanja {Repetitive strain injury, 
RSI) danas je neka vrsta profesionalne bolesti doktoranata i znanstvenika. U 
vrlo ozbiljnim slučajevima to može uzrokovati visok stupanj onesposobljenja 
i onemogućiti vam rad na tipkovnici, pisanje, vožnju automobilom, pa i 
okretanje ključa u bravi. U akutnim slučajevima RSI može značiti mjesece 
nemogućnosti bavljenja znanstvenim radom. A kad se jednom pojave, zna- 
čajni simptomi RSI-a nikad potpuno ne nestaju. Stoga je nevjerojatno glupo 
od svakoga tko želi biti znanstvenik ili istraživač da riskira i neprekidno tipka 
satima, osobito kad se približava rok. Osim redovitog vježbanja, od RSI-a se 
možete čuvati i tako da uvijek koristite "ergonomsku" tipkovnicu. Taj bi ko- 
rak trebao biti obvezan ako se koristite nolebookom ili prijenosnim računa- 
lom, jer sva takva računala imaju vrlo stisnute tipkovnice koje su osobito po- 
godne za izazivanje simptoma RSI-a. Općenito, pobrinite se da svakih pola 
sata ustanete, prošećete i možda se malo protegnete. Isto tako, upotreba ploče 
za organiziranje elemenata teksta ili kakvoga improviziranog stola (poput 






vrha ormarića sa četiri ladice) za skiciranje mogu vam pomoći da budete po- 
kretniji. 

I I moja noga je pisac. 
I Friedrich Nietzsche 1 

Koliko vam je sesija pisanja potrebno da obavite fizički posao izbaciva- 
nja 80.000 riječi u koherentnoj cjelini? Različite perspektive sugeriraju raz- 
nolike odgovore. Ohrabrujući način gledanja na stvari shvaća radnju kao 
"planinu sa stepenicama", koju je moguće savladati malo po malo. Zerubavel 
ističe da, ako u jednoj sesiji pisanja možete napisati čak 500 riječi, trebat će 
vam samo 160 sesija da napišete 80.000 riječi. 104 Pa i ako svaku riječ trebate 
dvaput iznova napisati, opet će vam trebati samo 320 sesija. Ako se pisanje 
shvati kao postupan proces, čudno je što je najčešće potrebno tri ili četiri 
godine rada u punom radnom vremenu kako bi se našlo prostora za tih 
nekoliko stotina potrebnih sesija pisanja, ako se uzme da godina ima 200 rad- 
nih dana. Ako možete napisati tisuću riječi dnevno, što je posve izvedivo za 
svaki osim za najpomniji ili najsloženiji tekst, onda bi pisanje cijele radnje 
dvaput trebalo uzeti samo 160 dana. A s 2.000 riječi na dan, potrebno se vri- 
jeme smanjuje na samo 80 dana. 

No pogledate li koliko dnevno imate vremena, perspektiva nije tako do- 
bra. Uzmite sedam i pol sati za spavanje, što je trenutačni prosjek u SAD-u, a 
stoje otprilike jedan sat manje od onoga stoje u medicinskom smislu najbo- 
lje. Ostaje nam ukupno 1.440 minuta dnevno u kojima smo budni, prema Ja- 
inesu Gleicku. 1 " Recimo da nam praktično pravilo bude ideja da i najjednos- 
tavnije dnevne zadaće zahtijevaju malo manje od pet minuta (tuširanje, pra- 
nje zubi, kuhanje kave). Stoga u običnom danu svatko od nas može obaviti 
samo 300 stvari, što uključuje sve životne aktivnosti koje imamo. U četiri 
sata pisanja možete obaviti možda 50 stvari, poput uključivanja računala i 
čekanja da proradi, provjeravanja uputa na literaturu, pisanja nekoliko reče- 
nica, uređivanja ulomka, pisanja jedne ili dvije bilješke (čime je 10 posto 
vremena već prošlo). No integriranje stručnog teksta zahtijeva upravo bezbroj 
takvih raznovrsnih aktivnosti. 



Koliko ćete toga uspjeti obaviti u nekoj sesiji pisanja ovisit će o mnogim 
različitim utjecajima. Tradicionalan način gledanja na znanstvene pothvate, 
koji se temelji na podjeli na duh i tijelo, zamišlja borbu između vašega inte- 
lektualnog napora da izvršite zadaće autorskog rada i fizičke neprirodnosti u 



"'"' Nav. u: Sertillanges, A. D. (1978). The Intelleclual Life: Ils Spirits, Conditions and Melhods. 
Dublin: Mercier Press, str. 220, prevela Mary Ryan. 

'" 4 Zerubavel, The Clockwork Muse, pogl. 4-5. 

"' Gleick, James (2000). Fasler: The Acceleration ofJust about Everylhing. London: Abacus. 

provođenju mnogo sati pred računalom ili sjedenja i pisanja (v. citat Akvin- 
skoga). U toj perspektivi ima nečega, budući daje samostalno pisanje najče- 
šće više sjedilačka aktivnost nego, recimo, rad u uredu, osobito ako ste zbog 
obiteljskih razloga prisiljeni zaključati se u radnu sobu kako biste išta napi- 
sali. Ipak, tim se tendencijama možete oduprijeti tako da se pobrinete da čak i 
onih dana kad naporno pišete nađete slobodnog vremena za šetnju, svjež 
zrak, odlazak u teretanu, na bazen ili ono što vam najbolje može pomoći da 
ostanete usredotočeni. Važno je imati na umu da autorski rad nije dokona ak- 
tivnost, nego rad. Kako biste se na valjan način upustili u stvaralački proces, 
trebate biti u dobroj kondiciji, isto kao i kod fizički zahtjevnijih poslova. 

| Duša ima poriv za znanjem, a tijelo sklonost da izbjegava 
I napor koji je za to potreban. 



Sv. Toma Akvinski 

Sva čovjekova nesreća proizlazi iz jedne jedine stvari: odatle 
što ne može mirovati u sobi. 
Blaise Pascal 



Naš misleći subjekt nije tjelesan. 
Immanuel Kant 



108 



Ipak, način gledanja na poteškoće kod pisanja koji se temelji na podjeli 
na duh i tijelo previše je grub. Problemi koncentracije i usredotočivanja, sku- 
pljanja snage i potom ustrajavanja u radu često nisu rezultat fizičkog opiranja 
sjedenju za tipkovnicom ili stolom, nego mentalnih kočnica. Vaš će napredak 
najviše ovisiti o intelektualnoj vjeri u sebe (koja je i sama točan odraz načina 
na koji posao napreduje) i o tome koliko vas ometaju druge brige i poslovi. 
To su utjecaji koji mogu dovesti do zamjenskog ponašanja umjesto pisanja 
(kao što je pretjerano usavršavanje prijašnjih dijelova teksta, ponovno ispu- 
njavanje bilježaka i papira ili stanka za šalicu kave i neki opuštajući dnevni 
televizijski program). Uložiti napor da ustrajete u pisanju tijekom cijele sesije 
često je vrijedan odgovor na takve pritiske. Poduzimanje nekih malih koraka 
također može osnažiti vašu vjeru u sebe tako što će vam pružiti zamjetljive 
pokazatelje napretka i bolje poticaje da nastavite. Primjerice, utvrdite početni 
broj riječi u poglavlju (koristeći se naredbama "ToolsAVord Count" 
["Alati/Brojanje riječi"] u Wordu ili naredbom "document information" u 
V/ordpeifectu) te ih potom napišite na početak ili kraj datoteke. Potom na 



106 Sv. Toma Akvinski (1991). Summa Theologica: A Concise Translation. London: Methuen, 
str. 439. Priredio T. McDermott. 

"" Pascal, Blaise, nav. u: Sertillanges, The Intelleclual Life, str. 216. 

108 Kant, Immanuel (1986). The Critique ofPure Reason. Basingstoke: Macmillan, str. 338. 

kraju svake sesije ažurirajte podatak o broju riječi, a možete i voditi bilješke 
o broju napisanih riječi. Usporedba tog broja s onim što ste postavili kao cilj 
ujedno vas čuva od pretjerivanja u pisanju, koje je inače za ljude koji naporno 
rade važan izvor dodatnog kašnjenja. 

Održavanje intelektualne vjere u sebe može biti vrlo teško kad se samo- 
stalno radi na poglavlju. Planiranje strukture novog teksta često je optimisti- 
čna faza, budući da ste još zaštićeni od poteškoća implementacije. No pisanje 
prve verzije teksta po prvi put može biti doista obeshrabrujuće, osobito ako 
prihvatite mit "pisanje jednako jednokratno stvaranje" i stoga ne uzmete u 
obzir da autorski rad po svojoj prirodi ima više razina. Promatrajući grubi 
tekst iz prošle sesije pokušajte imati na umu koliko ćete biti sposobni uređi- 
vati, revidirati, poboljšavati i preuređivati svoje djelo. Uvijek možete učiniti 
velike izmjene tako što ćete ukloniti nezgrapnosti, dodati osnažujuće dokazne 
materijale, razviti i proširiti argumente, formalizirati ili usustaviti okvire za 
analizu, otkriti nove odnose u svojim podacima, pojačati upućivanja na znan- 
stvenu literaturu i tako dalje. 

: Rad stvara društvo. 

1 Johann Wolfgang von Goethe' 09 

Kako bi ljudi bili sretni u svom poslu, potrebne su ove tri 
stvari: 

moraju mu biti dorasli, 

ne smiju se previše u njega upuštati i 

moraju imati osjećaj za uspjeh u njemu 
- ne neki dvojbeni osjećaj, takav kojemu je za potvrdu potre- 
bno svjedočanstvo drugih, nego siguran osjećaj, točnije znanje 
o tome daje toliko posla učinjeno dobro i plodonosno, što god 
I ljudi o tome mogli kazati i misliti. 
W.H.Auden no 

Tijekom pisanja novog teksta vjerojatno ćete biti pod snažnim, svjesnim 
ili podsvjesnim, utjecajem ideja o tome kako bi vaši čitatelji ili publika mogli 
reagirati na ono što kažete. Često su to konstruktivni utjecaji, primjerice ako 
ozbiljno razmišljate o tome kako da čitateljima prikažete svoje ideje ili ako se 
služite kriterijem onoga što bi čitatelji trebali znati kako biste uspostavili od- 
govarajuću razinu podrobnosti svoje argumentacije. Također, anticipiranje 
načina na koji će stručni čitatelji interpretirati vaš tekst važan je element u sa- 



"" Goethe, Johann Wolfgang von (1958). Great Writings of Goethe. New York: Meridian, str. 
272. Priredio Stephen Spender. 

'" W. H. Auden, nav. u: Baker, S. i K. (2000). The Idiot's Guide to Project Management. 
Indianapolis: Macmillan, str. 142, drugo izdanje. 

stavljanju gruboga proznog teksta te potom njegova uređivanja u prihvatlji- 
viji oblik. No u takvu se razmišljanju unaprijed može i pretjerati pa ono poči- 
nje onesposobljavati autore koji su pod velikim pritiskom zbog očekivanih 
reakcija čitatelja, tako da se u samom stvaranju teksta ili u pokazivanju svo- 
jeg teksta drugima stvori sindrom "autorske blokade". Dobra je vijest da je 
taj problem snažno povezan s prethodnim uspjehom ili zabrinutošću u pog- 
ledu ugleda. Stoga on možda češće muči etablirane autore srednje dobi koji 
pokušavaju ponoviti nekadašnji uspjeh nego mlade ljude koji tek započinju. 
No odbojan i opsesivan karakter doktorata općenito, osobito kad je riječ o 
opsežnoj tezi, vjerojatno poništava taj učinak dobne zaštićenosti. 

Nevolja nije nužno povezana s malodušnošću - malodušnost 
ima vlastite korijene, koji se od nevolje razlikuju kao artritis od 
ukočenog zgloba. 
F. Scott Fitzgerald 



Neki ljudi pogrešno tumače autorsku blokadu. Pretpostavljaju 
da ne možete ni na što misliti. Nije točno. Možete misliti o sto- 
tinama stvari. Samo vam se nijedna ne sviđa. 
NeilSimon 2 

Dio pomoći koja proizlazi iz izlaganja vašeg teksta prilično širokom 
spektru komentatora, od obitelji ili partnera do mentora, drugih studenata i 
šire publike na seminarima, jest u lome što ono može bili protutežu razvijanju 
onesposobljavajući!! privatnih standarda kritike. Izlazak u stručni svijet na 
znanstvenim skupovima također je općeniti poticaj doktorandima, budući da 
im pokazuje kako su tamošnji standardi prilično široki. Doktorski istraživači 
obično se ne mogu mjeriti s dometima velikih znanstvenih projekata ili te- 
matskim ambicijama važnih autora. No mnogi doktorandi mogu se mjeriti s 
mnogim konferencijskim priopćenjima znanstvenika, pa i nadmašiti ih, tako 
što mogu provesti dobro zasnovano i konzistentno istraživanje. Važno je 
imati realističnu sliku o vjerojatnoj stručnoj publici, sliku koja vas ohrabruje 
da, Nietzscheovim riječima (iz epigrafa ovom poglavlju), "vidite što se može 
misliti protiv vaše misli", a da vas to ne paralizira tako da ne možete sastav- 
ljati, razvijati i poboljšavati svoj tekst. 



111 Fitzgerald, F. Scott, nav. u: Baker i Baker, The Iđiot's Guide to Projecl Management, str. 272. 

112 Simon, Neil, nav. u: Minkin, Exits and Entrances, str. 102. 

Zaključci 

Učiti iz iskustva znači povlačiti veze prema natrag i prema na- 
prijed između onoga što mi činimo stvarima i onoga što, kao 
posljedica toga, stvari čine nama. U tim uvjetima činjenje pos- 
taje pokušavanje, eksperiment sa svijetom kako bi se iznašlo 
kakav je; podvrgavanje postaje pouka - otkriće veza među 
stvarima. 
John Dewey lu 

S koje god ga razine promatramo, stvaranje efektnog teksta u velikoj je 
mjeri iskustvo ponavljanja. Jednom kad ste formulirali opću arhitekturu svoje 
radnje, važno je održavati je ažuriranom tijekom izvođenja planiranih istraži- 
vačkih aktivnosti. Na mikrorazini trebate razmotriti alternativne načine 
strukturiranja ili nizanja građe, uspoređujući svoj trenutačni raspored s održi- 
vom i dobro specificiranom alternativom. Na razini pojedine rečenice potre- 
ban vam je prostor i odmak kako biste mogli uočiti što se u vašem tekstu 
može poboljšati. Neka vam prilikom prolaženja kroz sve te aspekte nit vodi- 
lja bude briga o tome kako će se vaš tekst čitati. Kako će se dekonstruirati? 
Koje ćete namjeravane ili nenamjeravane poruke prenijeti? Gradi li ova reče- 
nica/ovaj ulomak/ovo poglavlje u svojemu sadašnjem obliku pozitivno rad- 
nju? Za vaše bi pouzdanje bilo dobro kad biste imali na umu da je stvaranje 
integriranoga stručnog teksta proces koji se sastoji od više stupnjeva i da će 
se mnogo toga promijeniti dok grubi tekst napreduje prema efektnome dovr- 
šenom obliku. Imajte na umu i to daje dovršavanje radnje kao cjeline daljnji 
ključni stupanj u poboljšavanju teksta, a o toj ću fazi podrobno raspravljati u 
osmom poglavlju. Prije toga, u sljedećem poglavlju, usredotočujem se na ne- 
ke važne netekslualne elemente mnogih radnji - grafikone, tablice i dijagrame. 



' Dewey, John (1916). Democracy and Education. New York: Macmillan, str. 140. 



7. POSTUPANJE S TOČKAMA 

POZORNOSTI: PODACI, 

DIJAGRAMI I GRAFIKONI 



Standardi onoga što se računa kao dobra prezentacija u izvješ- 
ćima nisu statični. Oni se tijekom vremena povisuju te odraža- 
vaju sposobnosti i prakse tehnologije razmjene informacija u 
drugim većim organizacijama. (...) Učinkoviti grafički prikazi i 
prezentacija podataka zahtijevaju pomnu pozornost i nultu tole- 
ranciju prema nedostacima. 
1 UK National Audit Office" 4 

Kad čitatelji prvi put budu pregledavali vaš tekst, nerazmjernu će pozor- 
nost posvetiti organizacijskim smjernicama i sažecima na koje naiđu, ali i vi- 
zualno naglašenim "točkama pozornosti" koji se ističu iz glavnog teksta - 
napose tablicama, grafikonima, dijagramima, mapama, fotografijama i teks- 
tualnim okvirima. U toj fazi letimičnog čitanja čitatelji će često pokušati ra- 
zumjeti svaku točku pozornosti zasebno, pomno ne čitajući popratni tekst, 
budući da pokušavaju odlučiti trebaju li se posvetiti ozbiljnom proučavanju 
teksta i gdje to učiniti. Ako je za vašu radnju važna prezentacija podataka ili 
ako drugi elementi imaju ključnu ulogu u izlaganju (primjerice dijagrami u 
teorijskoj argumentaciji ili fotografije u projektima), način na koji baratate 
tim točkama pozornosti snažno će utjecati na to kako će čitatelj gledati na 
stručnost vašeg pristupa. Čak i kad točaka pozornosti ima malo i kad su u 
tekstu međusobno prilično udaljene, povjerenstvo za ocjenu doktorata i kas- 
niji čitatelji (kao što su urednici i recenzenti za časopise) očekuju da budu 
kompetentno prikazane. Kasnije ćete ići i na znanstvene skupove i imat ćete 
samo 15 ili 20 minuta za usmenu prezentaciju ili će vam u zbijenome konfe- 
rencijskom prostoru možda biti osigurano samo izlaganje postera. U tim pri- 
godama ljudi se vrlo pozorno usredotočuju na vašu prezentaciju slajdova ili 
drugih materijala koje izlažete. Ti će slajdovi najčešće biti verzije postojećih 
točaka pozornosti ili će biti izrađeni na sličnim načelima. 



' National Audit Office, Presenting Data in Rcporls. London: National Audit Office, 1998, str. 1. 



Postupanje s točkama pozornosti: podaci, dijagrami i grafikoni 



137 



No uvriježeni akademski standardi baratanja točkama pozornosti (oso- 
bito brojčanim podacima i tablicama) često su vrlo niski i mogu biti zastra- 
šujući te čitateljima i publici nepotrebno otežavati stvari. Rock grupa Radio- 
head, kao što je poznato, zazivala je "Karma policiju" da uhiti svakoga tko 
"govori matematički" i stoga "zuji poput frižidera..., poput raštimanog radi- 
ja". ' A konferencijski je klišej da poslovni ljudi svoje govore uvijek ilustri- 
raju dobro izrađenim, čitljivim i vizualno atraktivnim računalnim prezenta- 
cijama. S druge strane, govornici sa sveučilišta rutinski će iznijeti loše izra- 
đene, tekstom prenatrpane projekcije, ispunjene nepristupačnim tekstom ili 
zasićene desecima složenih brojeva (kao što su regresijski koeficijenti na tri 
decimale), otisnute sitnim, gotovo nevidljivim fontom. Znanstvenik koji pre- 
zentira podatke katkad pokajnički kaže: "Ne znam može li itko otraga ovo 
pročitati, no ove brojke pokazuju ...", upućujući na mrlju koju čine slova mi- 
kroskopske veličine usred stupaca i redaka vizualno jednakih i potpuno nečit- 
ljivih mrlja. Časopisi iz područja društvenih znanosti često su ispunjeni tabli- 
cama koje su pune razbacanih, previše iscrpnih i uglavnom nerelevantnih po- 
dataka koje njihovi autori jedva da su i analizirali. Ti patološki loši oblici 
komuniciranja s jedne su strane zabavni, poput akademskih romana koji ne- 
milosrdno seciraju suvremeni sveučilišni život. No ako se beskonačno po- 
navljaju, gotovo su destruktivni za vanjski ugled sveučilišta, budući da stalno 
učvršćuju sliku o znanstvenicima kao skupini koja nema ni osnovne pristoj- 
nosti da svoje ideje priopćuje na inteligentan i razumljiv način. 

Budući daje loša prezentacija tako endemična pojava, razviti konzisten- 
tniji pristup baratanju točkama pozornosti znači uvjeriti ljude da postoje va- 
ljani intelektualni razlozi da se u to uloži više napora. Počinjem kratkim eks- 
kursom te razmatram osnovna načela autorskog rada i način na koji se ona 
primjenjuju u ovom području. Nakon toga ispitujem redom neka ključna pi- 
tanja u baratanju tablicama, potom slikama ili grafikonima te, naposljetku, 
drugim oblicima točaka pozornosti kao što su dijagrami. 

Na ovom bi mjestu dvije skupine čitatelja mogle razmišljati o tome da 
preskoče ovo i prijeđu na sljedeće poglavlje; no možda bi trebali preispitati 
svoju odluku. Prva su skupina oni koji su sigurni da njihova radnja neće sadr- 
žavati nikakve točke pozornosti, budući da u njoj nema nikakvih podataka. 
Oni planiraju cijelu disertaciju napisati u čisto tekstualnom obliku, to jest 
stranicu za stranicom, riječ za riječju. Ako pripadate toj kategoriji, svakako 
biste trebali preskočiti drugi i treći odjeljak (koji se bavi tablicama i grafiko- 
nima). No možda bi bilo dobro da prođete kroz prvi i posljednji odjeljak ovog 
poglavlja, jer kad budete držali prezentacije na znanstvenim skupovima ili 
seminarima, često ćete morati veći tekst stisnuti na malo prostora. Možda 



1 15 Radiohead, "Karma Police", s njihova CD-a OK Computer, London: Parlophone, 1997. 

planirate pročitati cjelokupni tekst svojeg izlaganja, što je tradicionalna 
praksa, pa i nešto što se očekuje u sveučilišnim seminarima medu filozofima 
i nekim drugim skupinama. No u većini humanističkih i u svim društvenim 
disciplinama to bi se moglo shvatiti kao profesionalno neprihvatljivo ponaša- 
nje. K tome, na većini znanstvenih skupova vrijeme koje je govornicima na 
raspolaganju prekratko je da bi mogli pročitati cijelo izlaganje. Kako onda 
sažeti svoju poruku? I koje vizualne vodiče ponuditi publici da bi ostala usre- 
dotočena na vašu misao? 

Druga skupina čitatelja koji smatraju da mogu preskočiti ovo poglavlje 
jesu oni koji rutinski barataju velikim brojem podataka i koji vjeruju da ne- 
maju više što naučiti o tome kako analizirati ili prikazati brojke, grafikone 
itd. Ovo je poglavlje zapravo potpuno relevantno za vaše potrebe. Ono vam 
neće kazati ništa novo o generiranju podataka. Umjesto toga, ono se usredo- 
točuje na reduciranje podataka i njihovo učinkovitije priopćivanje, a ne na 
davanje čitateljima neprocesuirane mase informacija. Tehnike o kojima se ra- 
spravlja jednostavno je i lako primijeniti. One nisu nipošto ezoterične. No 
podacima opsjednuti doktorandi i njihovi mentori vrlo ih često zanemaruju. 



Načela dobrog prezentiranja podataka 

Bitno načelo koje je ključno za odabir i efektno prezentiranje svih oblika 
podrobnih podataka jest kriterij onoga što bi čitatelji trebali znati. Najprije 
postavite pitanje: "Sto bi moji čitatelji trebali vidjeti ili znati kako bi prihva- 
tili zaključke moje analize?". Potom im pružite informacije koje zadovolja- 
vaju upravo te potrebe, ni više ni manje od toga. Ako se potrebe različitih ti- 
pova čitatelja umnogome razlikuju, te zahtjeve treba segmentirati, pa zah- 
tjeve jedne skupine rješavati najednom mjestu, a zahtjeve druge na drugome. 
Primjerice, većina nespecijalista, koji žele samo brzo proći kroz tekst, možda 
bi se htjela upoznati samo sa strateški važnim informacijama iznesenima u 
glavnom tekstu. Istodobno, čitatelji koje posebno zanima stručna provjera ili 
prosudba vaše analize (kao što su članovi povjerenstva za disertaciju) možda 
bi htjeli vidjeti točne podatke koji podupiru ono što je izloženo u glavnom 
tekstu. Napose, još manja skupina čitatelja možda bi htjela podrobno ponoviti 
vašu analizu ili upotrijebiti neke od vaših osnovnih podataka u vlastitim ana- 
lizama. Može biti primjereno da toj maloj skupini date punu dokumentaciju o 
svim podacima i izvorima. 

U radnjama s mnoštvom podataka i brojčanih informacija, tako segmen- 
tirati čitatelje znači glavni tekst opremiti većim brojem razumljivih grafikona 
i tablica te sažecima rezultata analize. U dodatku o istraživačkim metodama 
možete podrobno objasniti metode i tehnike kojima ste se koristili u svojim 
analizama, a prilog s podacima mogao bi uključiti potpune ispise rezultata. 

Napokon, sve izvore podataka mogli biste pohraniti na CD-u koji ćete pri- 
čvrstiti na stražnje korice, za sve koji su zainteresirani za ponavljanje vaših 
analiza. U radnjama koje ne sadržavaju brojčane podatke, ali koje u pozadini 
glavnog teksta imaju mnoštvo analiza dokumentacije ili građe prikupljene 
intervjuima, mogao bi se primijeniti sličan pristup. Glavna poglavlja mogla bi 
uključiti ili mnogo kratkih navoda u obliku običnog teksta ili pak dulje iz- 
vatke u obliku uvučenih citata ili tekstualnih okvira. (Zbog sve boljih moguć- 
nosti modernih programa za obradu teksta, okviri sve više postaju trend.) Te 
selektivne navode možete poduprijeti punim izvacima iz dokumenata ili tran- 
skripata intervjua koje ćete uključiti u dodatke ili na popratni CD. Kriterij 
onoga što bi čitatelji trebali znati kaže što treba staviti u glavni tekst, što u 
priloge ili dodatke, a što se treba nalaziti samo na popratnom CD-u kao izvor. 
Za radnju je važno da neskladni elementi ne budu uključeni u glavni tekst, 
poput golemih tablica otisnutih "za informaciju" ili predugih navoda iz inter- 
vjua koji prekidaju tijek i razvoj argumentacije. 

Kriterij onoga što bi čitatelji trebali znati trebao bi imati ključnu ulogu i 
time što će vam pomoći da odlučite koja je razina izvještavanja primjerena, 
koji je pravi stupanj podrobnosti. Pretpostavimo da na jednom mjestu želim 
navesti brojčani podatak o tržištu rada u Velikoj Britaniji te da službeni izvori 
kažu daje službeni broj nezaposlenih 1.215.689. U uobičajenome znanstve- 
nom postupku jednostavno bi se naveo cijeli taj nimalo izmijenjeni broj. No 
sad se pojavljuje mnoštvo pitanja. Trebaju li čitatelji uistinu znati točan broj? 
Treba li im broj točan u osobu ili u deset osoba, stotinu ili tisuću? Hoće li oni, 
u sklopu vašeg argumenta, izgubiti kakvu važnu informaciju ako kažete da 
nezaposlenih ima 1,21 milijun ili čak 1,2 milijuna? 

Neki će se znanstvenici odmah nakostriješiti na pomisao da bi oni kao 
autori trebali smanjiti razinu podrobnosti svojeg teksta. Oni, možda, smatraju 
da nije njihov posao da "ugađaju" lijenim čitateljima ili da olakšavaju stvari. 
Neki kritičari tvrde da mnogo društvenih znanstvenika boluje od "zavisti 
prema fizici", želje da u težnji za akademskim prestižom imitiraju postupke u 
fizikalnim znanostima. Bez obzira na istinitost takvih tvrdnji, sigurno je 
mnogo onih koji, kako se čini, navođenje složenih brojeva i višestrukih de- 
cimala smatraju bitnim talismanima sustavnoga znanstvenog pothvata. Njima 
nije važno stvoriti "lagani" tekst nego, umjesto toga, naglasiti preciznost u 
svakom izvještavanju. No razmotrimo nakratko "znanstvene" implikacije na- 
vođenja broja od 1.215.689 nezaposlenih. Ako u svoj tekst uključite tako pre- 
cizan broj, to sugerira da vjerujete u to daje točnost sustava brojenja kojim se 
koristi vlada plus ili minus 1. Navođenje potpunog broja znači i da ste sigurni 
da točna brojka nije 1.215.685 ili 1.215.691, nego točno 1.215.689. No bilo 
bi posve nevjerojatno da je službena statistika toliko točna. Istinski znan- 
stveni pristup bio bi takav da se informacija koja se sastoji od točnog broja 
znamenaka navede samo onda kad razložno vjerujemo podacima. 

U brojnim doktorskim disertacijama pojavljuju se još gori primjeri posve 
lažnog "scijentizma" u postupanju s mnogim brojkama. Često vidimo da stu- 
denti čine elementarne pogreške. Pretpostavimo da je u nacionalnom istraži- 
vanju provedenom na 1.021 ispitanika 579 osoba kazalo da se okušalo u sur- 
fanju Internetom. Vrlo naivan analitičar računat će (579 x 100)/1021 i izvije- 
stiti da se 56,71 posto ispitanika okušalo u surfanju Internetom. No u istraži- 
vanju tako malog uzorka na nacionalnoj razini standardna pogreška u uzor- 
kovanju populacije obično iznosi + ili - 3 posto. Stoga bi izvješće da se 57 
posto ispitanika okušalo u surfanju bilo razložno, ali bi značilo samo to da 
postoji 95 postotna vjerojatnost daje zbiljski udio onih koji surfaju u cijelom 
uzorku populacije između 54 i 60 posto. Onaj tko je u svoj tekst zapisao 
56,71 posto time nije ništa znanstveniji. On samo otkriva da nema nikakvog 
pojma o razini točnosti osnovnih podataka kojima barata. 

Kriterij onoga što bi čitatelji trebali znati može pomoći i da se odredi 
koje su vrste točaka pozornosti potrebne ili najprikladnije na određenim mje- 
stima. Jednostavan i nenametljiv način da se drastično smanji složenost broj- 
čanih podataka jest da ih se prikaže u grafikonima umjesto da ih se stavi u ta- 
blice. U prikladno skaliranom grafikonu koji pokazuje kako se tijekom vre- 
mena kretao broj nezaposlenih, izvorna brojka od 1.215.689 čitateljima se 
zapravo može pokazati kao "nešto više od milijuna". Ako je to primjerena ra- 
zina informacije koju bi čitatelji trebali znati, onda mnogo više podataka mo- 
žete, na znatno razumljiviji način, prikazati upotrebom grafikona. Slika tada 
svakako može vrijediti više nego tisuću brojeva u tablici. 

Isto tako, što je možda manje očito, kriterij onoga što bi čitatelji trebali 
znati može vam pomoći i da izaberete hoćete li dati samo tekstualno objaš- 
njenje nekoga teoretskog argumenta ili ćete neke od pojmovnih odnosa o ko- 
jima je riječ sažeti u dijagram. Upotreba dijagrama omogućuje vam da iskori- 
stite dvodimenzionalni prostor na stranici kako biste prikazali međusobni od- 
nos mnoštva različitih pojmova. Upotreba priznatog skupa konvencija u iz- 
radi dijagrama (kao što su kvadratni okviri, krugovi i strelice u dijagramima 
toka) omogućuje da pregledno prikažete različite odnose. Ako opisujete neki 
složeni obrazac uzrokovanja ili interakcije, dijagramski pogled omogućuje da 
većini ljudi stvari budu jasnije i razumljivije. Ipak, ne zaboravite da neki či- 
tatelji mogu biti skloni tome da preskoče dijagrame, pa stoga uvijek dajte i 
intuitivno tekstualno objašnjenje. Tamo gdje je pojmova manje, a njihovi su 
međusobni odnosi jednostavniji, dijagrami mogu imati malu dodanu vrijed- 
nost, a ako se ipak uključe, čitatelji ih mogu smatrati razočaravajućim. 

Kriterij onoga što bi čitatelji trebali znati podrazumijeva i da sve tablice, 
grafikoni i dijagrami budu što shvatljiviji sami po sebi, kako bi pomogli či- 
tateljima da brzo donesu inteligentne sudove i kako bi olakšali posao čitate- 
ljima koji su na slike upućeni s drugog mjesta u tekstu. Osim toga: 

Sve slike treba popratiti jedinstvenim brojem koji se izvodi iz konzisten- 
tnog sustava koji uključuje najprije broj poglavlja, a potom broj niza. 
Uobičajeni je pristup da se tablice, grafikoni i fotografije numeriraju u 
zasebnim nizovima (primjerice, Tablica 4.1 i Slika 4.2), kao što sam to 
ovdje učinio. Neki autori preferiraju numeriranje i tablica i grafikona u 
jedinstvenom nizu kojim se numeriraju slike. Dijagrame treba s grafiko- 
nima uključiti u slijed koji označava slike. A ako su fotografije sastavni 
dio izlaganja u radnji, i njih treba inkorporirati. Ako rad sadržava malo 
tekstualnih okvira, oni ne moraju biti numerirani u vlastitom nizu. No 
ako ih je mnogo i ako se na njih često upućuje na različitim mjestima u 
tekstu ili pak ako imaju veliku ulogu u izlaganju, onda mogu biti numeri- 
rani u vlastitom nizu. U društvenim znanostima zasebno je numeriranje 
uobičajeno ako se u poglavlju rabi mnoštvo studija slučajeva ili primjera 
slučajeva. 

Osim numeracije, sve točke pozornosti trebaju imati jasan natpis ili nas- 
lov koji precizno opisuje upravo ono stoje prikazano. 

Unutar slike potrebni su i puni pomoćni natpisi, primjerice natpisi za 
vodoravne i okomite osi u grafikonima, te jasni natpisi za sadržaj redaka, 
stupaca i ćelija u tablicama. Ti natpisi moraju precizno iskazivati što se 
prikazuje; primjerice, bez ikakve dvosmislenosti ili nejasnoće davati do 
znanja koje se mjerne jedinice koriste. Ako je moguće, treba izbjegavati 
kratice. 

Svi grafikoni trebaju imati ključeve koji pokazuju što znače različiti ti- 
povi crta, osjenčenja ili boja. Ti se ključevi u tabličnim programima zovu 
"legende". Te legende trebaju, gdje je to prikladno, sadržavati i sve poje- 
dinosti o upotrijebljenim mjernim jedinicama, kao i sve ostalo što bi či- 
tatelji trebali znati. 

Obično su korisne vrlo kratke pojedinosti o izvorima podataka. One se 
navode u posebnoj bilješci neposredno ispod tablica i grafikona, zajedno 
s vrlo kratkim bilješkama o metodi koje bi čitatelju mogle pomoći u in- 
terpretaciji točaka pozornosti u cijelosti, primjerice, kratke bitne infor- 
macije o tome kako su definirane složene varijable ili o tome kako su iz- 
računate vrijednosti. Nasuprot tome, čisto referentnu građu, sitne pojedi- 
nosti ili opsežnije opise metoda treba obraditi u bilješkama na kraju uz 
dotično poglavlje na uobičajen način gdje je to moguće, kako bi se izbje- 
glo natrpavanje prostora ispod tablica ili slika dugim neurednim dodacima. 

Brojna poslovna izvješća sadržavaju kratku napomenu na vrhu tablica ili 
grafikona. Ona može biti smještena odmah ispod naslova (često u kon- 
trastnoj boji i manjim fontom) i trebala bi u redak ili dva sažeti ključnu 
poruku slike. Ta je praksa u akademskim krugovima još rijetka, ali vri- 

jedi je oponašati, budući da može umnogome potpomoći čitateljevu in- 
terpretaciju onoga stoje prikazano. 

Pomoćno je načelo za efektne točke pozornosti potpuna kontrola kvali- 
tete. Često postoje dobri razlozi da se, napose grafikoni, ali i tablice sastav- 
ljene u tabličnim programima, ne stavljaju u glavne tekstualne datoteke. Iako 
moderni programi za obradu teksta lako mogu smjestiti i te elemente, njihovo 
uključivanje može stvoriti velike datoteke koje je teže pohraniti na diskete i 
poslati elektroničkom poštom. Stoga, osobito u izradi ranijih verzija, većina 
autora te elemente drži u zasebnim datotekama. No ako točke pozornosti koje 
se drže u zasebnim datotekama nisu paralelno ažurirane, onda se kod preure- 
đivanja i revidiranja teksta mogu pojaviti problemi "kontrole verzije". Važno 
je da glavni tekst uvijek pregledavate i revidirate zajedno s popratnim točka- 
ma pozornosti, tako da budu usklađeni i u sitnim pojedinostima. Primjerice, 
natpisi u grafikonu moraju se potpuno slagati s opisom grafikona u poprat- 
nom glavnom tekstu. 

Potpuna kontrola kvalitete treba izražavati i promjenljiva očekivanja što 
ih ispitivači i drugi čitatelji danas imaju o tome kako treba izraditi tablice, 
grafikone i dijagrame. Kao i u drugim područjima, napredak u informatičkoj 
tehnologiji imao je dvoznačne učinke. S jedne strane, sada je uz prikladne 
softverske pakete - bilo sofisticirani program za obradu teksta, bilo tablični 
program, bilo program za prezentacije - slike jednostavnije obraditi na valjan 
način. Isto tako, danas se mnogo brže može proizvesti slika zadovoljavajućeg 
izgleda. S druge strane, budući da su ispitivači i čitatelji svjesni daje potre- 
bno uložiti manji napor, njihovi standardi onoga što se računa kao stručno iz- 
rađena slika također su vremenom porasli. 



Postupanje s tablicama 

| Statistike su plural od anegdote. 
1 Daniel P. Moynihan 116 

Tablice čitateljima prenose precizne brojčane informacije. Obilno se ko- 
riste u svakom doktoratu koji sadržava opsežne brojčane podatke. Izrada 
djelotvornih tablica nije visoka nauka. No zbog krajnje trivijalnih i banalnih 
razloga često joj se pogrešno pristupa, zahvaljujući nizu sitnih nemarnosti 
autora prema potrebama čitatelja. Autori disertacija koje obiluju podacima 
žive sa svojim brojkama i podrobno ih poznaju. U prikazivanju podataka 
stoga često toleriraju onu razinu podrobnosti i zbrkanosti koju čitatelji ne 



1,6 Nav. u: Eigen, L. D. i Siegel, J. P. (1994). Diclionary ofPolitical Quotations. London: Robert 
Hale, str. 470. 

mogu i neće podnositi. Pogledajte tablice 7.1 i 7.2, koje prikazuju istu tablicu 
prezentiranu u različitim formatima. Nadam se da vam je očito daje Tablica 
7.2 mnogo bolje prezentirana. No možda nije tako jasno zašto je ona toliko 
čitkija. Evo glavnih razlika. 

Naslovi i natpisi. Tablica 7.1 ima prekratke naslove koji kažu samo to 
koje se vrste organizacija uspoređuju, ali ne navode zemlju, razdoblje, ni ono 
što se mjeri. Naslov je u sadašnjem vremenu i zastarjet će. Prvi stupac uopće 
nema nikakav natpis, a u drugom stupcu rabi se besmislena kratica (kako bi 
se tekst ugurao u dostupan prostor) i ne navodi se nikakav nazivnik za popu- 
laciju. Čitatelji moraju pogledati u glavni tekst kako bi saznali što tablica pri- 
kazuje. Nijedan naslov niti natpis nije napisan u fontu koji se ističe u odnosu 
prema ostatku tablice. Neki natpisi u recima napisani su u dva reda, unatoč 
mnoštvu prostora (možda zato što ih je u taj oblik prenio tablični program), 
zbog čega brojke u recima izgledaju neravnomjerno. Nasuprot tome, Tablica 
7.2 ima cjelovite i potpune natpise, napisane jasnim fontom, čime se navode 
sve informacije koje nedostaju, i izbjegavaju nepotrebne kratice. Čak su i na- 
zivi redaka uređeni i uklonjeni su ružni znakovi (&), koji nisu potrebni, a 
svaki naziv otisnut je unutar jednog retka. 



Tablica 7.1. Usporedba uprava za zdravstvo 





Stp opr/pop 


Argvll & Clyde 


33212,42 


Avrshire & 


33200,32 


Arran 




Border 


72331,01' 


Dumfries & 


31699,21 


Galloway 




Fife 


22876,55 


Forth Vallev 


29748,33 


Grampian 


27681,49 


Greater 


31827,22 2 


Glasgovv 




Highland 


33855,18 


Lanarkshire 


23909,83 


Lothian 


31768,41 


Orknev 


21727,37 


Shetland 


28233,25 


Tavside 


50259,21 


Western Isles 


30840,19 



Uključuje Bervvick samo 1997-1998. 
Samo procjene, zbog problema s podacima. 

Tablica 7.2. Usporedba škotskih uprava za zdravstvo s obzirom na operacije 
mrene fiskalne 1998-1999. godine 



Uprave za zdravstvo 



Border 



Tavside 



Highland 



Avrshire i Arran 



Argyll i Clyde 



Lothian 



Greater Glasgow 



Dumfries i Galloway 



Western Isles 



Forth Valley 



Stopa operacija 
na 100.000 ljudi 



723 



503 



339 



332 



332 



318 



318 



317 



308 



297 



Shetland 



Grampian 



Lanarkshire 



Fife 



Orkney 



Srednja stopa operacija 



282 



gornja stršeća vrijednost 
gornja stršeća vrijednost 

gornji kvartil 



medijan 



277 



239 



229 



217 



335 



donji kvartil 



Bilješke: Raspon je 506; raspon interkvartila (dQ) je 55. Dvije gornje stršeće 
vrijednosti, bez donjih stršećih vrijednosti. 

Izvor. National Audit Office, 1999. " 7 



Decimalni zarezi, indeksi i pojedinosti u brojkama. Tablica 7.1 ne kaže 
čitateljima točno koje se mjerne jedinice rabe: zapravo je riječ o operacijama 
očne mrene na tisuću stanovnika. To dovodi do velikih brojki, koje se protežu 
od 21.727 do 72.331. Brojke su slabo čitljive zato što nisu stavljeni nikakvi 
razmaci, a i zato što su brojke navedene s dvije decimale. Uzme li se u obzir 
raspon podataka u Tablici 7.1, navođenje brojki s dvije decimale smiješno je: 
nijedan čitatelj ne treba to znati, tako da su decimale jednostavno višak koji 
zamagljuje poruku tablice, kakva god ona bila. Nasuprot tome, Tablica 7.2 
ispušta sve decimale te ide i dalje i premješta bazu indeksnog broja na opera- 
cije mrene na 100.000 ljudi. Većini čitatelja teže je baratati velikim broje- 
vima (iznad 1.000) i vrlo malim brojevima (kao što su vrijednosti manje od 1, 
poput 0,0032 ili 0,00156). Gdje god je moguće treba pokušati premjestiti 
bazu indeksnih brojeva tako da se kreću od do 100, što je brojevni raspon s 



' National Audit Office, Presenting Data in Reports. London: NAO, 1999, str. 10. 

kojim je svim čitateljima najzgodnije operirati. No takav bi pokušaj značio 
premještanje baze indeksnih brojeva na operacije mrene po 1,000.000 ljudi i 
povlačio bi za sobom dvije stvari. Prvo, u tom bi slučaju bili potrebni deci- 
malni zarezi kako bi se jedna zapažanja diferencirala od drugih. Drugo, ta 
mjerna jedinica mogla bi biti prilično varljiva, jer bi čitateljima mogla sugeri- 
rati da obuhvaćene škotske uprave za zdravstvo zapravo pokrivaju milijune 
stanovnika, a nije tako. Stoga premještanje baze na operacije mrene na 
100.000 stanovnika daje lako obradive brojeve od 217 do 723. Ono ujedno 
čini vidljivima razlike među zapažanjima, ne nagomilavajući decimalne zareze. 

Ta se načela lako mogu proširiti na svaku vrstu brojčanih podataka. Vrlo 
velike brojke izražavajte u stotinama milijuna ili, ako je prikladno, u miliju- 
nima ili tisućama. K tome, vrlo male brojeve multiplicirajte kako biste se ri- 
ješili vrijednosti manjih od 1 te potrebe za nekoliko decimalnih mjesta. 
Mnogo toga možete postići i ako brojeve zaokružite na gornju ili donju vri- 
jednost (tako da, primjerice, 10,51 postaje 11, a 10,49 postaje 10). Ili, pak, 
brojeve možete jednostavno srezati tako da uklonite sve decimalne zareze 
(što bi značilo da će se i 10,51 i 10,49 izraziti kao 10). Neki smatraju koris- 
nim izrađivati tablice tako da se kao praktično pravilo uzme to da u jednoj 
ćeliji nikada ne smije biti više od tri "značajne" znamenke, pa stoga od jedne 
ćelije do druge ne variraju više od tri broja. Prema tom pravilu, 1,215.689 
možete u tablicu upisati ili kao 1,22 milijuna ili kao 1.220.000 (to jest tako da 
broj zaokružite na najbližih 10.000). Da ste išli na četiri značajne znamenke, 
isti bi broj bio 1,216.000 (jer biste ga zaokružili na najbližih 1.000). U svakoj 
tablici koja prikazuje tako velike brojeve zaokružene na najbližih 100 gotovo 
je uvijek smisleno zanemariti nepotrebne pojedinosti i zaokružiti na najbližih 
1.000. To je posebno primjereno ondje gdje se brojevi analiziraju u tablicama 
u glavnom tekstu, ali su isti podaci uključeni i u prilogu s referencama ili 
CD-u s podacima. Nema nikakve potrebe da se tablice u glavnom tekstu pre- 
opterećuju kako bi se zapisao točan broj. 

Numerička progresija. Redoslijed redaka u Tablici 7.1 danje abecednim 
redom, tako da su podaci u drugom stupcu posve zbrkani i jedan broj slijedi 
za drugim na posve nepredvidljiv način. Čitateljima će biti vrlo teško pratiti 
tu tablicu te se moraju sami snaći kako bi pokušali doći do srednje razine po- 
dataka ili do toga kojoj upravi za zdravstvo ide dobro a kojoj loše. Nasuprot 
tome, u Tablici 7.2 reci su uređeni tako da se dobije jasna brojčana progresija 
odozgo prema dolje. Funkcioniranje uprava za zdravstvo odmah je vidljivo i 
one uprave koje dobro funkcioniraju stavljene su na vrh tablice, a one koje 
slabo funkcioniraju na dno. 

Podatke nikada nemojte uređivati prema abecednom poretku redaka ili 
pak u nekome drugom redoslijedu ako to numeričku progresiju u tablici čini 
nejasnom. Neki autori argumentiraju protiv tog savjeta zato što podatke o 

slučajevima ili druge jedinice žele prikazati istim standardnim redoslijedom u 
svim tablicama. Ipak, ta strategija uglavnom pomaže autoru koji dobro po- 
znaje kompleksnosti podataka, ali ona zapravo samo zbunjuje čitatelje jer 
stvara neuredan niz brojki u tablicama. Prije nego što prihvatite ikakvo od- 
stupanje od numeričke progresije, uvijek strogo primijenite kriterij onoga što 
bi čitatelji trebali znati. Numerička je progresija poželjna u svim tablicama, 
uz samo dvije jasne iznimke: tablice koje prikazuju podatke iz različitih raz- 
doblja i tablice koje pokrivaju određene podatke koji trebaju biti zadržani u 
nekom fiksnom poretku kako bi bili smisleni (primjerice, opcije poput "pot- 
puno se slažem/djelomično se slažem/djelomično se ne slažem/uopće se ne 
slažem"). Druga odstupanja od numeričke progresije mogu se opravdati samo 
u krajnje iznimnim slučajevima. Mogli bi se pojaviti slučajevi u kojima čita- 
telji trebaju usporediti mali skup lako čitljivih tablica i u kojima bi im se mo- 
glo malo više pomoći tako što bi se u svim tim tablicama zadržao standardan 
niz redaka, umjesto da se podaci u svakoj tablici stavljaju u jasan obrazac. 

U slučaju većih tablica s više stupaca, postizanje numeričke progresije 
malo je zamršenije. Trebate odrediti koji je stupac najvažniji te retke preure- 
diti tako da dobijete numeričku progresiju prema tom stupcu. Pobrinite se da 
taj stupac bude vidljiv tako što ćete ga staviti na prvo mjesto (najbliže natpi- 
sima redaka) ili na posljednje (gdje će se isticati kao glavni stupac). Ako mo- 
žete, pokušajte postići numeričku progresiju ne samo u recima nego i kroz 
stupce u tablici, bilo u obliku uspinjanja (najmanji brojevi su u prvom stupcu 
a najveći u posljednjem), bilo u obliku spuštanja (najveći su brojevi u prvom 
stupcu a najmanji u posljednjem). U tom slučaju preuređujete i redoslijed re- 
daka i redoslijed stupaca kako biste povećali čitljivost tablice. 

Statistika središnje tendencije i disperzije. Tablica 7.1 čitateljima ne nudi 
nikakvu pomoć, no Tablica 7.2 navodi dva različita "prosjeka", aritmetičku 
sredinu i medijan, a ta informacija navodi se u sredini, odnosno na polovici 
cijelog skupa podataka. Ona pokazuje i gornje i donje kvartile, gdje počinje 
gornja i donja četvrtina podataka. Čitatelji stoga mogu vidjeti poziciju sred- 
nje skupine, a srednjih 50 posto informacija nalazi se unutar dvaju kvartila. 
Prikazani podaci neravnomjerno su smješteni prema vrhu, što objašnjava za- 
stoje sredina toliko viša nego medijan, budući daje iskrivljuju dvije najbolje 
vrijednosti. Bilješke ispod tablice navode raspon (razliku između najviše i 
najniže vrijednosti) i interkvartilni raspon (razliku između kvartila). One uje- 
dno potvrđuju da su dvije informacije na vrhu gornje stršeće vrijednosti (to 
jest, one su od gornjeg kvartila udaljene više od 1,5 interkvartilnog raspona) 
te su stoga krajnje neobične. 



118 Za brojne primjere v. Ehrenberg, A. S. C. (1982). A Primer in Data Reduction. Chichester: 
Wiley. 



Izgled. Tablicu 7.1 teško je čitati jer je previše raširena po stranici. 
Mnogi studenti (kao i neki izdavači časopisa i knjiga) izgleda još misle da bi 
svaka tablica trebala zauzimati punu širinu stranice, bez obzira na to koliko 
ima stupaca. Učinak je uvijek to da su brojke u recima udaljenije od svojih 
natpisa nego što je to nužno, što pojačava i činjenica da se unutar tablice ne 
koriste nikakvi okviri ili sjenčanja te da su brojke u recima u drugom stupcu 
neravnomjerno smještene zato što su neki natpisi redaka izloženi u dva reda. 
Osim toga, u tablici se koristi manji font nego u okolnom tekstu, iako na stra- 
nici ima mnogo prostora. Unutar ćelija u tablici nalaze se male brojke napi- 
sane kao eksponenti koje upućuju na bilješke, a koje zamagljuju drugi stupac. 
K tome, niz brojaka koje upućuju na bilješke opterećuje dno tablice nepotre- 
bnim pojedinostima. Tablica na dnu nema jasan završetak i nije naveden iz- 
vor. Nasuprot tome, Tablica 7.2 ima stupce minimalne širine bez pretjeranog 
razmaka, a brojke i natpisi u recima međusobno su vrlo blizu. Uvijek se, 
unutar prostora koji vam je dostupan, koristite najvećom mogućom veličinom 
fonta u tablicama, maksimalnom veličinom u kojoj je napisan i glavni tekst, 
kao ovdje. Kod velikih tablica koristite se cijelom stranicom prelomljenom u 
vodoravnom položaju kako bi font u tablici bio čitljiv. K tome, kao i ovdje, 
retke i stupce uokvirite (što najčešće pomaže čitateljima). Medijan i kvartili u 
Tablici 7.2 istaknuti su pomoću svjetlosivoga pozadinskog sjenčanja (imate li 
printer u boji, možete se koristiti i žutom ili svijetlim nijansama drugih boja). 
Izgled nije opterećen brojkama koje upućuju na bilješke niti drugim smet- 
njama. Ako je potrebno navesti neki oblik referenci koji nije bitan za razu- 
mijevanje tablice, najbolje je upotrijebiti bilješku na kraju u glavnom tekstu 
koji prati tablicu. U Tablici 7.2 koristi se crta ispod bilješki i izvora kako bi 
tablica imala jasan završetak. 

Sve te razlike između Tablice 7.2 i Tablice 7.1 mogu se općenito primi- 
jeniti na svaku tablicu koju trebate izraditi. Da sažmemo, najvažnija su slje- 
deća načela: 

• Uvijek imajte potpuno informativne naslove i natpise, uključujući sve 
pojedinosti koje se odnose na mjerne jedinice i na ono što prikazuje sa- 
držaj ćelija. 

• Kako biste izabrali primjerenu razinu podrobnosti kojom navodite broj- 
čane podatke, upotrijebite kriterij onoga što bi čitatelji trebali znati. Iza- 
berite najmanji potreban broj decimalnih mjesta. Koristite li se indek- 
sima ili omjerima, izaberite razine koje čitateljima nude najrazumljivije 
brojke. Razmislite o tome koliko je potrebno "značajnih znamenaka", a 
brojke primjereno zaokružite ili pojednostavite. 

• Sve tablice izradite tako da prikazuju numeričku progresiju (osim tablica 
koje prikazuju trendove u različitim razdobljima ili određene varijable 
koje imaju fiksan poredak). 

Posljednja stvar koju trebamo razmotriti u pogledu tablica jest pitanje 
jesu li vam one uopće potrebne. Bi li bilo bolje umjesto tablica upotrijebiti 
grafikon? U većini bi slučajeva grafikoni bili bolji jer su jasniji i vizualniji. 
Tablice bi, u načelu, trebalo zadržati onda kada: 

• treba prezentirati samo mali broj podataka, tako daje pojednostavnjujući 
grafikon nepotreban; 

• čitatelje treba upoznati s brojčanim vrijednostima preciznije nego što bi 
to bilo prikazano na grafikonu, primjerice ako rezultati vrlo malo vari- 
raju. 

• podaci koje treba prikazati poprilično variraju između najnižih i najviših 
vrijednosti, tako da bi bilo teško učinkovito prikazati raspon podataka na 
grafikonu. Primjerice, izolirane visoke vrijednosti za jednu ili nekoliko 
godina u grafikonu koji se odnosi na dulje razdoblje mogao bi zahtijevati 
ljestvicu koja bi značila da čitatelji u vrijednostima koje se odnose na 
druge godine ne mogu otkriti nikakve vidljive razlike, dok bi te razlike u 
tablici ipak bile vidljive; 

• želite usporediti podatke izmjerene vrlo različitim vrstama jedinica ili in- 
deksa, a njih nije lako smjestiti na jedan grafikon. Alternativno, mogli 
biste imati vrijednosti u različitim stupcima iste vrste, ali se veličinski 
toliko razlikuju da bi ih bilo teško dovesti u međusobni omjer na grafi- 
konu. Tablice vam u tom slučaju mogu uštedjeti prostor, budući da bi 
vam inače za svaki stupac vrijednosti trebao niz različitih grafikona; 

• želite prezentirati neke primarne vrijednosti, a potom prikazati izračune 
pomoću kojih su iz njih izvedeni indeksi, omjeri ili složena statistika; 

• tablice se koriste kako bi se zabilježila referentna građa, primjerice u Pri- 
lozima ili Dodacima. 



Izrada grafikona 

Živimo u grafičkom dobu. Općenito, ako je podatke moguće prikazati u 
obliku grafikona umjesto u tablicama, onda je to poželjno učiniti, uz maločas 
nabrojane iznimke. Grafikoni automatski uklanjaju suvišne podatke. Autoru 
ih je lakše ispravno analizirati, a čitateljima ih je lakše interpretirati. Grafi- 
koni su osobito važni jer pokazuju relativnu važnost različitih komponenti ili 
pojava; prikazuju trendove tijekom vremena i stupnjeve rasta; ilustriraju slo- 
ženije obrasce u podacima nego što to čine samo linearni odnosi, kao što su 
odnosi prikazani krivuljama. Danas ima mnogo različitih tipova grafikona za 
prikazivanje jednostavnih podataka koji su dostupni u tabličnim programima 
(kao što su Excel ili Lotus) i u popularnim programima za analizu podataka 

(kao što su SPSS ili Stata). I doktorandi i etablirani znanstvenici često griješe 
u izboru prave vrste grafike kako bi prikazali svoje podatke. Slika 7.1 prika- 
zuje osam najčešće rabljenih grafikona i za svaki od njih ističe nekoliko upot- 
reba za koje su prikladni ili neprikladni. 

Kao i u slučaju tablica, može biti korisno ukratko usporediti loše izrađe- 
nu i dobro izrađenu verziju grafikona za iste tablice podataka o kojima smo 
raspravljali u prethodnom odjeljku. Slika 7.2 verzija je tablice u Tablici 7.1 u 
obliku stupčastog grafikona, a Slika 7.3 verzija je tablice u Tablici 7.2 u obli- 
ku položenoga stupčastog grafikona. Razlike u razumljivosti tih dvaju stup- 
častih grafikona upravo su onoliko zamjetljive koliko i razlike u čitljivosti tih 
dviju tablica, pa je opet korisno ukratko navesti zašto. 

Natpisi. Slika 7.2 ima vrlo loše natpise i osi u usporedbi sa Slikom 7.3. 
Odabir stupčastog grafikona u Slici 7.2 znači da na vodoravnoj osi nema 
mjesta za nazive uprava za zdravstvo, tako daje potreban poseban ključ kako 
bi pokazao koja brojka označava koju upravu. Ako su natpisi za stupce široki, 
uvijek odaberite vodoravne stupce, kakvi su prikazani na Slici 7.3, gdje su i 
nazivi uprava za zdravstvo lako uklopljeni. Nastojte kad god je moguće na- 
vesti cijeli informativni natpis uz minimalnu upotrebu kratica. Taj pristup 
slijedi načelo "sve najednom mjestu", o kojem smo raspravljali u vezi sa su- 
stavima upućivanja na literaturu. 

Numerička progresija. Na Slici 7.2 format stupčastog grafikona ispušta 
mnoštvo pojedinosti iz Tablice 7.1. No čak i tada, bez ikakvog uređenja stu- 
paca, grafikon na Slici 7.2 predstavlja zbrku podataka. Nasuprot tome, Slika 
7.3 preuređuje stupce u silazni niz, prikazujući potpuno jasne rezultate. Naz- 
načeni su i stupci za medijan i dva kvartila, što ne bi bilo izvedivo bez nume- 
ričke progresije. U svim grafikonima (osim onih koji prikazuju obrasce u ra- 
zličitim razdobljima ili kategorije u kojima je niz vrijednosti fiksan), postiza- 
nje numeričke progresije ključno je kao i u slučaju tablica. 

Prikazivanje specifičnih brojeva. Na Slici 7.2 odabir uskoga okomitog 
stupca i upotreba indeksa operacija mrene na tisuću stanovnika s vrlo velikim 
brojkama onemogućuju da se za stupce prikažu ikakve brojke. Upotrebom 
položenoga stupčastog grafikona, kao i indeksa koji prikazuje operacije 
mrene na 100.000 ljudi, što zahtijeva jednostavne brojke, Slika 7.3 može dati 
precizne brojke za sva zapažanja. Uočite da su te brojke uključene unutar 
stupaca. Izbjegavajte dodavanje brojki iznad stupaca kod stupčastih grafikona 
ili desno od stupaca u položenim stupčastim grafikonima, jer u oba slučaja 
brojka odvraća pozornost od prave vizualne skale stupaca. Iako Slika 7.3 ima 
odgovarajući broj crta rešetke i crtičnih oznaka kako bi čitatelji mogli skali- 
rati stupce, uključivanje brojki uklanja svaku poteškoću koju bi čitatelji mo- 
gli imati u procjeni pojedinačnih rezultata. 

Slika 7.1. Osam glavnih tipova grafikona (i kada ih upotrijebiti) 



(a) Stupčasti grafikon 



(Hipotetički) indeks proizvodnje rajčice u SAD-u, 1997-2003. 

Stupčasti grafikon upotrebljavajte kad: 

- imate jednostavne podatke koji se odnose na zasebna, a ne na konti- 
nuirana razdoblja; 

- imate druge odgovarajuće komparativne podatke, a natpisi za svaki 
stupac dovoljno su kratki da stanu ispod njega. 

Stupčasti grafikon ne upotrebljavajte ako: 

- stupci na grafikonu imaju duge natpise, pogotovo ako je potrebno 
upotrebljavati brojeve ili ključ kako bi natpisi odgovarali natpisima 
unutar stupaca. 

Stvari na koje treba obratiti pozornost: 

- brojke stavite unutar stupaca, a ne na vrh; 

- ako podaci nisu poredani kronološki ili u kategorijama koje imaju 
fiksan poredak, pokušajte ostvariti numeričku progresiju. 

(b) Položeni stupčasti grafikon 

Stajalište britanskih glasača o najvažnijim političkim pitanjima, rujan 
2001. (hipoteza) 

Položeni stupčasti grafikon upotrebljavajte uvijek kad: 

- imate komparativne podatke, a natpisi za svaki stupac predugi su da 
bi se jednostavno uklopili ispod stupaca. 

Položeni stupčasti grafikon ne upotrebljavajte ako: 

- čitatelji očekuju okomite stupce (primjerice, za podatke iz raznih 
razdoblja). 

Stvari na koje treba obratiti pozornost: 

- brojke stavite unutar stupaca, a ne izvan njihova desnog ruba; 

- nastojte ostvariti numeričku progresiju u gotovo svim slučajevima 
(osim ako se podaci ne nalaze u kategorijama s fiksnim poretkom ili 
su kronološki). 

(c) Kružni grafikon 

Glavni izvori financiranja za velike izdatke u Europi 2001. (hipoteza) 

Ustupanje Ostalo 5% 
dijela 
hipoteke 7%, 



Krediti 1 6% 




Kreditne 
kartice 45% 



Prekoračenje 
bankovnog 
računa 27% 



Kružni grafikon upotrebljavajte uvijek kad: 

- želite pokazati udio ili postotak nečega. 

Kružni grafikon nemojte upotrebljavati ako: 

- podaci potječu iz različitih razdoblja ili su složeniji. 

Stvari na koje treba obratiti pozornost: 

- kružne odsječke prikažite u silaznoj numeričkoj progresiji (osim ako 
se podaci ne nalaze u kategorijama s fiksnim poretkom ili su krono- 
loški); 

- započnite s najvećim kružnim odsječkom na vrhu, a ostale odsječke 
uredite u opadaj ućem poretku u smjeru kazaljke na satu; 

- svakom odsječku dajte natpis, a postotak prikažite kao broj unutar ili 
izvan odsječka. 



(d) Grafikon postotnih udjela 

Kako su potrošači u trima zemljama financirali velike izdatke 2001. 
(hipoteza) 



Njemačka 



Francuska 



Velika Britanija 




20% 40% 60% 80% 100% 

Postotak korištenja pojedinog načina kupovanja 



D Kreditne kartice o Bankouie kartice □ Gotovina u Ostalo 



Grafikon postotnih udjela upotrebljavajte uvijek kad: 

- želite pokazati kako udio ili postotak nečega varira u različitim slu- 
čajevima ili područjima. 

Grafikon postotnih udjela nemojte upotrebljavati ako: 

- su podaci iz različitih razdoblja ili su složeniji; 

- imate samo jedan slučaj (tada upotrijebite kružni grafikon). 

Stvari na koje treba obratiti pozornost: 

- stupce poredajte tako da pokazuju najjasniju moguću numeričku 
progresiju (osim ako se podaci ne nalaze u fiksnim kategorijama ili 
su kronološki); 

- izbjegavajte poredak koji stvara neuredan izgled - ako obrazac nije 
vidljiv, nemojte upotrebljavati ovaj tip grafikona; 

- postotak udjela prikažite kao broj unutar položenih stupaca (barem 
za veće udjele); 

- upotrebljavajte jasna različita osjenčenja i natpise za udjele. 



■ 

(e) Grupirani stupčasti grafikon 

Promjena navika u kupnji elektroničkih naprava u Velikoj Britaniji od 
1994. do 2002. (hipoteza) 



500 
450 
400 
350 
300 
250 
200 
150 
100 
50 












































































— 


















tji |] u 





1994. 



1998. 



2002. 



■ Osobni digitalni pomoćnici (PDA) 
D Osobna računala 
□ Mobilni telefoni 



Grupirani stupčasti grafikon upotrebljavajte uvijek kad: 

- želite prikazati kako razine nekoliko indeksa variraju u različitim 
slučajevima, područjima ili razdobljima. 

Grupirani stupčasti grafikon ne upotrebljavajte ako: 

- podaci zapravo predstavljaju udjele nečega (u tom je slučaju, po pra- 
vilu, bolje upotrebljavati grafikon postotnih udjela). 

Stvari na koje treba obratiti pozornost: 

- stupce za svaku jedinicu poredajte tako da dobijete najjasniji obrazac 
za sve slučajeve (u idealnom slučaju numeričku progresiju unutar 
svakog slučaja); 

- upotrebljavajte različita osjenčenja, a uz svaki stupac stavite natpis. 

(f) Linijski grafikon 

Postotak britanskih ispitanika koji smatraju da njihova vlada dobro 
obavlja svoj posao u 2001. (hipoteza) 

Linijski grafikon upotrebljavajte uvijek kad: 

- imate kontinuirane podatke iz različitih razdoblja. 

Linijski grafikon nemojte upotrebljavati ako: 

- se podaci odnose na različita razdoblja, ali zapravo nisu kontinui- 
rani; 

- imate vrlo malo zapažanja: u oba ova slučaja upotrijebite stupčasti 
grafikon. 

Stvari na koje treba obratiti pozornost: 

- ako imate više od jedne crte, pobrinite se da svaka bude vidljiva. 

(g) Slojeviti grafikon 

Postotak britanskih ispitanika koji funkcioniranje željeznice ocjenjuju 
kao "vrlo dobro" ili "zadovoljavajuće" 2001. (hipoteza) 

Slojeviti grafikon upotrebljavajte uvijek kad: 

- želite prikazati kako relativna veličina dviju pozitivno povezanih 
varijabli varira tijekom vremena. 

Slojeviti grafikon nemojte upotrebljavati ako: 

- vaše dvije varijable zapravo nisu povezane. 

Stvari na koje treba obratiti pozornost: 

- slojeve poredajte tako da dobijete najjasniji vidljivi obrazac, 
primjerice numeričku progresiju s najvećom površinom sloja na dnu, 
a slojevima s manjim površinama prema vrhu; 

- ako se varijable trebaju nalaziti u fiksnom redoslijedu, no rezultat 
toga je neuredan izgled, upotrijebite neki drugi tip grafikona. 

(h) Raspršili ili "X i Y" grafikon 

Odnos između odgode letova i razine zadovoljstva putnika, zračne luke u 
SAD-u 2000. (hipoteza) 

"X i Y" ili raspršni grafikon upotrijebite uvijek kad: 

- želite pokazati kako razina ovisne varijable (prikazane na okomitoj 
osi Y) varira ovisno o razini neovisne varijable (prikazane na vodo- 
ravnoj osi X). 

"X i Y" grafikon nemojte upotrebljavati ako: 

- dvije varijable nisu smisleno povezane ili ne uspostavljate nikakvu 
uzročnu vezu s varijable X na varijablu Y. 

Stvari na koje treba obratiti pozornost: 

- pobrinite se da varijable budu ispravno smještene: ovisna varijabla 
uvijek mora biti na osi Y, a uzrokujuća varijabla na osi X; u protiv- 
nom, čitatelji će biti jako zbunjeni; 

- dodavanje crte regresije (ili crte "najboljeg poklapanja") pomoći će 
čitateljima da jasnije uvide prirodu veze. To je crta koja minimalizi- 
ra okomite udaljenosti točaka iznad i ispod crte. 

Odluke u vezi sa skaliranjem i crtama rešetke često su izvor zbrke. Obje 
su slike skalirane prilično dobro, no okomita skala na slici 7.2 mogla je biti 
veća kako bi omogućila da bude vidljivo više varijacija u malim vrijednos- 
tima. Uz ekstremnije raspone varijacije podataka često se mogu vidjeti grafi- 
koni u kojima je okomitu skalu za stupce automatski postavio tablični pro- 
gram. To može naglasiti neuobičajeno visoka ili niska zapažanja, ali po cije- 
nu da se obrasci u varijacijama većine drugih vrijednosti učine gotovo nevid- 
ljivima. Kao polazište skale u grafikonu pokušajte, gdje god je moguće, upo- 
trijebiti nulu. Kada morate izabrati drugo polazište (to se naziva "izbacivanje 
nule"), uvijek naznačite da ste to učinili, obično umetanjem vijugave oznake 
na donjem kraju relevantne skalne crte ili bilješkom kojom čitatelje podsje- 
ćate na to. Isto tako, često se na okomitim ili vodoravnim skalama rabi pre- 
više crta rešetke i crtičnih oznaka, zbog čega grafikoni mogu izgledati prena- 
trpano. 



Slika 7.2. Usporedba uprava za zdravstvo 

Ključ: Uprave za zdravstvo su sljedeće: 1 Argvll & Clyde; 2 Avrshire & Arran; 3 
Border; 4 Dumfries & Galloway; 5 Fife; 6 Forth Vallev; 7 Grampian; 8 Greater Glas- 
gow; 9 Highland; 10 Lanarkshire; 11 Lothian; 12 Orknev; 13 Shetland; 14 Tavside; 
15 Western Isles. 

Slika 7.3. Usporedba škotskih uprava za zdravstvo s obzirom na operacije 
mrene fiskalne godine 1998-1999. 

Dvodimenzionalni ili trodimenzionalni grafikoni. Sliku 7.2 teže je čitati 
jer je izabran trodimenzionalni format, pri čemu je os koja označuje dubinu 
dodao tablični program. Mnogi doktorandi izabiru trodimenzionalne grafi- 
kone jer misle da oni izgledaju sofisticiranije, ali ne razmišljaju o tome koju 
dodanu vrijednost dobivaju tom trećom dimenzijom (u slučaju samo jednog 
niza podataka, kao ovdje, ona je vrlo mala). Ako se zajedno prikazuje neko- 
liko nizova podataka, dodavanje treće dimenzije potencijalno je korisnije, no 
ono će katkad zamagliti blokove podataka ako je nekoliko indeksa prikazano 
/ajedno, osim ako oni nisu dobro izrađeni. Novi korisnici trodimenzionalnih 
grafikona, uz to, možda ne shvaćaju daje u nizu od nekoliko trodimenzional- 
nih grafikona često teško postići konzistentan kut, orijentaciju i izgled, što 
čitateljima otežava njihovo interpretiranje. To je ujedno i ključni razlog zbog 
kojeg izdavači časopisa i knjiga nisu njima oduševljeni. Nasuprot tome, Slika 
7.3 rabi jednostavniji dvodimenzionalni format, koji je mnogo jednostavnije i 
brže izraditi i primijeniti na konzistentan način. Preferira ga većina izdavača 
časopisa i znanstvenih knjiga, a čitatelji ga lakše interpretiraju. 

Sve razlike između Slike 7.2 i Slike 7.3 općenito se mogu primijeniti na 
svaki grafikon koji trebate izraditi. Najvažnija su načela sljedeća: 

• Uvijek stavite potpuno informativne naslove i natpise, uključujući poje- 
dinosti o mjernim jedinicama. Odgovarajući natpisi i skale moraju biti 
prikazani i za vodoravne i za okomite osi, a legenda je potrebna uvijek 
kad grafikon uključuje višestruki niz podataka (prikazanih u nekoliko 
crta, stupaca ili sjenčanja). 

• Da biste odabrali odgovarajuću razinu podrobnosti u navođenju brojaka, 
upotrijebite kriterij onoga što bi čitatelji trebali znati tako da se grafikon 
može lako skalirati. Pobrinite se da grafikoni budu dovoljno veliki tako 
da jasno pokazuju sva važna obilježja spomenuta u popratnoj analizi. 

• Grafikone skalirajte tako da varijacije budu vidljive i u srednjoj skupini 
podataka (srednjih 50 posto opservacija). Skalu nikada nemojte postaviti 
tako da obuhvati samo jedno ili dva ekstremna zapažanja, koja su netipi- 
čna za ostale podatke. Pokušajte ne izbaciti nulu. 

• Osi prikladno smjestite. Rabite položene stupčaste grafikone tamo gdje 
su potrebni dugi natpisi za stupce. Kod raspršnog grafikona vodoravnu 
(X) os uvijek dodijelite neovisnoj (uzrokujućoj) varijabli, a okomitu (Y) 
os ovisnoj varijabli. 

. Sve crte i stupčaste grafikone izradite tako da je u njima sadržana nume- 
rička progresija, osim u dva posebna slučaja u kojima prikazujete (i) 
trendove u različitim razdobljima ili (ii) kategoričke podatke koje treba 
držati u fiksnom poretku kako bi bili smisleni. Kružni grafikoni također 
bi općenito trebali imati numeričku progresiju, pri čemu bi najveći dio 
trebao početi na gornjoj okomici, a odsječci bi trebali ići desno i prema 
dolje; za njim slijedi drugi najveći odsječak, potom treći najveći i tako 
dalje, sve u smjeru kazaljke na satu. Jedina je iznimka kružni grafikon 
koji prikazuje podatke koji pripadaju kategoriji s fiksnim poretkom. (Da- 
kako, kružne grafikone nikad ne upotrebljavajte za prikazivanje podataka 
u različitim razdobljima.) 

Općenito, najvažnije je da se pobrinete za to da svaki grafikon bude 
čitateljima samostalno razumljiv. Za razliku od vas, čitatelji nisu mjesecima 
ili godinama živjeli s podacima prikazanima na grafikonu. Pobrinite se i za to 
da s mijenjanjem glavnog teksta, revidirate i ažurirate i grafikone. Grafikone 
možete mnogo više no tablice držati u tabličnim programima i programima 
za prezentaciju odvojenima od glavnog teksta sastavljenog u programu za ob- 
radu teksta. Za to postoje dobri razlozi; primjerice, time izbjegavate stvaranje 
prevelikih datoteka koje ne možete pohraniti na disketama. No to znači da se, 
ako ne budete pažljivi te grafikone i popratni glavni tekst potpuno ne uskla- 

dite, mogu pojaviti ozbiljniji problemi kontrole verzije. Svi grafikoni trebaju 
jasno prikazivati ono za što glavni tekst kaže da prikazuju. 



Druge tehnike reduciranja podataka 

Jedini je način da shvatite neki matematički pojam to da ga raz- 
I motrite u mnoštvu različitih sklopova, da razmislite o desecima 
; ; specifičnih primjera te pronađete barem dvije ili tri metafore 

kako biste osnažili intuitivne spekulacije. 
| Greg Evans 119 

Kako biste podatke dobro prikazali, trebate ih uistinu razumjeti. A za to 
ih trebate dugo i temeljito razmatrati te postavljati niz dobro promišljenih pi- 
tanja o tome što prikazuju. No suvremena računala i softvvari omogućuju nam 
da preradimo mnogo više brojeva nego što smo ih možda do kraja analizirali, 
te da ih potom podastremo čitateljima na neprobavljiv način. Reduciranje po- 
dataka znači pojednostavnjivanje brojeva s kojima radimo. Područje eksplo- 
racijske analize podataka nudi mnoge moćne tehnike za to, a u njemu postoji 
zanimljiva literatura koju ću samo ukratko dotaknuti. 120 Valjano istraživanje i 
reduciranje podataka važno je načelo napredovanja u razumijevanju svakog 
skupa brojeva što ga trebate analizirati, a kamoli u točnom prenošenju infor- 
macija čitateljima. Glavna su načela reduciranja podataka: 

• Temeljito razmotrite primarne podatke. Nemojte se oslanjati na to da 
vam programi za analizu pruže intuitivnu sliku o tome čime se bavite ili 
da vam kažu koja pitanja da postavite. Programi za analizu mogu vam 
koristili samo ako već znate koji model podataka imate. To je lako u na- 
stavi, gdje ponavljate tuđu analizu, no često je vrlo teško za potpuno 
nove informacije koje ste upravo dobili istraživanjem. 



''' Greg Evans u znanstvenofantastičnom romanu Diaspora, London: Orion Books, 1997, str. 36. 
Kvansove su riječi izvorno napisane u prošlom vremenu, no preformulirao sam ih i stavio u sa- 
dašnje vrijeme. Citat opisuje kako virtualni entiteti koji se zovu "građani" u budućim elektro- 
ničkim zajednicama koje se zovu "polisi" (to jest, identiteti "rođeni" iz računalnih slika ljudskih 
originala) uče matematiku. 

1 " Moji su omiljeni izvori danas zastarjela, ali još uvijek korisna djela, kao što su: Marsh, Cath- 
erine (1988). Exploring Data: An Introduclion to Dala Analvsis for Social Scientists. Cambridge: 
Politv; Ehrenberg, A Primer in Data Reduclion; Erickson, B. H. i Nozanchuk, T. A. (1979). Un- 
derstanding Data: An Introduclion to E.xploratory and Confirmatory Data Anaiysis for Student s 
in the Social Sciences. Milton Kevnes: Open Universitv Press; Tukey, John W. (1977). Ex- 
ploratoij Dala Analysis. Reading, MA: Addison-Wesley; Mosteller, Frederick i Tukey, John W. 
1 1977). Data Analysis and Regrcssion: A Second Course in Slatistics. Reading, MA: Addison- 
\Vesley. 

• Podatke uvijek stavite u numeričku progresiju (što je lako učiniti u sva- 
kome tabličnom programu). Kad god je moguće, prikažite ih u obliku 
grafikona te potom temeljito razmotrite rezultate. Nikad se ne upuštajte u 
složenije oblike multivarijabilne analize, kao što je analiza korelacija ili 
regresijska analiza, ako niste razumjeli vizualni izgled primarnih poda- 
taka s kojima baratate. 

• Dok pokušavate shvatiti obrazac u podacima, uklonite što više nereda. 
Primjerice, pokušavajte promatrati verziju u kojoj su izbačeni zbunjujući 
i nepotrebni decimalni zarezi ili u kojoj su brojke zaokružene. Podatke 
transformirajte upotrebom indeksa ili omjera kako biste podatke stavili u 
brojčane raspone koji su najlakše razumljivi, u idealnom slučaju između 
i 100. Operiranje s nepojednostavnjenim brojkama (osobito vrlo veli- 
kim ili vrlo malim) otežava pronalaženje nekog obrasca medu njima. 

Kako bih se konkretnije usredotočio na tehniku eksploracijske analize 
podataka, ukratko razmatram tri korisna pristupa: S-L analizu ("stem and leaf 
analysis", analiza "stabljika i list") (uključujući mjere središnje tendencije i 
disperzije), metodu "box-and-whisker" ("okvir i dlaka") i korigiranje poda- 
taka za grafikone koji se odnose na različita razdoblja. 

S-L je jednostavna tehnika za temeljito razmatranje nekog skupa poda- 
taka. Pretpostavite da neki zbroj podataka za određenu varijablu daje sljede- 
ćih 27 brojeva (slučajnim redom kako se pojavljuju): 

Jedan način analize tih podataka mogao bi biti stupčasti grafikon ili izra- 
čun učestalosti. Mogli bismo uspostaviti neke kategorije i izračunati broj slu- 
čajeva u svakoj kategoriji, pri čemu bismo dobili ovakav rezultat: 



Kategorija 


Broj 


slučajeva 


50+ 

Taj obrazac izgleda poput konvencionalnog obrasca s jednim vrhom 
(koji se pogrešno naziva "normalnom" distribucijom, popularno "zvonastom 
krivuljom"). No izgubili smo mnogo informacija o točnim brojkama u izvor- 
nim podacima, pa taj postupak stoga može biti neprimjeren. 

S-L analiza ide malo dalje jer zadržava više informacija danih u izvor- 
nim brojkama. Svaka je brojka podijeljena u dva dijela, veći, "stabljiku", i 
manji, "list" ili jedinični dio. Što ćemo postaviti kao stabljiku, odabiremo 
ovisno o rasponu analiziranih podataka (varijacija od najvišeg do najnižeg re- 
zultata). Stabljiku bismo mogli postaviti kao desetice, kao u donjoj tablici 
učestalosti. No budući da želimo podatke razmotriti temeljitije, stabljiku bi- 
smo, umjesto toga, mogli postaviti kao petice, pri čemu, primjerice, jedna 
stabljika ide od 20 do 24, a druga od 25 do 29. Na osnovi toga, prvi broj u 
skupu je 25, a on se može razdvojiti u stabljiku dvadeseticu i list 5. Sljedeći 
broj 46 može se razdvojiti u stabljiku četrdeseticu i list 6. Sljedeći broj 52 
može se razdvojiti u stabljiku pedeseticu i list 2 i tako dalje. Prođemo li kroz 
cijeli skup gornjih brojeva, dobit ćemo ovakvu S-L analizu: 

gornja stršeća vrijednost 
gornja stršeća vrijednost 



gornji kvartil = 33 

medijan - 22 
donji kvartil = 19 

Jasno je da nemamo samo krivulju s jednim vrhom (zvonastu krivulju). 
Umjesto toga, imamo glavnu nakupinu opažaja koja se protežu od 15 do 23 
(uključujući 13 vrijednosti), a potom manju nakupinu opažaja od 29 do 34 
(uključujući 7 vrijednosti). Budući da postoji 27 opažaja, medijan možemo 
utvrditi tako da brojimo prema gore ili prema dolje dok ne dođemo do četr- 
naeste vrijednosti (gore je prikazana debelim slovima). Kvartile pak možemo 
pronaći na isti način, tako da opservacije iznad i ispod medijana prepolovimo 
(kvartili su prosjeci sedmog i osmog opažaja koji idu od vrha ili od dna). Iz 
S-L-a brzo možemo načiniti tablicu koja daje sažete indekse središnje ten- 
dencije i disperzije na sljedeći način: 

Medijan = 52 
Vrh = 52 Dno = 3 

Raspon = 49 
Gornji kvartil = 33 Donji kvartil = 19 

Interkvartilni raspon = 14 



Ako je broj podataka mali, S-L tehnike lako se mogu primijeniti pomoću 
olovke i papira. Mnogo toga govori u prilog takve njihove upotrebe, budući 
da nas ona održava u bliskom dodiru s podacima (koji mogu biti rezultati 
drugih statističkih programa, kao što su izračuni frekvencija ili grafikoni). 
Ako dobijete veći broj vrijednosti (više od, otprilike, 30), možete se koristiti 
računalnim programom kako biste proveli sve navedene eksploracijske teh- 
nike analize podataka; primjerice, SPSS ima S-L alate. 

Metoda "box-and-whisker" način je da se prikažu statistički rezultati 
mnoštva S-L analiza. Ona je poput stupčastog grafikona, pri čemu okomita os 
prikazuje skalu. Razlika je u tome što okvir ucrtavate samo od gornjeg do 
donjeg kvartila te dodajete debelu crtu kako biste prikazali položaj medijana, 
kao što je vidljivo u desnom stupcu na Slici 7.4. Kako biste prikazali preos- 
tale vrijednosti, koje se protežu iznad i ispod srednje skupine, umetnite jed- 
nostavnu okomitu crtu ("whisker", "dlaku"). Što je zapažanje udaljenije od 
srednje skupine, to je ono neobičnije. Veći su izgledi da je riječ o slučajnos- 
tima ili lošim podacima, ili pak da je riječ o važnome ekstremnom slučaju 
koji zahtijeva podrobno objašnjenje. Stršeća zapažanja (ona koje se nalaze 
daleko od srednjeg okvira, konkretno više od 1, interkvartilnog raspona od 
gornjeg ili donjeg kvartila) prikazana su u obliku kuglica (v. srednji stupac na 
Slici 7.4). Stršećim vrijednostima često valja dati samostalne natpise, kako 
biste se podsjetili na to koja su zapažanja posebno neobična. 



Slika 7.4. Primjer grafikona "box-and-whisker" koji uspoređuje varijable 




gornja vrijednost 



- gornji kvartil 



medijan 
donji kvartil 
donja vrijednost 



Varijabla A Varijabla B Varijabla C 



Može biti korisno promatrati jednostavnu metodu "box-and-whisker" 
statistike u nekoj S-L analizi. No prava je vrijednost tih metoda u tome što 
vam omogućuju da usporedite varijacije u različitim skupovima vrijednosti, 
kao stoje vidljivo na Slici 7.4. Na toj su slici odmah vidljive: 

• varijacije u središnjoj razini triju različitih skupova zapažanja, stoje vid- 
ljivo usporede li se okomiti položaj medijana i srednjih okvira i 

• varijacije u disperziji podataka, stoje vidljivo u okomitoj veličini osjen- 
čanih srednjih okvira, okomitoj veličini okvira i "dlaka" te u prisutnosti 
ili odsutnosti stršećih vrijednosti. 

To je sofisticirana usporedba s više indikatora, no dobivena na vrlo intui- 
tivan i razumljiv način. Ona vam može mnogo pomoći u razumijevanju po- 
dataka, a čitateljima može učinkovito prenijeti mnoštvo informacija. 

Korigiranje podataka sljedeća je korisna tehnika reduciranja podataka u 
svakoj vrsti informacija koje se analiziraju upotrebom linijskih grafikona, 
osobito kretanja tijekom vremena i svake vrste indeksa. Postoji mnogo slu- 
čajeva u kojima dobivamo velik broj zapažanja u promjenljivim nizovima 
podataka, koji jako vijugaju gore i dolje, kao što su kretanja tržišta dionica ili 
roba, ili pak ispitivanja javnog mnijenja koja pokazuju popularnost vlade. 
Ključna je poteškoća pritom u tome da se besmislene ili privremene fluktua- 
cije odvoje od temeljnih, dugoročnih promjena ili prijelaza koji se mogu po- 

javiti u središnjoj razini niza podataka. To se može učiniti korigiranjem po- 
dataka. Stvarne brojeve koji se odnose na podatke što ih imate stavite u jedan 
stupac te pored njega načinite novi stupac s brojevima. U njemu svaki stvarni 
broj koji se odnosi na podatke zamijenite novim brojem koji predstavlja pro- 
sjek tog zapažanja i zapažanja neposredno ispred i iza njega. To možete lako 
učiniti na tabličnom programu tako da napišete formulu koja će biti sredina 
triju vrijednosti. Primjerice, ako imate niz brojeva kao što je 52, 56, 74, 60, 
58, onda bi korigirani broj za 74 bio 56 + 74 + 60 = 210 podijeljeno s 3, stoje 
63. Ta se tehnika naziva "korigiranje pomoću aritmetičke sredine" i ona će 
ukloniti "normalne" fluktuacije u nizu podataka. No ako imate neke vrlo ne- 
obične jednokratne vrijednosti (visoke ili niske), one mogu vrijednost dobi- 
venu korigiranjem pomoću aritmetičke sredine ipak jako pomaknuti gore ili 
dolje. Primjerice, ako gornji niz brojeva preinačimo tako da 74 promijenimo 
u vrlo neobičan 124, dobivamo ovaj niz: 52, 56, 124, 60, 58. Vrijednost do- 
bivena korigiranjem pomoću aritmetičke sredine za 124 bit će 80, a ona će 
jako stršiti iznad razine okolnih brojeva, unatoč tome stoje to usamljeno ne- 
obično zapažanje. 

Korigiranje pomoću medijana jednako funkcionira, no tu se zapažanje 
zamjenjuje medijanom tog zapažanja, jednim prije i jednim poslije. Uzmimo 
gornji niz 52, 56, 74, 60, 58. Vrijednost dobivena korigiranjem pomoću me- 
dijana za 74 jest srednja vrijednost u 56, 60 i 74, a to je 60. Ta je tehnika 
moćnija od uklanjanja jednokratnih, neobičnih zapažanja. Primjerice, ako 74 
ponovno zamijenimo sa 124 kako bismo dobili niz 52, 56, 124, 60, 58, onda 
će vrijednost dobivena korigiranjem pomoću aritmetičke sredine za 124 i da- 
lje biti 60, što znači daje neobično zapažanje posve odbačeno, te stoga nema 
nikakva utjecaja na vrijednosti dobivene korigiranjem pomoću medijana. 
Operaciju korigiranja pomoću medijana treba ponoviti još jednom, i to tako 
što se prve korigirane brojke ponovno korigiraju pomoću medijana u trećem 
stupcu. To je nužno kako bi se dobio potpuno stabilan korigiran niz, onaj koji 
prave trajne promjene smješta na pravo mjesto na liniji trenda. (Ako niz po- 
dataka korigirate pomoću medijana samo jednom, to može dovesti do pogre- 
šnog smještanja stvarnih promjena za jednu vrijednost gore ili dolje, primje- 
rice može sugerirati da se stvarna promjena koja se dogodila u svibnju doti- 
čne godine zapravo dogodila u lipnju. Ako korigiranje pomoću medijana 
provedete dvaput, promjena će se vratiti na svoje pravo vrijeme, u svibanj.) 

Slika 7.5. Primjer korigiranja pomoću medijana - postotak britanskih glasača 
2001. koji smatraju da bi Tony Blair trebao postati Predsjednik 
Europe (hipoteza) 

Da biste vidjeli kako funkcionira korigiranje pomoću medijana i korigi- 
ranje pomoću aritmetičke sredine, pogledajte Sliku 7.5. Taj grafikon prika- 
zuje neke rezultate ispitivanja javnog mnijenja koje sam izmislio, a koji bi 
trebali prikazivati omjer britanskih građana koji su 2001. smatrali da bi Tony 
Blair trebao postati Predsjednik Europe, pri čemu je primijenjeno korigiranje 
pomoću medijana. Korigirani niz prikazan je kao puna crta, zbiljska zapaža- 
nja kao tanja iscrtkana crta; to je tehnika koja čitateljima omogućuje da se 
najviše usredotoče na korigirani trend, ali da ipak vide kako su se zbiljski re- 
zultati kretali tijekom vremena. Zapažanja za vrlo neobične mjesece prika- 
zana su na vrlo istaknut način, kao velike divergencije između dviju crta, 
čime pozivaju da budu posebno objašnjena. (Mala digresija o metodama: tre- 
bat će vam podaci za nekoliko pojava prije i poslije razdoblja koje želite 
promatrati, kako bi korigirani podaci pokrivali cijelo razdoblje koje vas za- 
nima. Postoje tehnike za pronalaženje početnih i završnih vrijednosti za kori- 
girane nizove ako nemate te dodatne podatke. 121 ) 

Sve u svemu, za onoga tko je već ovladao elementarnim tehnikama ana- 
lize podataka konzistentan razvoj i upotreba S-L analize, metode "box-and- 
whisker" i korigiranja podataka iziskivat će vrlo malo dodatnog vremena i 



1:1 V. Tukey, Exploratory Data Analysis, str. 221-222. 

muke. No upotreba tih tehnika umnogome će pridonijeti razjašnjenju vlasti- 
tog razmišljanja o tome što pokazuju prikupljeni podaci, osobito ako slijedite 
prethodne upute u pogledu svih tablica i grafikona. Ako pažljivo razmislite o 
tome što bi čitatelji trebali znati, to će uvelike utjecati na strogost i korisnost 
vašega vlastitog mišljenja. To će vas odvratiti od uporabe složenih brojeva 
koji nude privid stručne vjerodostojnosti i nagnati vas, umjesto toga, na istin- 
ski preglednu i razumljivu analizu onoga što prikazuju podaci. Valjano razu- 
mijevanje podataka znači njihovo reduciranje na ono stoje bitno, sposobnost 
da odvojite žito od kukolja, a da pritom ne smetnete s uma važne pojedinosti. 



Upotreba dijagrama i slika 

Mišljenje nije samo primjena čistih pojmova koji proizlaze iz 
prethodne verbalizacije, ono je ujedno stvaranje dijagramske 
reprezentacije. 
Umberto Eco nl 

Neke točke pozornosti uopće nisu brojčane, nego jednostavno vizualne. 
One funkcioniraju tako da se dvodimenzionalni prostor prazne stranice isko- 
risti kako bi se prikazala složenija uređenja i reprezentacije odnosa nego što 
je to moguće pomoću tekstualnih opisa. Tekst je u biti linearan. On stvari 
ureduje u jedan prevladavajući redoslijed, no što obrasci koji se opisuju pos- 
taju složeniji ili zavijeniji, čisto literarno objašnjenje može postati nejasnije i 
teže za praćenje. Dobar dijagram u tom slučaju može biti neprocjenjivo upo- 
rište za čitateljevo razumijevanje, omogućujući im da stvore središnju men- 
talnu sliku načina na koji pojmovi, događaji, uzroci ili institucije djeluju jedni 
na druge, koji se potom mogu uskladiti i razraditi pomoću tekstualnog opisa. 
Čitatelji posvećuju posebnu pozornost takvim dijagramima i od njih očekuju 
da obave koristan posao. Ako to ne čine, ako izgledaju kao suvišni ili nepo- 
trebni elementi objašnjenja, čitatelji će se razočarati. Ako ulože napor u ra- 
zumijevanje nekog dijagrama za koji se pokaže da ne daje nikakvo dodatno 
razjašnjenje ili daje možda konfuzniji i nejasniji od popratnog teksta, čitate- 
lje bi to moglo razljutiti. Takva točka pozornosti samo odvraća od ukupnog 
dojma vaše argumentacije. 

Dijagrame stoga treba vrlo pozorno izrađivati i primjenjivati. Kao autor 
uvijek se trebate pitati što bi čitatelji trebali znati, koju dodanu vrijednost di- 
jagram (ili skup dijagrama) donosi i na koji će im način biti razumljiv i pri- 



" Eco, Umberto (1997). Kani and the Platypus: Essays on Language and Cognition. London: 
Vcrso, str. 83, preveo Alastair McEwan. 

stupačan. Ukratko, očekivanja čitatelja trebate ispuniti na vrlo aktivan način. 
Neka su od ključnih pravila sljedeća: 

• Dijagrame uvijek izrađujte uz pomoć prikladnih programa, od kojih su 
najpoznatiji Microsoftov Powerpoint ili Lotusov Freelance Graphics. 
Jednostavnije ilustracije možete načiniti i u Wordu ili Wordperfectu. Ru- 
kom izrađeni dijagrami više nisu prihvatljivi u doktorskim radnjama. Ta- 
kođer, nije dobro koristiti se nespecijalističkim softwareom (kao što su 
programski jezici ili opći računalni programi za crtanje) kako biste poku- 
šali stvoriti dizajn koji izgleda profesionalno. Ako trebate veći broj dija- 
grama, ili namjeravate održati prezentacije na znanstvenom skupu ili se- 
minaru, korisno je otići na odgovarajući tečaj kako biste se temeljito 
upoznali s prezentacijskim programom koji ste izabrali. Katkad iziskuje 
mnogo više vremena ako se pokuša ići prečacem, pomoću pokušaja i po- 
grešaka, ili oslanjanjem na on-line vodiče za te programe umjesto da od- 
slušate nekoliko sati tečaja. 

• Kad izrađujete dijagrame, uvijek slijedite dobro poznate konvencije za 
stvaranje organizacijskih grafikona, algoritama ili dijagrama toka. Kon- 
vencije ubrzavaju vašu komunikaciju s čitateljima jer oni brže prepoz- 
naju ono što je prikazano i što pokušavate učiniti, te se ne trebaju osla- 
njati na popratni glavni tekst. One vam nameću i disciplinu i čuvaju vas 
od zapadanja u grafičke idiosinkrazije koje su čitateljima nedokučive. 
Primjerice, dijagrami toka skiciraju redoslijed operacija ili oslikavaju na- 
čin na koji se neki skup slučajeva dijeli u nekoliko podskupova. U druš- 
tvenim se znanostima većina autora koristi pojednostavnjenim formatom 
koji se usredotočuje na procese prikazane u kvadratnim okvirima pove- 
zanima vodoravnim ili okomitim strelicama. Postoji i više "inženjerski" 
stil dijagrama toka, koji se koristi kvadratnim okvirima za naznačivanje 
procesa, rombima za naznačivanje mjesta odluke, te kružnim oblicima za 
naznačivanje i polazišta skupa operacija i ishoda. 

• Dijagrame u radnji treba izraditi konzistentno, tako da nema velikih raz- 
lika u njihovu izgledu. Oni bi trebali izgledati što jednostavnije i ne bi 
smjeli biti pretrpani. Koristite li se okvirima, pokušajte im dati što stan- 
dardniji oblik. Nemojte nasumce uređivati veličine okvira samo zato da 
biste smjestili natpise različite duljine. Pokušajte okvire poredati na stra- 
nici koristeći se jednostavnim obrascima redaka i stupaca (ili rešetaka), a 
nemojte ih smještati odoka. Izbjegavajte upotrebu više tipova oblika od 
onoga stoje potrebno. Različiti oblici (primjerice, četverokuti ili kvadrati 
u odnosu prema kružnim ili ovalnim oblicima) uvijek bi trebali čitate- 
ljima signalizirati različite tipove sadržaja na koje se dijagram odnosi. 

• Okvire u dijagramima povežite koristeći se minimalnim brojem ravnih 
okomitih i vodoravnih crta ili strelica. "Zapetljane" ili prekrižene crte ili 
strelice pokušajte posve izbjeći. Kad god je moguće, izbjegavajte dijago- 
nalne crte ili strelice, budući da su njihovi nagibi često pod različitim 
kutovima. Dijagrami lako mogu izgledati pomalo neuredno i neprofesio- 
nalno kad su dijagonale povučene pod različitim kutovima. Uz pomoć 
primjerenog ključa i posve jasnog natpisa objasnite status svake crte ili 
strelice koja se rabi za povezivanje okvira. Čitatelje nikada ne smijete 
ostaviti u sumnji u pogledu toga što se prikazuje crtama ili strelicama. 
Crtu bez strelice čitateljima je općenito teže protumačiti, budući da ona 
ne sadržava nikakvu naznaku smjera. Tim se sredstvom koristite samo 
kako biste naznačili slučajeve u kojima se pojavljuju dvosmjerni tokovi 
ili veze posve iste vrste. Crte bez smjera mogu se upotrebljavati i u onim 
tipovima dijagrama u kojima uobičajene konvencije crtama daju raz- 
mjerno jasno značenje, kao što su organizacijski grafikoni (ili "organo- 
grami", kako se još nazivaju). Crte sa strelicama, općenito govoreći, ko- 
risnije su i informativnije čitateljima sve dok oni posve jasno znaju što 
označuje strelica koja povezuje A i B. Znači li ona da A uzrokuje B? Ili 
da A komunicira s B, primjerice prenosi B informacije ili im šalje račun 
ili proizvod, ili što? Možda, pak, A kontrolira ili nadzire B? Pokušavajte 
izbjegavati dvosmjerne strelice, koje čitatelje vrlo zbunjuju i često upu- 
ćuju na to da ne znate o čemu se radi. Ako imate situaciju u kojoj A na- 
ređuje B, a potom B informacije vraća A, to biste trebali prikazati upo- 
trebom dviju različitih vrsta jednosmjernih strelica: strelicu od A do B 
koja označava zapovijed i kontrolu, te strelicu od B do A, u različitoj 
boji ili formatu, koja označuje protok informacija. 

Te preporuke mogu izgledati samorazumljivima. No velika većina 
doktoranata - a zapravo i mnogo starijih znanstvenika u objavljenim član- 
cima i knjigama - u svojim točkama pozornosti ne slijede mnoge od tih pri- 
jedloga. Danas je većina stručnih čitatelja prilično skeptična u pogledu dija- 
grama i drugih slika koje ne slijede odgovarajuće konvencije i upute. Loše iz- 
rađene dijagrame, s loše postavljenim natpisima, protumačit će ili kao znak 
vašeg nemara, ili vaše intelektualne slabosti. Posve je neupotrebljiv dijagram 
s velikim brojem okvira, od kojih je svaki dvosmjernim strelicama povezan 
sa svim ostalim okvirima na slici. Ako ste napravili takvo što, onda biste mo- 
rali znati da čitateljima šaljete podsvjesnu poruku: "Sve utječe na sve. No ne 
pitajte me kako, jer nemam pojma." 

Zaključci 

Dobre točke pozornosti mogu uvelike pojačati vaš tekst, no nisu samo 
zato važne. Sto više budete napredovali u znanstvenoj i profesionalnoj kari- 
jeri, to je vjerojatnije da ćete trebati sažeti ili dramatizirati dugačke tirade 
teksta za nestrpljivu publiku. Počet ćete s prezentacijama na seminarima, na- 
kon toga ćete prijeći na priopćenja na znanstvenim skupovima, pa možda na 
članke u časopisima te, ako postanete sveučilišni nastavnik, na predavanja za 
širu publiku. Rano učenje umijeća izrade efektnih točaka pozornosti uvijek se 
isplati. Osobito je u mnogim područjima u društvenim znanostima sve teže 
objaviti članke koji se sastoje samo od teksta, a članci koji sadržavaju i po- 
datke te dobre grafikone i tablice urednicima i recenzentima općenito su 
privlačniji. Slične trendove nalazimo i u nekim humanističkim disciplinama, 
kao što je povijest. Dani kad su sveučilišni nastavnici predavali tako što su 
čitali svoja djela odavno su prošli. Umjesto toga, danas se snažan naglasak 
stavlja na izrađivanje i prezentiranje čak i primarne tekstualne građe na ra- 
zumljiv i maštovit način. Ako se nakon doktorata posvetite drugim zvanjima, 
kao stoje biznis, vrijednost grafičke komunikacije i jednostavnih, čitljivih ta- 
blica i grafikona mnogo je veća nego na sveučilištu. Stoga je dobro postupa- 
nje s točkama pozornosti ključno životno umijeće, a ne samo umijeće koje 
vam je potrebno u izradi disertacije. Na neki način, ono može biti važno go- 
tovo onoliko koliko i sposobnost dovršavanja (i objavljivanja) teksta, čemu 
se sada posvećujem. 






8. ZAVRŠNICA: DOVRŠAVANJE 
DOKTORATA 



Napetost između poboljšavanja i dovršavanja pojavljuje se 
uvijek kad ljudi trebaju dovršiti neki posao ili izbaciti neki 
proizvod: računalo, ručak, seminarski rad, automobil, knjigu. 
Želimo da taj proizvod bude gotov i dostupan ljudima koji će 
ga rabiti, jesti, čitati. No nijedan predmet nikada potpuno ne 
utjelovljuje koncepciju svojih tvoraca o tome stoje on mogao 
biti. 



Howard Becker 

Umijeće pisanja onih koji su ga dugo prakticirali uistinu stvara 

duhovne navike koje su nepovoljne za vođenje poslova. Ono ih 

podvrgava logici ideja (...) Daje im ukus za ono stoje nježno, 

fino, domišljato i izvorno, dok svijetom vladaju krajnje svaki- 

dašnjosti. 

Alexis de Tocqueville 

Nepristrani su se promatrači stoljećima žalili da su intelektualci nepov- 
jerljivi, neposlovni tipovi. Oni rado započinju projekte, ali oklijevaju ih dovr- 
šavati. Zainteresirani za knjige, ideje i mogućnosti, oni su perfekcionisti koji 
ne mogu dovršiti posao, koji ne mogu reći "ovo je dovoljno dobro", koji ne 
mogu lako nešto prodati ili doći do kompromisa. To je dobro poznat i neugo- 
dan stereotip koji je, nažalost, velikim dijelom istinit (u mojem slučaju sva- 
kako). Ako je pisanje kao oblik predanosti psihološki teško, koliko je tek teže 
prestati raditi na nekom projektu, priznati da su njegove nesavršenosti i nedo- 
staci (koje su autoru tako intimno poznate) nešto s čim jednostavno treba 
živjeti, što treba podnositi, što se možda nikad ne može ispraviti ili poboljšati? 



123 Becker, Howard S. (1986). Wriling for Social Scienlists. Chicago: University of Chicago 
Press, str. 122. 

124 De Tocqueville, Alexis, nav. u: Mayer, J. P. (1939). Prophel ofthe Mass Age. London: Dent, 
sir. 123. 

Pisanje doktorata prikladno je usporediti sa sudjelovanjem u produkciji 
nekoga kazališnog komada što ga izvodi amaterska dramska skupina. Na po- 
četku su tu naizgled beskonačni dogovori o podjeli uloga i ležerni orijentacij- 
ski sastanci. Glumci, redatelj, producent i umjetnički ravnatelj beskonačno 
razmjenjuju različite vizije mjesta i vremena radnje, njezina vizualnog "iz- 
gleda", motivacija likova i značenja različitih prizora i zapleta. Rane pokuse 
upropaštavaju sukobi osobnosti i napetosti oko toga tko je važniji od koga te 
koji bi opći emocionalni ili dramatski stil trebalo postići. No što se izvedba 
više približava, motivacija glumaca i redatelja iznenada, na čudesan način, 
postaje sve jačom. Glumca više brine hoće li zapamtiti svoj tekst i hoće li na 
pozornici izgledati glupo, hoće li sve dobro ispasti, a ne hoće li biti zvijezda 
predstave. Redatelj pak postaje susretljiviji, zadovoljan svakim prizorom ili 
probom koja je barem polovično profesionalna i ima nekog reda. Napokon, 
zavjesa se diže za izvedbu i svatko tko je u nju uključen zna koliko bi mu do- 
bro došla još četiri tjedna pokusa, još jedan pokušaj u ovome ili onome. 
Samo, to ne bi tako brzo shvatio da se zavjesa nije digla. Kad bismo odgodili 
početak predstave, svaki bi se sudionik jednostavno prilagodio tako da posti- 
gne gotovo isti stupanj pripremljenosti/nepripremljenosti četiri tjedna kasnije 
umjesto sada. 

Dolaženje do radne verzije cjelokupne radnje važna je prekretnica u va- 
šem radu. Na toj se točki vaši prioriteti pomiču s istraživanja i dodavanja no- 
vih dijelova teksta na dovršavanje teksta, njegovo odlaganje, prelazak na 
drugu temu i druge projekte. To nije lagan prijelaz. U životu svake knjige ili 
radnje postoji mjesto na kojem čimbenik "straha i gnušanja" može nadvladati 
entuzijazam i izvornu motivaciju. To je nepogrešiv znak daje sada dosta i da 
je došlo vrijeme da se uđe u fazu dovršavanja. Međutim, dovršavanje nije je- 
dnostavno. Prvi će izazov često biti podizanje skrpanog teksta na razinu po- 
sve integrirane radnje, koju ujedinjuje jasan intelektualni smjer i koja izgleda 
poput proizvoda u skladu s "industrijskim standardom", s prisutnim i funkci- 
onalnim svim nužnim dijelovima. Drugi je aspekt manje vidljiv ali ipak va- 
žan, i uključuje formalnu predaju radnje za ispit. Konačni je izazov vaša pri- 
premljenost, u većini slučajeva, za "viva" odnosno usmeni ispit. 



Od cjelovite radne verzije do konačnog teksta 






Posljednje što čovjek rješava u pisanju knjige jest to što staviti 
na početak. 



Blaise Pascal 

' Pascal, Blaise (1932). Pensees. London: Dent, str. 7, misao br. 19. 

Proces stvaranja i pohranjivanja različitih skica poglavlja uvijek je po- 
malo nedovršen proces, budući da ono što stavljate u sljedeće poglavlje uvi- 
jek može imati implikacije za već uglavljeni tekst. Kasniji tekst možda ne is- 
punjava obećanja koja su ranije dana i zahtijeva važnu promjenu u intonaciji. 
Ili se, pak, kosi s temama i strukturom onoga što je već napisano, tako da 
stvara potrebu za revizijom i preraspodjelom građe između poglavlja. U naj- 
gorim slučajevima, kasniji tekst može protusloviti prethodnim poglavljima i 
ne pokazivati nikakav odnos prema njima tamo gdje se to očekuje; ili pak 
može sugerirati posve drukčiju priču ili interpretaciju. Upravo kao što sadaš- 
nji razvoj događaja često uzrokuje promjene načina na koji shvaćamo utvr- 
đene povijesne događaje, tako nikad ne možete biti sigurni da već pohranjeno 
poglavlje neće, u kasnijoj fazi, zahtijevati radikalne preinake. 



Završnica: dovršavanje doktorata 

Slika 8.1. Integriranje tema 

□ Zaključci poglavlja 



Stoga je magičan trenutak kad možete prvi put sva svoja poglavlja raši- 
riti po podu te fizički držati i pregledavati sve elemente cijele radnje. Od tada 
bi vaša zadaća trebalo biti konsolidiranje a ne dodavanje novih elemenata 
slici. Samo će vas u vrlo nesretnim okolnostima pregledavanje radnih verzija 
poglavlja u cjelini navesti na zaključak da radnja zapravo nije potpuna te da 
se morate vratiti na primarno istraživanje kako biste ispunili neku veliku pra- 
zninu u analizi. Taj će se problem najvjerojatnije pojaviti ako ta verzija zna- 

tno zaostaje za normom u pogledu broja riječi (80.000 riječi za "knjiški" tip 
radnje i, otprilike, 60.000 za disertaciju po modelu članaka). Inače, uistinu 
cjelovita radna verzija signalizira da su od tada elementi radnje prilično fiksirani. 

Međutim, najbolja organizacija i prezentacija tih elemenata nije fiksi- 
rana. Naprotiv, nakon što ste došli do cjelovite radne verzije često je potrebno 
razdoblje od tri do šest mjeseci tijekom kojeg morate reorganizirati elemente 
koje imate kako biste stvorili mnogo snažniji i integriraniji konačni tekst. 
Glavno je žarište rada u toj fazi izvlačenje intelektualnih tema djela. Potrebne 
su vam konzistentne teme koje se protežu cijelom radnjom, koje sintetiziraju 
vaše argumente, postavljaju i uokviruju zaključke vašeg istraživanja te sna- 
žno ističu element dodane vrijednosti. Slika 8.1 pokazuje da to nije pitanje 
mehaničkog ponavljanja, nego fleksibilnog stvaranja i poboljšavanja veza 
između pet ključnih elemenata: naslova radnje, sažetka, prvog poglavlja (uz 
bilo koje drugo uvodno poglavlje), zaključnih odjeljaka središnjih poglavlja i 
završnog poglavlja. 



Naslov radnje 

Naslov radnje trebao bi upoznati čitatelje sa središnjim analitičkim 
pojmovima koji se u njoj rabe ili s glavnim argumentima koji se u njoj razvi- 
jaju. Naslovi radnje u sredini često imaju dvotočku, kojom se autori koriste 
kako bi razdvojili, sjedne strane, tematske, analitičke ili teorijske ambicije i, 
s druge strane, empirijska upućivanja ili ograničavajuća obilježja. Teorijski 
ambiciozni autori često će tematski ili analitički ključne riječi staviti zajedno 
prije dvotočke a potom, nakon dvotočke, naznačiti njihovu empirijsku refe- 
rencu i bilo koja ograničenja njihove analize. Oni koji svoje djelo vide kao 
više empirijsko ili deskriptivno najčešće će formulaciju onoga o čemu je u 
njihovoj radnji riječ staviti prije dvotočke a potom, nakon dvotočke, naznačiti 
sekundarne analitičke ili teorijske teme. 



Primjer teorijske 
radnje 


Potiskivanje različitosti "Drugog": književna obra- 
da slugu u engleskim i američkim romanima od 
Jane Austin do Zameo ih vjetar. 


Primjer empirijske 
radnje 


Propast europske vladavine u Središnjoj Africi, 
1930-1958: Samoodređenje, demokratizacija i pro- 
mišljanje rase. 



Katkad se učinak dvotočke može postići i na druge načine, primjerice 
tako da se teorijska pitanja najprije postave u obliku općeg pitanja, a da se 
nakon toga navede empirijska specifikacija. Kad ste jednom u svoj naslov 

stavili neku riječ, morate biti sigurni daje ona uistinu važna za analizu. Čita- 
telji sigurno očekuju da sve riječi iz naslova budu pažljivo definirane, da se 
često rabe te da u poglavljima glavnog teksta obavljaju velik analitički posao. 

Birokracija koja prethodi doktorskom ispitu uvijek je mukotrpna, ali 
može biti i korisna. Mnoga sveučilišta zahtijevaju da zajedno s konačnim na- 
slovom radnje, otprilike šest mjeseci prije nego što planirate predati konačnu 
radnju, pošaljete i popratni sažetak (od, otprilike, 300 riječi). Kad je naslov 
radnje jednom formalno zaprimljen i odobren kao zadovoljavajući, često ga 
je vrlo teško mijenjati. Na usmenom ćete ga ispitu (ako je predviđen) trebati 
obraniti. Uz to, ostatak karijere provest ćete s tim nazivom istraživanja napi- 
sanim u životopisu. Stoga definiranju konačnog naslova ne smijete pristupiti 
površno ili na brzinu. Trebate intenzivno i samokritično promatrati naslije- 
đene ideje kojima se koristite u opisivanju radnje, a koje često potječu još iz 
prve godine vašeg istraživanja: 

• Zahvaća li sadašnji naslov uistinu ono što ste učinili u tekstu? 

• Definira li on točno središnje istraživačko pitanje na koje ste odgovorili? 

• Izbjegava li skretanje pozornosti na praznine ili nedostatke u vašem istra- 
živanju? 

• Izražavaju li riječi u naslovu glavne teorijske pojmove, inovacije ili teme 
koje se provlače kroz vaše istraživanje, koje se rabe u tekstu i tamo obav- 
ljaju neki važan posao? Signaliziraju li one, na razmjerno sadržajan na- 
čin, pravac vaše argumentacije? Jesu li to riječi o kojima ćete htjeti go- 
voriti i koje ćete htjeti šire objasniti na usmenom ispitu? 

• Daje li naslov jasno do znanja ono na što se vaše istraživanje empirijski 
odnosi te nužna ograničenja što ste ih postavili njegovu dosegu i pristupu? 

Prije nego što na sva ta pitanja odgovorite: "Da, svakako", razmislite o 
tome kako će radnja zapravo izgledati čitateljima koji je vide prvi put i što je 
vaše istraživanje u biti postiglo. Odaberite naslov koji djelotvorno zahvaća te 
aspekte. Trebali biste i izričito postaviti pitanje kako su se vaš projekt, vaša 
disciplina i širi intelektualni svijet promijenili od vremena kad ste na prvoj 
godini smislili izvorni radni naslov. Hoće li sadašnji naslov imati iste pomo- 
dne konotacije koje je imao tada? Hoće li se održati u budućnosti? Imajte na 
umu da će naslov biti važan element u prodaji vašeg rada potencijalnim pos- 
lodavcima na sveučilištu. Povjerenstva za zapošljavanje često izrađuju uži 
popis ljudi koje pozivaju na intervju na temelju prilično oskudnih informacija 
s papira koji se nalaze ispred njih. Stoga će tijekom ranih godina vaše karijere 
naslov koji ste odabrali za svoju radnju uvelike definirati to kakvom vas in- 
telektualnom vrstom smatraju. 

O tim pitanjima nije lako razmišljati samostalno. Može biti teško biti sa- 
mokritičan prema naslijeđenom naslovu s kojim ste živjeli dulje vrijeme. No 
to je posljednje utočište i stoga trebate cijeli jedan sastanak sa svojim mento- 
rom namijeniti zajedničkom razmišljanju o cijelom spektru mogućih naslova 
te načina na koje bi ih mogla interpretirati vanjska publika. Sastavite popis 
alternativa koji sadržava sve izvedive ključne termine i njihove kombinacije, 
posvećujući osobitu pozornost stavljanju građe ispred i iza dvotočke u nas- 
lovu. Naslov što ste ga uglavili nemojte jednostavno promatrati izolirano. 
Ako ono što već imate usporedite samo s praznom pločom, status quo uvijek 
će izgledati kao nešto čemu treba dati prednost. Umjesto toga, razmotrite 
njegove dobre i loše strane u usporedbi s velikim brojem mogućih alternativ- 
nih naslova (recimo deset ili dvanaest), od kojih svaki povlači za sobom raz- 
ličite kombinacije tematskih ili glavnih pojmova. Pa i kad ste zadovoljni 
ključnim elementima naslova, pokušajte se malo poigrati s njihovim kombi- 
nacijama. 

Ako pišete radnju iz društvenih znanosti koja se odnosi na razmjerno ne- 
davne događaje, morate donijeti eksplicitnu odluku o trenutku kada vaša 
priča završava i toga se držati, te cijelu radnju napisati u prošlom vremenu. 
Pokušaj da napišete radnju o događajima koji se još odvijaju ili koje još nije 
moguće prosuditi jest napor koji je osuđen na neuspjeh, prava "priča bez 
kraja". U svakome empirijskom istraživanju koje pokriva dulje razdoblje obi- 
čno je dobro da se negdje u naslovu radnje naznače vremenske granice. Po- 
kušajte za svoje istraživanje izabrati početne i završne datume koje možete 
analitički ili teorijski opravdati, kao kritične, važne ili "prirodne" prijelomnice. 



Sažetak 

Konačna verzija sažetka nalazi se odmah nakon naslovne stranice u uve- 
zanoj verziji radnje. On se sastoji od vrlo kratkog prikaza, od otprilike 300 
riječi, onoga o čemu je u radnji riječ. Sažetak vam je najbolja prigoda da či- 
tateljima korisno izložite jezgru svojeg argumenta. Kasnije, kad se vaša rad- 
nja bude nalazila u sveučilišnoj knjižnici, naslov i sažetak bit će ujedno pri- 
marni elementi koji će vanjskom svijetu oglašivati njezin sadržaj, te jedina 
informacija sadržana u internetskim bibliografijama ili objavljenim popisima 
doktorskih radnji. Oni koji odlučuju hoće li pokušati nabaviti kopiju vaše ra- 
dnje putem međuknjižnične posudbe snažno će se oslanjati na sažetak. Stoga 
vrijedi uložiti vremena i truda da ga napišete kako treba. U praksi, većina di- 
sertacijskih sažetaka vrlo je loše napisana. Autori često posvećuju više pro- 
stora sažimanju prethodnog stanja istraživanja ili rutinskih metoda kojima su 
se koristili nego objašnjavanju vlastitih osnovnih argumenata, ključnih re- 
zultata ili novih prijedloga. Iako su sažeci vrhunac dugotrajnoga istraživač- 

kog procesa, studenti ih često pišu tek u grozničavom naporu da dovrše po- 
sao. Neki ih tretiraju kao samo još jedan dosadni element sveučilišne birokra- 
cije kojeg se treba riješiti što bezbolnije. Drugi se pak u stvaranju toga krat- 
kog komadića teksta muče te ga pišu na neuredan i ne osobito učinkovit način. 

Dobro napisan sažetak trebao bi imati, otprilike, 300 riječi. Njegova bi 
struktura trebala točno slijediti slijedeći poredak: 

• Započnite s jednom ili (najviše) dvjema rečenicama koje sažimlju stanje 
istraživanja kojemu vaša radnja pridonosi te ih sastavite tako da kon- 
tekstualizirate i istaknete dodanu vrijednost koju ste ostvarili svojim is- 
traživanjem. No pazite da okarakterizirate postojeću literaturi u širokim 
potezima i obranjivo. 

• Potom dodajte dvije ili tri rečenice koje karakteriziraju teorijski doprinos 
ostvaren vašim djelom. One bi trebale izdvojiti sve ključne inovacije do 
kojih ste došli, odnosno glavne tematske ili teorijske pojmove iz naslova. 
Jasno dajte do znanja što je središnji cilj vaše argumentacije. Na tom 
mjestu ne pišite o čisto formalisličkim stvarima. 

• Jednu rečenicu posvetite tome da što kraće iznesete metode koje ste slije- 
dili. U sažetku ne treba opširno izlagati standardne metode. Nešto više o 
tome trebali biste reći samo ako ste izvorno najviše pridonijeli u meto- 
dologiji. Dosad ste trebali obuhvatiti svu gradu sadržanu u uvodnom po- 
glavlju (ili poglavljima) radnje i na tom mjestu u sažetku možete zaklju- 
čiti prvi ulomak. 

• Nakon toga prijeđite kroz argumente svakoga osnovnog poglavlja (to su 
najčešće poglavlja 3-7 u radnji od osam poglavlja). Jednu rečenicu po- 
svetite sažimanju ključnog doprinosa svakog poglavlja sveukupnom ar- 
gumentu radnje. Nemojte pisati "U 4. poglavlju tvrdim da...", budući da 
je to mjesto na kojem sažimate cijeli argument, a nije vodič kroz struk- 
turu poglavlja. Umjesto toga, svaka nova rečenica u sažetku neka se iz- 
ravno odnosi na ono što pokazuje dotično poglavlje. 

• Drugi ulomak sažetka završite dvjema rečenicama koje kristaliziraju 
glavne zaključke završnog poglavlja. Time trebate uputiti na glavne teo- 
rijske ili tematske pojmove koje ste rabili u naslovu radnje, a koji su 
obuhvaćeni i u prvom ulomku sažetka. No sad biste se trebali usredoto- 
čiti na prosudbu vrijednosti, odnosno primjenjivosti tih pojmova ili na to 
da pokažete koliko su vaše teorijske inovacije ili očekivanja poduprti 
empirijskim rezultatima ili primijenjenom analizom središnjih poglavlja. 

• Provjerite rabite li u sažetku i naslovu radnje isti rječnik i slažu li se, od- 
nosno poklapaju li se i sažetak i naslov s rječnikom što ga rabite u naslo- 
vima poglavlja. (Imajte na umu ono što je prethodno rečeno, da bi nas- 

lovi poglavlja trebali funkcionirati unutar naslova radnje, a ne jedno- 
stavno doslovno preuzimati njegove elemente.) Znakovi opasnosti koje 
treba tražiti pojavljuju se tamo gdje se pojmovni ili tematski elementi 
istaknuti u naslovu radnje ne poklapaju s naslovima poglavlja. Ta tri 
elementa ne bi smjela sugerirati različitu intelektualnu problematiku ili 
različite načine gledanja na probleme. 

Najbolje je da svoj sažetak pokušate definirati u ranoj fazi procesa po- 
novnog pisanja i revidiranja teksta. Sveučilišni propisi u Britaniji i Europi u 
tom su pogledu često koristan poticaj, budući da traže da ranu verziju sažetka 
predate istodobno s formalnom prijavom naslova radnje. Prva verzija nije 
obvezujuća i koristi se samo kako bi pomogla da fakultetska vijeća odluče 
tko će vašu radnju ocjenjivati. 



Prvo poglavlje (uz bilo koje uvodno poglavlje) 

Kao što pokazuje Slika 8.1, uvodno je poglavlje presudno važno u defi- 
niranju sveukupnoga teorijskog okvira doktorata. U njemu biste trebali izlo- 
žiti nekolicinu intelektualnih tema koje proizlaze iz središnjeg pitanja radnje. 
Teme su vodeće ideje kojima ćete se vratiti. One se mogu sastojati od teorij- 
skih stajališta, metodoloških inovacija ili rezultata empirijskog istraživanja, 
ovisno o vašim rezultatima. Općenito govoreći, više je nego dovoljno poku- 
šati obraditi dvije, tri ili četiri teme. Ako uočite da je prisutno šest ili sedam 
tema, njihov broj trebate smanjiti. Razmotrite možete li neke od njih uklopiti 
u druge, tako da jedna vrhovna tema obuhvaća dvije ili više podtema. Svaku 
temu u uvodnim poglavljima treba obraditi uglavnom na okviran način, sa- 
žimajući što su o njima već rekli drugi autori i utvrđujući ili anticipirajući što 
bi se o njima moglo kasnije reći. No u uvodnom poglavlju nemojte dati go- 
tovu verziju kasnijih argumenata, da ne biste grubo karikirali glavne stvari 
koje ćete kasnije tvrditi. Umjesto toga, ustanovite veze koje potom trebaju 
voditi do istraživanja u ostatku radnje. 



Zaključni odjeljci središnjih poglavlja 

Svako od glavnih poglavlja (to jest poglavlja 2 ili 3 do poglavlja 7 u dok- 
toratu od osam poglavlja) treba biti fleksibilno povezano svojim zaključcima 
s temama iz uvodnih poglavlja. Zaključci (ne uvodni dijelovi poglavlja) tre- 
baju izdvojiti barem jednu ili dvije teme razvijene u uvodnom poglavlju, ali 
na drukčiji način. Tema s kojom je svaki zaključak povezan trebala bi biti 
potpuno relevantna za specifičnu građu u dotičnom poglavlju te prilagođena 
ulozi koju to poglavlje ima u radnji kao cjelini. Ne pokušavajte sve teme rad- 
nje obuhvatiti u zaključcima uz svako poglavlje. Takav pristup lako može iz- 

gledati mehanički i nevjerodostojan, kao da obavljate nekakvu operaciju in- 
telektualnog knjigovodstva, a ne da se koristite uistinu relevantnim ključnim 
idejama za analizu onoga što je pokazano u poglavlju. Smisao je zaključnih 
odjeljaka u tome da se pozornost odvrati od pojedinosti istraživanja i da se 
ključni rezultati poglavlja istaknu kao nešto utvrđeno. Možete ustanoviti neke 
male postranične veze prema drugim središnjim poglavljima relevantnim za 
istu temu ili teme, osobito prema poglavljima koja neposredno prethode ili 
slijede. No to nije mjesto za iznošenje komparativnih napomena, kao ni za 
započinjanje neke sadržajne rasprave o gradi iz drugih središnjih poglavlja. 

Preusmjeravanje pozornosti na središnja poglavlja te pooštravanje njiho- 
vih zaključaka prigoda je da izvršite ključne provjere je li vaše djelo struk- 
turno dobro zasnovano. Svako poglavlje trebalo bi obavljati neki zaseban i 
specifičan posao, dobro naznačen od samog njegova početka, i efektno gra- 
diti radnju. Ako postoje neka preklapanja u "jurisdikcijama" poglavlja, tre- 
nutak je da ih pojednostavite. Svakom poglavlju dodijelite jednu funkciju i 
pobrinite se da se njegova uloga ne poklapa s ulogom susjednih poglavlja. 
Razmislite o tome kako možete organizirati poglavlja na načelu "kaži to jed- 
nom, ali kako treba". Ako još uvijek imate poglavlje o metodama ugrađeno u 
glavni niz poglavlja, razmislite je li ono uistinu nužno ili bi se njegova građa 
djelomično ili potpuno mogla bolje obraditi u Dodatku o istraživačkim meto- 
dama. Pokušajte se pobrinuti da redoslijed poglavlja bude smislen na planski 
način, a ne da jednostavno slijedi obrazac "Što sam učinio u svojem dokto- 
ratu". Pažljivo provjerite je li zadovoljen kriterij onoga što bi čitatelji trebali 
znati kad je riječ o poretku poglavlja, tako da kontekstualne informacije sli- 
jede u pravom nizu kako bi čitatelji na svim mjestima mogli pratiti analizu. 



Završno poglavlje 

Završetak radnje treba imati jasan karakter. U njemu ne možete jedno- 
stavno mehanički ponavljati već iznesene tvrdnje. Ponajprije, on mora pono- 
viti iste teme ili teorijske ideje korištene u strukturiranju prvog poglavlja (i 
bilo kojega drugog uvodnog poglavlja). No rasprava o svakoj temi mora biti 
sigurno zasnovana na iskustvu središnjih poglavlja. Žarište treba biti na jas- 
nom utvrđivanju stoje istraživanje pokazalo i kako je to relevantno za središ- 
nje pitanje radnje i teme izneseno na početku. Posljednje poglavlje trebalo bi 
odgovoriti na dva srodna pitanja: Što je istraživanjem ostvareno? Koliko je 
radnja unaprijedila stručnu raspravu? Rasprava u završnom poglavlju ne bi 
smjela opet zalaziti u podrobne opise iz središnjih poglavlja. Umjesto toga, 
ona bi trebala uspoređivati ta poglavlja, sabrati njihove teme i povezati nji- 
hove ključne poruke. Kako se približavate kraju, drugi dio završnog poglavlja 
iskoristite za grupiranje njegovih tema u šire okvire ili pitanja više razine. 

Odatle možete ući u raspravu o relevantnim širim stručnim sporovima i prije- 
porima. Cesto je korisno taj zaključni "debatni" odjeljak završiti razmatra- 
njem nekih mogućih pravaca kojim bi moglo ići buduće istraživanje. 

Na tom stupnju možete učiniti i nekoliko završnih provjera. Morate osi- 
gurati da glavni tekst i dalje bude odgovarajuće duljine, oko četiri petine 
formalne sveučilišne granice, to jest 80.000 riječi ako je granica 100.000 ri- 
ječi. Ta formalna granica uključuje sve osim bibliografije, pa stoga bilješke, 
dodaci, predgovor, zahvale i slično moraju biti unutar preostale petine tog 
ograničenja. Onima koji misle da su dobrano unutar tog ograničenja često se 
dogodi da otkriju kako su premašili ne samo pravilo o četiri petine nego i 
formalno ograničenje, i to za 10 do 20 posto. Taj se problem često pojavljuje 
zato što na različitim mjestima u različitim poglavljima ponavljaju sličnu 
građu ili pak podižu razinu pojedinosti koje bi čitatelji trebali znati. Kad ste u 
stisci da dovršite radnju, ta bi spoznaja mogla biti deprimirajuća, jer bi to 
moglo značiti da ćete morati utrošiti nekoliko dodatnih tjedana ili čak mjeseci 
samo na izbacivanje teksta čije vam je pisanje oduzelo toliko vremena. No 
imajte na umu poznatu izreku Roberta Brovvninga "Manje je više".' 26 Svaki 
se tekst može prilično bezbolno skratiti za, otprilike, 10 posto, a ta operacija 
gotovo uvijek poboljšava njegov opći izgled, katkad do neprepoznatljivosti. 
Shvati li se kao problem izbacivanja, recimo, 12.000 riječi iz cjelokupne rad- 
nje, taj način izbacivanja uvijek izgleda zastrašujuće. No pokušajte, umjesto 
toga, o tome razmišljati kao o izbacivanju 30 od 330 riječi na svakoj stranici 
rukopisa formata A4, što može biti lakši posao. Ako ste uvelike premašili 
granicu broja riječi, za više od 10 posto, gotovo će sigurno trebati opsežan 
rez tako što ćete izgubiti jedno od poglavlja, dodataka ili drugih odjeljaka. 
Ako možete, pokušajte više toga izbaciti u uvodnim poglavljima i sačuvati 
jezgru radnje. Ako ste premašili granicu, imajte na umu da vrlo jednostavno 
možete podatke ili drugu nezgrapnu građu staviti na CD pričvršćen uz korice 
radnje, umjesto da ih otisnete u obliku teksta. Većina sveučilišnih propisa o 
duljini rada još pretpostavlja samo radnje na papiru i ništa ne govori o CD- 
ovima. 

Završni mjeseci i tjedni pisanja doktorske radnje obično su iznenađujuće 
važni. Možete se zateći kako građu koja se dvije ili tri godine nalazila najed- 
nom mjestu premještate u radikalno drukčije konfiguracije. Pojmove koji su 
vam u istraživanju dugo bili važni možda ćete odbaciti u korist novih tema 
kojih ste, prije nego što ste pogledali cijelu radnu verziju, možda samo neja- 



Robert Browning, iz njegove pjesme "Andrea del Sarto (nazvan 'Pjesnik bez mane')", stih 78: 
" Manje je više, Lukrecijo, suđeno mi je". Za čitavu pjesmu v. http://www.libraryutoronto.ca/ 
intel/rp/poems/browningl2.html. Parolu "manje je više" preuzeo je Mies van der Rohe i učinio je 
poznatim sloganom modernističke arhitekture, v. New York Herald Tribune, 28. lipnja 1959. Kao 
stoje poznato, arhitekt Robert Venturi uzvratio je: "Manje je dosadno". 

sno bili svjesni. Ta iznenadna pojava ponovnog promišljanja i preoblikovanja 
posve je uobičajena i predvidljiva. Ona ne pokazuje (čega se boje mnogi stu- 
denti) da je vaš istraživački plan od početka bio loše zamišljen ili da prije 
niste znali što radite. Naprotiv, ona izražava intelektualni razvoj i napredak 
koji se često postiže tek nakon što su postavljene sve gradivne opeke vaše ra- 
dnje. Redefiniranje naslova radnje i sažetka u njihovu završnom obliku, kao i 
preuređivanje uvodnih i završnih poglavlja na integrirajući način - sve vam 
to pruža u ključnom smislu važnu prigodu da svoju intelektualnu pozornost 
prilagodite središnjem pitanju radnje. Čak i ako ste od prve godine svojeg 
doktorskog studija vjerno slijedili inicijalni sinopsis, postoje izgledi da ćete 
trebati mnogo toga nadoknaditi. U biti, prije i niste mogli uvidjeti što u radnji 
valja a što ne, te što ste postigli a što niste. A ako je od trenutka kad ste zapo- 
čeli rad na radnji teorijska literatura u vašem području znatno napredovala, 
možete očekivati da će trebati unijeti neke važne terminološke izmjene i odu- 
stati od nekih intelektualnih sudova što ste ih prethodno donijeli. No u toj je 
fazi vrlo važno "zadržati vjeru" u ono što ste učinili. Nemojte postati pretje- 
rano kritični žaleći nad onim što niste pokušali i što ste pokušali ali niste uspjeli. 

Ne smijete ni postati žrtvom iluzije da bi se za još tri mjeseca forsiranja 
nekoga novog aspekta vaše teme nešto postiglo. Na posljednjem stupnju ne 
smijete pokušavati radnji dodati neku novu gradivnu opeku, osim ako vas 
mentor ili savjetnik ne upozori da bez nje disertacija nije održiva. Priznajte 
daje, bez obzira na sve, vaše djelo konačno oblikovano i da za to postoje do- 
bri razlozi. Usredotočite se na prikladno definiranje granica svoje radnje, a 
nove istraživačke napore ograničite samo na bitne ispunjavajuće aktivnosti 
potrebne da se dođe do održive granice. U vašem će životu biti drugih spisa i 
drugih znanstvenih projekata, osobito ako postanete profesionalni znanstve- 
nik. Možda se u budućnosti, nakon predaha, možete produktivno vratiti tim 
problemima i temama. 



Predaja radnje i odabir ispitivača 

> Nekoć sam bio neodlučan, ali sada više nisam tako siguran. 
127 
Boscoe Pertwee 

"Predati" doktorat znači započeti proces njegove konačne prosudbe. Taj 
je stupanj obilježen različitim sveučilišnim birokratskim procedurama, koje 
se razlikuju od jednog mjesta do drugog. Znatno prije nego što se približite 
završetku - u idealnom slučaju godinu dana prije nego što planirate predati 

127 Boscoe Pertwee, nav. u: Eco, Umberto (1997). Kani and the Platypus: Essavs on Language 
and Cognition. London: Verso, str. 2, preveo Alastair McEwan. 



disertaciju - provjerite jeste li upoznati s onim što se od vas zahtijeva na va- 
šem fakultetu i sveučilištu. Uz to, sa svojim mentorom trebali biste raspraviti 
o vremenu predaje, budući da proces same predaje može trajati prilično dugo. 
Uobičajena procedura predaje disertacije uključuje formalno upisivanje nas- 
lova radnje (najčešće popraćeno privremenim sažetkom), otprilike šest mje- 
seci prije nego što planirate izaći na ispit. Potom trebate cjeloviti tekst otis- 
nuti u savršenom obliku i potpunoj suglasnosti sa svim sveučilišnim zahtje- 
vima. Svi grafikoni i tablice moraju biti na pravom mjestu, tamo gdje se na 
njih upućuje, a ne na kraju poglavlja. Sva upućivanja na literaturu i bibliogra- 
fija moraju biti potpuni, što vrijedi i za dodatke. Cijela radnja treba biti pagi- 
nirana jedinstvenim sustavom od početka do kraja. Ako su zadovoljeni svi ti 
uvjeti, onda ste spremni radnju uvezati i dati je ispitivačima na čitanje. Neka 
sveučilišta na ispitnom stupnju dopuštaju upotrebu spiralnog uveza, dok 
tvrdo uvezanu verziju rezerviraju za kasnije, kad konačnu verziju radnje, koja 
sadržava sve izmjene koje su zahtijevali ispitivači, predajete u knjižnicu. 
Druga sveučilišta traže meko uvezanu verziju za ispitivače ili povjerenstvo za 
ocjenu disertacije, a ako ispitivači zaključe da su potrebne promjene, onda je 
treba rastaviti i ponovno uvezati u revidiranoj verziji. Osim cjelovitog teksta, 
sveučilišta često od vas i vaših mentora ili savjetnika zahtijevaju da se potpi- 
šete na mnoštvu formulara, kojima obično potvrđujete daje djelo izvorno, da 
se uklapa u tražena ograničenja te da su savjetnici odobrili njegovu predaju. 

Dolaženje do stupnja ispitivanja na doktorskoj razini često traje vrlo 
dugo. Nakon što ispitivači dobiju kopiju radnje trebat će im šest tjedana do tri 
mjeseca daje pročitaju, a u tom će vremenu vaš mentor ili sveučilište utvrditi 
datum usmenog ispita (ako je predviđen). Trebate imati na umu i to da je u 
većini zemalja razdoblje za predaju radnje ograničeno u ljetnom semestru, 
odnosno u drugom semestru školske godine, budući da će vaši mentori i ispi- 
tivači tijekom dugih ljetnih praznika često biti na godišnjem odmoru, znan- 
stvenim skupovima ili istraživačkim putovanjima. Vrijeme u kojem se najče- 
šće ne održavaju doktorski ispiti u Britaniji traje od sredine lipnja do konca 
rujna, a u SAD-u od svibnja do konca kolovoza. Doktorska ispitna "godina" 
tako defacto traje samo osam mjeseci. Osim toga, očito je loša ideja planirati 
predati radnju posljednja dva mjeseca u "godini" ove sjeverne polutke (po- 
slije Uskrsa). Ako pogriješite u rasporedu, možda rukopis nećete završiti do- 
statno rano da ispitivačima date dovoljno vremena za čitanje prije nego što 
nastupi dugi ljetni raspust. 

Formalizam i, po pravilu, dugotrajnost procesa predaje i ispitivanja izra- 
žavaju njegovu važnost i neopozivost. Na mnogim sveučilištima možete 
samo dva puta pokušati dobiti doktorat. Ako jednom padnete, ispitivači vas 
šalju na drugi rok. Tada imate posljednju priliku da unesete izmjene te da 
unutar određenoga razdoblja (najčešće 18 mjeseci ili dvije godine) ponovno 
predate radnju. Ako padnete na drugom roku, onda je to kraj vaših nada u po- 

stizanje doktorata. Na drugim sveučilištima može postojati neka teorijska 
mogućnost da možete više od dva puta pokušati da vam radnja bude prihva- 
ćena kao doktorat. No ispitivači će u praksi vrlo rijetko prihvatiti proces ko- 
jemu se ne vidi kraj, tako daje učinak isti. Kandidatima čiji rad jednostavno 
ne može zadovoljiti doktorski standard sveučilišta gdjekad mogu ponuditi 
"utješni" niži stupanj (koji se u Britaniji naziva M.Phil). 

Budući da možete pokušati samo dva puta, vrlo je važno da radnju ne 
predajete prije nego što vam mentori kažu da imale dobre izglede da prođete. 
Na nekim sveučilištima propisi dopuštaju pristupnicima da radnju predaju 
bez obzira na to smatraju li njihovi mentori da su spremni, no obično bi bilo 
glupo učiniti nešto takvo. Mentori vrlo rijetko mogu zbog nekog razloga za- 
državati studenta da ne preda radnju koja je zapravo već obranjiva. To se do- 
gađa samo kad su narušeni osobni odnosi između studenta i njegova mentora, 
pa uvijek trebate biti sposobni pronaći na svojem odsjeku alternativne izvore 
savjeta. Jednako rijedak problem može nastati ako vas mentor ili pročelnik 
odsjeka pokušaju natjerati da radnju predate prerano, prije nego što se osje- 
ćate spremnim. Neke državne financijske zaklade u svijetu zahtijevaju da 
doktorati koje financiraju budu predani unutar određenog vremena (obično 
četiri godine) te određuju kazne odsjecima koji se toga ne pridržavaju. Takva 
pravila (ili unutarnji sveučilišni pokazatelji učinkovitosti) teorijski mogu na- 
vesti odsjeke na to da vrše pritisak na studente da svoje radnje predaju pre- 
rano ili da okušaju sreću s radnjama koje su zapravo na granici prolaznosti. S 
druge strane, neki studenti padaju u zamku nerealističnog perfekcionizma, 
pretjeranog odgađanja predaje radnje. Optimalno je stajalište kojem treba te- 
žiti ono kojim ste zadovoljni i vi i vaši mentori. 

U Sjedinjenim Državama i drugim zemljama u kojima postoji sustav men- 
torskog povjerenstva zapravo nema nekoga zasebnog stupnja ispita. Savjet- 
nici i disertacijsko povjerenstvo ujedno su ispitivači koji trebaju potpisati da 
je doktorat vrijedan ulaska u žrvanj potvrđenoga znanstvenog istraživanja. 
Jedan ili više njih mogu imati poteškoće ili nedoumice u pogledu dovršavanja 
vašeg projekta. To može od vas zahtijevati da uže surađujete s onim člano- 
vima povjerenstva koji su vam najskloniji, da se pobrinete da na konstrukti- 
van način odagnate bilo kakve sumnje ostalih članova. No sve osobe koje su 
uključene u taj proces vrlo su vam dobro poznate i trebali biste točno odrediti 
trenutak u kojem ćete im podastrijeti konačan tekst za razmatranje. 

Međutim, u sveučilišnim sustavima britanskog i komonveltskog stila 
doktorski su ispitivači po definiciji starije osobe iz vaše discipline koje pret- 
hodno nisu bile ni na koji način uključene u praćenje izrade vašeg doktorata. 
Njihova je jedina zadaća da neovisno prosude zadovoljava li vaše djelo dok- 
torske kriterije ili ne. U tom slučaju trebate unaprijed razmisliti koga ćete 
odabrati za ispitivača ili barem pokušati utjecati na to koga će izabrati vaš 

mentor ili fakultetsko vijeće. Smisao je traženja da unaprijed specificirate na- 
slov i sažetak u tome da, kad je radnja konačno predana, fakultetsko vijeće 
već ima određene ispitivače koji su pristali pročitati radnju i održati usmeni 
ispit (ako je predviđen, a najčešće jest). Sveučilišni propisi zahtijevaju da vaš 
rad prosuđuje dvoje ili više ljudi, jedan kao unutarnji ispitivač s vašeg sveu- 
čilišta, a drugi s nekog posve drugog sveučilišta. Po pravilu, ni vanjski ni 
unutarnji ispitivač nisu smjeli pratiti izradu vaše radnje, niti prethodno biti 
povezani s vašim radom. (Na Sveučilištu u Londonu ta briga za nepristranost 
ide dotle da se najčešće zahtijeva da čak i unutarnji ispitivač bude osoba s 
drugog koledža na sveučilištu.) Osobito revna sveučilišta (poput Sveučilišta u 
Londonu) isključuju kao ispitivače ljude koji su radili ili objavljivali s vama, 
a možda i one koji su u prošlosti radili ili objavljivali s vašim mentorom. 
Glavno načelo koje je u osnovi svih tih zahtjeva jest održavanje znanstvene 
neovisnosti. Radeći s vama tijekom nekoliko godina, vaši su mentori nemi- 
novno uspostavili desetke veza i osobnih odnosa prema vama, koji moraju 
donekle narušiti njihovu objektivnost. Neovisni ispitivači, koji nisu osobno 
povezani s vama, trebali bi biti sposobni dati nepristrane sudove o kvaliteti 
vašeg djela i njegovu uklapanju u doktorske standarde koji prevladavaju u 
vašoj disciplini. Vanjski je ispitivač tu kako bi osigurao da institucionalne 
povezanosti ne zamute sudove unutarnjeg ispitivača te da se vaše sveučilište 
drži standarda koji prevladavaju u zemlji. 

Neke europske zemlje imaju sustav ocjenjivanja doktorata koji kombi- 
nira aspekte američkog i britanskog modela. One predviđaju veliko povjeren- 
stvo ili "kolegij" od šest do deset ispitivača, uključujući nekoliko vaših men- 
tora, uz starije članove nastavnog osoblja s vašeg odsjeka koji nisu bili vaši 
mentori, te vanjskog ispitivača s nekoga drugog sveučilišta. U Europskoj 
Uniji vanjski se ispitivač danas često uzima sa sveučilišta iz druge zemlje Eu- 
ropske Unije. 

I u britanskom i u europskom modelu uvijek biste trebali pokušati utje- 
cati na to tko će biti izabran kao neovisni ispitivač (to su oni ljudi koji će pro- 
suđivati vaš rad, ali nisu vaši mentori). U teoriji, ispitivača uvijek izabire fa- 
kultetsko vijeće ili povjerenstvo na vašem sveučilištu prema preporuci vašeg 
mentora. No u praksi je obično teško naći ljude koji će ocjenjivati doktorate, 
osobito vanjske ispitivače, pa se sveučilišna uprava snažno oslanja na imena 
što ih predloži vaš mentor. Nije dobro jednostavno pretpostaviti da je cijeli 
taj aspekt u rukama vašeg mentora pa da mu možete posve prepustiti posao 
nominiranja ispitivača, i to zbog nekoliko razloga. Vi uvijek mnogo bolje od 
mentora poznajete svoju radnju, njezine dobre i loše strane. Uz to, vi, a ne 
vaš mentor, morate sjediti na usmenom ispitu (ako je predviđen) i izlaziti na 
kraj s ispitivačima na osobnoj razini. Vaš mentor može biti blizak sa starijim 
kolegama u struci, no isti se odnos ne mora protezati i na vas, osobito u slu- 
čaju ćudljivih starijih kolega. Povrh svega, vi morate živjeti s krajnjim isho- 

dom, prosudbom ispitivača i unošenjem izmjena u radnju koje oni mogu zah- 
tijevati. 

Pa što biste onda vi (i vaši mentori) trebali tražiti u ispitivaču? Osim re- 
levantne stručnosti i nešto iskustva, glavno je da ne bude neurotičan. Idealni 
ispitivač trebao bi biti vedra osoba sa snažnim osjećajem samopouzdanja. Ne 
bi se smio osjećati ugroženim od novih pristupnika koji naviru u njegovo 
područje niti uvrijeđenim zato što ambiciozni mladići i djevojke zauzimaju 
stajalište drukčije od njegova. Trebao bi biti otvoren prema novim idejama. 
Trebao bi biti sposoban konstruktivno surađivati s drugim ispitivačem ili is- 
pitivačima, a ne ustrajavati na vlastitim temama ili idejama kao da su one 
najvažnije. Takva će osoba realistično gledati na mehanizam istraživanja u 
vašoj disciplini. Znat će cijeniti sate koje je potrebno provesti nad analizom 
podataka, prikupljanjem dokumentacijske građe ili stvaranjem pomno argu- 
mentiranog teksta. Uz to, vrlo će dobro poznavati barem bitan aspekt teme 
vaše radnje, tako da može prepoznati izvorno djelo i identificirati doprinose 
znanju u vašem području. Napokon, idealan bi ispitivač trebao doći sa sveu- 
čilišnog odsjeka na kojem svake godine studira i svoj studij dovršava znatan 
broj doktoranata, tako da ima točan osjećaj za doktorske standarde. 

Često je teško pronaći dvoje ili više ispitivača koji potpuno zadovolja- 
vaju te zatjeve. Mlađi su znanstvenici uglavnom vedrije osobe (manje istro- 
šene i cinične) i pristupačnije od starijih kolega. Imaju i više novijeg iskustva 
na doktoratu i otvoreniji su prema novim idejama. No mlađi kolege mogu biti 
pod prevelikim utjecajem vlastitoga doktorskog iskustva i slabije upoznati s 
raznolikošću tema i pristupa od starijih kolega. Primjerice, nisu često imali 
prilike biti mentori drugima. U svakom slučaju, nastavno će vijeće izbor 
doktorskih ispitivača vjerojatno ograničiti na starije kolege kao što su redoviti 
profesori (odnosno, u Velikoj Britaniji, readers ili senior lecturers). Stariji bi 
znanstvenici trebali imati više iskustva u čitanju doktorskog rada, a mogu 
imati i drugih prednosti. Njihov savjet o tome kako da od svojeg istraživanja 
napravite članak za časopis (pa i knjigu) može biti vredniji od savjeta drugih. 
Ako je vaš doktorat vrlo uvjerljiv, stariji vam ispitivači često mogu biti koris- 
niji kod njegova objavljivanja ili čak u preporuci za posao. Njihovo povoljno 
mišljenje imat će veću težinu kod izdavača i povjerenstava za izbor zaposle- 
nika nego mišljenje mladih kolega. 

No stariji su znanstvenici, uza svoj istaknuti položaj, često stekli i blage 
neurotične crte. Mogu biti zaslijepljeni ili intelektualno frustrirani, imati 
stvari koje ne mogu tolerirati, prijatelje i autorski krug u vezi s kojima ne po- 
dnose kritiku te određeni stupanj zatvorenosti prema idejama koje su se poja- 
vile nakon određujućeg trenutka koji je njih "definirao" kao znanstvenike. Te 
neizbježne ćudljive crte često nisu osobito važne. One nakratko razveselja- 
vaju razgovore ili seminare i rasprave na znanstvenim skupovima. U normal- 

nim odnosima s kolegama (koji imaju vlastite ćudljive crte) znanstvenici obi- 
čno ublažavaju stupanj pokazivanja svojih frustracija. No ocjena doktorata 
jedan je od tri konteksta u akademskom života u kojima ti oblici ljudske oso- 
bnosti mogu uzrokovati ozbiljne probleme ili biti presudni. (Druga su dva 
konteksta, usput, donošenje odluke o nečijem zaposlenju i promaknuću.) 

Najbolji način da osigurate to da dobijete prikladne ispitivače jest da na 
ranom stupnju svojeg istraživanja izađete u javnost. Odlazite na znanstvene 
skupove i prisustvujte sesijama u kojima možete vidjeti starije kolege, poten- 
cijalne ispitivače, na djelu. Može biti dobro postaviti im koje pitanje unutar 
sesije ili nakon nje osobno s njima razgovarati kako biste vidjeli koliko su 
otvoreni i kako bi mogli reagirati na vaše ideje ili pristup. U kafićima i na 
domjencima na znanstvenim skupovima raspitajte se kod drugih doktoranata 
i ljudi s drugih sveučilišta o mogućim ispitivačima, njihovoj reputaciji i ka- 
rakternim osobinama. A kad je riječ o mogućim ispitivačima s vašega vlasti- 
tog sveučilišta, također se pobrinite da od studenata kojima su mentori doz- 
nate nešto o njima te da ih vidite na djelu. Ako identificirate ljude koji bi mo- 
gli biti nakloni ispitivači, pazite da ne dovedete u pitanje njihovu neovisnost 
ili formalnu podobnost tako što ćete im slati poglavlja radnje i tražiti njihove 
komentare. Dopušteno je da vaši ispitivači čitaju, pa i komentiraju vaša pri- 
općenja sa znanstvenih skupova ili članke iz časopisa, budući da je riječ o 
javno dostupnoj građi. No ako su prethodno imali uvid u bilo koje poglavlje 
vaše radnje, mogli bi biti diskvalificirani. To svakako vrijedi za sveučilišne 
sustave britanskog i komonveltskog tipa, koji pridaju veliku važnost neovi- 
snosti ispitivanja. 

O mogućim zamjenama ispitivača trebate vrlo rano raspraviti sa svojim 
mentorom, kako biste osigurali izglede da pronađete nekoga s popisa mogu- 
ćih ispitivača. U četverogodišnjemu doktorskom studiju, sredina treće godine 
može biti dobar trenutak da obavite tu prethodnu raspravu, tako da možete 
početi planirati unaprijed. Dakako, konkretan izbor ljudi potpuno ovisi o 
tome kad ćete biti gotovi, budući da mnogi mogući ispitivači mogu otpasti 
zato što su u dotično vrijeme na dopustu, istraživačkim putovanjima u ino- 
zemstvu ili pak imaju druge obveze. Imajte na umu i to da će vam često tre- 
bati kombinacija ispitivača s različitim umijećima. Gotovo sve doktorske ra- 
dnje na neki se način protežu preko disciplinarnih granica. Stoga će svaki is- 
pitivač, po pravilu, pokrivati samo dio teme vaše radnje. Primjerice, on mo- 
žda ima pravu vrstu teorijske stručnosti, ali malo toga zna o zemlji ili drugom 
kontekstu na koji primjenjujete dani pristup. Stoga ispitivanje cijele radnje 
može značiti da trebate pokušati dovesti u ravnotežu unutarnjeg ispitivača 
kojemu je poznat aspekt A s vanjskim ispitivačem kojemu je poznat aspekt 
B. Ako se vaš prvi kandidat za izvanjskog ispitivača pokaže nedostupnim, 
možda trebate preokrenuti uloge te izabrati drugoga vanjskog ispitivača ko- 
jemu je poznat aspekt A i tražiti drugoga unutarnjeg ispitivača kojemu je po- 

znat aspekt B. Za mnoge će radnje možda biti potrebna dva ispitivača koja su 
stručna u različitim područjima, pri čemu je samo jedan stručan u vašoj užoj 
disciplini, a drugi dolazi iz susjednog područja. U tom slučaju budite osobito 
oprezni, s obzirom na to da se standardi onoga što se računa kao doktorat 
znatno razlikuju od discipline do discipline. U vašoj radnji mora biti kristalno 
jasno na temelju standarda koje discipline želite da vas prosuđuju. Pokušajte 
osigurati da ispitivači budu razmjerno uravnotežene osobe. Imati energičnog 
ispitivača iz druge discipline, koji onda osobno dominira ispitivačem ili ispi- 
tivačima iz vaše uže discipline, često donosi neprilike. 



Završni usmeni ispit (viva) 

Događaji koji mijenjaju čovjekov život često trebaju biti obilježeni ne- 
kom ceremonijom, pa to vrijedi i za doktorat u kojem je završni ispit tradici- 
onalno usmeni. U Britaniji i Commonwealthu taj se događaj često naziva 
"viva" (što potječe od latinske izreke "viva voće", doslovno "živim glasom"). 
Očekivanje završnoga usmenog ispita pred dvoje ili troje ispitivača ili cijelim 
povjerenstvom za obranu disertacije mnoge doktorande snažno zaokupi i 
mnogo prije nego što do njega dođe. Kad budete pisali konačnu verziju, neiz- 
bježno ćete unaprijed razmišljati o tome kako će ispitivači ili povjerenstvo za 
disertaciju gledati na ovaj ili onaj ulomak, ili kako biste mogli obraniti neku 
odluku, ili odgovoriti na pitanje o nekoj praznini ili nedostatku. To razmišlja- 
nje unaprijed na neki je način korisno. Ono vas može natjerati na to da stvari 
"stisnete", da izbacite rizične ili nedostatne ulomke koje ste predugo držali te 
da se još malo potrudite kako biste razjasnili nejasnoće ili uklonili sitne ne- 
dostatke. No na tom je stupnju vrlo lako i pretjerati te zapasti u odveć obram- 
benu "disertacijsku paranoju" koja vaše djelo može učiniti prevelikim i ne- 
prohodnim te neprikladnim za objavljivanje. 

Važnost i nepredvidljivost usmenog ispita uvelike varira od jednoga sve- 
učilišnog sustava do drugog. U Sjedinjenim Državama završni usmeni ispit 
nikad nije formalnost, nego je riječ o polujavnoj prigodi do koje najčešće 
dolazi tek nakon što je vaš glavni savjetnik na prethodnoj privatnoj sesiji str- 
pljivim nastojanjem nagovorio disertacijsko povjerenstvo da se potpiše na 
doktorat. Stoga uvijek možete planirati i pomno se pripremati za ispit, a ako 
povjerenstvo za vašu disertaciju nije pritiješnjeno razmiricama, usmenom is- 
pitu možete pristupiti uvelike sigurni da ćete proći. Osim toga, dotad ćete već 
dobro poznavati osobnosti i slabe strane članova povjerenstva. 

U europskom sustavu ispitnih povjerenstava često postoji dojmljiva, ritu- 
alizirana i opsežna "javna obrana" radnje, u kojoj doktorski pristupnik na 
javnoj sesiji, otvorenoj svima, objašnjava rezultate svojeg istraživanja i pris- 
tup. To možda zvuči zastrašujuće, no prilično je slično američkom pristupu. 

Mentori sjede u ispitnom povjerenstvu, zajedno s drugim članovima odsjeka, 
iako je tu uvijek i barem jedan vanjski ispitivač kojega student možda ne po- 
znaje. No većinu publike u tim prigodama zapravo čine studentovi prijatelji i 
ponosni članovi obitelji. Oni mogu spokojno prisustvovati obrani, budući da 
se ispitno povjerenstvo prije javne obrane, po pravilu, privatno već suglasilo 
daje doktorat prihvatljiv. 

Stoga u sveučilišnim sustavima pod utjecajem britanskog i komonvelt- 
skog sustava usmeni ispit odnosno viva uglavnom ima najznačajniju ulogu u 
određivanju hoće li pristupnik steći doktorat ili ne. Većina pouka koje su 
primjerene tom neugodnom sustavu usmenog ispita, s dvoje ili troje neovis- 
nih ispitivača, vrijede, u razmjerno umanjenom obliku, i u drugim sustavima 
javne obrane. Poznati skeč iz Montyja Pythona kaže: "Nitko ne očekuje špa- 
njolsku inkviziciju". " No upravo je to ono što većina doktoranata, gotovo po 
pravilu, očekuje na usmenom ispitu. Oni predviđaju ispit koji je posve usre- 
dotočen na tekst, s podrobnim pitanjima o krajnjim pojedinostima onoga što 
su napisali. No u normalnim okolnostima viva je zapravo većinom razgovor, 
koji se vodi na prilično visokoj razini, ali je i posve općenit, između troje, 
četvero ili više ljudi iz određene discipline. Ako su stvari s vašom radnjom 
išle dobro, ona možda neće biti podvrgnuta opsežnijem pomnom "ispitiva- 
nju". Ispitivači će biti marljivi čitatelji i često će doći naoružani dugačkim 
popisima "lapsusa" - pravopisnih pogrešaka, gramatičkih nezgrapnosti, ne- 
pravilnosti u statistici ili grafikonima ili rečenica koje bi bilo dobro prefor- 
mulirati. Poželjet ćete da njihov popis bude što kraći, a sigurno je pametno 
izbjegavati mogućnost da ih uzrujate tako što ćete ostaviti dojam nemarnosti. 
No ako niste posebno površni ili ako niste pogriješili u izboru ispitivača te na 
koncu ipak dobili neurotika, ispitivači će rijetko zanovijetati oko tih stvari, a 
još manje trošiti vrijeme na raspravu o njima. Jednostavno će vam predati 
svoj popis i smatrati razumljivim samim po sebi da unesete te ispravke u ob- 
liku manjih preinaka. 

Ispitivači obično dolaze na usmeni ispit s mnogo više temeljnih sumnji i 
briga nego što su to spremni priznati. Vaše će im djelo u nekim aspektima 
biti nepoznato te će ga stoga, barem dijelom, teško moći shvatiti ili prosuditi. 
Zabrinjavat će ih pitanje je li ono dovoljno inovativno ili je jednostavno po- 
grešno i neplodonosno. Nakon što ste nekoliko godina živjeli sa svojim istra- 
živanjem, i vi i vaši mentori lako ćete razumjeti mnoge istraživačke odluke i 
pitanja koja će onima kojima je vaše djelo strano izgledati teškima. Ispitivači 
se često brinu i o tome služe li svojoj struci na pravi način, jesu li pravi ču- 
vari "poola" onoga što se obično računa kao izvorno istraživanje. Možda će 



1 -' s Monty Python. Cjeloviti spisi mogu se naći na http://www.ai.mit.edu/people/paulfitz/spanisli/ 
script.html 

ih, donekle, brinuti mogućnost da bi mogli učiniti pogrešku zbog koje bi ih 
kasnije mogli držati odgovornima, primjerice da ne prepoznaju plagijat, upot- 
rebu lažnih podataka ili da prihvate kao valjan neki argument ili dokaz koji se 
u kasnijem ispitivanju može pokazati spornim. Može ih zabrinjavati što će se 
kasnije dogoditi s vašom karijerom i hoće li dodjeljivanje doktorata voditi 
neugodnim posljedicama, primjerice tome da dobijete posao i novim narašta- 
jima studenata predajete građu punu pogrešaka. U klasičnom modelu dokto- 
rata ispitivači mogu biti zaokupljeni time je li vaše djelo preusko ili previše 
specijalizirano da bi bilo priprava za ulazak u disciplinu, te dvojiti o tome 
jeste li dovoljno shvatili šire stručne rasprave kako biste mogli djelotvorno 
poučavati studente ili istraživati druge teme. Po pravilu, činjenica što ste stu- 
dirali na pristojnom sveučilištu i što vam je mentor bio stručnjak čiji su status 
i sud priznati znači da su te brige vrlo male. No ipak su uvijek prisutne. Neo- 
visni ispitivači dijelom su tu kako bi provjerili vašeg mentora, kako bi osigu- 
rali da njegovi standardi budu u skladu sa standardima cijele struke. Uloga je 
ispitivača da se izbjegne dodjeljivanje doktorata onima koji su intelektualni 
klonovi mentora ili onima s kojima je mentor blizak kao prijatelj, ljubavnik 
ili suradnik u sveučilišnim istraživačkim laboratorijima. 

Prigoda da se ispitivači s vama osobno sretnu, otprilike, na sat i pol i da s 
vama razgovaraju licem u lice sve te probleme može odagnati jednostavnije i 
brže od bilo čega drugoga. Kad vam postavljaju pitanja i slušaju kako vlasti- 
tim riječima dajete objašnjenja, tekst vaše radnje poslat će im mnogo razum- 
ljivijim. Bit će sposobni vlastite kategorije uskladiti s vama i vašim djelom i 
lakše će shvatiti zašto ste donijeli odluke koje ste donijeli. Shvatit će vaše 
motive i steći mnogo bolji osjećaj za vaše sposobnosti i vašu stručnost nego 
što to mogu na temelju izoliranog gutanja vašeg teksta. Sve latentne, skrivene 
dvojbe koje su možda imali oko dodjeljivanja doktorata jednostavno nestaju 
tijekom toga specijaliziranog razgovora. Ispitivači uviđaju da ste neovisan, 
samostalan znanstvenik, potpuno sposoban da stoji na vlastitim nogama u 
akademskoj argumentaciji i raspravi, a ne netko tko živi u sjeni svojeg men- 
tora. Pa i kad se možda ne slažu s vama, oni shvaćaju da niste student koji 
čini pogreške, nego kolega s dobro zasnovanim razlozima za odluke što ste ih 
donijeli i zaključke koje ste izveli. Uviđaju i to da ste osoba koja dobro vlada 
svojom disciplinom i koja je predana njezinim znanstvenim i moralnim vri- 
jednostima. Ako stupite u širu znanstvenu okolinu s naslovom "dr. se", nitko 
neće protusloviti njihovu sudu kao ispitivača niti će ga smatrati nedovoljno 
utemeljenim. To su razlozi zbog kojih su mnogi doktorandi iznenađeni kad 
shvate da se veći dio njihovih usmenih ispita ili viva sastoji od posve opće- 
nitog razgovora koji je tek labavo vezan uz stručne teme o kojima govori 
njihov tekst, te da se ne upuštaju u njegovo podrobno pretresanje. 

Dakako, donekle će svaki usmeni ispit doći do specifičnosti, do mjesta 
koja jednog ili više ispitivača čine sumnjičavim ili uznemirenim i gdje ste vi 

(i vaši mentori) možda počinili pogrešku. To intenziviranje rasprave često 
naznačuje da će ispitivači nastojati na tome da unesete neke izmjene, i to 
dviju vrsta: manje (koje nisu nikakav problem) ili veće (koje bi mogle biti 
fatalne). Sveučilišni propisi obično dopuštaju da se "manje preinake" učine u 
kratkom razdoblju (oko šest tjedana do tri mjeseca) i te su izmjene posve 
konzistentne s prolaskom od prve. Pojavom programa za obradu teksta, gra- 
nica za "manje" preinake znatno je spuštena, tako da je uobičajeno da ispiti- 
vači sada zahtijevaju prilično opsežne preinake. Pod tom izlikom oni često 
mogu prokrijumčariti zahtjev za prilično temeljitim promjenama argumenta- 
cije ili prikaza u radnji. No na kraju usmenog ispita ispitivači će vam barem 
čestitati na stjecanju doktorata, pod uvjetom da unesete preinake koje su su- 
gerirali, a za koje propisi nalažu da ih učinite odmah. U sustavima britanskog 
stila oko četiri od pet doktorata danas se prihvaća uz manje preinake. Vrlo 
mali broj radnji prolazi bez ikakvih izmjena. (U Europi ili Americi te su prei- 
nake rijetko problem, budući da će ispitno ili disertacijsko povjerenstvo zah- 
tijevati promjene prije nego što radnja dođe na javni ispit.) 

U ozbiljnijim slučajevima, ispitivači imaju veće primjedbe na cijelu ana- 
lizu ili njezin veći dio i smatraju da radnja u cjelini nije dosegnula doktorski 
standard. U tim slučajevima oni vas šalju na drugi rok, u tom vam trenutku 
odbijaju dodijeliti doktorat i pišu cjelovito izvješće iznoseći njegove nedos- 
tatke i navodeći što trebate učiniti kako biste ih prevladali. Od tog trenutka 
imate, otprilike, 18 mjeseci da napravite te izmjene, tako da tekst udovolji 
zahtjevima. To može biti prilično neumjeren zahtjev, budući daje moguće da 
ispitivači nisu prihvatili glavne metode kojima ste se koristili, ili da traže da 
veliki dio istraživanja preusmjerite, ili pak da zahtijevaju mnogo dodatnog 
rada. Doktorandi često shvaćaju slanje na drugi rok kao potpuni neuspjeh, a 
on će to sigurno i biti ako se dogodi dvaput za redom. No mnoge radnje koje 
su poslane na drugi rok zapravo bivaju prihvaćene unutar godine ili 18 mje- 
seci, budući da se na izvješće ispitivača o tome zašto vam je uskraćen dokto- 
rat možete pouzdano osloniti. Izvješće je njihov ugovor s vama koji se ne 
smije prekršiti i preinačiti. U njemu bi trebalo biti iscrpno popisano što tre- 
bate učiniti kako biste dosegnuli potreban standard i ispitivači ne mogu kas- 
nije dodati nove zahtjeve ili promijeniti uvjete. Stoga, ako su vas posali na 
drugi rok, važno je da ne očajavate. Umjesto toga, intenzivno se konzultirajte 
sa svojim mentorima o tome što trebate učiniti kako biste udovoljili zahtje- 
vima ispitivača, a potom potpuno izvršite ono što se od vas traži. Ako konzi- 
stentno slijedite njihove zahtjeve, onda će oni biti gotovo primorani da drugi 
put prihvate vašu radnju. 

Postoje neke strategije koje možete primijeniti na usmenom ispitu, a koje 
mogu odvratiti ispitivače od toga da zahtijevaju neke važne manje preinake 
ili veće i ozbiljnije promjene koje ne uključuju slanje na drugi rok ili ih 
odvratiti od zaključka daje on nužan. U svim svojim početnim odgovorima 

morate "zadržati vjeru" u ono što ste učinili. Predano branite svoje istraži- 
vanje i na sve kritičke argumente odgovarajte što fleksibilnije i kreativnije. 
Pomno slušajte što kažu ispitivači i temeljito o tome razmislite. No potom 
pokušajte pokazati zašto njihove primjedbe ne stoje i zašto je vaše istraživa- 
nje važan doprinos znanju koji uključuje dodanu vrijednost. Taj savjet ne 
znači da biste trebali posve nefleksibilno ili bezobzirno ustrajati na tome daje 
vaša analiza posve u redu. Ako ispitivači imaju neke ozbiljne dvojbe nakon 
nekoliko replika, onda vaše tvrdoglavo ustrajavanje na vlastitom stavu može 
pogoršati stvari. To bi moglo pogoršati stvari zato što bi nesklonom ispiti- 
vaču moglo izgledati nedopustivim te bi moglo, zauzvrat, izazvati sličan že- 
stok odgovor. Prema tome, osim što trebate zadržati vjeru, trebate prakticirati 
"dubinsku obranu". 

Taj pristup priznaje da većina znanstvenika želi druge nečemu poučiti i 
modificirati razmišljanje drugih ljudi. Oni žele da njihovo mišljenje bude za- 
bilježeno te da njihovo stajalište bude prihvaćeno ili barem priznato. Stariji 
kolege koji su pristali biti ocjenjivači doktorata posvetili su tjedan dana čita- 
nju i komentiranju vašeg teksta, a možda i još jedan dan kako bi s drugog 
kraja zemlje doputovali i osobno vas slušali. Oni na te činjenice nipošto nisu 
imuni, barem podsvjesno. Ispitivači nisu došli zbog novca ili zabave, nego 
slijedeći osjećaj profesionalne dužnosti. Stoga im je vlastiti položaj u struci 
očito važan. A to vam pruža prigodu da potencijalno destruktivnu kritiku ili 
zahtjeve za ozbiljnim preinakama skrenete u novom pravcu. Dubinska obrana 
ima nekoliko glavnih elemenata. 

• Prije nego što otisnete konačan tekst, provjerite hoće li vaša radnja nepo- 
trebno ozlojediti vaše ispitivače. Oni moraju posjedovati neki relevantan 
stupanj stručnosti, jer zašto bi inače bili ispitivači? Stoga je prirodno što 
žele vidjeti daje njihovo djelo (ili djelo njihove škole mišljenja) priznato 
u novom istraživanju. Stoga stavite neke njihove publikacije u bibliogra- 
fiju i pokušajte barem u uvodnom poglavlju uputiti na njih na suptilan i 
neprijeporan način. To ne mora biti ništa umjetno, budući da se na mno- 
ge opće stvari može uputiti na mnoštvo različitih načina. Mislite i o nji- 
hovu autorskom krugu i pazite da ne napadate neutemeljeno školu miš- 
ljenja s kojom se jedan od ispitivača snažno poistovjećuje. 

• Ako je ispitivač na usmenom ispitu kritičan prema vašem djelu, priznajte 
daje iznio dobru primjedbu koja će otad biti poticaj vašem mišljenju. No 
pokušajte ga pridobiti daje iznese u drukčijoj, manje prijetećoj perspek- 
tivi. Neprijateljski argument pokušajte preoblikovati i primiti na načine 
koji ga pretvaraju u nešto drugo, a ne kritiku onoga što ste učinili: "To je 
zanimljiva primjedba. O njoj prije nisam razmišljao na taj način. Daka- 
ko, kad bismo išli dalje tim pravcem, mogli bismo promatrati i X i Y. 
Ali, vidite, razlozi zbog kojeg sam joj u ovoj radnji pristupio drukčije 

su..." Katkad može biti korisno ispitivačeve primjedbe povezati s argu- 
mentima ili odgovorima danima na znanstvenim skupovima ili prezenta- 
cijama u seminaru te pokazati da ste na njih već pokušali odgovoriti. 

• Dajte do znanja i to daje vaše istraživanje doktorska radnja i daje prove- 
deno uz minimalna financijska sredstva, a da nije istraživački projekt sa 
širokim izvorima financiranja. Stariji ispitivači (koji su doktorirali prije 
mnogo vremena) odviše lako mogu smetnuti s uma tu razliku. "Vaša je 
primjedba očito važna za samostalnu konfirmacijsku studiju. Da sam 
imao sredstva da učinim A ili slijedim B, slažem se daje to pravac kojim 
bih volio ići. Ali, dakako, u skromnoj eksploracijskoj studiji kao što je 
moja ta vrsta pristupa, nažalost, nije bila izvediva." Na suptilan način 
dajte do znanja da ste uz ograničena sredstva postigli mnogo, najvećim 
dijelom zahvaljujući herojskom trudu što ste ga uložili. 

• Uputite na mogućnost objavljivanja svojeg djela u obliku članka u časo- 
pisu, a možda i knjige. Ako ispitivač ustraje na nečemu za što očito 
smatra daje važno, dajte do znanja da ćete o tome trebati razmisliti, ali 
da će to biti u cijelosti uključeno u sve publikacije koje proizadu iz rad- 
nje. Ako to iskreno mislite i odlučno iskažete, to je priznanje često dos- 
tatno da zadovolji nezadovoljnog ispitivača. Ispitivači jako dobro znaju 
da će vrlo malo ljudi čitati radnju zakopanu na policama sveučilišne 
knjižnice. Ako ih uvjerite da će pogreška ili krivo upućivanje na koje su 
naišli u vašem djelu biti ispravljeni prije nego što ono uđe u javnu do- 
menu, onda možda neće ustrajavati na preinakama samog teksta radnje. 
Taj aspekt dubinske obrane očito funkcionira najbolje ako se uspijete 
predstaviti kao kompetentan autor koji brani snažnu radnju koja će vje- 
rojatno, cijela ili djelomično, biti objavljena. 

• Znakovi opasnosti na koje treba paziti pojavljuju se kad ispitivač neuobi- 
čajeno snažno nastoji na nekim stvarima i stalno se na njih vraća. On 
može pokazivati bjelodanu skepsu prema vašim odgovorima, a svoje po- 
četne primjedbe ponavljati na načine koji pojačavaju njegovu početnu 
kritiku i za koje se čini da proširuju jaz među vašim stajalištima. U tom 
ćete slučaju možda morati priznati snagu opetovane kritike, ali ipak biste 
trebali pokušati umanjiti opseg promjena koje bi ispitivači mogli zahtije- 
vati. Ako se ispitivači udruže u kritici, najopreznije priznajte važnost 
onoga što govore i ponudite fleksibilan odgovor na iznesene primjedbe. 

Mentor vam može biti važan pomoćnik u pripremi djelotvorne dubinske 
obrane. Može biti korisno zamoliti ga da neformalno telefonira ili napiše e- 
inail ispitivačima nekoliko dana prije usmenog ispita, kako bi osluhnuo imaju 
li kakvih većih problema. Ako mentor nazove prerano, postoje izgledi da is- 
pitivači još nisu pročitali radnju. Ali, ni poziv noć prije ispita ne koristi 

mnogo, s obzirom na to da tada imate premalo vremena za razmišljanje i tra- 
ženje odgovora. Neki osobito tradicionalni ispitivači još uvijek smatraju da bi 
doktorski pristupnik trebao na svoj usmeni ispit stupiti potpuno "hladan" te 
da bi potom trebao odgovoriti na bilo koji problem koji mu se postavi, da 
brzo i spremno razmišlja. Međutim, većina modernih ispitivača uvida vrijed- 
nost toga da se doktorske pristupnike unaprijed upozori na bilo kakve veće 
probleme ili brige koje imaju, tako da možete ugrubo predvidjeti tijek usme- 
nog ispita i razmisliti o nekim promišljenim odgovorima na ključne proble- 
me. Neki posebno savjesni ispitivači mogu čak vašem mentoru (nikada vama 
izravno) ustupiti primjerak svojega preliminarnog izvješća o radnji, kako bi 
vam dali vremena da pripremite samostalnu obranu. No to se rijetko događa. 
Kad vaš mentor dobije neke informacije o reakcijama ispitivača, trebali biste 
se s njim sastati kako biste raspravili o mogućim problemima i najboljem na- 
činu njihova rješavanja. I to je najbolje učiniti dan-dva prije usmenog ispita, a 
ne na dan ispita. 

Nakon što usmeni ispit završi i sve dobro prođe, kao što to obično i biva, 
većina ispitivača odmah će vam čestitati na stjecanju doktorata. No u mno- 
gim slučajevima, kad ste zapravo prošli, kao i u manjem broju slučajeva kad 
vas mogu poslati na drugi rok, mogu odgoditi priopćavanje ishoda sve dok ne 
razgovaraju s vašim mentorom. U tim razgovorima nakon usmenog ispita 
vješt mentor može biti vrlo koristan i uvjeriti ispitivače da svoje zahtjeve za 
manjim preinakama zadrže na minimumu. Uloga mentora ključna je i nakon 
što su vas poslali na drugi rok, u tom smislu što će on osigurati da se od vas 
traži samo jasan i ostvariv skup izmjena. Stoga se pobrinite da vaš mentor 
bude dostupan na dan usmenog ispita i da može obaviti tu važnu ulogu. Na 
nekim sveučilištima mentori smiju biti prisutni i samome usmenom ispitu, ali 
ne smiju ništa govoriti. U britanskom sustavu to nikad nije dobra zamisao, 
budući da to jednostavno umanjuje vaš status kao neovisnog stručnjaka. 



Zaključci 

Kao i u sportu, dovršavanje radnje na dobar način često zahtijeva mnogo 
prethodne pripreme. U prethodnim sam poglavljima dotaknuo mnoge razli- 
čite logističke probleme koji, ako se njima ne pozabavite, mogu uzrokovati 
dane ili tjedne odgode u fazi izrade završne verzije. Ti su problemi vremen- 
ske bombe koje na prvi pogled mogu biti neaktivne da bi vam eksplodirale 
pod nogama dok se žurite dovršiti. Loš stil, duge rečenice, složena gramatika, 
mnoštvo praznih riječi i ponavljanja ostavljeni na prijašnjem stupnju - sve to 
sada treba popraviti. Istraživačke "metode" koje je teško opravdati ili neobi- 
čan izbor istraživačke strategije mogu kasnije zahtijevati složeno objašnjenje 
kako bi ih se pokušalo sakriti ili ih se riješiti. Navode iz intervjua treba utvr- 



diti i točno pripisati, a slabe metode prikupljanja dokaza jasnije će se poka- 
zati u (ne)navođenju literature na ključnim mjestima. Loše izrađeni grafikoni, 
dijagrami i tablice, često ostavljeni nepregledani na zasebnim stranicama na 
kraju poglavlja, sada će izgledati neuredno ako ih stavite u tekst. Djelomične 
bibliografske natuknice treba ispuniti. Najčešći su problemi upućivanja na 
Web stranice koje su u međuvremenu iščeznule i ne mogu se ponovno otvo- 
riti kako biste ih provjerili; izvorni dokumenti u udaljenim arhivima koje ne 
možete ponovno posjetiti; izresci iz novina ili magazina u kojima ste pojedi- 
nosti o izvoru na samom početku neadekvatno zabilježili. Ako se koristite bi- 
lješkama, na tom stupnju mogu postati zamjetni važni problemi "kontrole 
verzije" između bilješki i bibliografije. 

Čak ni prijedlozi izneseni u ovom poglavlju uglavnom ne mogu biti 
operacije koje se provode u posljednji čas. Mnogi od njih zahtijevaju da ih se 
prihvatite gotovo u prvoj fazi istraživanja. Primjerice, ako želite sudjelovati u 
nominiranju ispitivača, ili biti sposobni dobro voditi općeniti stručni razgovor 
na usmenom ispitu, ili izabrati korisne (marketinški zvučne) riječi za naslov 
radnje, te sposobnosti ne možete steći preko noći, pa čak ni u posljednjoj go- 
dini studija. Barem dvije ili tri godine unaprijed morate početi posjećivati 
znanstvene skupove u svojoj disciplini, kako biste mogli upoznati osobnosti 
mogućih ispitivača i steći dobar osjećaj o položaju vaše struke i pravcu kojim 
se kreće. Uvijek trebate unaprijed planirati glatku završnicu. Utješna je činje- 
nica što će ti napori uloženi u profesionalnu orijentaciju biti korisni i kasnije, 
nakon procesa predaje i ocjenjivanja radnje. 

Doktorat je nešto više od hrpe riječi ili elegantno uvezane radnje na čijoj 
je naslovnici zlatnim slovima ispisano vaše ime. Doktorat je proces promje- 
ne, kristaliziranje jednoga važnog odsječka vašeg intelektualnog života. 
Stoga dovršavanje doktorata nije tako jednostavno kao izvršavanje obveznih 
stupnjeva predaje i ispita. Ti stupnjevi označuju birokratski definiran završe- 
tak vašeg naukovanja. No oni sami po sebi ne daju smisao trima ili četirima 
godinama intenzivnog napora. Kako bi priznanje vašeg djela bilo dugotraj- 
nije, trebate ga objaviti; o tome raspravljam u sljedećem poglavlju. 



9. OBJAVLJIVANJE ISTRAŽIVANJA 



Čemu služi dobra ideja ako nitko nikada ne čuje za nju? 
Reklama za AT & T ' 

Objavljivanje vašeg djela ključni je način na koji ga možete ubaciti u 
struju znanstvenih ideja i tako izbjeći da vaša radnja postane tek istraživanje 
koje, pohranjeno u sveučilišnoj knjižnici, godinama polako skuplja prašinu. 
Glavni je put predaja članaka u stručne časopise. U rjeđim slučajevima cijelu 
radnju možete preoblikovati u knjigu i objaviti je kao monografiju. Nijedan 
od tih oblika publiciranja nije brz i jednostavan. Oni mogu završnicu vašeg 
doktorata razvući dugo nakon formalnog datuma kad ste stekli naslov "dr. se". 



Pisanje i predaja članaka za časopis 

I Kako je čudno što nitko ne vidi da sva zapažanja moraju biti za 
ili protiv nekog gledišta da bi ono ičemu služilo. 
Charles Darwin m 

Članak u časopisu na prvi je pogled jednostavan artefakt, no njega nije 
stvorio samo autor. Cijela znanstvena zajednica utječe na to što će se objaviti, 
i to tako što postavlja norme i konvencije stručnih časopisa. Urednici i recen- 
zenti u časopisima, po pravilu, postavljaju specifične uvjete za svaki članak. 
Kako biste bili učinkoviti u objavljivanju članaka, najprije trebate razumjeti 
tržište časopisa u svojoj disciplini te stvoriti jasnu ideju o tome što se u časo- 
pisima u toj disciplini objavljuje a što ne. Tek tada možete ciljati na prikladan 
časopis i usredotočiti se na prihvaćanje i objavljivanje svojeg djela. 



m Reklamni plakat za AT&T, jesen 2000. Riječ je o divovskoj američkoj telefonskoj kompaniji. 

130 Nav. u: Wright, G. G. Neil (1945). Teach Yourself to Study. London: English Universities 
Press, str. 96. 

Razumijevanje časopisnog tržišta 

Standardne tiskane časopise znanstvenici svrstavaju u grubu hijerarhiju: 
izvrsni, iznadprosječni, prosječni, ispodprosječni i marginalni. Četiri stvari 
utječu na dugoročnu reputaciju časopisa: metode recenziranja, citiranost, tip 
časopisa i njegova naklada (sve je to međusobno usko povezano) i ukupno 
razdoblje od predaje članka do njegova objavljivanja. 

Sustavi recenziranja. Stručno recenziranje od strane više ljudi ključanje 
proces osiguranja kvalitete u znanstvenom svijetu, a za status časopisa 
ključno je to koliko se ono dobro provodi. Časopis najvišeg ranga poslat će 
vaš članak četirima različitim i dobro kvalificiranim recenzentima, a do ko- 
načne će odluke doći na temelju triju ocjena - to je prilično zahtjevan prag 
što ga treba prijeći. Taj proces osigurava uključivanje starijih kolega u struci 
u postupak recenziranja članaka. Stoje časopis na hijerarhijski nižem mjestu, 
zahtjevi progresivno postaju manje strogi. Manje prestižan časopis možda će 
tražiti mišljenje od dvaju ili triju vanjskih recenzenata i zahtijevati dva pozi- 
tivna mišljenja. Možda neće biti sposoban privući jednako kvalitetne ljude 
kao recenzente budućih članaka, imamo li na umu da posao recenzenata nije 
plaćen. 

Niže su u hijerarhiji u većini disciplina časopisi koji nemaju pravi sustav 
neovisnog recenziranja. Umjesto toga, oni možda uglavnom služe kao po- 
srednik "autorskog kruga" oko određene klike u struci. Slično tome, više 
"ideološki" časopisi mogu jednostrano promicati određeno stajalište i nikada 
ne objaviti kritičko djelo koje pripada drukčijim pozicijama. Neki će časopisi, 
možda, imati samo interne recenzije, koje pišu članovi uredništva, ili će pak 
urednici na neki način "srediti" tko će napisati recenzije kako bi članci za 
koje žele da budu prihvaćeni dobili pozitivno mišljenje. Do toga posebice 
dolazi ako je časopisu iznimno stalo do članka samo kako bi ispunio prostor 
ili se pak bori da održi na životu prividnu razinu zanimanja za svoje gledište 
ili disciplinu. No postoje neke iznimke u tome općem obrascu. U mnogim 
humanističkim i društvenim znanostima još postoje prilično prestižni časopisi 
s velikom nakladom koji i bez recenzija funkcioniraju na visokoj profesio- 
nalnoj razini. 

Osim u broju mišljenja što ih traže urednici, postoje i velike razlike u po- 
gledu uvjeta recenziranja. Najbolji časopisi nastoje rabiti "obostrano slijepi" 
sustav recenziranja. U njemu se prije nego što članak ode recenzentima, 
ukloni sve što bi moglo identificirati autora. Recenzent potom piše anoniman 
komentar koji se najčešće daje autoru. (Kako biste se prilagodili tom pristu- 
pu, članak koji predajete treba imati dvije naslovne stranice. Na prvoj se na- 
pisu ime autora, sveučilište s kojeg dolazi i drugi identificirajući elementi, 
kao što je napomena o zahvalama. Prije nego što članak pošalje recenzen- 

tima, urednik časopisa uklanja tu stranicu. Druga se stranica zadržava, a ona 
sadržava samo naslov članka, bez ikakvih elemenata koji bi mogli identifici- 
rati autora.) Taj bi sustav trebao štititi nove autore od toga da budu odbijeni 
samo zato što su nepoznati. Namjera mu je da ih izjednači s etabliranim auto- 
rima. On bi trebao i spriječiti suparništvo među znanstvenim osobnostima 
koje daju ton onome što pišu recenzenti te spriječiti da recenzenti automatski 
"zauzmu stranu". Istodobno, anonimnost recenzenata osigurava da mogu biti 
iskreni i reći što uistinu misle, te da ne brinu o neugodnim profesionalnim 
posljedicama koje bi mogle uslijediti zbog nepovoljne ocjene. Neki se časo- 
pisi danas koriste "jednostrano slijepim" recenziranjem u kojemu recenzenti 
znaju tko su autori, ali ipak mogu anonimno dati svoje komentare. Posljednja 
opcija je "otvoreni" pristup u kojemu recenzenti znaju tko su autori, a autori 
znaju tko je komentirao njihovo djelo. Neki urednici smatraju daje obostrano 
slijepo recenziranje prijevara, budući da iskusni recenzenti često iz navedene 
literature mogu zaključiti tko je autor. Skrivajući se iza plašta anonimnosti, 
neodgovorni recenzenti mogu biti pretjerano kritični ili negativni. No većina 
časopisa strukovnih udruga još se drži sustava obostrano slijepog recenzira- 
nja, čija je vrijednost za nove autore, po mojem mišljenju, znatna. 

Citiranost. Svake godine bibliometrijski sustav ISI "Web of Knovvledge" 
zbraja koliko je članaka objavljenih u časopisima koje popisuje referirano u 
svim časopisima u društvenim i humanističkim znanostima što ih on 
pokriva. 13 ' (Ti su sustavi nekoć bili poznati kao Social Science Citation Index 
i Humanities Citation Index, ali su u međuvremenu preimenovani.) Web of 
Knovvledge iznimno je pristran u korist Sjedinjenih Država i, općenitije, u 
korist časopisa s engleskoga govornog područja. U nekim je područjima - 
kao što je pravo, gdje većina britanskih ili drugih stranih časopisa nije pokri- 
vena - vrlo neujednačen. Unatoč tim ograničenjima, kao i u drugim područ- 
jima života, za djelomične ili neadekvatne podatke kao što su ti, općenito se 
smatra da su bolji od nikakvih. Svaki ozbiljan znanstvenik želi biti zamijećen 
i tako, faute de mieux, podaci iz "Web of Knowledge" utječu na to gdje znan- 
stvene "zvijezde" šalju svoje članke. Ti su podaci ujedno ključni načini na 
koje časopisi pokušavaju mjeriti koliko se dobro nose sa svojim suparnicima. 

Unatoč svim razrađenim mjerama za pročišćavanje i poboljšavanje znan- 
stvenih članaka, danas se uglavnom pokazuje da se na prosječni članak iz ča- 
sopisa ne referira nitko pet godina nakon što je objavljen, a na vrlo malo čla- 
naka referira se u vremenu duljem od pet godina. U glavnim bibliometrijskim 
analizama (kao što su ISI indeksi), vodeći časopisi u većini disciplina uspije- 
vaju postići indeks utjecaja veći od 1 ili razmjerno blizu 1. To znači da se, u 

prosjeku, na svaki od članaka koji objave referira barem jednom u pet godina 
u nekome drugom članku u jednom od časopisa uključenih u analizu. Svaki 
članak s prosječnom citiranošću većom od 0,5 također ima relativno dobar 
prolaz. Mnogi, prilično ugledni, časopisi možda će imati citiranost ispod 
0,25, što znači da članci koje objavljuju imaju izglede jedan prema četiri da 
će se na njih pozvati netko drugi. 

Naklada i tip časopisa. Izgledi da će netko drugi zamijetiti vaše djelo di- 
jelom ovise o tome koliko ljudi uopće ima prigodu naići na časopis u kojem 
se ono pojavilo. Časopisi s velikom nakladom često imaju i najdulji vijek u 
pojedinoj disciplini. Pošto su odavno postigli dobru prisutnost u knjižnicama 
širom svijeta (oko 2.000 do 3.000 primjeraka ili više), oni se donekle mogu 
oslanjati na to da će ih od drugih sila na tržištu štititi činjenica što se naručuju 
po inerciji, kao i briga knjižničara za očuvanje kontinuiteta. Često je riječ o 
"onmibus" časopisima koji imaju prilično široku misiju - pokrivanje cijele 
discipline - a osobito o onima koje izdaju prestižne strukovne udruge. 

Nasuprot tome, većina časopisa koji su počeli izlaziti nedavno (posljed- 
njih trideset godina) su specijalistički časopisi s mnogo užim tržištem i uređi- 
vačkom politikom. Stvarna tržišna naklada brojnih novih ili specijaliziranih 
časopisa, pa i onih koji izlaze već desetljeće, broji nekoliko desetaka ili, u 
najboljem slučaju, nekoliko stotina primjeraka. Komercijalni izdavači još us- 
trajavaju u pokretanju novih specijaliziranih časopisa, pa i nakon kasnih de- 
vedesetih, kad se znanstveno tržište počelo sužavati. Naklade nekih od tih ča- 
sopisa toliko su male da za znanstvenike koji im šalju članke postoji stvarni 
rizik da će vrlo mali broj ljudi uopće vidjeti časopis. Dugoročnije gledano, 
postoji određeni stupanj rizika da će se mali, novopokrenuti časopis ugasiti te 
da će u njemu objavljena građa postati još nepristupačnija. 

Razdoblje od predaje do objavljivanja. Objavljivanje u časopisu igra je 
koja se sastoji od mnogo dijelova. Najprije urednici šalju vaš članak recen- 
zentima. Oni ga potom određeno razdoblje drže kod sebe prije nego što od- 
govore - najčešće šest tjedana do tri mjeseca, pa i onda kad je časopis učin- 
kovito vođen. U mnogim se područjima odgovor recenzenata može i znatno 
oduljiti i trajati četiri do šest mjeseci, budući da savjesni urednici trebaju pri- 
kupiti dovoljan broj komentara kako bi donijeli odluku, što uvijek oduzima 
više vremena od jedne recenzije. Potom urednici trebaju proći kroz svoj pre- 
tinac recenziranih rukopisa te odlučiti kako da odgovore na vaš članak u 
svjetlu komentara i ocjena, što može trajati nekoliko tjedana, čime se cijeli 
postupak produljuje za, otprilike, mjesec dana. Kad članak jednom bude pri- 
hvaćen bez dodatnih opsežnijih preinaka, svrstava se među članke koji čekaju 
objavljivanje. Razdoblje između prihvaćanja i objavljivanja u časopisu često 
je najmanje šest mjeseci, a prosječno vjerojatno oko 12 mjeseci. Dobri će ča- 
sopisi svoju statistiku objaviti u godišnjem izvješću, bilo na svojoj Web stra- 

nici, bilo na stranicama časopisa. Većina uglednih časopisa danas naznačuje 
kad su članci prihvaćeni, a neki navode i neke pojedinosti o tome koliko je 
urednički proces trajao. 

Glavna je poteškoća u tome što su urednici i izdavači časopisa često ljudi 
koji ne vole rizik i koji vole održavati "banku" prihvaćenih članaka kao zaš- 
titno sredstvo u slučaju nestašice. Neki urednici prihvaćaju mnogo više čla- 
naka nego što ih mogu objaviti te tako stvaraju problem velikih pričuva. U 
nekim patološkim slučajevima urednici prestižnih časopisa mogu vrijeme od 
prihvaćanja do objavljivanja produljiti i do 30 mjeseci, pa i tri godine. Taj 
pristup stvara potpunu sprdnju s ulogom časopisa da svoju struku opskrbljuje 
brzim, živim i recentnim povratnim informacijama. Druga su krajnost časo- 
pisi koji žive od danas do sutra, a izlaze samo zahvaljujući snalažljivosti svo- 
jih urednika koji članke prikupljaju po znanstvenim skupovima i slično. U 
tom slučaju problematičan može biti izlazak i sljedećeg sveska, pa ako vaš 
članak pristigne u pravom trenutku, urednici mogu pretjerati u nastojanju da 
ga prihvate i brzo objave. To vam se može činiti dobrim ishodom, no samo 
ako časopis ima znatniju nakladu te, unatoč nedostatku rukopisa, održava 
kvalitetu. 

Osim tih glavnih utjecaja na dugoročni status časopisa, postoje i četiri 
kratkoročnija ili manje važna elementa koji utječu na način na koji struka 
prima časopis. Ti čimbenici možda nisu toliko važni za najcitiranije časopise. 
No za sve ostale važno ih je uzeti u obzir jer pomažu da se diferenciraju ča- 
sopisi srednje kvalitete. 

Ugled urednika (ili uredničkog vijeća) i uredništva. Unatoč važnosti 
sustava recenziranja, promjene urednika mogu imati važan utjecaj na način 
na koji se časopisi razvijaju unutar svojih dugoročnih tržišnih niša. Znanstve- 
nici vole spekulirati o prioritetima različitih urednika, osobito u slučaju većih 
omnibus časopisa. Uređivanje časopisa nezahvalan je posao, ali posao koji 
privlači starije znanstvenike u određenoj fazi njihove karijere. Dobar urednik 
je onaj tko je dobro poznat u svojoj disciplini, intelektualno respektiran, ali 
ne uskogrudan, i tko svojem časopisu može priskrbiti snažan i istaknut stil. 
Urednici koji postanu najpoznatiji često imaju "projekt" promjene profila 
svojeg časopisa u određenom pravcu. Isto tako, dobre urednike često zani- 
maju nove ideje te uvođenje mlađih ljudi u disciplinu sustavom korisnog i 
podupirućeg recenziranja. Oni su uvijek posvećeni poticanju dobrog pisanja, 
stroge znanstvenosti i viših standarda stručne komunikacije. Tračevi na znan- 
stvenim skupovima često su najbolji pokazatelji pozicije časopisa s obzirom 
na orijentaciju njegova urednika, stoje dodatni razlog za pohađanje tih skupova. 

Urednička vijeća (koja se katkad nazivaju i "savjeti") mnogo posrednije 
utječu na ono što časopisi čine od urednika. No broj dobro poznatih, starijih 
osoba u uredničkom vijeću časopisa dobra je naznaka njegove međunarodne 

pozicije unutar struke. Ako u uredničkom vijeću nema nijednog dobro poz- 
natog člana, onda je moguće da ima nisku nakladu ili neke probleme u svo- 
jem pristupu recenziranju. 

Stručno vlasništvo nasuprot komercijalnom vlasništvu. Općenito govo- 
reći, časopis kojim upravlja stručno tijelo unutar dotične discipline prestižniji 
je od časopisa koji su najvećim dijelom pokrenuli komercijalni izdavači i 
poduzetni znanstvenici željni zarade. Stručni se časopisi često besplatno dis- 
tribuiraju članovima dotične strukovne udruge kao dio njihove ukupne člana- 
rine, što znači da će mnogo više čitatelja, barem u zemlji, rutinski zamijetiti 
da vam je članak objavljen. Komercijalni časopisi imaju mnogo manji broj 
pojedinačnih pretplatnika, tako da čitatelji na vaš članak mogu naići uglav- 
nom u knjižnici ili ga izravno potražiti. Glavni razlozi zbog kojih će netko 
potražiti vaš članak su sljedeći: zato što on redovito pretražuje elektronički 
sadržaj dotičnog časopisa; zato što mu je pozornost na njega skrenuo kolega 
ili služba elektroničkog oglašavanja časopisa; ili pak zato što započinje vlas- 
titi rad na novom članku ili znanstvenom projektu pa stoga sustavno pretra- 
žuje literaturu. 

Odgovori na upitnik. Većina glavnih stručnih skupina u većim zemljama 
svake godine provode upitnik među članstvom o tome kako ocjenjuju ča- 
sopise u svojoj disciplini. Ti odgovori često daju neprocjenjivu informaciju o 
tome koje časopise znanstvenici i studenti u različitim područjima uistinu či- 
taju. Članci u prestižnim časopisima za većinu stručnih čitatelja često su ne- 
čitljivi ili previše ezoterični. Njihov visok stupanj citiranosti može se uvijek 
održavati na osnovi male skupine elitnih znanstvenika koji citiraju jedni 
druge, ali za koje nije nužno da ih drugi šire čitaju ili prate. Povezani autorski 
krug manje etabliranih znanstvenika katkad, također, može postići visoku 
(međusobnu) citiranost. 

Kvaliteta proizvodnje. Časopisi se izgledom vrlo razlikuju. Stariji časo- 
pisi, kao i oni koje izdaju strukovna tijela, često izgledaju nezgrapno i 
neugledno. Neki zavedeni urednici zapravo namjerno njeguju "klasičan" (to 
jest nečitljiv) format svojih časopisa, vodeni iluzijom da oni time izgledaju 
akademski "respektabilniji". Sa stajališta autora, taj je pristup nezgodan, jer 
oni žele da pretisci njihovih radova izgledaju prestižno i tako da se i nakon 
dugo vremena mogu prezentirati povjerenstvima za zapošljavanje i proma- 
knuće, a ne da nakon nekoliko godina postanu neugledni i staromodni. Ako 
su ostale stvari jednake, uvijek je najbolje objaviti u časopisu koji je jedno- 
stavnog i modernog dizajna te ima jasan, uredan prijelom, s dosta praznog 
prostora oko teksta. U društvenim znanostima važan je dobar izgled jednadž- 
bi, grafikona i tablica. 

Sve navedene usporedbe pretpostavljaju da razmišljate o objavljivanju u 
standardnom časopisu koji putem pretplate prodaje tiskane primjerke. Čak su 
i ti časopisi dobro odgovorili na razvoj Interneta, i to tako što su proširili 
svoju elektroničku prisutnost. Praktično svi naslovi dostupni su u elektronič- 
kom obliku preko glavnih siteova koji prikupljaju pojedine naslove (kao što 
su Ingenta ili JStor), a neki časopisi imaju i pretplatu samo na elektroničko 
izdanje. 132 Osim standardne distribucije časopisa, vrijedi doznati i o čitatelj- 
stvu elektroničkog izdanja časopisa u kojem namjeravate objaviti svoj tekst, 
uključujući i podatak koliko su puta članci iz tog časopisa skinuti s Interneta. 
Neki će časopisi, uz to, članke u elektroničkoj verziji objaviti u poboljšanom 
obliku, primjerice objavit će obojenu verziju umjesto crno-bijele kakvu često 
nalazimo u tiskanom obliku. Drugi tiskani časopisi stavljaju na svoje Web 
stranice naslove za on-line pristup čim oni budu prihvaćeni, ne čekajući tis- 
kanje dotičnog sveska. Tako se zapravo vaš članak objavljuje šest mjeseci 
prije nego što bi bio objavljen u uobičajenim okolnostima, što može biti 
važno ako tražite posao na sveučilištu. 

Drugi je način da skratite razmak između prihvaćanja i objavljivanja da 
objavite u časopisu koji se pojavljuje samo na Internetu, koji ima samo elek- 
troničko, a ne i tiskano izdanje. Danas su takvi časopisi prošireni u fizikalnim 
znanostima, a počinju se pojavljivati i u nekim dijelovima humanističkih i 
društvenih znanosti, osobito u područjima kao što su informacijske znanosti, 
informatika i poslovni studiji. Časopisi koji se pojavljuju samo na Internetu 
postaju prilično uspješni i dobro čitani. No to je još uvijek područje u raz- 
voju, i u većini humanističkih i društvenih znanosti članci objavljeni samo na 
Internetu još se ne shvaćaju kao publikacije u punom smislu riječi. 

Prosuđivanje onoga što se objavljuje? 



Nakon što ste identificirali hijerarhiju časopisa u svojoj disciplini, trebate 
razmotriti koje članke oni smatraju objavljivima. Jedan od načina da to shva- 
tite jest da pogledate Sliku 9.1, koja daje primjer formulara za ocjenjivanje 
članaka koje mnogi časopisi šalju svojim recenzentima. Urednici traže od re- 
cenzenata da članak koji prosuđuju ocijene prema sedam ili osam specifičnih 
kriterija, najvećim dijelom zato da bi uglavili ono što bi u drugom slučaju 
često bili prilično nejasni ili specifični kvalitativni komentari recenzenata, te 
kako bi pomogli urednicima da usporede snagu mišljenja različitih recenze- 
nata. Najčešće se koriste sljedeći kriteriji: 



132 V. http://www.ingenta.com i http://www.jstor.org Najbolje im je pristupiti preko vaše sveuči- 
lišne knjižnice, gdje bi pristup trebao biti slobodan. 






Izvornost ili novina pristupa. Svaki članak predan u časopis treba biti iz- 
voran i ne smije biti već objavljen u nekom časopisu. Za članak koji 
samo replicira mnogo prethodnih članaka manje je vjerojatno da će biti 
prihvaćen. 

Znanstvenost i točnost. Članak treba točno i obuhvatno sažeti suvremenu 
znanstvenu literaturu koja je izravno relevantna za njegova središnja pi- 
tanja. Nepotpuna obrada glavne građe, djelomično upućivanje na litera- 
turu ili pogrešno prikazivanje prethodne literature vjerojatno će izazvati 
kritiku recenzenata i biti shvaćeno kao znak upozorenja na dublje inte- 
lektualne nedostatke članka. 

Kvaliteta pisanja. Časopisi žele objavljivati čitljive članke ako mogu do- 
biti članak koji zadovoljava mnoge druge njihove zahtjeve. Očite grama- 
tičke nezgrapnosti i dosadan opći stil izlaganja često će nagnati recen- 
zente na odbijanje. 

Upotrijebljene znanstvene metode. Časopisi velik naglasak stavljaju na 
objavljivanje djela koje se koristi samosvjesnim metodološkim pristu- 
pom i koje ga, po mogućnosti, u određenim pogledima i unapređuje. 
Članak koji jednostavno izražava vaše intelektualno stajalište na aserti- 
van način, ne navodeći osnovne materijalne dokaze koji ga podupiru, 
vjerojatno neće biti shvaćen kao stručno kompetentan. Iznimke postoje u 
nekim dijelovima humanističkih znanosti, u nekoliko čisto teorijskih 
područja, čija je vrijednost možda u tome što nemaju empirijsku osnovu, 
kao što su filozofija te moderna književna i kulturalna teorija. 

Teorijska zanimljivost. Od deset posto članaka koji predstavljaju istinski 
napredak, samo je nekoliko čisto teorijskih radova, koji zahtijevaju re- 
konceptualizaciju određene teme ili koji iznose prijedloge koji bi (za ne- 
koliko godina) mogli nadahnuti empirijsko istraživanje. No istinski teo- 
rijski napredak u humanističkim i društvenim znanostima mnogo je teže 
ostvariti nego što se to izvana čini. Kao recenzenti časopisa, stariji su 
kolege, kao što je dobro poznato, neprijateljski raspoloženi prema privi- 
dnome teorijskom napretku, osobito onome koji se ne zasniva ni na čemu 
drugom doli na neologizmima (na izmišljanju nove riječi kako bi se dao 
naziv poznatoj pojavi ili stajalištu). U empirijski orijentiranim discipli- 
nama recenzenti i urednici mogu biti skeptični prema tome hoće li čisto 
teorijske inovacije koje nisu popraćene dokaznim materijalom imati ika- 
kvu primjenu u praksi. 

Zanimljivost i važnost za stručno čitateljstvo. Ako se obrađena tema ne 
shvati kao važna, tekst može biti izvoran i nov, ali ipak dosadan ili samo 
od manjeg interesa za većinu ljudi unutar discipline. Taj je kriterij naro- 
čito relevantan za "omnibus" časopise koji teže prenijeti građu iz cijele 

discipline. Njihovi će se urednici najviše opirati objavljivanju članaka 
koji možda zadovoljavaju većinu drugih kriterija na gornjem popisu, ali 
za koje nije vjerojatno da će se šire čitati ili da će u nekom važnom od- 
sječku njihove discipline biti shvaćeni kao značajni ili zanimljivi. 

Relevantnost za misiju časopisa. Urednici specijalističkih časopisa, koji 
su usmjereni samo na čitatelje unutar određenog podpodručja neke disci- 
pline, opirat će se objavljivanju teksta koji, prema njihovu mišljenju, ne 
pripada "jezgri" ili je čak blizu granica njihova područja. Možda će se 
bojati da bi takav tekst mogao zamagliti identitet njihova časopisa. 

Zanimljivost za širu publiku. Neki od naj proda van ij ih časopisa u huma- 
nističkim i društvenim znanostima su časopisi koji već dugo izlaze i koji 
uspijevaju premostiti jaz između čisto znanstvenih čitatelja i općenitije 
publike u profesionalno srodnim područjima. Urednici takvog časopisa 
neće htjeti objaviti tekst zbog kojega će se brinuti ili koji razumiju samo 
ljudi s doktoratom u dotičnoj disciplini. 



Slika 9.1. Primjer formulara za prosudbu članka u časopisu 

Molimo vas da zaokružite ocjenu koju dajete članku koji prosuđujete na temelju do- 
njih kriterija. 
Na te kriterije možete uputiti i u komentiranju članka. 





Loš 


Ispod 
prosjeka 


Prosječan, 
kompetentan 


Dobar, 

iznad 

prosjeka 


Odličan, 
izvrstan 


Izvornost ili novina pristupa 


1 


2 


3 


4 


5 


Znanstvenost/točnost 


1 


2 


3 


4 


5 


Kvaliteta pisanja 


1 


2 


3 


4 


5 


Upotrijebljene znanstvene 
metode 


1 


2 


3 


4 


5 


Teorijska zanimljivost 


1 


2 


3 


4 


5 


Zanimljivost i važnost za 
stručne čitatelje 


1 


2 


3 


4 


5 


Relevantnost za misiju 
časopisa 


1 


2 


3 


4 


5 


Zanimljivost za širu publiku 


1 


2 


3 


4 


5 



Koja je vaša ukupna ocjena članka? 

□ Prihvaćam □ Prihvaćam uz manje preinake □ Preinačiti i ponovno predati 

□ Odbijam, ali sugeriram šire preinake i promjenu časopisa □ Odbijam 

Tipičan časopis upotrebljavat će većinu, ali ne sve kriterije prikazane na 
Slici 9.1. U toj mjeri, formular koji je prikazan možda preuveličava poteš- 
koće s objavljivanjem vašeg djela. No, s druge strane, najbolji časopisi u sva- 
kom području vjerojatno će zahtijevati da članak bude ocijenjen kao "dobar, 
iznad prosjeka" ili "izvrstan" prema, otprilike, polovici uredničkih kriterija, 
bez ijedne ocjene "loš". Zadobiti suglasnost o tome od četvero, troje ili čak 
dvoje recenzenata često predstavlja izazov. 

Ipak, unatoč složenim recenzentskim postupcima, većina znanstvenika 
spremno će priznati da današnji časopisi sadržavaju mnogo rutinskih teks- 
tova. Njihov omjer nedvojbeno varira od discipline do discipline. A možda će 
biti i poteškoća u postizanju suglasnosti o tome koji članci pripadaju toj kate- 
goriji. Jedan, danas prilično zastarjeli, ali ipak zanimljiv pokušaj sustavnog 
ocjenjivanja vrijednosti članaka u časopisima razmatrao je članke koji se 
bave psihologijom pamćenja i verbalnog učenja. Autori (E. Tulving i S. A. 
Madigan) iznašli su da su dvije trećine članaka "beznačajni". 133 Potom su još 
četvrtinu svojeg uzorka članaka klasificirali kao "prosječne, tehnički kompe- 
tentne varijacije dobro poznatih tema". Rutinski i nevažni članci uglavnom su 
"nudili jedan ili više od sljedećih zaključaka: 

(a) varijabla X ima učinak na varijablu Y; 

(b) rezultati ne izgledaju potpuno nekonzistentni s teorijom ABC; 

(c) rezultati sugeriraju potrebu za revidiranjem teorije ABC (iako se ne daje 
nikakva naznaka kako); 

(d) ispitani procesi iznimno su složeni i ne mogu se lako razumjeti; 

(e) eksperiment jasno demonstrira potrebu za daljnjim istraživanjem tog pro- 
blema; 

(f) eksperiment pokazuje da je upotrijebljena metoda korisna za eksperi- 
mente tog tipa; 

(g) rezultati ne podupiru hipotezu, ali eksperiment sad izgleda kao neadek- 
vatan test za nju." 

O većini članaka koje je razmatrala, prosudbena skupina zaključila je 
sljedeće: "Njihova je glavna svrha da onim čitateljima čiju vjeru u red u pri- 
rodi (...) treba osnažiti pruže redundantnost i sigurnost". To znači da je, 
prema njihovu sudu, istinski napredak u znanju sadržan u manje od jednog od 
deset članaka. 



m E. Tulving i S. A. Madigan svoj su tekst napisali 1970, nav. u: Sternberg, Robert J. (1988). 
The Psychologist's Companion: A Guide to Scientific Writings for Students and Researchers. 
Cambridge: Cambridge Universitv Press i British Psvchological Societv, str. 166-167. 

Vodeći američki psiholog Roberl J. Sternberg ustvrdio je da u njegovu 
području, članci ocijenjeni kao iznimni i osobito korisni čine jednu ili više od 
sljedećih stvari: 

• izvještavaju o rezultatima koji se mogu nedvosmisleno interpretirati; 

• izvještavaju o eksperimentima koji su smišljeni osobito pametno i koje 
drugi znanstvenici mogu koristiti kao obrazac ili "paradigmu"; 

• izvještavaju o iznenađujućim rezultatima koji u nekome teorijskom kon- 
tekstu ipak imaju smisla; 

• raskrinkavaju neke predrasude iz prošlosti; 

• predstavljaju nov način promatranja starog problema; 

• izvještavaju o rezultatima od velike teorijske ili praktične važnosti; ili 

• "podatke koji su prethodno zahtijevali složen, možda i nezgrapan, okvir 
integriraju u novi, jednostavniji okvir." 134 

Obilježja s toga popisa trebalo bi malo promijeniti i proširiti na druge 
discipline, gdje je vrlo teško objaviti gradu studije slučajeva, ali je lakše na- 
vesti časopise na to da prihvate članke koji uključuju kvantitativne podatke 
što se odnose na općenitije teorije ili sporove. U umjetničkim i humanistič- 
kim disciplinama članci su često više tematski ili teorijski, a njihova "koris- 
nost" može ovisiti o njihovu interpretativnom utjecaju. Veći se naglasak 
stavlja na dobro pisanje i stil, uz slijeđenje znanstvenih normi kao što su iz- 
vornost, novina, cjelovito navođenje literature, novi izvori itd. A za razliku 
od društvenih znanosti, časopisi u nekim humanističkim disciplinama (kao 
stoje povijest) vjerojatnije će prihvatiti građu studija slučajeva. No Sternber- 
govi kriteriji ipak daju koristan prvi popis pitanja koja treba postaviti kod 
procjene vrijednosti vašeg članka. A suprotnost prema prethodnom popisu 
zaključaka koje često nalazimo u rutinskim člancima pruža prilično korisno 
rešeto koje vam može pomoći da odvojite poglavlja koja vrijedi pretvoriti u 
članak od onih za koja to ne vrijedi činiti. 

Dosad sam se usredotočio isključivo na glavne članke u časopisima, koji 
su primarno sredstvo unapređivanja stručnog znanja i glavni "proizvod" za 
koji se nadate da ćete ga dobiti iz jednog ili više poglavlja svoje radnje. No, 
osobito kad započinjete objavljivati, korisno je imati na umu i činjenicu da 
mnogi časopisi objavljuju i kraće tekstove, čiji je prag kvalitete potrebne za 
objavljivanje niži, pa gaje možda lakše dosegnuti: 

' Sternberg, The Psychologist's Companion, str. 179-183. 



• Istraživačke bilješke obično obuhvaćaju, najviše, 4.000 riječi i jezgrovito 
izvještavaju o specifičnome empirijskom rezultatu, ne koristeći se opsež- 
nim teorijskim aparatom, prikazom literature ili pak drugom uvodnom 
građom. Često je mnogo bolje predati za objavljivanje jednostavan empi- 
rijski izvještaj kao uvjerljivu istraživačku bilješku nego je napuhnuti u 
slab ili anemičan glavni članak. 

• Napomene su slični kraći tekstovi, dugi od 2.000 do 4.000 riječi, koji iz- 
dvajaju i suprotstavljaju se, kritiziraju ili analiziraju neku tvrdnju u po- 
stojećoj literaturi, osobito neki tekst što ga je dotični časopis nedavno 
objavio. Većina urednika časopisa želi potaknuti rasprave i sporove u 
svojem časopisu te stoga dobrohotno gleda na uravnotežene, jezgrovite i 
kvalitetne napomene. 

• Časopisi s kratkim člancima postoje u mnogim područjima (kao što su 
filozofija, zemljopis i politička znanost) i posvećeni su objavljivanju tek- 
stova koji su dugi najviše, otprilike, 3.000 riječi. Brojni takvi časopisi 
imaju dobru reputaciju i osobito su zainteresirani za pomaganje mlađim 
članovima struke. 

• Pregledni članci objavljuju se u mnogim časopisima. Oni su usredoto- 
čeni na literaturu u određenom potpodručju neke discipline te raspravlja- 
ju o njezinim intelektualnim temama i razvoju u cjelini, izvlače na povr- 
šinu ono što je zajedničko nekolicini autora, identificiraju obećavajuće 
istraživačke pravce i tako dalje. Pregledni članci trebali bi imati i osebu- 
jan kritički kut gledanja ili vlastiti argument dodane vrijednosti. Najčešće 
su dugi, otprilike, 6.000 riječi. Očito je da im nije potrebna razrađena 
metodologija ili izvorna empirijska građa, pa se stoga mogu brže napisati. 

Međutim, većinu objavljenih preglednih članaka urednici časopisa zapra- 
vo su naručili od starijih kolega s uglednim publikacijama. Ako imate ideju 
za takav tekst, stoga pošaljite pismo uredniku časopisa u kojem ga namjera- 
vate objaviti prije nego što počnete na njemu raditi. Kratko skicirajte svoj 
prijedlog i način obrade te dajte do znanja da ćete se strogo držati granice od 
5.000 do 6.000 riječi. Provjerite nije li časopis u novije vrijeme objavio pre- 
gledni članak o toj temi, budući da urednik neće htjeti takav tekst ponavljati 
sljedeće tri ili četiri godine. Urednik vam potom može ili odgovoriti i odbiti 
projekt (čime izbjegavate uzaludno trošenje vremena na njega), ili pak može 
reći kako se ne može obvezati da će ga prihvatiti, ali da izgleda zanimljivo i 
da će rado, na uobičajen način, recenzirati cjelovitu verziju. Slabi su izgledi 
da bi njegov odgovor mogao biti pozitivniji i teško da će naručiti tekst od vas. 

Istraživačke bilješke, napomene, tekstovi u časopisima s kratkim član- 
cima i pregledni članci sjajan su način da započnete objavljivati na početku 
svoje znanstvene karijere. 

Prva prepreka s kojom se novi autori suočavaju u objavljivanju članaka 
jest psihološka. Glavni članci u znanstvenim časopisima namjerno su, zahva- 
ljujući onome što Minkin naziva "konvencijom perfekcije u prezentaciji i re- 
konstruiranoj logici događaja koja je prati", 135 kruti i slabo razumljivi proiz- 
vodi. Članci često sustavno ovjekovječuju mit o tome kako su njihovi autori 
provodili istraživanje. Autor ili istraživačka skupina pročitali su postojeću li- 
teraturu i domišljato identificirali problem, koji prije njih nije uočio nitko ili 
ga je uočilo vrlo malo ljudi. Potom su skovali novu teoriju; ili su uvidjeli 
kako da postojeću teoriju primijene na zanimljiv način; ili su stvorili novi 
empirijski test i predviđanje; ili smislili novu metodu analiziranja tvrdokor- 
nog problema; ili su otkrili nov, dotad zanemaren izvor; ili su pak imali neku 
sjajnu vlastitu znanstvenu ideju. Potom su taj novi pristup precizno i ciljano 
primijenili, prvi put pristupivši upravo pravim podacima, dokaznom materi- 
jalu ili izvorima. Dakako, zahvaljujući svojoj pronicljivosti, autori su prakti- 
čno odmah došli do zanimljivih rezultata koji, općenito govoreći, potvrđuju 
njihovu polazišnu poziciju. Svoju su analizu provodili na jasan i pronicljiv 
način kako bi otkrili skrivene slojeve uzrokovanja, značenja ili složenosti 
koje bivaju riješene njihovim pristupom. U njihovu istraživačkom procesu 
nikad se nije pojavio nikakav nered ili zbrka, osim onih što su ih stvorile po- 
grešne zamisli prijašnjih istraživača, a koje su oni ubrzo odlučno raščistili. 
Autorima nikad nije nedostajalo objašnjenje, nego su, naprotiv, cijelo vrijeme 
u posjedu sigurnog razumijevanja, koje je dovelo do snažnih zaključaka koji 
imaju dodanu vrijednost. Bili su sigurni da će njihovo prekretničko djelo biti 
cijenjeno te da će ga znanstvenici u budućnosti mnogo puta čitati i citirati. U 
zaključku iznose nekoliko skromnih riječi o planu za buduće istraživanje koje 
njihov doprinos ostavlja kao svoju baštinu. Taj mit o stvaranju znanstvenog 
članka snažan je orijentir za stručnjake u društvenim i humanističkim znano- 
stima. Ljudi ga gotovo uvijek nastoje reproducirati dok pišu članak za časo- 
pis. Još više zabrinjava to što većina urednika i recenzenata prešutno zahti- 
jeva da se u strukturi i formatu članaka, da bi uopće bili prihvaćeni, vjerno 
slijedi utvrđeni obrazac. 

U stvarnosti, istraživanje i objavljivanje članaka nešto je posve drukčije, 
kako za većinu starijih znanstvenika, tako i za doktorande. Većina novih is- 
traživanja započinje kao neki nemir, kao nejasno nezadovoljstvo prihvaćenim 
odgovorom ili onim što je već napisano. Autori se laćaju pisanja članka po- 
taknuti najvećim dijelom potrebama karijere - potrebom da nešto objave i to 
zabilježe u svojem životopisu - ili pak porivom za nekim stručnim prizna- 
njem, ili željom da izraze kako se razlikuju od neke skupine ili škole mišlje- 



135 Minkin, Exits and Enirances, str. 15. 

nja, ili pak kako joj pripadaju. Nakon mnogo izrezivanja i mijenjanja smjera, 
članak se u krajnje nezadovoljavajućem prethodnom obliku pojavljuje u auto- 
rovu računalu. Osnovna se zamisao potom iznosi u sveučilišnim radionicama 
ili seminarima, kako bi je kritizirali čak i autorovi prijatelji. Nakon mnoštva 
prerađivanja i mnogih pogrešnih početaka autor dobije nešto uvjerljivije te 
odlučuje da dio oskudnoga istraživačkog vremena ili čak kraći dopust posveti 
odabranoj temi, možda istodobno tražeći kakvu stipendiju, odnosno financij- 
sku potporu, kako bi izašao na kraj s troškovima. Razdoblje pravoga dubin- 
skog istraživanja pokazuje se kao zbrkano, demoraliziraj uće i teško. Izvora ili 
dokaznog materijala nema, podaci se opiru svakom objašnjenju ili se pak 
analiza, za koju je autor očekivao da će se održati, malo po malo raspada. Da 
bi se došlo do ičega, osim trivijalnih objašnjenja, čini se neizmjerno složeni- 
jim nego što je autor očekivao. Financirano ili planirano razdoblje istraživa- 
nja bliži se kraju bez ikakvog rezultata i autor je duboko deprimiran te se ok- 
reće drugim stvarima - poučavanju, administrativnim poslovima, istraživanju 
koje mu skreće pozornost u drugom pravcu. No nakon nekog vremena pos- 
taje jasno daje taj projekt najbolji izbor za objavljivanje među građom kojom 
autor raspolaže. Postupno uviđa nekoliko različitih načina na koje bi stvari 
mogao prikazati u boljem svjetlu. Nakon mnogo više napora i pogrešnih po- 
četaka uspijeva rekonstruirati nešto što pomalo sliči nužnome istraživačkom 
mitu te napisati članak za koji može tvrditi da ima malu dodanu vrijednost, 
čak i ako je to dijelom ostvareno pomoću svjesnog pretjerivanja ili pogrešnog 
prikazivanja prethodnog stajališta. Nakon prezentiranja članka skeptičnoj pu- 
blici na nekom znanstvenom skupu te unošenja mnoštva preinaka, autor bira 
časopis i šalje članak. 

Nakon duge stanke urednik odgovara i odbija članak, prilažući dva ili tri 
komentara što su ih napisali anonimni recenzenti u kojima se iznose snažne i 
razorne kritike koje svjesno pretjeruju ili pogrešno prikazuju ono što autor 
pokušava učiniti. Autor je time ponovno malo deprimiran. No nakon nekog 
vremena ponovno se laća teksta, ublažava ga, prerađuje ga kako bi izbjegao 
pogrešne interpretacije prethodnih recenzenata, navodi više literature kako bi 
otklonio moguće kritike, te ga šalje drugom, manje dobrom časopisu, koji je 
niže u hijerarhiji časopisa. Nakon još jedne duge stanke urednik odgovara 
nevoljko priznajući da bi ga možda mogao objaviti, no samo ako ga autor 
skrati za četvrtinu te unese preinake kako bi udovoljio svim priloženim ko- 
mentarima dvaju anonimnih recenzenata. Autor to nastoji shvatiti kao uspjeh, 
osobito kad mu postane jasno da recenzenti traže protuslovne stvari te daje 
urednik propustio objasniti kako se one mogu pomiriti. Naposljetku, autor 
ipak ublažava sve što je očito uzrujalo recenzente te prikriva sve što izgleda 
sporno. Zahtijevano skraćenje teksta postiže time što metode, dokazni mate- 
rijal ili podatke umnogome ostavlja neobjašnjenima, te ih tako čini težima i 
nerazumljivijima. Potom iznova šalje članak, urednik ga napokon prihvaća i 

nakon vrlo dugog čekanja naposljetku biva objavljen. Vremenom članak biva 
pet ili šest puta citiran u drugim člancima ili publikacijama u dotičnom pod- 
ručju tijekom slijedećih pet godina, uključujući tri citata od strane samog au- 
tora u drugim njegovim člancima. Nakon pet godina članak se gotovo uopće 
više ne citira. Mogli biste pomisliti da je ovaj opis prilično ciničan i ekstre- 
man. No on je zapravo vrlo umjeren i uopće nije neuobičajen. Primjerice, on 
posve dobro opisuje moje iskustvo prije nego što sam počeo objavljivati. A 
već sam spomenuo općenito nisku citiranost članaka u časopisima (iako se, 
dakako, nadam da taj aspekt nije tipičan za moje djelo). 

Doktorandi su često zbunjeni kad otkriju da zadovoljavanje zahtjeva 
izvornosti u doktoratu samo po sebi ne jamči objavljivost njihova teksta. Mo- 
gli biste si postaviti slijedeće pitanje: ako su ugledno sveučilište i (u europs- 
kom i britanskom, odnosno komonveltskom sustavu) neovisni ispitivači pri- 
hvatili moj doktorat kao važan doprinos znanju, ne moraju li onda i stručni 
časopisi u istoj disciplini prepoznati iste kvalitete? To poklapanje kriterija 
moglo bi se činiti i većim kod disertacija po modelu članaka, gdje se za po- 
glavlja pretpostavlja da se mogu objaviti neovisno. No u praksi velik dio 
teksta u doktorskim disertacijama ne mora biti prikladan za objavljivanje u 
časopisima. U opsežnim radnjama uvodna i zaključna poglavlja uglavnom 
služe tome da jezgru radnje stave u neki okvir, pa se stoga često ne mogu 
prevesti u samostalne članke u časopisu. Neka od najneprohodnijih i najznan- 
stvenijih glavnih poglavlja mnogih radnji možda neće biti prikladna za samo- 
stalno objavljivanje, s obzirom na to da se sastoje od podrobne studije sluča- 
jeva ili primjene istraživanja na mikrorazini. Osim toga, ona su često preduga 
da bi se uklopila u uobičajenu duljinu članka (8.000 ili manje riječi). Sveuči- 
lišta i ispitivači prihvatit će takvo iscrpno djelo kao posve valjan primjerak 
znanstvenog rada te kao vrstu istraživačkog ili opservacijskog doprinosa sto 
je primjeren doktorandu. No to ne znači nužno da neki časopis želi proširiti 
vijesti o tim otkrićima, osim ako ona nisu relevantna za šire stručne rasprave. 

Kao što naglašava Darvvinov epigraf na početku ovog odjeljka, sva ta 
građa koja se odnosi na slučajeve, odnosno podrobni dokazni materijal, treba 
biti analizirana i interpretirana u kontekstu u kojemu je drugi znanstvenici 
mogu shvatiti kao značajnu za neki prijepor ili raspravu u svojoj disciplini. 
Prvo pitanje što ga recenzenti u časopisu postavljaju autorima studija sluča- 
jeva glasi: "Ta vaša studija slučajeva - kakav je to slučaj? I zašto bi nas ona 
trebala zanimati?" U doktoratima unutarnji interes može imati veću ulogu u 
opravdavanju analize slučajeva, no stručni su čitatelji mnogo skeptičniji kad 
je riječ o publikaciji u časopisu. Slično tome, neki tekst može biti prihvaćen 
kao nešto što zadovoljava standard doktorata, a da nije dobro napisan ili do 
padljiv. Prihvatljivi doktorati mogu biti vrijedni i dosadni, obični, usko 
usmjereni, nezgrapni, s previše upućivanja na literaturu, preoprezm, preljeva 



no metodološki i slično, a da prođu. Ali nijedna od tih značajki nije prepo- 
ruka za objavljivanje u časopisu. 

Započnite tako da identificirate poglavlje iz radnje koje ima najviše po- 
tencijala da postane članak. Razmislite o tome koju bi ocjenu vaš mogući 
članak vjerojatno dobio prema kriterijima razmotrenima na Slici 9.1, a potom 
krenite u ispitivanje tržišta. Otiđite u knjižnicu i razgledajte različite časopise 
u koje biste mogli poslati svoj članak da biste se upoznali s onim što oni pri- 
hvaćaju i da biste bili sigurni da će se vaš članak uklopiti u utvrđeni okvir. 
Pitajte mentora za savjet o tome koje su izmjene potrebne i na koja biste ga 
mjesta mogli poslati. Kao i u svakom drugom području života, odabiranje ča- 
sopisa podrazumijeva pravljenje ustupaka. Ako kao mjesto svojega prvog oz- 
biljnog objavljivanja odaberete vrlo prestižan časopis i budete uspješni, os- 
vojit ćete mnogo prestižnih bodova. No tada je i mnogo vjerojatnije da ćete 
prilično dugo čekati (tri do šest mjeseci) samo zato da bi vas na kraju odbili. 
Također, možete dobiti i pogubnu kritiku svojeg teksta, što može biti demo- 
ralizirajuće. Ili, pak, neki vrhunski časopis može odbiti članak u postojećem 
obliku, ali ostaviti poluotvorena vrata za mogući povratak ako budu zadovo- 
ljeni vrlo opsežni zahtjevi za izmjenama. Ako i učinite te preinake, mrzovo- 
ljan urednik možda ipak neće prihvatiti tekst kao dostatno izmijenjen, što je 
obično vrlo demotivirajuće. 

Izgubiti pola godine ili cijelu godinu na jalove pokušaje objavljivanja, 
kao što je ovaj, može ozbiljno ugroziti vaš sveukupni radni ritam, tako da 
doista nema nikakvog smisla da svojim tekstom težite nečemu više od onoga 
što ćete vjerojatno postići. Časopisi vrlo rijetko mijenjaju svoja pravila igre 
pa stoga nemojte dopustiti da na vaš sud utječe zamisao da je vaš članak 
osobito prekretnički ili izvoran. Izaberite časopis koji objavljuje vrstu građe 
kojoj vaš članak pripada i koji ima određeni, ne nužno i najviši, ugled u 
vašem području, u najboljem slučaju časopis u kojemu je vrijeme od predaje 
do objavljivanja članka prilično kratko i koji ohrabruje nove autore. 
Znanstveni su skupovi i ovdje najbolji vodič za procjenu stanja u glavnim 
časopisima u vašoj disciplini. No uvijek vrijedi "triangulirati" dva ili tri 
mišljenja o svakom časopisu kako biste moćne sposobnosti dezinformiranja, 
karakteristične za profesionalne strojeve za proizvodnju glasina, držali pod 
nadzorom. 

Kad steknete jasnu sliku o tome u kojem časopisu smjerate objaviti, po- 
pravite svoje poglavlje kako bi udovoljilo njegovim zahtjevima, i malim i 
velikim. Pokušajte se pobrinuti da sve točno odgovara stilu toga časopisa i da 
su upućivanja na literaturu u formatu koji se zahtijeva. Općepoznato je da su 
urednici neprijateljski raspoloženi prema autorima koji predaju tekstove napi- 
jane pogrešnim stilom. No najvažnija izmjena koju trebate učiniti kako biste 
poglavlje pretvorili u članak uvijek je njegovo skraćivanje. Članci u časopisu 

nikad ne smiju biti dulji od 8.000 riječi - u većini područja samo će članci 
znanstvenih superzvijezda biti prihvaćeni ako nadmašuju tu duljinu. Pazite da 
duga poglavlja razdijelite u dijelove koji odgovaraju duljini članka prije nego 
što ih pokušate objaviti. Skraćivanje poglavlja na 7.000 ili čak na 6.000 riječi 
često prilično povećava vaše izglede da ih objavite. No ako ih skratite previše 
ispod te duljine, postoji opasnost da urednik ili recenzenti ne dozive vaš tekst 
kao pravi glavni članak, nego kao predugu istraživačku bilješku. U tom bi 
slučaju mogli zatražiti da se članak od 5.000 riječi još skrati, kako bi se uklo- 
pio u uobičajenu granicu od 3.000 do 4.000 riječi koja vrijedi za istraživačke 
bilješke. 

Nadalje, članci u časopisima trebaju biti napisani drukčijim stilom od po- 
glavlja. Moraju biti potpuno samostalni i neovisno razumljivi, bez ikakvog 
upućivanja na tekst iz drugih poglavlja. Isto tako, članke treba napisati tako 
da obavljaju samo jedan posao, da dobro pogode jedan jedini cilj, dok po- 
glavlja u doktoratu često obraduju nekoliko aspekata, što je glavni razlog 
zbog kojeg su dulja. Članak treba imati brz početak, po mogućnosti upečat- 
ljiv, lišen bilo kakvih brbljarija, takav da odmah prelazi na glavna pitanja. Iz- 
bacite duge preglede literature ili pripremnu gradu, budući da su vaši čitatelji 
vrlo zaposleni stručnjaci. Pokušajte uputiti na druge novije sinoptičke prikaze 
literature kako biste izbjegli da i sami prikazujete područje koje vam je bolje 
poznato. No pobrinite se da iskažete primjereno poštovanje prethodnom radu 
u vašem području, budući daje vjerojatno da će autori relevantnih djela biti 
vaši recenzenti. Duge odjeljke s podacima ili metodologijom uklonite iz 
glavne argumentacije u tekstu i stavite ih u priloge, ostavljajući glavne za- 
vršne rezultate primjereno utvrđene i uokvirene u glavnom tekstu. Mnogi ča- 
sopisi danas njeguju jezgrovitiji stil te podatke i druge priloge stavljaju samo 
na Web, što je trend koji će se vjerojatno dalje razvijati. Zapamtite da se kri- 
terij onoga što bi čitatelji trebali znati može lako prilagoditi kako bi zadovo- 
ljio potrebe stručnih čitatelja. Isto tako, primjena maksime "kažite to jednom, 
ali kako treba" može pomoći da održite minimalnu duljinu teksta. 

Budući da je proces obrade članaka u časopisima dug, uvijek je dobro 
pokušati predvidjeti kritike prije nego što članak pošaljete, a ne poslije toga. 
Verziju poglavlja koju ste namijenili objavljivanju pokažite mentoru i drugim 
studentima, a na seminarima i nekome znanstvenom skupu pokušajte priku- 
piti širi spektar komentara. Koliko god to bilo naporno, savjesno bilježite i 
pomno razmišljajte o kritičkim ili dosadnim/nerazumljivim komentarima što 
ih dobivate od te publike i čitatelja, potom svoj tekst preuredite kako biste ih 
usvojili ili odbili. Ta vrsta povratne informacije katkad može biti korisna i u 
ponovnom odvagivanju kojem bi časopisu bilo najbolje poslati članak. 

Nakon što ste tekst poslali i izdržali frustracije zbog čekanja na odgovor, 
trebate biti sposobni nositi se s komentarima recenzenata i urednika. Najbolje 

je unaprijed se pripremiti na to da vam članak neće biti odmah prihvaćen bez 
ikakvih preinaka - to rijetko postignu čak i stariji znanstvenici. Umjesto toga, 
očekujte pismo od urednika koje je neka vrsta privremenog prihvaćanja, ili 
nije potpuno odbacivanje, ili je glatko "ne". Stajalište da treba unijeti izmjene 
kako bi se odgovorilo na sve kritike (koje sam preporučio) i tu može biti vrlo 
korisno. Vjerojatno će svaki recenzent uputiti vašem djelu neke kritike koje 
će u nekim pogledima biti nedobrohotne ili promašene. No koliko god neke 
kritike izgledale neopravdane, recenzenti ih obično ne bi mogli uputiti da u 
vašoj analizi nije bilo barem nečega problematičnog za što su se zakvačili. 
Ako im pristupite konstruktivno, te vam naznake mogu pomoći da svoje djelo 
poboljšate. 

Dakle, ako vam časopis odgovori pismom u kojem članak prihvaća, ali 
uz preinake, trebali biste čestitati samome sebi na tome što ste prošli najgoru 
prepreku i što niste dopustili da vas malo kritike obeshrabri. Ta vrsta pisma 
može izgledati kao nešto stoje napisano u prilično uvjetnom tonu, no ipak je 
riječ o implicitnom ugovoru da će vam, ako obavite svoj dio posla, časopis 
objaviti članak. Taj ugovor trebate zaključiti brzo, dok još "vrijedi". Neka 
vam zadovoljavanje svih uvjeta što ih je časopis postavio za prihvaćanje bude 
prioritet, a posve preinačen članak vratite u kratkom razdoblju, otprilike od 
tri mjeseca. Kad ga budete vraćali, priložite i pismo u kojem uredniku objaš- 
njavate gdje ste i kako točno udovoljili njegovim zahtjevima za izmjenama. 
Taj će mu podsjetnik olakšati posao prihvaćanja teksta. 

Ako vam, umjesto toga, časopis odgovori tako što kaže "preradite, po- 
novno pošaljite, a mi ćemo recenzirati novu verziju", to često izgleda kao od- 
bijanje. Komentari recenzenata u tom su slučaju ozbiljniji i podrazumijevaju 
više izmjena, pa je lako moguće da steknete dojam da, unatoč tome što ćete 
se više truditi, izgledi za objavljivanje nisu zajamčeni. Ipak vrijedi učiniti ono 
što časopis traži i vratiti članak u posve prerađenom obliku. Urednici koji su 
zatražili izmjene možda su bili pažljivi i nisu se obvezali na objavljivanje 
preinačenog teksta, no što više truda uložite i što im u popratnom pismu više 
kažete o tome što ste učinili, to će oni biti moralno više obvezani. Ako neke 
izmjene nikako ne možete prihvatiti ili provesti, objasnite u pismu zašto, i to 
vrlo hladno i nepristrano. Mnogi će vam urednici u tom slučaju izaći u susret, 
osobito ako ste učinili sve ostalo što su oni i recenzenti tražili. Osim toga, ako 
urednik uočava snažne znakove da ste unijeli izmjene kako biste odgovorili 
na prethodnu rezerviranost, možda će vaš preinačeni članak poslati manjem 
broju recenzenata nego u slučaju prve verzije - možda samo onom recen- 
zentu koji je prošli put bio najkritičniji. Stoga je postotak uspješnosti kod po- 
novne predaje članka zapravo mnogo veći nego kod prve predaje. Dakle, na- 
kon što dobijete "odbijenicu", pazite da u naletu uvrijeđenosti ne odustanete 
od svojeg članka, niti da ga pošaljete na neko drugo mjesto, sve dok ne bu- 
dete posve sigurni u to da ga dotični časopis neće objaviti. 

Ako vam časopis odmah odbije članak, ipak biste trebali pomno razmot- 
riti komentare recenzenata i pokušati shvatiti zašto niste uspjeli. O reakci- 
jama recenzenata ponovno raspravite sa svojim mentorom i drugim iskusnim 
kolegama. Potom se pobrinite da članak preuredite tako da spriječite ponovno 
pojavljivanje istih kritika na drugom mjestu. Nakon toga izaberite časopis 
koji je na nižem mjestu u hijerarhiji te mu pošaljite preinačeni članak. 

Često je dobro da, dok radite na disertaciji, ne pokušavate raditi na 
članku koji ne proizlazi iz radnje i koji nije njezin dio. Ako se prihvatite 
pisanja nekoga kraćeg teksta, o čemu smo raspravljali, to vas možda neće 
preozbiljno odvratiti od glavnog rada. No rad na cjelovitom članku o temi 
koja se razlikuje od teme vaše radnje definitivno treba izbjegavati, zbog 
vremena i napora koji se u to mora uložiti, kao i zbog mogućnosti 
demoralizirajućeg odbijanja ili kritika s kojima se možete suočiti. Stoga se 
držite toga da u oblik članka preradite najbolja i najoriginalnija poglavlja 
radnje. Dobro je istodobno raditi samo na jednom članku. No zbog duljine 
procesa, nakon što ste jedan članak predali u časopis, može biti korisno 
odmah započeti rad na novom, kako biste postupno dobili malu "proizvodnu 
liniju" članaka. Bolje je u jednom trenutku raditi na nekoliko članaka na 
različitim stupnjevima dovršenosti, kao što to čini većina etabliranih 
znanstvenika, nego sve nade položiti u jedan jedini članak. Veliki su izgledi 
da jedan članak, poput jednog listića lota, neće donijeti napredak. 

Osim toga, mnoga sveučilišta danas očekuju da studenti s doktoratom (ili 
gotovo dovršenim doktoratom) imaju objavljen barem jedan ili dva kratka 
teksta žele li doći u obzir za zaposlenje. Taj je trend pojačan u Britaniji vla- 
dinim procesom "procjena istraživačkog rada" (PIR). PIR zapravo zahtijeva 
da svaki znanstvenik objavi barem četiri teksta svakih pet ili šest godina, 
inače riskira da ga kategoriziraju kao "istraživački neaktivnog". Stoga odsjeci 
nerado zapošljavaju nekoga tko nije pokazao konkretnu sposobnost objavlji- 
vanja. Slični su pristupi uvedeni, ili se razmatraju od strane vlade, i u nekim 
drugim zemljama. Stoga je posjedovanje malog fascikla s publikacijama već 
u trenutku stjecanja doktorata doktorandima postalo važnije nego što je to ne- 
kad bilo. 

Novi autori često nisu svjesni da postoji vrlo stroga norma protiv predaje 
istog članka istodobno u nekoliko časopisa. Znanstveni su časopisi još uvijek 
potpuno dobrovoljni pothvati. Recenzenti rade besplatno, isključivo zbog 
osjećaja stručne predanosti ili obveze. Većina urednika dobiva tek skroman 
ili nikakav honorar. Stoga se smatra velikom zloporabom povjerenja ako do- 
bijete slobodan savjet od strane recenzenata i urednika, a isti članak istodo- 
bno pošaljete u nekoliko drugih časopisa. Ako urednici doznaju da ste to uči- 
nili, najčešće reagiraju tako što odmah odbiju vaš članak, a možda i isključe 
mogućnost bilo kakvoga budućeg razmatranja vašeg djela. Znanstvene su 

mreže povezanije nego što to možda mislite, i urednici i recenzenti često raz- 
govaraju o takvim pogreškama. Ako svoj članak predate u nekoliko časopisa, 
brzo će vas otkriti i steći ćete negativnu reputaciju. Stoga budite oprezni da 
ne počinite tu potencijalno ozbiljnu pogrešku. Ako ste poslali članak u časo- 
pis i ako proces prihvaćanja traje cijelu vječnost, ipak biste trebali urednika 
formalno obavijestiti o tome da članak povlačite prije nego što ga pošaljete u 
drugi časopis. 

Isto tako, neki doktorandi svake godine griješe u pogledu konvencija o 
"dvojnom objavljivanju" tekstova. Čim vam je članak prihvaćen u jednome 
znanstvenom časopisu, on ne može biti razmatran, a kamoli objavljen, u dru- 
gome. Kad biste veliku količinu istog teksta ponovno objavili u drugom 
članku, dotični bi časopis kršio autorska prava prvog časopisa. Možda bi tre- 
bao povući cijeli svezak. Posljedice po vas osobno također bi bile ozbiljne. 
Vaš ugled u znanstvenoj zajednici bio bi narušen, s obzirom na to da bi se či- 
nilo kako "plagiranjem sebe samoga" nepošteno napuhavate svoj životopis. 
Bio bi to siguran put u stručno samoubojstvo. 

Međutim, ne samo daje dopustivo nego je i posve prihvatljivo članak iz 
časopisa kasnije ponovno objaviti u knjizi (često u ponešto preinačenom obli- 
ku). Taj članak može biti sastavni dio radnje koju ste uspjeli objaviti kao 
knjigu ili poglavlje u nekom zborniku. Časopisi zadržavaju autorsko pravo za 
svaki članak koji objave, pa ako materijal iz svojeg članka želite upotrijebiti 
u knjizi ili zborniku, trebate dobiti dopuštenje izdavača časopisa da to učinite, 
te navesti mjesto gdje je prvo objavljen. Urednici i izdavači časopisa uvijek 
daju dopuštenja autorima da reproduciraju vlastiti materijal bez naknade; jer, 
kad to ne bi učinili, njihova bi se zaliha rukopisa brzo isušila. No časopisi 
uvijek objavljuju prethodno neobjavljene tekstove. Oni zarađuju novac ob- 
javljivanjem izvornog istraživanja i njihov bi znanstveni ugled trpio kad bi se 
činilo da dupliciraju ili ponovno objavljuju materijal koji je već objavljen u 
obliku knjige. Isto tako, kad bi članak u knjizi slučajno izašao prije verzije u 
časopisu - što nije nevjerojatno s obzirom na dugotrajnost postupka objavlji- 
vanja u časopisu - časopis bi mogao zapasti u poteškoće u pogledu autorskih 
prava, pa tu treba biti oprezan. 

Sve dok se držite tog rasporeda, nema problema s objavljivanjem materi- 
jala u članku u časopisu i njegovim kasnijim objavljivanjem u knjizi. Mnogi 
najbolje organizirani stariji znanstvenici obično napisu jedan ili nekoliko čla- 
naka o različitim aspektima svojega trenutačnog istraživačkog projekta, od 
kojih svaki "utire put" ili upućuje na predstojeću knjigu. Potom, šest mjeseci 
do godine ili dvije kasnije, cjelovitu povezanu verziju istraživanja objave kao 
knjigu. Tim se pristupom znanstvenoj zajednici šalje opetovana poruka o is- 
traživanju, pa je to najbolji način da se osigura od toga da djelo ostane neza- 
mijećeno. Taj bi pristup bio dobar i za studenta koji završava doktorat, iako 

je riječ o vrlo zahtjevnoj "strategiji razglašavanja", koja je moguća samo za 
najbolje ili najoriginalnije doktorate. 



Preuređivanje radnje u knjigu 

(Voditelj interviewa: Stoje bilo prvo, tekst ili glazba? 
George Gershwin: Prvi je bio ugovor. 13 

Neke radnje postaju knjige, knjige posebne vrste pod nazivom "znan- 
stvene monografije". Monografija je, na što upućuje njezino ime, podrobna 
studija o određenoj temi. U izdavačkom smislu, visokonakladni udžbenik ko- 
ji može pokriti sve ili većinu tema neke discipline, druga je krajnost. Svjetska 
naklada monografija na engleskom jeziku mjeri se u nekoliko stotina, najče- 
šće između 300 i 600 primjeraka. Stoga, iako je ugovor između autora i izda- 
vača i dalje nužna osnova za objavljivanje, rijetko treba utrošiti mnogo vre- 
mena na brigu oko podjele plijena, jer njega često nema. 

Ako "ugovor" nije razlog što želite da vam radnja bude objavljena kao 
monografija, ipak postoje tri važna razloga zbog kojih je vrijedi objaviti u 
tom obliku. Prvi i najvažniji poticaj jednostavno je želja da poruka vašeg is- 
traživanja bude dostupna široj znanstvenoj zajednici. Knjiga, bilo koja, izne- 
nađujuće je dugovječan artefakt, dostupan na mnoštvo načina. Izgledi da 
drugi ljudi doznaju za vaše istraživanje i da se na njega oslanjaju mnogo su 
veći ako možete napisati dobru knjigu, koja vaše istraživanje smješta na po- 
lice barem glavnih znanstvenih knjižnica u vašoj zemlji i inozemstvu. Drugi 
je poticaj izgrađivanje životopisa i učvršćivanje vaše vjerodostojnosti kao 
formiranog znanstvenika. U nekim disciplinama u području društvenih zna- 
nosti (kao što je ekonomija) ljudi danas rijetko pišu knjige kako bi priopćili 
rezultate svojih istraživanja. U tim su područjima glavni medij istraživanja 
članci u časopisima, a većina objavljenih knjiga su udžbenici za studente, 
koje su napisali stariji znanstvenici, čiji autori često više nisu inovativno an- 
gažirani u pomicanju granica znanja. No u društvenim znanostima koje se 
više zasnivaju na tekstu, kao i u humanističkim i umjetničkim disciplinama, 
knjige su još uvijek iznimno važne. Treći razlog za pisanje monografije spoj 
je prethodnih dvaju. Knjige se češće citiraju nego članci u časopisu. One su 
dobar način da se prikupi gomila citata na "Web of Knowledge". Također, na 
najboljim tražilicama na Webu (kao što je http://www.google.com, koji je u 
mnogim dimenzijama najbolji na svijetu) 137 naći ćete veći broj internetskih 



' Nav. u: Minkin, Exils and Etrances, str. 90. 



137 U druge korisne tražilice ubrajaju se: http://www.alltheweb.com; http://www.teoma.com; 
http://www.vivisimo.com (koji izbacuje lijepo segmentirane rezultate); http://www.wisenut.com; 

stranica koje upućuju na knjigu. Knjige donose prepoznatljivost imena. 
Dobra knjiga možda će biti nekoliko puta recenzirana u znanstvenim 
časopisima koji objavljuju recenzije knjiga, i vjerojatnije je da će biti 
navedena u bibliografijama ili uključena u popise literature nego članci u 
časopisima. 

No kako se industrija znanstvenog izdavaštva konsolidirala u veće i trži- 
šno orijentiranije globalne korporacije, broj većih tvrtki koje obavljuju znan- 
stvene monografije od osamdesetih se godina znatno smanjio. Stoga izbor iz- 
davača nije osobito velik, kao ni izgledi za uspjeh. Prije nego što krenete u 
možda težak, dugotrajan i demoralizirajući proces objavljivanja knjige, tre- 
bate biti nacistu s time ima li vaše doktorsko istraživanje razložnih izgleda za 
uspjeh. Savjet o tom pitanju trebali biste dobili od svojih mentora ili savjet- 
nika, kolega s odsjeka i ispitivača. Ako su oni skeptični ili vas ne potiču na 
objavljivanje, vjerojatno nije dobro ustrajavati na tome. Možda vaša tema 
nije prikladna ili pak znanstveno ozračje u vašoj disciplini nije osobito po- 
voljno za znanstvene monografije. 

Pod pretpostavkom da ste savladali tu prvu prepreku, u sljedećem koraku 
trebali biste razmotriti tvrtke kojima ćete predložiti objavljivanje knjige. Iz- 
davači monografija poredani su, ugrubo, u skladu s općim znanstvenim pres- 
tižem, a to je ujedno i poredak prema tome koliko ćete teško biti prihvaćeni. 
On ide ovako: 

Velike sveučilišne naklade, kao što su Oxford i Cambridge u Velikoj Bri- 
taniji ili vodeća Ivy League sveučilišta u Sjedinjenim Državama, na vrhu su 
te hijerarhije. Objavljivanje ključnih znanstvenih djela još je dio opće aka- 
demske misije tih tvrtki. One su često ponešto pristrane prema vlastitim 
doktorandima, ali imaju i neki opći osjećaj za odgovornost prema znanosti u 
širem smislu. No njih najčešće zanimaju samo najbolja djela. Uz to, čak i one 
mogu biti specijalizirane za područja u kojima već imaju dobro poznat popis 
djela i ugled, ili pak neki niz u koji bi se vaš doktorat mogao uklopiti. Te 
vrste izdavačkih kuća vrlo su prestižne zato što će vrlo pomno recenzirati 
vašu knjigu i sugerirati izmjene prije nego stoje prihvate (što može trajati ba- 
rem šest do devet mjeseci). Ako im se vaš tekst svidi, možda neće previše na- 
stojati na znatnijem skraćivanju. Potom će mukotrpno dodatno uređivati vaš 
tekst kako bi ga podigli na viši standard te proizveli kvalitetno djelo, što često 
traje od godine dana do 18 mjeseci. Glavni je nedostatak svega toga činjenica 
da se, nakon što ste utrošili nešto vremena za unošenje izmjena, cjelokupni 
proces objavljivanja može protegnuti na tri godine. Osim toga, reklamiranje 



pa čak i http://www.search.msn.com. Za članke u novinama pokušajte http://www.findarticles. 
com. 

vašeg djela može biti prilično slabo 
trebali biste obaviti sami. 



većinu posla oko njegove promocije 



Veliki komercijalni izdavači koji objavljuju monografije još uvijek pos- 
toje, iako je riječ o vrsti koja ubrzano nestaje. Ako možete pronaći jednoga ili 
nekoliko njih za svoje područje, oni vam mogu dati najprivlačniju ponudu. 
Te su tvrtke neusporedivo brže od sveučilišnih naklada, više nastoje na ra- 
zumnoj duljini (70.000 riječi), imaju bolju reklamu i pristup im je komerci- 
jalniji. One zarađuju tako što imaju velik katalog naslova i proizvode raz- 
mjerno mali broj primjeraka po prilično visokim cijenama. Granica za prvi 
otisak pala je od (recimo) 300 ili 400 primjeraka prije deset godina na manje 
od 100 primjeraka danas. K tome, "skladišno" izdavaštvo može se odvijati uz 
pomoć tehnologije digitalnih tiskarskih strojeva, koja može po povoljnoj ci- 
jeni proizvesti primjerke knjige u tvrdom uvezu na temelju izdavačeve for- 
matirane tekstualne datoteke na zahtjev pojedinačnog kupca. Taj sustav "ob- 
javljivanja na zahtjev" znači da vaša knjiga možda nikad neće "izaći iz tiska". 
Na neki način to je za vas dobro, s obzirom na to da vaš tekst ostaje dostupan 
sve dok se ljudi obraćaju izravno izdavaču, pa ne trebate brinuti da će ostati 
neprodanim. Kad je riječ o dobilnoj strani, izdavač može zadržati autorska 
prava za cijelo razdoblje (danas je to 70 godina) a da zapravo nikad ne bude u 
optjecaju mnogo stvarnih primjeraka. Uz to, knjižare i veliki distributeri kao 
što je http://www.amazon.com mogu i dalje uporno prikazivati vašu knjigu 
kao nedostupnu, kakav god bio njezin status. 

Manje poznate sveučilišne naklade također posvećuju nešto prostora mo- 
nografijama, no pritom su često vrlo selektivne i usredotočuju se samo na ne- 
koliko područja ili na vlastite doktorande. Ako vaše sveučilište ima vlastitu 
nakladu, uvijek vrijedi pokušati objaviti kod nje, čak i ako dotad nije objavila 
mnogo knjiga u vašem području. Možete pokušati i kod neke druge sveučili- 
šne naklade koja je, možda, objavila mnogo knjiga iz vašeg tematskog pod- 
ručja ili iz vaše poddiscipline. Budući da izdaju manje knjiga, te naklade 
mogu vaše djelo proizvesti brže nego sveučilišne naklade najvišeg ranga. No 
njihov je veliki nedostatak to što njihovi katalozi često imaju mnogo manju 
nakladu, tako da su izgledi da vaše djelo bude zamijećeno unutar struke 
mnogo manji. Isto tako, njihove su knjige katkad slabije kvalitete izrade. A 
budući da manje sveučilišne naklade izdaju manje knjiga, mogu zahtijevati 
kraće rukopise kako bi smanjile rizik. 

Manji ili manje poznati komercijalni izdavači objavljuju više specijalis- 
tičke naslove, imaju manje tržišne pogone koji se zasnivaju samo na internetu 
i poštanskim narudžbama, te često više cijene i nižu nakladu. Inače funkcio- 
niraju slično većim tvrkama. Od izdavačkih kuća koje objavljuju djela na tro- 
šak autora razlikuju se po tome što se u komercijalnom smislu pouzdaju u 
prodaju i što ipak sklapaju ugovore sa svojim autorima. U praksi, plaćanje 

autorskog honorara često je potpuno nominalno ili (s obzirom na nekomerci- 
jalni karakter objavljivanja monografija) tvrtka može tražiti da autor posve 
odustane od honorara. Neki komercijalni izdavači mogu, također, tražiti dje- 
lomičnu potporu za pomoć u financiranju izdavanja monografije. Vrijedi is- 
tražiti je li dostupan neki oblik ograničene potpore kako bi se pomoglo ob- 
javljivanje vašeg istraživanja. Mogući izvori su: vaš odsjek ili sveučilište, 
gdje se malo poznati fondovi često godinama skrivaju a da im se nitko ne ob- 
raća za pomoć; nacionalne ili regionalne strukovne udruge u vašoj disciplini; 
neke vrste zaklada ili dobrotvornih društava. Pitajte svoje savjetnike i kolege 
s odsjeka imaju li kakve prijedloge u tom pogledu: tu vrstu informacije 
doktorandi često teško mogu pronaći bez tuđe pomoći. 

U tu se kategoriju manjih komercijalnih izdavača koji objavljuju i mono- 
grafije ubraja raznolik spektar tvrtki. Neke od njih su tvrtke srednje veličine, 
dobro poznate, koje dugo postoje. Druge su ugledne, cijenjene tvrtke, ali po- 
sve nove. Mnogo je i tvrtki koje su tek osnovane, koje se još nisu dokazale i 
čija je budućnost potencijalno nesigurna. Prije nego što uđete u posao s ne- 
kom od tih tvrtki pokušajte o njoj što više doznati i budite donekle skeptični u 
pogledu obećanja iz manjih poduzeća. Pobrinite se da budete upoznati s pret- 
hodnim knjigama i katalozima što ih je ta tvrtka izdala i provjerite njezinu 
Web stranicu i resurse kojima raspolaže. Za vašu je karijeru vrlo važno da 
vam knjiga bude valjano uređena, dizajnirana, dobro otisnuta, te da bude 
djelotvorno distribuirana i reklamirana, tako da potencijalni čitatelji čuju za nju. 

Izdavačke kuće koje objavljuju djela na trošak autora uopće nisu izda- 
vačke kuće. Ne treba ih uzimati u obzir jer knjiga koju bi oni objavili ne 
može izgraditi vaš životopis ni na koji koristan način. Osim toga, time stoje 
objavljena kod takvog nakladnika, vaša knjiga neće postati dostupnija nego 
da stoji na polici vaše sveučilišne knjižnice. Naslove koje izdaju takvi na- 
kladnici ne uzimaju ozbiljno ni urednici rubrika recenzija u časopisima ni 
knjižničari u sveučilišnim knjižnicama koji su zaduženi za naručivanje 
knjiga. U takvim se tvrtkama uopće ne može govoriti o sustavu prodaje. Ako 
vam neka tvrtka piše i ponudi vam objavljivanje radnje na neviđeno ili bez 
ikakvog procesa neovisnog recenziranja, trebali biste biti krajnje skeptični. 

Nakon što ste odabrali nekoliko izdavača, vaša je sljedeća zadaća da sa- 
stavite prijedlog za objavljivanje knjige koji će izgledati izvediv. Doktorska 
se disertacija rijetko može objaviti kao knjiga bez znatnih preinaka. Najprije 
biste trebali smanjiti duljinu rukopisa knjige koju predlažete. Tekst od 
100.000 riječi jednostavno će biti predug i preskup da bi ga izdavači uopće 
počeli razmatrati, koliko god on u znanstvenom smislu bio relevantan. Izgledi 
za objavljivanje mnogo su bolji ako tekst vaše radnje ne sadržava više od 
80.000 riječi, i to je razlog zbog kojeg sam u ovoj knjizi preporučio da glavni 
tekst, pa i u slučaju opsežnih disertacija, bude toliki. No da bi objavljivanje 

knjige bilo izvedivo, čak će i tu ograničenu duljinu trebati još malo smanjiti. 
Kao idealnu duljinu knjige izdavači obično navode rukopis od 60.000 do 
70.000 riječi. Međutim, autore se rijetko ohrabruje da dolaze s kraćim ruko- 
pisima. Za znanstvene knjige koje su mnogo manje od 60.000 riječi može se 
smatrati da imaju "malu težinu" pa se recenzentima, knjižnicama ili potenci- 
jalnim stručnim čitateljima mogu činiti neisplativima. 

Druga važna izmjena koju treba napraviti jest to da knjigu nastalu iz rad- 
nje treba učiniti razumljivijom od izvorne radnje. Ako možete, izbacite sve 
"dosadne dijelove". Kad vam bude dodijeljen doktorat i kad cjelovit tekst di- 
sertacije bude dostupan u sveučilišnoj knjižnici, čitatelje možete uputiti na 
njega kako biste objasnili najezoteričnije ili rutinske elemente metodologije, 
podatke ili druge materijalne dokaze. Stoga nema nikakve potrebe da takav 
materijal reproducirate. Slično tome, veću ekonomičnost možete poslići i 
upućivanjem na literaturu. Ako to već niste učinili, prijeđite na harvardski su- 
stav upućivanja na literaturu i riješite se, koliko je to moguće, svih bilješki na 
kraju, osim onih najvažnijih. 

Nakon toga razmotrite može li se vaš doktorat na neki način preobliko- 
vati kako bi privukao više potencijalnih čitatelja pa se stoga i bolje prodavao. 
Ima li u radnji dijelova koji su čitateljima odbojni i koji bi se mogli objaviti 
kao zasebni članak u časopisu? Prvi kandidat za to jest predugo poglavlje s 
prikazom literature; njegov bi se dio mogao pretvoriti u pregledni članak u 
časopisu. U tom slučaju možete jednostavno uputiti na taj članak u kraćemu 
pripremnom poglavlju za glavnu jezgru knjige. (U rijetkim slučajevima, oso- 
bito kvalitetan doktorat možda je najbolje objaviti u obliku dviju kraćih 
knjiga, jedne koja obrađuje elemente prikaza literature, više u obliku knjige 
namijenjene studentima, i druge koja obrađuje izvorno istraživanje.) 

Prije nego što pristupite izdavačima trebali biste ispitati i postoje li ele- 
menti koji bi se mogli dodati knjizi kako bi proširili analizu iz vaše radnje te 
je učinili privlačnijom potencijalnim kupcima. U društvenim znanostima, ako 
je razdoblje obuhvaćeno vašom radnjom završilo prije nekoliko godina, izda- 
vači često žele da je ažurirate. Slično tome, izdavači mogu biti zainteresirani 
za dodatne odjeljke ili poglavlja koja analizu iz radnje stavljaju u širi kon- 
tekst ili je pak čine manje usko fokusiranom, te, možda, podižu razinu upo- 
trebljivosti knjige za napredne studente i stručne čitatelje. Dakako, cijena 
svakoga takvog dodatka je visoka. Trebate načiniti mjesta za njih tako što 
ćete više toga izbaciti iz izvornih poglavlja radnje. Za pisanje novih dijelova 
potrebno vam je dodatno vrijeme, a možda i novo istraživanje. 

Tek kad ste sastavili plan tržišno isplative, potpuno uknjižene verzije 
svoje radnje, obratite se izdavačima. Tada trebate sastaviti prijedlog za ob- 
javljivanje knjige koji obuhvaća sljedeće: 

• Iznesite znanstveno opravdanje za knjigu. Objasnite intelektualne razloge 
zbog kojih je vaša knjiga vrijedna za vašu disciplinu ili za šire područje 
istraživanja. Može biti korisno priložiti i pozitivne komentare o vašoj 
doktorskoj radnji što su ih iznijeli istaknuti i dobro poznati ispitivači, 
koji mogu naglasiti njezinu prikladnost za objavljivanje i širu zanimlji- 
vost za struku. Koristan bi mogao biti i kratak komentar vaših mentora 
ako su dobro poznati. Međutim, dajte do znanja daje ono što predlažete 
posve preuređena verzija izvornoga, visokokvalitetnog istraživanja, a ne 
neizmijenjena doktorska radnja (pa čak ni njezini veći dijelovi). Čak bi 
se i ono malo izdavača koji još uvijek posvećuju pozornost znanstvenim 
monografijama moglo lako uplašiti izdavanja vaše doktorske radnje i po- 
slati vam preuranjenu odbijenicu ako ostavite ikakav prostor za dvojbu. 

• Specificirajte strukturu knjige. Navedite ukupnu duljinu teksta, naslove 
poglavlja, možda i odjeljaka, te duljinu svakog poglavlja. 

• Opišite sadržaj knjige. Svakom poglavlju posvetite otprilike pola strani- 
ce i usredotočite se na sadržajan opis glavnog doprinosa knjige. 

• Navedite tržišno opravdanje za knjigu. Trebate specificirati tko će biti či- 
tatelji te na opravdan i realističan način procijeniti predviđanja u pogledu 
prodaje tvrdo ukoričenog izdanja. Takve su knjige skupe, osobito kod 
britanskih ili europskih izdavača. Uglavnom se prodaju sveučilišnim 
knjižnicama (no u disciplinama kao što su menadžment ili informatička 
tehnologija možda i poslovnom tržištu). Možete predvidjeti i prodaju (50 
do 100 primjeraka) znanstvenicima u vašem području. U nekim okolno- 
stima može se predvidjeti i prodaja javnim knjižnicama. Razuman mini- 
malni broj prodanih primjeraka kojem treba težiti jest 500 primjeraka u 
cijelom svijetu u slučaju američkog izdavača, iako bi se to moglo poka- 
zati vrlo optimističnim ako pišete nekoj britanskoj ili europskoj tvrtki 
koja proizvodi skupe tvrdo ukoričene monografije. U tom slučaju izgled- 
nijom se može činiti prodaja 300 primjeraka. Trebali biste uključiti i 
meko ukoričeno izdanje ako možete predvidjeti barem tisuću prodanih 
primjeraka. Objasnite kako bi se tržište moglo proširiti kad bi bili dostu- 
pni jeftiniji primjerci. Izdavači će rijetko odmah objaviti meko ukoričenu 
verziju monografije, radije će čekati da vide koliko je tvrdo ukoričenih 
primjeraka prodano, tako da je opcija meko ukoričenog izdanja uglav- 
nom nominalna. No može biti korisno uključiti je, sve dok je možete 
uvjerljivo braniti. 

• Uključite vrlo kratak prijedlog načina oglašavanja knjige. Pokušajte 
identificirati časopise, glasila knjižnica općenitije namjene ili sveučilišta 
koja bi mogla recenzirati knjigu i potaknuti prodaju. Ako vam prihvate 
knjigu, izdavači će tražiti da ispunite upitnik o podrobnom planu oglasa- 

vanja knjige. No može biti korisno uvjeriti ih da vaša knjiga ima realis- 
tične izglede za dobru prodaju ako pokažete da znate kako je promovirati 
od samog početka. Možete pretpostaviti razmjerno istaknutu natuknicu u 
izdavačevu katalogu za godinu u kojoj se knjiga objavljuje, a možda i 
kraću napomenu u katalogu za sljedeću godinu. No nemojte se nadati da 
bi izdavač mimo toga mogao išta potrošiti na reklamiranje knjige; na tr- 
žištu monografija takvog luksuza najčešće nema. Efektivno razdoblje u 
kojem će prodaja monografije ostvariti predviđanja najčešće je dvije go- 
dine. Prodaja se u prvoj godini uglavnom održava zahvaljujući katalogu. 
U velikim tvrtkama, osoblje izdavača skreće pozornost na knjigu knjiž- 
ničarima i sveučilišnim knjižarama te je promovira na znanstvenim sku- 
povima. Nakon toga, prodaju mogu poticati recenzije knjige u časopi- 
sima. Ako knjiga nije postala poznata znanstvenicima iz dotične struke 
za dvije godine, izgledi za daljnju prodaju vrlo su slabi. Moglo bi biti 
vrlo korisno spomenuti da ćete sami elektroničkim putem poslati duga- 
čak popis relevantnih znanstvenika ili da ćete izdavaču sastaviti specija- 
listički popis elektroničkih adresa. Isto tako, bilo bi korisno obećati da 
ćete napisati priopćenja za znanstvene skupove u kojima ćete uputiti na 
knjigu tijekom prve godine nakon što izađe. Mogli biste uputiti i na je- 
dan ili dva članka koji su vam prihvaćeni u kvalitetnim časopisima, a 
koji će izaći mnogo prije knjige i upozoriti čitatelje na njezin skori izla- 
zak. No trebate osigurati i da to (u očima izdavača) ne potkopa razloge 
zbog kojih će ljudi htjeti kupiti vašu knjigu. 

Navedite rok u kojem ćete predati konačni rukopis. Računajte s razdob- 
ljem od dva do tri mjeseca u kojem će izdavači poslati vaš rukopis re- 
cenzentima i primiti njihove komentare. Potom uračunajte još dva do tri 
mjeseca tijekom kojih ćete unijeli izmjene što su ih zahtijevali recenzenti 
u svojim komentarima. Za izdavače je najbolje kad im obećate da ćete 
biti sposobni predati potpuni rukopis u roku od šest do devet mjeseci. 
(Ako rukopis predate u kraćem roku, neće od toga biti neke koristi, s ob- 
zirom na to da se izdavačevi katalozi i reklamni materijali teško mogu 
preurediti u kraćem roku.) Naglasite da vam je objavljivanje rukopisa 
prioritet i da ti rokovi neće biti prekoračeni. Ako ih ne poštujete, teorijski 
gledajući, vaš izdavač može otkazati ugovor. 

Uključite ogledno poglavlje. Kako bi vam knjiga bila prihvaćena, poša- 
ljite najbolje poglavlje. To ne mora nužno biti poglavlje u kojem podro- 
bno izlažete jezgru knjige, ali ni poglavlje u kojem jednostavno prikazu- 
jete literaturu. To bi trebalo biti dobro napisano poglavlje koje prikazuje 
vaše djelo u dobrom svjetlu, a koje recenzent može relativno lako proči- 
tati i prosudili. U nekim je slučajevima korisno dodati nekoliko stranica 
uvodne ili pripremne grade za to poglavlje, a na kraju i sažetak onoga što 

slijedi. Ako rabite harvardski sustav upućivanja na literaturu, trebate 
priložiti i bibliografiju za to poglavlje; ako rabite bilješke na kraju, to 
neće biti potrebno. Smisao je toga oglednog poglavlja da pokaže kako je 
vaše djelo dobro napisano, da je na dobroj stručnoj razini, da se bavi za- 
nimljivom temom i da će se vjerojatno prodavati kao što ste obećali. Ono 
bi trebalo biti potpuno prilagođeno obliku knjige, bez nepotrebnoga di- 
sertacijskog aparata. Sigurno je da ćete kod izdavača dobiti na težini ako 
im obećate da ćete im, ako to zažele, odmah poslati cijeli rukopis spre- 
man za objavljivanje. No to baš i nije praktično, jer ne možete uložiti sav 
napor uključen u pretvaranje radnje u knjigu a da ne znate koliki su vam 
izgledi daje neki izdavač prihvati. No to ionako nije ključno. Ako je iz- 
davač uopće zainteresiran za vašu knjigu, on će zamoliti jednog ili više 
znanstvenika da pregledaju vaš tekst. Njima je mnogo lakše (i jeftinije) 
dobiti recenziju skice knjige i oglednog poglavlja nego cjelokupnog ru- 
kopisa, napose kod znanstvenih monografija, koje od čitatelja zahtijeva 
da poklone veliku pozornost pojedinostima. Ako mislite da jedno ogle- 
dno poglavlje neće biti dovoljno da bi pokazalo kako će vaša knjiga iz- 
gledati, pošaljite dva poglavlja. 

Priređivanje cijeloga tog materijala zahtijeva dosta vremena, kao i čeka- 
nje na odgovor. No, za razliku od časopisa, prijedlog za knjigu i popratnu 
građu možete legitimno istodobno poslati različitim izdavačima. Međutim, 
nije pametno razglasiti ga velikom broju izdavača, budući da se njihovi ured- 
nici također redovito sastaju na znanstvenim skupovima i drugim mjestima te 
razmjenjuju bilješke. Ako shvate da primjenjujete nasilni pristup pronalaže- 
nja izdavača, to ih može navesti na to da svi zajedno zauzmu negativan stav 
prema vašem djelu. Osim toga, ako kopije svojeg prijedloga pošaljete na ad- 
rese deset različitih izdavača, vjerojatno je da prijedlog niste dovoljno ciljano 
usmjerili te da će vas odmah odbiti. A ako prvu verziju svojeg prijedloga po- 
šaljete svim dostupnim izdavačima, to znači da ga ne možete revidirati u 
svjetlu povratnih informacija koje ćete dobiti te ga potom, u drukčijem obli- 
ku, poslati nekome drugom. Prema tome, najbolje je da svoj prijedlog poša- 
ljete samo dvama ili trima izdavačima kod kojih je najizglednije da ćete us- 
pjeti objaviti, a da druge izdavače ostavite u pričuvi. 

Ako vam izdavač ponudi objavljivanje monografije, praktički biste uvi- 
jek trebali sklopiti ugovor. No postoji nekoliko mjera opreza koje treba imati 
na umu. Trebate zahtijevati pravi ugovor, ne zato što ćete od svoje monogra- 
fije zaraditi neki znatniji novac - što je posve nevjerojatno - nego zato da 
osigurate suradnju s uglednom tvrtkom. Ugovor će specificirati da izdavaču 
dajete čisti rukopis, za koji jamčite da ne sadržava pogrdne ili klevetničke 
dijelove, daje određene veličine, da zadovoljava napomene što su ih iznijeli 
izdavačevi recenzenti, kao i to da ćete ga predati do određenog roka. Izda- 
vaču ustupate pravo da u određenom razdoblju prodaje i distribuira vaš tekst 

(najčešće u cijelom svijetu), a on se zauzvrat obvezuje da će knjigu proizvesti 
i prodavati je na za nj uobičajen način. Dobar će ugovor, s vaše točke gledi- 
šta, sadržavati klauzulu o tantijemi i najčešće jamčiti, približno, 10 posto od 
izdavačeva "neto dohotka" (to jest profita). No taj se iznos često počinje is- 
plaćivati tek nakon što je knjiga prodana u određenom broju primjeraka (re- 
cimo 300, 500 ili 1.000), što, uostalom, može biti najviše što autor može oče- 
kivati od tvrdo ukoričene, strogo znanstvene monografije. Kod te vrste knjige 
nema smisla cjenkati se oko tantijema. Za monografiju ćete rijetko dobiti 
neki predujam na postotak, no ako ga uspijete iznuditi, to je mali dodatni po- 
ticaj izdavaču da pozitivno promovira vašu knjigu. 

Ključna je stvar na koju treba paziti u ugovoru za objavljivanje monogra- 
fije razdoblje kojim vas ugovor veže za izdavača i što se podrazumijeva pod 
izdavačevom obvezom da vašu knjigu održava u tisku. Ako izdavač vašu 
knjigu drži na digitalnom serveru i tiska pojedini primjerak kad primi na- 
rudžbu, to može značiti da vaša knjiga zapravo nikad neće biti dostupna u 
knjižarama ili uistinu uočljiva u katalozima, nego da će zauvijek formalno 
ostati "u tisku". Također, pazite na stavke u ugovoru koje vas mogu obvezati 
da sljedeću knjigu ponudite istom izdavaču na razmatranje prije nego što 
odete nekome drugom. Takvu je stavku pametno zadržati samo ako je vašu 
monografiju prihvatio neki prestižan i učinkovit izdavač. U suprotnome biste 
tu stavku jednostavno trebali izbrisati te od izdavača tražiti da učini isto. 

Ugovori za objavljivanje monografije često nisu osobito važni. Autor će 
vjerojatno zaraditi malo ili ništa, a izdavač će prodati vrlo malo primjeraka. 
No jednom u svakih nekoliko stotina naslova može se pojaviti nešto važno. 
Moguće je da rukopis ne predate na vrijeme, što u procesu objavljivanja 
knjige može biti fatalna pogreška, i da izdavač iznevjeri vaša očekivanja u 
pogledu elastičnosti rokova te da se poželi potpuno povući iz ugovora. Mo- 
žda se vaša knjiga iznenada proda u velikom broju primjeraka ili se pojavi u 
meko ukoričenom izdanju, a u tom bi - ne baš vjerojatnom - slučaju ugovo- 
rom trebalo predvidjeti da dobijete pristojne tantijeme. Možda netko tuži vas 
i izdavača - što za vas osobno može predstavljati katastrofu - pa su zato pot- 
rebne stavke u ugovoru koje se odnose na pogrdu, klevetu i plagijat. Možda 
vaš izdavač bankrotira ili ne izvrši obvezu objavljivanja teksta i tako vas os- 
tavi bez ikakvog mogućnosti da ponovno zavladate situacijom. Sve su to, po 
pravilu, neuobičajene nezgode, a ako je izdavač naklonjen i ugledan, o njemu 
ne treba previše brinuli. No ako ste u dvojbi, zamolite nekog iskusnijeg kole- 
gu da zajedno s vama pregleda ugovor prije nego što ga potpišete. 






Zaključci 

Poput ostatka procesa autorskog rada, proces objavljivanja iziskuje 
mnogo vremena i predanog rada. On nikad nije lagan. Uvijek zahtijeva us- 
trajnost i sposobnost brzog oporavka od odbijanja, kritike ili zahtjeva za no- 
vim izmjenama u tekstu koji ste tako dugo stvarali. Uz to, trebate gledati 
unaprijed i pokušati ne objavljivati materijal koji za nekoliko godina, možda, 
nećete osobito cijeniti. No objavljivanje je jedini način kojim poruku svoga 
doktorskog istraživanja možete prenijeti široj publici. Ono je glavni mehani- 
zam pomoću kojega vaše ideje mogu oblikovati tradicije u vašoj disciplini i 
postati njihov dio (drugi je mehanizam nastavni rad). Svrha objavljivanja di- 
jelom je priznanje vašega stvaralačkog doprinosa, vrijednosti što ste je dodali 
misiji vaše discipline. Biti citiran od drugih, oblikovati njihov daljnji rad 
(bilo na pozitivan način, bilo suprotstavljanjem vašim tvrdnjama) znači steći 
neku vrstu "besmrtnosti". U istoimenom romanu Milan Kundera uvjerljivo 
prikazuje taj motiv kao osnovni ljudski poriv. 138 No razmišljanje o tim cilje- 
vima i motivima možda može previše udariti u glavu, a to prizemiti najbolje 
može određena mjera cinizma. Jedan poznati strip o mačku Garfieldu započi- 
nje prizorom u kojemu njegov vlasnik John, razmišljajući o sebi, priznaje: 
"Garfielde, u depresiji sam. Kad umrem, nikoga neće biti briga što sam uopće 
ikada postojao". 139 Inače nenaklonjeni Garfield izgleda da se za trenutak po- 
čne ponašati protivno sebi samom: "Razvedri se, Johne", razmišlja mačak u 
srednjem prizoru, i zaključi: "Sada ih nije briga". 



1 Kundera, Milan (1991). Immortalilv. London: Faber. 



9 Garfielda je napisao i ilustrirao Jim Daviš, a objavljuje ga Ballantine Books u New Yorku, 
vidi http://www.randomhouse.com/BB/. 

"Ako je neku stvar vrijedno činiti", kazao je G. K. Chesterton, "onda ju 
je vrijedno činiti loše." 140 Njegovo sjajno obrtanje zdravog razuma zahvaća 
jednu važnu istinu. Nešto što je samo po sebi vrijedno da postignemo ostaje 
vrijednim koliko god to nesavršeno provodili. Ta me misao podržavala u pi- 
sanju ovih stranica, koje su na kraju ostvarile mnogo manje od onoga čemu 
sam se u početku nadao. Zaključno želim ponovno naglasiti poruku Predgo- 
vora: nijedan savjet koji sam dao u ovoj knjizi ne bi se smio nužno primije- 
niti, a kamoli usvojiti, na mehanički ili "udžbenički" način. Ova knjiga nudi 
samo prijedloge za razmatranje, prosudbu, možda pokušaj primjene, dopunu 
ili odbacivanje, kako vam se već, ovisno o vlastitoj situaciji i nakanama, čini 
korisnim. Kao što je uvidio Nietzsche: "U krajnjoj liniji, nitko ne može iz 
stvari, uključujući knjige, izvući više nego što već zna. Čovjek nema sluha za 
ono čemu nema pristup kroz iskustvo." 141 

Postoji još jedna opasnost, rizik od pogrešnog razumijevanja, koju želim 
podcrtati. Ova knjiga pokušava djelomično sažeti skup postupaka koje um- 
nogome moramo doživjeti kako bismo ih potpuno shvatili. Ona je, ukratko, 
knjiga "šalabahter", o kojoj je Michael Oakeshott jednom primijetio: "Obilje- 
žje šalabahtera s prijevodom je to što njegov autor mora znati jezik obrazo- 
vanog čovjeka, što mora prostituirati svoj genij (ako ga ima) kao prevoditelj i 
što je nemoćan da spasi neupućenog čitatelja od svih mogućnosti pogre- 
ške." 142 Većini nas poznat je osjećaj nemoći kad prelazimo s prividnih jedno- 
stavnosti zbirke fraza na zbiljski razgovor na stranom jeziku. Dopustite mi 
stoga da naglasim kako kretanje između ovih stranica i vašeg doktorskog 
rada iziskuje sličnu herojsku predanost s vaše strane, cjelovitu i nužnu rekon- 
strukciju. Nikad ne biste smjeli dopustiti da se jaz između prividne jedno- 






stavnosti ovog teksta i zbrkanosti ili težine vlastitog iskustva autorskog rada 
loše odrazi na vaše spisateljske kompetencije. Čitanje je bilo lakši dio. Za sve 
nas, u svakom trenutku, stvaranje ostaje veliko iskušenje. 

Ako se to čini previše skromnim gledištem za završetak, spomenut ću da 
je predmet Oakeshottova pokroviteljskog stava u pogledu knjiga šalabahtera 
zapravo bio Vladar Niccola Machiavellija, knjiga koja je toliko originalna, 
čitana i utjecajna daje u engleski (i u mnoge druge jezike) uvela novi pojam 
("makijavelistički"). Po mojem mišljenju, nova knjiga "šalabahter" vrijedi 
kao i svaka druga, i pomaže nam da konsolidiramo postojeći korpus znanja, 
da ga usustavimo te da ga potom odmah počnemo mijenjati i poboljšavati. 
Kako drukčije u našoj civilizaciji, koja se zasniva na tekstu, možemo napre- 
dovati? Za svaku je knjigu uistinu važan način na koji joj čitatelji pristupaju i 
što žele postići njezinim korištenjem. Kao što je jednom napisao A. D. Sertil- 
langes: "Knjiga je signal, stimulator, pomagač, inicijator - ona nije zamjena 
ni lanac." 143 



140 Chesterton, G. K. (1981). nav. u: The Concise Oxford Diclionar? of Quolations, Oxford: 
Oxford University Press, str. 70. Izvor je njegov ogled "Folly and female education", Iv. 14. 

141 Nav. u: Gane, I. i Chan, K. (1998). Introducing Nietzsche. Duxford, Cambridge: Icon Books, 
str. 40. 

142 Oakeshott, Michael (1991). "Rationalism in politics", u njegovoj knjizi Rationalism in 
Polilics and Other Essays. lndianapolis: Libertv Fund, str. 29-30. Izvorno objavljeno 1947. 



m Sertillanges, A. D. (1978). The Inlellectual Life: Its Spirits, Conditions and Methods. Dublin: 
Mercier Press, str. 172, prevela Mary Ryan. 



RJEČNIK MAKSIMA, POJMOVA I 

IZRAZA 

I Sve dobre maksime već postoje. Samo ih trebamo primijeniti. 
Blaise Pascal 144 



Navedene maksime općeniti su prijedlozi za učinkoviti autorski rad, na 
koje se upućuje na nekoliko mjesta u knjizi. Napisane su unutar sivih okvira. 
Navedeni pojmovi ili izrazi nisu dio svakodnevnog govora, nego se često ko- 
riste u ovoj knjizi. Rječnik ne uključuje neke specijalističke pojmove koji su 
definirani i rabljeni samo na jednom mjestu u glavnom tekstu. Riječi napi- 
sane u kurzivu označuju druge natuknice u rječniku. 

analitička struktura - način organiziranja teksta tako da se on razdijeli u lo- 
gičke ili tipološke kategorije koje je smislio autor. Te kategorije fragmenti- 
raju građu i omogućuju njezinu lakšu obradu, tako da se građa spoji u jednu 
kategoriju na temelju nekoga zajedničkog obilježja. Primjerice, analitička 
struktura može promatrati nužne i dovoljne uzroke, dugoročne i kratkoročne 
utjecaje, ekonomske, političke, kulturne ili druge oblike nekog skupa pojava. 

argumentacijska struktura - način organiziranja teksta tako da se prikažu 
dva ili više stajališta koja je identificirao autor, kao što su sukobljene teorije, 
različite strane u sporu ili različite empirijske interpretacije. Navodi se cjelo- 
viti argument u prilog jednom stajalištu, potom argument u prilog jednom ili 
više alternativnih stajališta, primjerice u obrascu "za i protiv". 

arhetipski singular - stilistička pogreška u kojoj ponašanje neke skupine ili 
kolektiva autor opisuje pomoću apstraktnoga, stereotipiziranog i zapravo ne- 
postojećeg pojedinca (primjerice "pisac"). Upotreba arhetipskog singulara 
otvara široki put za pisanje besmislica. 

autorski krug - skupina znanstvenika koji redovito citiraju djela jedan dru- 
gog tako što si međusobno podilaze. 

autorski rad - cjelokupni proces stvaranja dovršenog teksta, to jest: smišlja- 
nje što da se napiše, planiranje toga u obliku skice, skiciranje odjeljaka, pisa- 
nje cijelog rada, revidiranje i preuređivanje teksta i dovršavanje teksta u od- 
govarajućem obliku, zajedno s objavljivanjem cijelog teksta ili njegovih di- 
jelova. 

bibliografija - iscrpan popis svih članaka, knjiga i drugih djela navedenih u 
radnji ili knjizi. Bibliografija bi uvijek trebala biti sastavljena u cjelovitom 
nizu uređenom abecednim redom glavnih imena autora. Bibliografije nikad 
ne smiju biti segmentirane (primjerice u zasebne popise primarnih i sekun- 
darnih izvora), jer to narušava kriterij "sve najednom mjestu". Bibliografiju 
mora imati svaka radnja, bez obzira na to koji je sustav upućivanja na litera- 
turu ili bilježaka upotrijebljen. 

deskriptivna struktura - način organiziranja teksta tako da se građa prikaže 
redoslijedom koji je zadan neovisno o autoru, odnosno koji je izvanjski fiksi- 
ran, primjerice slijeđenje kronologije ili narativnog niza, obrazac "vodiča", 
redoslijed kojim je autor pristupao građi ili pristup koji se zasniva na popisu 
stavki bez ikakvog reda. 

disertacija - završni stupanj doktorata u nastavnom modelu doktorskog stu- 
dija, dugačak i povezan tekst u kojem se iznosi originalna analiza. Općenitije 
govoreći, izraze "disertacija" i "doktorska radnja" rabim kao istoznačnice. 

disertacija po modelu članaka - radnja srednje duljine (od 50.000 do 
60.000 riječi) koja često čini drugi dio nastavnog modela doktorskog studija. 
Radnja je napisana u obliku četiri ili pet časopisnih članaka, prikladnih za 
objavljivanje. Nije nužno da bude integriranog oblika poput opsežne radnje. 

disertacijsko povjerenstvo - skup od četiri, pet ili više znanstvenika koji 
nadgledaju studenta doktorskog studija na disertacijskom stupnju nastavnog 
modela doktorskog studija. U povjerenstvo se uvijek ubrajaju studentov 
glavni savjetnik i pomoćni savjetnik, uz druge starije članove nastavnog oso- 
blja koji ne surađuju blisko sa studentom. Članovi povjerenstva čitaju stu- 
dentovo djelo u nekoliko faza, no osobito pozorno kad je disertacija dovr- 
šena, te provode obranu disertacije odnosno završni usmeni ispit. Disertacija 
se, po pravilu, ne može prihvatiti ako se s time ne suglase svi članovi povje- 
renstva ili svi osim jednoga. 

dvostruko objavljivanje - objavljivanje nekog teksta dvaput, najprije u ob- 
liku članka u časopisu, a potom u knjizi, stoje priznata i legitimna praksa. No 
valja zapamtiti da tekst uvijek mora najprije biti objavljen u časopisu i da se 
nikad ne smije objaviti dvaput u različitim časopisima. 



144 



Pascal, Blaise (1932). Pensees. London: Dent, str. 103, misao br. 380. 

fusnote - sustav bilježaka u kojem se upute na literaturu i drugi elementi na- 
laze na dnu stranice na kojoj se pojavljuje brojka koja upućuje na bilješku, a 
ne na kraju poglavlja ili knjige. 

glavni savjetnik - član nastavnog osoblja koji ponajprije vodi studenta dok- 
torskog studija koji izrađuje disertaciju u nastavnom modelu doktorskog stu- 
dija. Glavni je savjetnik srodan glavnom mentoru u klasičnom modelu dokto- 
rata, osim stoje glavni savjetnik i dio disertacijskog povjerenstva koje odre- 
đuje je li student stekao doktorat ili nije. 

harvardski sustav upućivanja na literaturu - sustav navođenja literature u 
kojem se ime autora i godina navode u glavnom tekstu na mjestu na kojem se 
na njih upućuje, a može ih se potražiti u jedinstvenoj bibliografiji na kraju 
djela. U tom pristupu nisu potrebne bilješke. 

ispitivač - u klasičnom modelu doktorata, to je stariji član nastavnog osoblja 
koji inače nije uključen u studentovo istraživanje i koji odlučuje je li njegovo 
djelo dostiglo standarde doktorata. U britanskoj varijanti, dvoje ili troje ispi- 
tivača čitaju studentovu radnju, održavaju završni usmeni ispit ili viva te po- 
tom dodjeljuju doktorat ili studenta šalju na drugi rok. Uvijek je uključen 
vanjski ispitivač (s nekog drugog sveučilišta) i unutarnji ispitivač (s istog 
sveučilišta s kojega je i student). U europskoj varijanti, svi su ispitivači čla- 
novi povjerenstva od pet ili šest članova, koji čitaju radnju, određuju može li 
se prihvatiti te održavaju javni ispit. Mentori će biti dio tog povjerenstva, a 
barem jedan član povjerenstva bit će s drugog sveučilišta ili iz inozemstva. U 
nastavnom modelu doktorskog studija članovi disertacijskog povjerenstva su 
ispitivači završne radnje, iako se oni tako ne zovu. 

istraživanje koje skuplja prašinu - stvara tekst koji će pročitati samo uski 
krug ljudi. Djelo se nalazi na polici i jedini njegov stvarni učinak tijekom go- 
dina jest to što polako skuplja prašinu. Budući da nije objavljeno, istraživanje 
ni na koji način ne pridonosi širim stručnim raspravama, a drugi autori ug- 
lavnom ne mogu na njega upućivati ili konzultirati ga. Dvije najveće katego- 
rije djela koja skupljaju prašinu jesu doktorske disertacije koje leže u sveuči- 
lišnim knjižnicama i izvješća o primijenjenom istraživanju koja su napravili 
znanstvenici ili konzultanti za vladine agencije ili kompanije. 

jednostrano slijepi sustav recenziranja - sustav stručnog recenziranja u 
kojem recenzenti znaju tko je napisao članak, ali mogu ostati anonimni. Ma- 
nje je restriktivan od obostrano slijepog sustava recenziranja. 



Kaži to jednom, ali kako treba - načelo strukturiranja argumentacije u 
tekstu. Nemojte fragmentirati sličnu građu i raspršiti je po tekstu u koma- 
dićima. Svu sličnu građu pokušajte skupiti na jedno mjesto i iznijeti je u 
jedinstvenome uvjerljivom bloku. Taj pristup izbjegava ponavljanja i fra- 

gmentiranje. Pomaže vam da izgradite jasniji argument, koji se sastoji od 
manjeg broja većih blokova. 



klasični model doktorata - tradicionalni britanski, komonveltski i europski 
model doktorata, u kojem student dulje razdoblje (najčešće tri do pet godina) 
radi na sastavljanju "knjiškog" tipa radnje, pod nadzorom jednog ili dva 
mentora (u britanskom ili komonoveltskom modelu) ili kolegija članova od- 
sjeka (u europskom modelu). 

"knjiški" tip radnje - vrlo duga disertacija (najčešće ograničena na, najviše, 
100.000 riječi) i uobičajen krajnji proizvod klasičnog modela doktorata. Sa- 
stavljena je u cjelovitom obliku knjige, pri čemu su sva njezina poglavlja 
blisko povezana, a ima i opći uvod i zaključak. 

kompromisni model - pristup strukturiranju cijele doktorske disertacije koji 
nastoji kombinirati obilježja modela fokusiranja i modela otvaranja. 

krajnje bilješke - sustav bilješki u kojem se sve upute na literaturu i drugi 
elementi nalaze na kraju poglavlja ili knjige, a nisu raspršeni na dnu svake 
stranice. 



Kriterij onoga što bi čitatelji trebali znati - ključno načelo u određiva- 
nju koliko pojedinosti ili informacija uključiti u tekst. Postavite ovo pita- 
nje: "Sto bi čitatelji trebali znati kako bi slijedili i shvatili moju argu- 
mentaciju?" Dajte samo onoliko pripremnih ili pozadinskih informacija 
koliko je za to potrebno. 

Sto se tiče brojčanih podataka uključenih u glavni tekst, navedite dovolj- 
no pojedinosti kako biste zadovoljili potrebe čitatelja, ali nemojte ih pre- 
opteretiti. Primjerice, umjesto tablica rabite grafikone, podatke na prikla- 
dan način zaokružite ili upotrijebite druge metode za reduciranje poda- 
taka. Cjelovite informacije za specijalističke Čitatelje i ispitivače prezenti- 
rajte u dodacima ili na CD-u pričvršćenom uz radnju. 



Manje je više - u fazi u kojoj pišete konačnu skicu radnje, pronalaženje 
ekonomičnih načina izražavanja argumenata daje vašem tekstu stručniji 
ton; to osobito vrijedi za uklanjanje ponavljanja ili tematsku fragmenta- 
ciju (v. maksimu Kaži to jednom, ali kako treba). To se načelo ne smije 
miješati s općom stilskom sklonošću prema škrtosti u izričaju, koja kat- 
kad može poboljšati tekst, a katkad ga učiniti manje razumljivim. 



mentor - u klasičnom modelu doktorata, to je član nastavnog osloblja (odno- 
sno jedan ili dva člana) koji preuzima glavnu odgovornost za doktoranda koji 
izrađuje "knjiški" tip radnje. U britanskom ili komonveltskom modelu men- 
tor nije ocjenjivač doktorata, no u drugim je pogledima ekvivalentan američ- 

kome glavnom savjetniku. U europskom modelu mentor može biti član kole- 
gija ispitivača. 

model fokusiranja - obrazac organiziranja radnje koji počinje dugim prika- 
zom literature i obuhvaća nekoliko poglavlja, tijekom kojeg se opseg studije 
sve više reducira, a za kojim slijedi pripremna građa. Glavna poglavlja u ko- 
jima se iznosi analiza ili dokazni materijali tako dolaze na red kasno, a za 
njima često slijedi samo kratko poglavlje o analizi i zaključcima. 

model otvaranja - obrazac organiziranja radnje koji počinje kratkim uvod- 
nim ili pripremnim poglavljem, za kojim odmah slijede poglavlja u kojima se 
iznosi glavna analiza ili dokazni materijali. Rasprava se potom "otvara" u 
analizu rezultata, a odatle u šire razmatranje problema iznesenih u postojećoj 
literaturi ili disciplini. 



Najprije zapišite, a potom organizirajte - brzo napišite prvu verziju, ne 
brinući mnogo o tome kako je strukturirana, nego se umjesto toga usre- 
dotočite na iznošenje građe, formuliranje argumenata i izražavanje tvrd- 
nji. Potom se u fazi revidiranja i poboljšavanja pobliže usredotočite na 
preuređivanje građe u jedinstvenu, jasnu argumentaciju, grupirajući i usko 
povezujući srodne tvrdnje. 



naslov prvog reda - naslov glavnog odjeljka unutar poglavlja ili članka. Is- 
taknutiji je od naslova drugog reda s obzirom na font i položaj na stranici. 

naslov drugog reda - naslov pododjeljka, unutar glavnog odjeljka poglavlja 
ili članka. Manje je istaknut od naslova prvog reda s obzirom na font i položaj. 

nastavni model doktorskog studija - doktorsko osposobljavanje od dva di- 
jela. Sastoji se najprije od rada u kolegijima, koji se ocjenjuje općim ispitom 
(najčešće nakon dvije ili tri godine), a potom od disertacije po modelu čla- 
naka srednje duljine, koja se izrađuje još dvije do četiri godine i koju ocje- 
njuje disertacijsko povjerenstvo. 



Nositi se s očekivanjima čitatelja - glavna zadaća autora. Ne stvarajte 
kod čitatelja očekivanja koja nećete ispuniti, primjerice tako što obećavate 
previše ili stavljate varljive putokaze. Težite kontroliranom iznošenju in- 
formacija, koje uvijek slijedi kriterij onoga sto bi čitatelji trebali znati. 
Pobrinite se da čitatelji shvate važnost vaših rezultata tako što ćete ih pri- 
kladno smjestiti u okvir stručne literature. 



numerička progresija - podaci koji su organizirani ili u silaznom nizu (od 
najviših prema najnižim brojevima) ili u uspinjućem nizu (od najnižih prema 
najvišim brojevima). Vidi maksimu Podatke stavite u numeričku progresiju. 

obostrano slijepi sustav recenziranja - sustav u kojem se, prije nego što 
članak ode recenzentima, uklanjaju pojedinosti koje mogu identificirati au- 

tora, a recenzenti svoje komentare iznose anonimno. Taj bi sustav sve autore 
trebao učiniti ravnopravnima, a recenzentima omogućiti da daju iskrene ko- 
mentare. 



obrana disertacije 

doktorskog studija. 



opći naziv za završni usmeni ispit u nastavnom modelu 



Sve na jednom mjestu - ključno načelo kod upućivanja na literaturu. 
Kako bi pronašli izvor nekog citata ili potpune bibliografske podatke za 
neku knjigu ili članak, čitatelji bi trebali gledati samo na jedno mjesto u 
tekstu. Nikad ne bi smjeli biti prisiljeni da cjelovite bibliografske podatke 
ili pojedinosti o izvoru moraju tražiti na dvama mjestima. 



otvoreni sustav recenziranja - sustav recenziranja u časopisima u kojemu 
recenzent zna tko je autor, a autor zna imena i komentare recenzenata. 



Upečatljiv početak, uvodna građa, putokazi - predloženi redoslijed 
građe potrebne u uvodnom dijelu poglavlja (ili dugog odjeljka). Upečat- 
ljiv početak zaokuplja pozornost čitatelja. Za njim slijedi neki uokvirujući 
ili pripremni tekst, uvodna građa koja je potrebna za smještanje analize 
koja će uslijediti. Putokazi kratko upućuju na redoslijed tema u glavnim 
odjeljcima poglavlja (ili u glavnom dijelu velikog odjeljka). 



Podatke stavite u numeričku progresiju - ključno načelo prezentiranja 
tablica i grafikona. Brojevi i stupci trebaju biti uređeni u jasnom silaze - 
ćem ili uspinjućem nizu gdje je god to moguće. Brojčani podaci u tabli- 
cama nikad ne bi smjeli biti neuredno prikazani. Stupčasti bi grafikoni tre- 
bali imati retke ili stupce uređene u niz numeričke progresije prema gore 
ili prema dolje. Podatke nikad ne uređujte u abecednom, zemljopisnom, 
slučajnom, službenom ili uobičajenom nizu ako ih je moguće prikazati 
numeričkom progresijom. Iznimku od ovog pravila čine samo podaci iz 
različitih razdoblja, neki kategorički podaci i nekoliko drugih specijalizi- 
ranih upotreba. 



pomoćni savjetnik - član nastavnog osoblja koji surađuje sa studentima 
doktorskog studija u nastavnom modelu doktorskog studija, ali manje inten- 
zivno od glavnog savjetnika. Neka sveučilišta propisuju da pomoćni savjetnik 
mora biti stručnjak iz područja koje se razlikuje od područja na koje se od- 
nosi disertacija. Pomoćni savjetnik je član disertacijskog povjerenstva. 



Povezi, uokviri, iznesi - predloženi redoslijed organiziranja građe unutar 
rečenice. Počnite s riječima ili drugim elementima koji su čitateljima već 
poznati iz prethodnog teksta, te tako uspostavite veze. Potom pokušajte 
ukloniti kvalificirajuće ili ovisne dijelove rečenice. Ti elementi obično 
uokviruju ključnu propoziciju rečenice, koja se iznosi posljednja. V. i 

maksimu Subjekt, glagol, objekt. No dobar stil ovisi i o variranju rečenica 
te izbjegavanju mehaničkog ponavljanja nekog oblika. 



predati dovršenu doktorsku radnju ili disertaciju - znači formalno je poslati 
sveučilištu kako bi je ocijenilo. Radnja mora biti u prihvatljivu završnom ob- 
liku. Moguća su ograničenja u pogledu toga koliko puta možete predati rad- 
nju; često je to moguće učiniti samo dvaput. 

preuređivanje teksta - intenzivan način prosudbe i, često, izmjene načina 
organizacije poglavlja ili članka. Numerirajte i popišite svaki ulomak u nizu 
tako da u jednom retku opišete njegovu ključnu poruku, a između slavite na- 
slove. Smislite alternativan niz i ponovno posložite ulomke prema broju koji 
se nalazi ispod svakog. Ako to izgleda obećavajuće, u programu za obradu 
riječi izrežite i zalijepite ulomke u novi niz. Provjerite ima li struktura koju 
ste dobili ravnomjerno raspoređene naslove i odgovarajuću organizaciju. 



Printanje, uređivanje, revidiranje, poboljšavanje i izlaženje u javnost 

- predloženi redoslijed revidiranja teksta. Svoj tekst uvijek isprintajte i 
uređujte na papiru. Nemojte ga uređivati samo na ekranu, jer je takvo ure- 
đivanje previše ograničeno na verbalnu razinu i jednostavne ispravke. 
Nakon što ste tekst pročistili, upitajte se kako biste ga mogli pojačati, pro- 
širiti, pojasniti, bolje evidentirati i tako dalje. Unesite izmjene, a potom 
napišite ili zalijepite poboljšani tekst. S tom skicom idite u javnost kako 
biste prikupili komentare i ideje za izmjene. V. i preuređivanje teksta. 



problem kontrole verzije - nesklad između različitih verzija nečega na 
dvjema različitim točkama, primjerice između toga kako je nešto opisano u 
tekstu i na dijagramu ili kako se na neki izvor upućuje u fusnotama i u bibli- 
ografiji. Čitatelji tako dobivaju dvije verzije i ne znaju kojoj da vjeruju. 

problematika - intelektualni paradoks ili skup problema koji predstavlja 
središnje istraživačko pitanje (ili pitanja) radnje. V. maksimu Svoju radnju 
strukturirajte oko nekog paradoksa, a ne oko praznine. 

putokazi - elementi u glavnom tekstu koji unaprijed ukazuju na strukturu 
poglavlja ili glavnog odjeljka. Putokazi su uvijek vrlo kratki i strogo nazna- 
čuju redoslijed tema koje će se obrađivati. Oni ne smiju sažimati glavni ar- 
gument ili biti minijaturni vodiči za analizu ili zaključke. 

reduciranje podataka - tehnike uklanjanja suvišnih, nepotrebnih ili neželje- 
nih pojedinosti u brojčanim informacijama. U ključne se korake ubrajaju: 
upotreba grafikona umjesto tablica, kraćenje ili zaokruživanje brojeva u tab- 
licama, reduciranje ili uklanjanje decimalnih zareza, slijeđenje maksime tri ili 
četiri značajne znamenke i upotreba metoda eksploracijske analize podataka. 









slanje na drugi rok - odbijanje ispitivača da prihvate doktorsku radnju. Oni 
će zahtijevati i navesti skup većih izmjena što ih valja učiniti kako bi se rad- 
nja mogla ponovno predati. Ako ne prođete na drugom roku, znači da ste de- 
finitivno pali. 

smjernice - sva sredstva pomoću kojih autori (i izdavačevi urednici) omogu- 
ćuju čitateljima da se orijentiraju unutar teksta. U smjernice se ubrajaju pred- 
govori i uvodi, naslovi, putokazi, autorova obećanja, zaključci i slično. 

SOD - kratica za "sve osim disertacije", odnosi se na studenta u nastavnom 
modelu doktorskog studija koji je prošao opći ispit, ali još uvijek radi na do- 
vršavanju disertacije. 



Subjekt, glagol, objekt - ključno načelo engleske gramatike prilikom sa- 
stavljanja rečenica. Subjekt ne razdvajajte od glavnog glagola ili glagol 
od njegova objekta. Kvalificirajući ili podređeni dijelovi rečenice trebali 
bi doći na početak ili kraj rečenice, a ne u sredinu. Ti se dijelovi nikad ne 
smiju nalaziti između subjekta, glagola i objekta. 



Svoju radnju strukturirajte oko nekog paradoksa, a ne oko praznine 

- načelo razjašnjavanja središnjega istraživačkog pitanja ili problematike 
vaše radnje. Trebali biste nastojati neočitu zagonetku objasniti na origi- 
nalan način, a ne samo proizvesti prvi opis nečega što još nije (šire) prou- 
čeno. 



škrtost u izričaju - opća stilistička sklonost prema izražavanju uz upotrebu 
najmanjega mogućeg broja riječi. Koristan u izbjegavanju ponavljanja i poti- 
canju jezgrovitog i djelotvornog izlaganja, ovaj pristup često može dovesti i 
do prilično krutog i nerazumljivog teksta. V. Maksimu "Manje je više". 

tekst hitnog zaustavljanja - provjera koliko je dobro tekst organiziran i 
opskrbljen putokazima. Ako čitatelja prekinem usred čitanja poglavlja ili 
članka, hoće li biti sposoban dati jasan opis njegove opće strukture, onoga što 
je obuhvaćeno i onoga što slijedi? 

teme - glavni argumentacijski ili teorijski elementi u disertaciji, osobito oni 
koji se opetovano pojavljuju i strukturiraju cijelu radnju. Teme najviše pove- 
zuju uvodna i zaključna poglavlja, često putem zaključaka poglavlja koja se 
nalaze između njih. 

tijelo teksta - u programima za obradu teksta taj pojam opisuje glavni dio 
nekog teksta, onaj koji organizacijski dio sofhvarea nije identificirao kao naslov. 



Tri (ili četiri) značajne znamenke - praktično pravilo u pogledu toga 
koliko brojčanih pojedinosti prezentirati u tablicama. Samo tri ili četiri 
značajne znamenke ili brojke trebaju varirati od jedne vrijednosti do 

druge. Kako bi se postigao taj učinak, druge bi elemente brojki trebalo 
zaokružiti, ukloniti ili im premjestiti bazu. Primjerice, s tri značajne zna- 
menke broj 1.346.899 postaje 1.350.000 ili 1, 35 milijuna. S četiri zna- 
čajne znamenke on postaje 1.347.000. 



U naslov stavite priču - koliko je to moguće, naslovi trebaju izražavati 
osnovne rezultate ili zaljučke, završnu poruku teksta. Nikad nemojte rabiti 
formalistične, isprazne ili nejasne naslove. 



ulomak - misaona jedinica, najčešće od 100 do 200 riječi. U engleskim 
tekstovima ulomak je glavna organizacijska jedinica. Početak ulomka nazna- 
čuje se tako što se iznad njega ostavi prazan redak ili tako što se uvuče. Vidi 
Uvod, glavni dio, zaključak. 

upečatljiv početak - način započinjanja poglavlja ili glavnog odjeljka u 
dramatičnom tonu, koji zaokuplja pozornost, primjerice upotrebom nekog 
citata ili nekog osobito živog ili uvjerljivog podatka, ili pak jasnim formuli- 
ranjem nekog paradoksa ili problema. Upečatljive početke valja pomno pisati. 

usmeni ispit - vidi završni usmeni ispit, obrana disertacije i viva. 

uvod, glavni dio, zaljučak - predloženi redoslijed građe unutar ulomaka. 
Prva uvodna rečenica naznačuje kojim se pitanjem bavi ulomak, na što je 
usredotočen. Slijedi glavni dio ulomka, u kojem se dokazi rasuđuju, opravda- 
vaju, razrađuju, analiziraju ili iznose. Zaključna rečenica otkriva zaključnu 
poruku ulomka, zaključak do kojeg se došlo. Česta i ozbiljna pogreška u au- 
torskom radu jest pogrešno smještanje zaključne rečenice, tako da se ona 
varljivo pojavljuje kao uvodna rečenica sljedećeg ulomka. 

uvodna građa - tekst koji je okvir za ono što će uslijediti, primjerice koji 
daje pripremne informacije, kontekst, pozadinski opis ili druge elemente nu- 
žne za razumijevanje jezgre analize. 

uvodna rečenica - prva rečenica ulomka, koja priopćuje koje pitanje ili 
predmet ulomak obrađuje. Za njom slijedi glavni dio ulomka. Vidi maksimu 
Uvod, glavni dio, zaključak. 



Vi definirate pitanje, vi iznosite odgovor - središnje načelo doktorata, 
koje jasno upućuje po čemu se doktorat razlikuje od prethodnih stupnjeva 
obrazovanja, u kojima drugi ljudi definiraju pitanja, a vi iznosite odgovor. 
To načelo naglašava i važnost izbora i oblikovanja središnjega istraživač- 
kog pitanja tako da ono bude u skladu s rezultatima vašeg istraživanja. U 
svoje istraživačko pitanje ne uključujte nikakve elemente koje vaša ana- 
liza neće obraditi na važan i (po mogućnosti) originalan način. U analizi 
istraživanja ili iznošenju dokaza neka ne bude elemenata koji nisu obuh- 
vaćeni formulacijom glavnoga istraživačkog pitanja. 

viva - naziv koji se najčešće rabi za završni usmeni ispit u sustavima pod 
britanskim utjecajem. Riječ je o skraćenom obliku srednjovjekovnoga latin- 
skog izraza "viva voće" (što doslovno znači "živim glasom"). Viva se obično 
sastoji od razgovora što ga dva ili tri ispitivača, otprilike, sat ili dva vode s 
doktorandom o njegovoj radnji. Katkad mogu biti prisutni mentori (ali ne 
smiju govoriti), no inače je riječ o sesijama zatvorenima za javnost. 



Zadržite vjeru - na kasnom stupnju izrade doktorata zadržite pouzdanje 
u ono što ste učinili u svojem istraživanju. Nemojte podleći iskušenju da 
svoje istraživanje previše produljite ili da krenete posve novim putovima. 
Nemojte olako odustati od glavnog dijela posla što ste ga obavili. Um- 
jesto toga, pronađite način da definirate i uokvirite svoje istraživanje, u 
skladu s maksimom Vi definirate pitanje, vi iznosite odgovor. Budite 
spremni da na završnom usmenom ispitu uvjerljivo obranite ono što ste 
učinili. 



zaključna građa - tekst koji jasnije fokusira neku analizu, izvodi zaključke i 
implikacije te ih stavlja u širi kontekst literature, užeg područja ili discipline. 



Zaključna građa, tematika, veze prema naprijed - predloženi redosli- 
jed građe koja je potrebna za efektno završavanje poglavlja (ili glavnog 
odjeljka). Zaključna građa izvodi zaključke neke analize i njezine impli- 
kacije. Tematika povezuje dotično poglavlje s uvodnim, a možda i s osta- 
lim prethodnim poglavljima. Veze prema naprijed povezuju dotično pog- 
lavlje sa sljedećim u nizu. 



(završni) usmeni ispit - stupanj na kojem ispitivači (u britanskom, komon- 
veltskom ili europskom sustavu) ili disertacijsko povjerenstvo (u Sjedinjenim 
Državama) formalno raspravljaju sa studentom o njegovoj radnji, iznose pi- 
tanja i probleme te provjeravaju studentovu sposobnost da brani svoje argu- 
mente i da raspravlja o relevantnim pitanjima unutar dotične znanstvene dis- 
cipline. U sustavima pod britanskim utjecajem najčešće se naziva viva i nije 
javan, dok se u Sjedinjenim Državama naziva obrana disertacije i uglavnom 
je javan. 

značajne znamenke - brojke koje variraju od jednog do drugog broja u tab- 
lici. V. maksimu tri ili četiri značajne znamenke. 

zaključna rečenica - završna rečenica ulomka, koja sažima njegovu ključnu 
poruku. Ona slijedi za tijelom ulomka. V. maksimu Uvod, glavni dio, zaključak. 



DODATNA LITERATURA 



Mnogi su napisali korisne ili inspirativne stvari o autorskom radu u 
stručnim kontekstima, kao i o kreativnosti u istraživanju. No te su ideje 
uglavnom male pabirke po djelima o različitim temama. Traganje za njima 
bilo mi je korisno, a izvori o kojima je riječ mogu se naći u bilješkama uz 
svako poglavlje. No samo nekoliko tih djela ocijenio bih korisnima za čitate- 
lje. U nekoliko redaka napomena objašnjavam ili kvalificiram sve svoje pre- 
poruke, jer će svaka knjiga vjerojatno biti korisna samo specifičnoj vrsti či- 
tatelja. 



Opći spisi relevantni za intelektualni rad 

Baker, S. i K. (2000). The Idiot 's Guide to Project Management. Indianapolis: Mac- 
millan, drugo izdanje. Jasan i samozatajan vodič za planiranje opsežnog djela, 
pun korisnih razmišljanja, koji, međutim, nije posebno namijenjen doktorskim 
projektima. 

Becker, Howard S. (1986). Writing for Social Scientists. Chicago: Universitv of Chi- 
cago Press. Vrlo simpatična rasprava o poteškoćama u pisanju i izlaženju u jav- 
nost s napisanom gradom. Obvezno štivo za društvene znanstvenike sa snažnom 
voljom, koji se više bave istraživanjem literature, ali možda ne i za one koji već 
osjećaju nedostatak samopouzdanja. 

Becker, Howard S. (1998). Tricks of the Trade: How to Think about Your Research 
While You're Doing It. Chicago: Universitv of Chicago Press. Tu nema mnogo 
toga o autorskom radu, no Becker nudi društvenim znanstvenicima korisne ideje 
o formuliranju problema i razmišljanju o odgovarajućim istraživačkim metodama 
i rješenjima. 

Botton, Alain de (2000). The Consolations of PhiIosophy. London: Penguin. Lijepo 
napisan primjer autorskog rada, koji se usredotočuje na pet filozofa u povijesti, 
koji su iznimno relevantni za suvremene intelektualce. Knjigu je vrijedno kon- 
zultirati, makar i kao primjerak dobrog stila. 

Butler, Gillian i Hope, Tony (1995). Manage Your Mind: The Mentol Fitness Guide. 
Oxford: Oxford Universitv Press. Izrada doktorata je iskustvo praćeno velikim 
pritiskom i zbiva se u doba kad se životni položaj često radikalno mijenja zbog 
drugih razloga. Ova vrlo humana knjiga može vam pomoći da se upoznate s ni- 

zom čestih, blažih problema. Ako ne osjećate tek vrlo blag pritisak i depresiju, 
posjetite liječnika ili drugoga stručnog savjetnika. Unatoč onome što se čini, 
akademski posao je posao i trebate biti u formi i zdravi kako biste ga djelotvorno 
obavljali. 

Elster, Jon (1983). Sour Grapes: Studies in the Subversion of Rationality. Cambridge: 
Cambridge Universitv Press, poglavlje IV. "Vjerovanje, predrasuda i ideologija". 
Vodeći društveni teoretičar razmatra poticaj mišljenju koji potječe iz stvaranja 
osobnih privrženosti. 

Miller, G. A. (1956). "The magical number seven, plus or minus two: Some limits on 
our capacitv for processing information". Psychological Review. (63) 1: 81-97. 
Vrlo star članak, ali još uvijek vrijedan za sve autore koji promišljaju kako će 
čitatelji reagirati na njihovo djelo. 

Mills, C. Wright (1959). The Sociological Imagination. New York: Oxford Universitv 
Press. Poticajno djelo upućeno mladim sociolozima, sadržava i dobre uvide o 
autorskom radu. 

Minkin, L. (1997). Exits and Entrances: Polilical Research as a Creative Art. Shef- 
field: Sheffield Hallam Universitv Press. Minkin korisno sintetizira mnoštvo 
prijašnje literature o kreativnosti. Dodaje i vlastita originalna i korisna razmišlja- 
nja o tome kako tijekom autorskog rada prokrčiti put kroz pitanja i dileme. On je 
politički znanstvenik stare škole pa su njegova razmišljanja vrlo relevantna i za 
povjesničare. 

Morton, Rebecca B. (1999). Methods and Models: A Guide to the Empirical Analysis 
of Formal Models in Polilical Science. Cambridge: Cambridge Universitv Press. 
Oštroumna analiza problema planiranja istraživanja u području izrade formalnih 
modela, uz upotrebu primjera iz političke znanosti. Morton savršeno zahvaća 
često neuhvatljivu "usmenu mudrost" izrađivača formalnih modela te sažimlje 
opći etos modernih intelektualaca iz područja društvenih znanosti koji provode 
empirijski orijentirano, ali "tehno" istraživanje. 

Nozick, Robert (1993). The Nature ofRationalitv. Princeton, NJ: Princeton Universitv 
Press, samo str. 63-72, o "stručnoj heuristici". Vodeći filozof razmišlja o tome 
kako se u njegovoj disciplini definiraju i poboljšavaju intelektualni problemi. (U 
ostatku ove složene knjige njegova teza glasi da su racionalna vjerovanja ona 
koja maksimiraju uzročno, evidencijsko i simboličko blagostanje onih koji zastu- 
paju vjerovanja. Argumentacija je u velikoj mjeri relevantna za akademski posao 
općenito, no tu se iznosi uglavnom za specijaliste.) 

Pascal, Blaise (1932). Pensees. London: Dent. Neka iznimna razmišljanja o intelektu- 
alnom radu, općenito razasuta su ovim - najvećim dijelom teološkim - tekstom 
iz sedamnaestog stoljeća: zanimat će vjerski naklonjene čitatelje. 

Sertillanges, A. D. (1978). The Intellectual Life: Its Spirits, Conditions and Methods. 
Dublin: Mercier Press, prevela Mary Ryan. Izvorno objavljeno 1920. Toplo, ali 
ozbiljno razmišljanje o intelektualnom radu, potpuno prožeto katoličkim mišlje- 
njem. Trebalo bi biti korisno vjerski naklonjenim čitateljima, no teologija bi 
druge mogla odbiti. 

Sternberg, Robert J. (1988). The Psychologist's Companion: A Guide to Scientific 
Writing for Students and Researchers. Cambridge: Cambridge University Press i 
British Psvchological Society. U nekim je dijelovima vrlo specifično za psiholo- 
giju, no sadržava i općenitije relevantne uvide. 

KAKO NAPISATI DISERTACIJU 



Stemberg, David (1981). How to Complele and Survive a Doctoral Disserlation. New 
York: St Martin's Griffin. Prilično općenita knjiga o izradi američkog doktorata, 
no s mnogo uvida o izlaženju na kraj s disertacijskim povjerenstvom. 

Zerubavel, Eviatar (1999). The Clochvork Muse: A Practical Guide to Writing The- 
ses, Dissertations and Books. Cambridge, MA: Harvard Universitv Press. Stilski 
sastavljena kratka knjiga koja se usredotočuje na logistiku procesa pisanja, koju 
je napisao sociolog. Zerubavel daje neke podrobne savjete na temelju vlastitog 
iskustva, no čitanje knjige može izazvati osjećaj manje vrijednosti. Kao što suge- 
rira naslov, autor vjeruje u pridržavanje rokova. 

Knjige koje raspravljaju o stilu i srodnim pitanjima 

Postoje brojne opće knjige o pisanju, uglavnom o pitanjima stila. Većina 
njih nije od velike pomoći za rad na doktoratu. Svaka od tih knjiga ima razli- 
čite vrline i ograničenja, no mogu biti korisne u poboljšavanju stila pisanja 
kad ste suočeni sa zahtjevom da napišete opsežan tekst. 

Elbow, Peter (1998). Writing with Power: Techniques for Mastering the Writing Pro- 
cess. New York: Oxford Universitv Press, drugo izdanje. Važna zbirka savjeta, 
orijentirana prema literarnim i kulturnim područjima i više početnim tečajevima. 
No korisna je za niz pitanja te za ljude kojima engleski nije materinski jezik. 

Joseph, Albert (1998). Put it in Writing: Learn How to Write Clearly, Quickly and 
Persuasively. New York: McGraw Hill. Knjiga orijentirana na biznis, a ne na 
znanost, no ipak je koristan vodič u moderne, "općeprihvaćene standarde" dobre 
komunikacije. Knjiga ne sadržava pretjerivanja i vrlo je dobro organizirana. 

Rees Chenev, Theodore A. (1991). Writing Creative NonFiction: How to U se Fiction 
Techniques to Make Your Nonfiction More Interesting, Dramatic and Vivid. 
Berkelev, CA: Ten Speed Press. Savjet što ga daje ova knjiga odnosi sa na novi- 
narstvo i nefikcionalno pisanje opće namjene, no mogao bi se primijeniti i na 
područje literature i kulturalnih studija. Naglasak je na aktivnom nastojanju da se 
zainteresiraju čitatelji. 

Williams, Joseph M. (1995). Style: Towards Clarity and Grace. Chicago: Universitv 
of Chicago Press. Po mojem mišljenju, ovo je najkorisnija knjiga o pitanjima 
stila, sa sustavnim i modernim savjetima. Nudi mnoštvo brižljivo sastavljenih 
primjera, ali se korisno usredotočuje i na intelektualne ciljeve koje pokušavate 
ostvariti. 



KAZALO 

A 

Access (softvvare), 108 

akademski žargon, 13, 101-104 

akronimi, vidi kratice 

Akvinski, Toma sv. (1225-1274), 132 

algebra, 26 

amaterska dramska skupina, 173 

Amazon.com, 218 

analitičko objašnjenje ili struktura, 60-62, 64-66, 125, 228 

analiza podataka, 23 

Anderson, Poul (1926-2001), 55 

antropomorfizam, 102 

Apple, 108 

argumentacijsko objašnjenje ili struktura, 62-66, 125, 228 

arhetipski singular, 103, 228 

aritmetička sredina, 146, 166-167 

AT&T, 196 

Auden, W. H. (1907-1973), 133 

autorski krugovi, 192, 197, 228 

autorska blokada, 22, 26, 117, 134 

autorsko stvaranje, definicija, 1, 229 

autorsko stvaranje, dileme, 1, 66, 89-96 



